
KAPITTEL 1 


Mot bedre vitende 
i norsk matsektor 


«We always plan too much and always think too little.» 


Joseph Schumpeter, 
Capitalism, Socialism and Democracy 
(1947-utg.) forord s. 11 


Ivar Pettersen 
Norsk institutt for bioøkonomi, NIBIO 


Frode Steen 
Norges Handelshøyskole, NHH 


Abstract: This chapter summarizes our perspectives on the Norwegian grocery 
market, and why we have challenged scientific authors to contribute to the pre- 
sent book. Generally, we argue that much of the Norwegian public debate about 
the functioning of the food supply chain, concentration, market power and the 
potential competition remedies suggested, is taking place more ‘despite of” than 
"because of’ empirical knowledge. The first part of this chapter summarizes the 
five primarily empirical articles of this book, drawing the bigger picture on the 
Norwegian grocery market. These contributions cover questions like: How do 
the Norwegian market structure and prices compare to other countries’ market 
structure and prices? How has productivity developed over time? How are the 
Norwegian import restrictions functioning, and how do consumers think about 
national brands? Given this overview, we discuss potential remedies that might 
increase efficiency in this market. This discussion is mirroring parts of the sixth 
article in this book, where the Norwegian competition law and the negotiations 
in the vertical chain are discussed in more detail. 


Keywords: Norwegian grocery market, competition challenges, competition 
remedies, competition policy, food supply-chains 


Sitering av denne artikkelen: Pettersen, I. & Steen, F. (2020). Mot bedre vitende i norsk matsektor. 
IF. Steen & I. Pettersen (Red.), Mot bedre vitende i norsk matsektor (Kap. 1, s. 7-34). Oslo: Cappelen Damm 
Akademisk. 

KAPITTEL 1 


Introduksjon 


Det norske matmarkedet preges av sterke meninger og stor medie- 
oppmerksomhet, med debatt om bade behovet for regulering og hvordan 
man eventuelt kan regulere konkurranse mellom kjeder og kontrakter 
mellom kjeder og leverandører. Mange er involvert i debatten, og det er 
ikke uvanlig å trekke forskeres uavhengighet i tvil: Forskere engasjert av 
parter, forskere engasjert av konkurransemyndigheter og andre myndig- 
heter, har alle brakt ulike analyser til torgs (Foros & Kind, 2018a, 2018b, 
2019; Gabrielsen, Moen & Nilssen, 2020; Gjendemsjø & Anchustegui, 
2017; Hjelmeng & von der Fehr, 2018; Midttømme, Myklebust, Vikøren 
& Grimsby, 2019; Oslo Economics, 2019). Samtidig etterlyser landets poli- 
tikere mer intensiv virkemiddelbruk. I mai 2018 ba Stortinget om utred- 
ning av tiltak som «vil virke konkurransefremmende og legger til rette 
for nyetablering og fremmer innovasjon i mat- og dagligvaremarkedet, 
herunder forbud mot prisdiskriminering for dominerende leverandø- 
rer samt forhold knyttet til distribusjon» (Næringskomiteen, 2018). Det 
eneste som fremheves som ubevegelig, er importvernet som «må bestå», 
iflg. næringsministeren i 2018 (Isaksen, 2018). 

Uenighet om faglig grunnlag koblet med politiske behov for tiltak gjør 
det naturlig å forsøke å se nærmere på situasjonsbeskrivelsen. Med unn- 
tak av bl.a. en kort rapport fra Konkurransetilsynet som avdekker til dels 
store forskjeller i rabatter mellom matvarekjeder (Konkurransetilsynet, 
2019) og noen andre bidrag, er innspillene i stor grad teoretiske. 

Denne boken har et litt annet utgangspunkt, og ønsker å gi et oppda- 
tert bilde av landskapet når det kommer til den empiriske strukturen i det 
norske matmarkedet, og til dels også hvordan denne ser ut sammenlignet 
med våre naboland. Gitt den intense debatten har vi utfordret en av de 
sentrale deltagerne i diskusjonene rundt reguleringer av næringen over 
mer enn det siste tiåret, professor Erling Hjelmeng, og bedt ham tegne det 
større bildet når det kommer til hvordan partene i den vertikale kjeden 
møtes og forhandler. Han diskuterer også hvilke rammer og muligheter 
som ligger i konkurranseloven, samt ulike muligheter for endret regule- 
ring av markedet. 

Resten av boken samler en handfull forskere som har jobbet med ulike 
tema vedrørende det norske matmarkedet over lengre tid. Primært har vi 
ønsket å skape et oppdatert faktagrunnlag rundt hele den vertikale kje- 
den i matmarkedet. Noen av artiklene er oppdateringer og utvidelse av 
analyser og tema som har vært gjort i tidligere artikkelsamlinger og rap- 
porter (se f.eks. Gabrielsen & Pettersen, 2011; Gabrielsen, Steen, Sørgard 
& Vagstad, 2013) knyttet til tema som produktivitetsutviklingen på de 
ulike leddene i matkjeden, prisforskjeller mellom ulike land og effektene 
av det norske tollvernet. Flere nye funn kommer ut av disse nye, oppda- 
terte analysene. Boken presenterer også nye bidrag rundt markedsstruk- 
tur, butikktilgjengelighet og merkevarens betydning. 

Mye av det man visste fra før om norsk matsektor bekreftes, dels med 
nye data, dels med nye analyser, men boken frembringer også en del nye 
funn som fortjener oppmerksomhet fra bransjen, medier og myndig- 
heter. I så måte bidrar boken til større visshet og noe mer tilgjengelig 
kunnskapsgrunnlag, men også konstruktive skisser til styrking av 
kunnskapsgrunnlaget. 

Bokens artikler dokumenterer tre empiriske hovedobservasjoner: 


1. Markedsstruktur, konsentrasjon og butikktetthet skiller seg min- 
dre fra våre naboland enn det debatten rundt dagligvaremarkedet 
gir inntrykk av. Selv om vi har tilsynelatende mange flere butik- 
ker enn våre naboland, er butikktilgjengelighet med utgangspunkt 
i hvor kundene bor (med unntak av hovedstadsområdet Oslo og 
Akershus) ikke like forskjellig i Sverige og Norge. Tilsvarende vises 
det at den ofte antatte høye norske opptattheten av «norskhet» 
i merkevaren kanskje er mindre enn påstått, eller i hvert fall at 
«norskmerking» er mindre effektiv enn det mange kanskje har 
trodd, noe som åpner dørene for større innslag av importerte pro- 
dukter. Sammenlignet med våre naboland er konsentrasjonen på 
handelsleddet både lokalt og nasjonalt svært mye likere på tvers av 
skandinaviske land enn det debatten synes å ta inn over seg. En 
forskjell er imidlertid at muligheten for etablering med relativt små 
markedsandeler, av store, multinasjonale dagligvarekjeder, er sterkt 
begrenset i Norge. Det er vanskelig å peke på mer vesentlige årsaker 

til dette enn importvernet for jordbruksvarer og industrielt bear- 
beidede matvarer. 

2. Produktivitetsveksten i matvaremarkedet er i endring. Samlet ser 
vi i likhet med det vi ser i resten av norsk næringsliv, en redusert 
arbeidsproduktivitet de siste tiar. Dagligvarehandelen har frem- 
deles, dels i likhet med primærnæringen, den største produktivi- 
tetsveksten i verdikjeden for matvarer. Dagligvarehandelen har 
vist stor historisk produktivitetsvekst i hele perioden fra 1970 til 
2010, men vi ser en reduksjon i årlig produktivitetsvekst etter 2010. 
Næringsmiddelindustrien har forbedret seg fra et lavt historisk nivå, 
og er nærmere produktivitetsveksten til handelsleddet etter 2010. 

3. Prisutviklingen til konsumenter relativt til våre naboland har vist 
en forverring siden sist den ble analysert. Maten i Norge er frem- 
deles dyrest i EØS-området, og ligger mer enn 30 prosent over det 
våre svenske og danske naboer betaler. Til forskjell fra ti år tilbake 
er det vanskeligere å forklare forskjellen med generelt høyere, norsk 
kostnadsnivå for distribusjonstjenester. Et slikt generelt høyere 
kostnadsnivå ble tidligere illustrert med at andre lett omsettelige 
konsumvarer som klær og skotøy også var typisk dyrere i Norge. 
Mens prisforskjellene over tid forsvinner for andre konsumvarer, er 
forskjellen minst opprettholdt for matvarer. En hovedårsak til den 
relative forverringen for matvarene de siste tiår ligger i vår bruk av 
importvernet for norsk jordbruk. Norske myndigheters prioritering 
av skjermingsstøtte og høye priser har størst direkte betydning for 
hvorfor prisene blir ekstra høye. I kapittel 5 peker Gaasland i tillegg 
på uheldige, indirekte virkninger av importvernet. Analysen viser at 
endringer i prosentvise, relative bruttomarginer tilsier at matindustri 
og engroshandel har bidratt noe til økende matprisulempe for norske 
husholdninger, mens detaljistleddet har hatt motsatt effekt. 


I sum er det mye som taler for at høy konsentrasjon i dagligvarehan- 
delen er et fenomen vi, som våre naboland, må leve med. Men høyere 
matvarepriser og fravær av mindre, gjerne internasjonale dagligvarekje- 
der i er i stor grad drevet frem av norsk jordbruks- og matpolitikk, hvor 
valg av importvern er et hovedvirkemiddel. Tilsynelatende synes ikke 

denne politikken sa langt a ha gatt ut over produktivitetsveksten verken i 
primærproduksjonen eller i norsk detaljhandel med dagligvarer. Detalj- 
handelen med dagligvarer har tvert imot hatt særlig høy produktivitets- 
vekst, noe som har bidratt til å dempe prisforskjellen mellom Norge og 
nabolandene. Det er imidlertid grunner til å være opptatt av bærekraften 
og holdbarheten i den produktivitetsveksten handelen og primærleddet 
har fremskaffet, og av styrking av konkurranseevne og produktivitets- 
vekst i industrien. 

Så langt ser vi få tegn til at dagligvare- og matvarepolitikken har fun- 
net frem til spesielt effektive tiltak. Det er en utbredt oppfatning at tiden 
er inne for ny politikk og reguleringer som er lite utprøvd. Spørsmålet 
kan imidlertid være om forbrukere og samfunn forøvrig er minst like 
tjent med mer konsekvent bruk av bestemmelsene i eksisterende norsk, 
EØS-basert konkurransepolitikk. 

Lite av dette er grunnleggende nye erkjennelser. Noen observasjoner i 
artikkelsamlingen bringer ny innsikt, f.eks. om forholdet mellom engros- 
og detaljistledd, og om forholdet mellom konsentrasjon og butikktetthet 
i ulike regioner i Norge sammenlignet med Sverige. Videre er tilnærmin- 
gen og analysen av en annen karakter enn det som har vært presentert 
tidligere. Dette gjelder f.eks. analysen av strukturforskjeller med vekt på 
regionale særtrekk, pris- og marginforskjeller og databruken i analysen 
av produktivitet. Hovedinntrykket er likevel at mye av debatten om dag- 
ligvarepolitikk synes å skje «mot bedre vitende», dvs. som om vi hadde 
en gjennomgående ineffektiv matsektor som skiller seg fra våre naboland 
langs en rekke dimensjoner. Boken viser på sett og vis at vi er likere på 
tvers av landene enn hva man kan få inntrykk av. Vi kan ha problemer 
med fordeling og sosial bærekraft, men evnen til å skille effektivitet fra 
spørsmål om hvordan «kaken» bør fordeles, er avgjørende for å komme 
videre i arbeidet med fremtidsrettede rammebetingelser for verdikjeden 
for matvarer. 

Artiklene forsøker å dokumentere utviklingstrekk som krever stort 
og detaljrikt datatilfang og grundig statistikkforståelse. Flere steder bru- 
kes nye data eller eksisterende statistikk på nye måter; som i analysen av 
«annerledeslandet» i kapittel 2, produktivitet i kapittel 3, priser og mar- 
giner i kapittel 4 og merkevare i kapittel 6. Et av resultatene er at vi ser 

flere svakheter i statistikken. Med den oppmerksomhet matsektoren bade 
far og fortjener, er det grunn til å se nærmere pa hvordan statistikk- og 
metodegrunnlaget for videre analyse av utviklingen i matsektoren kan 
styrkes. 

Boken er kommet til gjennom et samarbeid mellom NIBIO og NHHs 
forskningsprosjekt FOOD. FOOD er finansiert gjennom en større forsk- 
ningsgave fra NorgesGruppen til NHH, og er delvis toppfinansiert av 
Norges forskningsråd. Flere av artiklene bygger på tidligere arbeider 
utført med finansiering fra Forskningsrådet og jordbrukets og mat- 
industriens forskningsmidler. Boken kan også sees som en oppfølging av 
temaene i «Dagligvarehandel og mat»-rapportene fra Norsk institutt for 
landbruksøkonomisk forskning, NILF (nå NIBIO), spesielt 2011-utgaven. 
Bokens forfattere har bidratt på grunnlag av vitenskapelige prinsipper 
med selvstendig ansvar for metodevalg og konklusjoner. Alle kapitler, 
med unntak av denne introduksjonen, er fagfellevurdert av minst én uav- 
hengig forsker. 

I dette kapittelet trekker vi sammen perspektivene fra artiklene. Først 
utdypes de tre hovedfunnene og empirien som presenteres i boken. Der- 
etter drøftes mulige implikasjoner for dagligvare- og matpolitikken. 
Boken er tilsvarende organisert; der de fem hovedsakelig empiriske 
bidragene kommer først, før siste kapittel presenterer forhandlingsspillet 
mellom kjedene og diskuterer de konkurranserettslige rammenes rele- 
vans for norsk matvaremarked. Dette kapitlet presenterer redaktørenes 
oppfatning av bokens bidrag om norsk matvaremarked. Alle de andre 
kapitlene er selvfølgelig de respektive artikkelforfatterne ansvarlige for. 


Konsentrasjon og butikktetthet er mye som 
hos våre naboer, og det at produktet er merket 
«norsk» synes ikke så viktig 


Konsentrasjonsgraden om lag som i andre land 

I kapittel 2 analyserer Friberg, Pettersen, Steen og Ulsaker konsentrasjon, 
markedsandeler og butikktilgjengelighet i primært Norge og Sverige, 
men konsentrasjonsanalysen ser også på Finland og Danmark. I likhet 

med vare naboland har Norge hoy konsentrasjon i detaljhandelen av dag- 
ligvarer. Vi skiller oss ikke ut pa niva, men vi har hatt en sterkere vekst i 
konsentrasjonen det siste tiåret. 

Dekomponerer vi konsentrasjonen regionalt finner vi at mens den 
høyeste konsentrasjonen i Sverige er i mindre sentrale len med lav befolk- 
ningstetthet, er konsentrasjonen i Norge høyest i de mer folkerike fylkene 
på Østlandet. Ser vi på de underliggende markedsandelene er Norge delt. 
NorgesGruppen dominerer sør for Trøndelag, mens Coop er domine- 
rende fra Trøndelag og nordover. Rema 1000 er relativt jevnt til stede i 
alle landsdelene. Sammenligner vi med Sverige, er det kun de to største 
aktørene som er etablert i de mindre folkerike områdene i Nord-Sverige. 
I så måte skiller Norge seg ut ved å ha full distribusjon i alle fylker av alle 
de tre største kjedene. 

Generelt er konsentrasjonen i Norge, Sverige og Finland høyest, og 
langt over det som EU oppfatter som bekymringsfullt, på tvers av nærin- 
ger og sektorer. Dette er samtidig de nabolandene som har klart dyrest 
og mest krevende distribusjon, noe som spesielt gjelder for Norge. Der 
Norge skiller seg ut for øvrig, er ved fraværet av utenlandske kjeder som 
Lidl og Aldi, som typisk er til stede i våre naboland. 

Friberg m.fl. (kapittel 2) og Gaasland (kapittel 5) argumenterer, i likhet 
med tidligere studier som Oslo Economics/Oeconomica (2017), for at dette 
primært skyldes at det ikke finnes importvern mellom EU-land, mens 
norsk importvern overfor EU i vesentlig grad hindrer import. Kjeder som 
Lidl og Aldi kan dermed i større grad dra nytte av sin internasjonale stør- 
relse i andre land. Selv i Finland, der de to store kjedene (K- og S-grup- 
pen) fullstendig dominerer, har Lid] doblet sin tilstedeværelse fra 2011 til 
2018, og vokst fra 5 til 10 prosent av markedet. I Sverige har Lidl (om enn 
fra et lavt nivå) økt sin andel med 47 prosent over samme periode, og også 
i Danmark har Aldi og Lidl økt sin tilstedeværelse over perioden. 

Lokal tilstedeværelse av disse internasjonale kjedene endrer også mar- 
kedet i andre dimensjoner. Markedet differensieres gjennom import 
av produkter som vi typisk ikke finner hos de store nasjonale aktø- 
rene og andre driftskonsept (eksempelvis mer gjennomførte «hard core 
discount»-konsepter). Større grad av produktdifferensiering og mulig- 
heten for aktører som Aldi og Lidl tila «importere» sin forhandlingsstyrke 

påvirker dermed forhandlingsspillet mellom kjeder og leverandører. 
Trolig begrenser dette muligheten større nasjonale leverandører har til 
å kunne prisdiskriminere mellom kjeder, slik vi nylig har sett tall for i 
Norge. Over tid kan dermed etableringsmulighetene for internasjonale 
dagligvareaktører med egne leverandørrelasjoner innebære større mulig- 
heter for mer intensiv kamp om markedsandeler og strukturendring. 


Bedre butikkdekning 


Butikktilgjengelighet er så langt i litteraturen mest typisk beregnet som 
forholdet mellom antall butikker og antall innbyggere. Antall butikker 
har gått kraftig ned, men like fullt har Norge flere butikker i forhold til 
folketall enn det vi ser hos våre naboer. De norske butikkene er også min- 
dre - gjennomsnittsbutikken i Norge er nesten 40 prosent mindre enn 
gjennomsnittsbutikken i Sverge. 

Artikkelen til Friberg m.fl. i kapittel 2 presenterer nye mål på butikk- 
tilgjengelighet, der man benytter butikkers og kunders plassering regio- 
nalt og detaljert beregner butikktilgjengelighet lokalt der kundene bor. 
Her viser man at til tross for at Sverige har halvparten så mange daglig- 
varebutikker som Norge i forhold til befolkning, er landene overraskende 
like når det kommer til lokal butikktilgjengelighet. Mens innbyggeren 
i det mest typiske norske fylket har tilgang til 12 butikker innenfor 10 
minutters reiseavstand, har innbyggeren fra det mest typiske svenske 
lenet tilgang til 7 butikker. 

Der Norge skiller seg kraftig ut er i hovedstadsregionen. Her har Norge 
veldig stor butikktetthet både om vi sammenligner med andre fylker og 
len eller med hovedstadsområdet i Sverige. Innenfor 10 minutters reise- 
avstand har osloenserne 137 butikker å velge mellom. Selv når vi ser på 
gjennomsnittsinnbyggeren i Oslo og Akershus samlet (som er mer sam- 
menlignbart med Stockholm len), har gjennomsnittskonsumenten 80 
butikker innenfor denne radiusen. En Stockholmer har til forskjell bare 
35 butikker å velge mellom. Med tanke på at bosettings- og urbaniserings- 
strukturen neppe er så forskjellig mellom de to hovedstadsregionene, 
tyder dette på overetablering av dagligvarebutikker i den norske hoved- 
stadsregionen. Tar vi hensyn til at de fleste kunder fra denne regionen bor 

mindre enn 90 minutter fra nærmeste svenske butikk med store vareut- 
valg og langt lavere priser, forsterkes konklusjonen om overetablering. 
Sammenligner vi gjennomsnitt på tvers av fylker og len, øker gjennom- 
snittlig antall butikker innenfor 10 minutters reiseavstand for begge land 
som følge av den høye tettheten i hovedstedene. Men der landssnittet for 
de svenske lenene i Sverige uten Stockholm går fra 10 til 9, går det for de 
norske fylkene fra 20 til 12. 

Artikkelen gjør også en sammenligning av Nord-Sverige og Nord- 
Norge: to områder som er svært like i areal og folketetthet, men der det er 
mer enn dobbelt så mange butikker på norsk som på svensk side av gren- 
sen. På tross av denne forskjellen har gjennomsnittsinnbyggeren på begge 
sider tilgang til omtrent like mange butikker (6-7) innenfor 10 minutters 
reisetid. 

Ser vi bort fra hovedstadsregionen, viser analysen av butikktetthet at 
det er nødvendig med mange flere butikker for å kunne gi nordmenn like 
god tilgjengelighet som svensker. Dette skyldes at vi har en helt annen 
topografi og bosettingsmønster koblet med et veinett som gjør at det sim- 
pelthen kreves flere butikker for å nå «hjem» til norske husholdninger. 
Dette betyr også at det blir langt mer effektivt med større og mer kost- 
nadseffektive butikker i Sverige. 


Norsk merkevarelojalitet 


Merkevarer er en mulig kilde til markedsmakt, og det er kamp om kon- 
troll med merkenavn i verdikjeden for matvarer. Spørsmålet om merke- 
varenes betydning for kundelojalitet er derfor like viktig for å forstå 
konkurransen i matmarkedet som i andre markeder for konsumvarer. 
Norske konsumenter er trolig mer opptatt av norske merkevarer i dag- 
lighandelen enn hva svensker og dansker er av sine nasjonale merker. 
Noe av dette skyldes nok at et høyere tollvern har gjort norsk økonomi 
langt mer lukket når det kommer til mat. Noen av kommentatorene som 
vurderte Lidls exit i Norge pekte på at norske kunder var overraskende 
skeptiske til nye og annerledes produkter som typisk ble ført av Lidl. Til- 
svarende har Norge en lav andel med private merkevarer, dvs. kjedenes 

egne merker, sammenlignet med andre nasjonale dagligvaremarkeder, 
noe som nok ogsa kan tilskrives et mer lukket matmarked. 

Samtidig har vi sett okt bransjeglidning, der norske merkevarer far 
konkurranse gjennom fremveksten av sakalte «dollar stores» (eksempel- 
vis Europris og na fremveksten av Dollarstore-kjeden). Her selger man 
gjerne produkter med mindre kjente merkenavn eller uten merkenavn i 
det hele tatt. Dette tyder på at den norske kunden kanskje er mer bevege- 
lig enn det man lenge har tenkt. 

For bedre å forstå merkevaren og dens viktighet, har Magne Supphellen 
i kapittel 6 beskrevet hva som driver folks preferanser og tanker rundt 
merkevaren, herunder hvilke assosiasjoner som typisk knyttes til merke- 
varen og hvilken nytte som driver merkepreferansene. Søkelyset rettes 
mot behovet for å forstå hvordan generisk markedsføring påvirker 
merkevarens norske identitet, og hvordan dette kan gjøres på en god og 
verifiserbar måte. 

Videre diskuteres den nyeste forskningen på feltet, før Supphellen empi- 
risk viser hvordan den generiske merkeordningen til stiftelsen Matmerk 
(«NytNorge-merking» - en kvalifisering og tilleggsmerking av norske 
produkter) påvirker oppfatninger om «norskheten» av den aktuelle 
merkevaren. Han beskriver et simulert butikk-eksperiment med 300 
deltagere og tre typer. Resultatene var entydige: NytNorge-merket 
hadde ikke signifikant effekt på valg av produkt for noen av de ni norske 
produktmerkene i testen. 

Denne typen forskning viser dels at vi vet for lite om generisk effekt 
av markedsføring og produkters merkevarestyrke, men antyder også at 
konsumenter kanskje er mindre opptatt av nasjonalitet enn vi har tenkt. 
Noe som eksempelvis kan forklare at norske kunder nå tilsynelatende 
velger vaskepulver i «grå» forpakning fra nye «dollar stores» like lett som 
OMO fra Lilleborg. Å forstå merkevareeffekter er derfor viktig for å forstå 
fremtidig konkurranse i matvaresektoren. 

Ingen klare tegn til ineffektivitet, 
men noe forskjell mellom industri 
og handel, engros og detalj 


I kapittel 3 analyserer Pettersen, Steen og Ulsaker endring i arbeids- 
kraftens produktivitet over tid for tre ledd innenfor norsk matmarked: 
næringsmiddelindustrien, detaljist- og engrosleddet. Siden 1970-tallet 
har veksten i arbeidsproduktiviteten i Norge vært ganske jevn, men det 
siste tiåret viser fallende vekst for næringslivet inklusive matsektoren. 
Den brede trenden i produktivitetsveksten tyder på at det er sammen- 
heng mellom produktivitetsvekst på tvers av næringer. Grunnen kan bl.a. 
være endrede, generelle rammebetingelser, endringer i arbeidskraftens 
sammensetning og brede teknologiendringer. 

Matsektoren, som norsk næringsliv ellers, opplever samlet en svek- 
kelse av produktivitetsveksten for perioden 2008 til 2017 sammenlignet 
med foregående tiår. Men på lengre sikt har næringsmiddelindustrien 
forbedret seg fra et lavt historisk nivå, og har nå årlig arbeidsproduk- 
tivitetsvekst på mellom to og tre prosent. Sjømatindustrien trekker opp 
matindustriens produktivitetsvekst. Lengre nede i den vertikale kjeden 
har varehandelen totalt, hatt en stor historisk produktivitetsvekst på årlig 
mer enn fem prosent i denne lange perioden frem til 2010, men opplever 
nå et markert fall i årlig produktivitetsvekst til noe over tre prosent etter 
2010. 

Primærproduksjonen har også relativt sterk produktivitetsvekst, men 
igjen skiller sjømatsektoren seg ut. Akvakultur har hatt meget høy pro- 
duktivitetsvekst, men har et markert fall i arbeidsproduktivitetsvekst de 
seneste årene. 

For å finne produktivitetsveksten i dagligvarehandelen er det nødven- 
dig med egne beregninger hvor prisindeksene har avgjørende betydning. 
Prisveksten ut mot forbrukerne har vært lavere enn inn mot engros- 
handelen med matvarer. Det er noe av grunnen til at artikkelen viser at 
dagligvarehandelen har hatt relativt høy produktivitetsvekst. Samtidig 
er produktivitetsveksten også en årsak til at handelsleddet har dempet 
prisstigningen ut mot forbrukerne. Artikkelen viser også at det er høyere 

arbeidsproduktivitetsvekst pa detaljistleddet enn pa engrosleddet. Sam- 
tidig er engros- og detaljhandel i stor grad vertikalt integrert, slik at pris- 
dannelsen mellom de to leddene kan sees som resultat av intern styring 
i virksomheter med varierte former for vertikal integrasjon og kontroll, 
mer enn som resultat av konkurranse og kjøper- eller selgermakt. 

Forskjellen mellom dagligvarehandelen og industrien samsvarer med 
forskjellen mellom industri og varehandel generelt. Det tilsier at hoved- 
forklaringen neppe finnes i forskjellene mellom matindustri og detalj- 
leddet spesifikt i matsektoren. Det er mer sannsynlig at vi i hovedsak 
observerer generelle forskjeller mellom industri og tjenesteytende nærin- 
ger som handel. 

Forfatterne bruker en del plass på å kontrollere for utviklingen i sjømat- 
sektoren, som er i ferd med å få en avgjørende betydning for produktivi- 
tetsutviklingen for næringsmiddelindustrien. Produktivitetsutviklingen 
skiller seg så vidt mye mellom næringsmiddelindustri generelt og sjømat 
at man bør analysere disse separat, noe forfatterne prøver å ta hensyn 
til. Det er for eksempel stor forskjell på prisutviklingen for innsatsvarer 
og handelsvarer til norsk matindustri og dagligvarehandel sammenlig- 
net med den samlede førstehånds- eller engrosomsetningen av matvarer 
i Norge inklusiv all sjømat. 


Matvarer er dyre i Norge, og vi har et 
importvern som i stor grad understøtter dette 


Prisutviklingen 

I kapittel 4 analyserer Pettersen konsumentpriser på matvarer og hvor- 
dan disse har utviklet seg siste tiår. Generelt har det skjedd en forverring 
relativ til prisutviklingen i Danmark og Sverige. I 2018 er gjennomsnitts- 
prisen i Norge 32 prosent over snittet av våre naboland. I 2005 var forskjel- 
len 22 prosent. Prisforskjellen for klær og skotøy har imidlertid sunket 
fra 22 prosent til minus en prosent (kapittel 4, figur 6). Med andre ord, 
mens man både i 2005 og 2010 kunne antyde at en generell merkostnad 
i distribusjon av lett omsettelige konsumvarer kunne forklare en stor del 

av prisforskjellen overfor nabolandene i matsektoren (Pettersen, Kjuus & 
Lavik, 2011), er dette ikke lenger tilfellet. 

Artikkelen viser betydningen av forskjeller i merverdisatser og skjer- 
mingsstotte — dvs. importvernet - til jordbruket, og observerte pris- 
forskjeller i andre konsumvaremarkeder enn for matvarer. Analysen 
viser mulige forklaringer på noe av prisforskjellen mellom Norge og 
nabolandene, og resulterer i et stort og voksende uforklart restledd. 

I andre del av analysen bruker Pettersen regnskapsdata til å se om 
prisforskjellen, spesielt endringer i prisforskjellen, kan tilskrives brutto- 
marginer på industri-, engros- og detaljistleddet. Funnene viser at 
endringer i prosentvise, relative bruttomarginer tilsier at matindustri og 
engroshandel har bidratt noe til økende matprisulempe for norske hus- 
holdninger, mens detaljistleddet har hatt motsatt effekt. 

Blant de faktorene som kan tallfestes, fremstår skjermingsstøtten til 
jordbruket som det største bidraget til økte prisforskjeller de siste årene. 
Siden år 2000 har skjermingsstøtten økt, mens den fra samme år er 
redusert med om lag to tredeler for EU-jordbruket. I analysen bruker 
Pettersen EUs skjermingsstøtte i prosent av verdensmarkedsverdier for 
sammenligning med norsk skjermingsstøtte. Dette impliserer at skjer- 
mingsstøtten i 2017 vil utgjøre 5 prosent av internasjonal markedsverdi i 
Sverige/Danmark mot 47 prosent for Norge. Skjermingsstøtten i Norge er 
altså ti ganger høyere enn i EU. Mens EU har fjernet 80 prosent av skjer- 
mingsstøtten siden 2000, har Norge fjernet vel 40 prosent. Det hører med 
til bildet av importvernet at skjermingsstøtten har falt de to siste årene, 
men da som følge av redusert kroneverdi, og ikke endret politikk. 


Det norske importvernet 

Uttalelsen til næringsministeren i begynnelsen av dette kapittelet, kan 
settes i sammenheng med en særegenhet ved den akademiske og poli- 
tiske debatten i Norge om konkurransen i verdikjeden for mat: Nem- 
lig at importvernet tas for gitt, og ikke drøftes spesifikt i relasjon til 
konkurranseutfordringene. Til sammenligning fremgår det av sammen- 
ligningen mellom politikken i EU og Norge at politikk som skaper store 

prisforskjeller mellom internt marked og omverden i stor grad er forkas- 
tet i EU. Dette skyldes ikke at det ikke finnes alternativer, som f.eks. mal- 
rettede tilskudd over statsbudsjettet. I sin artikkel drofter Ivar Gaasland 
i kapittel 5 hvordan importvernet kan tenkes å påvirke konkurranse, 
samarbeidsformer og effektivitet i verdikjeden. En indirekte virkning 
av beskyttelsen mot utenlandske matvarer er høy konsentrasjon og svak 
konkurranse på leverandørleddet. Mangelen på utenlandske alternativ på 
leverandørsiden bidrar igjen til å skape etableringshindringer i dagligva- 
remarkedet. Når en utenlandsk dagligvarekjede hindres i å ta med seg sitt 
nettverk av leverandører, er det lite attraktivt å etablere seg i Norge. 

Importvernet har også andre kostnader. Fravær av åpen, internasjo- 
nal handel gjør at norsk matsektor går glipp av flere mulige effektivitets- 
gevinster. Gevinster med handel er spesielt store for små land med lite 
variert ressursgrunnlag. Når hjemmemarkedet er for lite til å ta ut gevins- 
ter gjennom stordriftsfordeler og spesialisering, blir man avhengig av 
eksport for å oppnå effektiv produksjon, som vi ser eksempelvis for fisk. 
Gevinster ved næringsintern handel, dvs. handel som i særlig grad utnyt- 
ter spesialiseringsfordeler og produktdifferensiering, utnyttes i liten grad 
når det er handelshindringer. Til tross for at næringsmiddelindustrien 
typisk kjennetegnes ved stordriftsfordeler i produksjonen og produkt- 
differensiering overfor handelsledd og forbrukere, blir det lite import av 
matvarer som står i et konkurranseforhold til norske jordbruksvarer. 

Gaasland argumenterer også for at både jordbrukspolitiske mål og 
matsikkerhet kan ivaretas gjennom å reformere importvernet i en kombi- 
nasjon med kompenserende overføringer og subsidier. Spesielt argumen- 
terer han for at et effektivt tiltak for å sikre økt konkurranse i verdikjeden 
kan være å redusere tollsatsene på jordbruksvarer så mye at det muliggjør 
løpende import innenfor alle produktkategorier. I dag er en rekke pro- 
dukter overbeskyttet i den forstand at tollsatsene er så høye at all import 
utestenges. 

En reduksjon i satsene slik at man på marginen ville få et elastisk, reelt 
tilbud av import, og kanskje i praksis en liten importandel, ville konkur- 
ranseutsette leverandørindustrien i større grad enn i dag, og muliggjøre 
etablering av internasjonale dagligvarekjeder som da vil få reelle utside- 
alternativ. Som vist i artikkelen om konsentrasjonsstruktur i kapittel 2, 

ville vi antagelig hatt om lag samme konsentrasjonsgrad, men ogsa 
innslag av internasjonale detaljistkjeder. Pa leverandorsiden vil bonder 
og matindustri potensielt kunne fa noe sterkere insentiver til produkt- 
utvikling og tydeliggjoring av fordeler med norske produkter. Eksempel- 
vis produserer Norge sine gronnsaker med lavere bruk av sproytemidler, 
og det stilles krav til særlig høy dyrehelse i produksjon av husdyrpro- 
dukter. Satt i sammenheng med klimaproblematikk, vil dette kunne gi 
merverdi til en sterkere merkevareprofilering. 

Ytterligere omlegging fra skjermingsstøtte via importvernet til støtte 
over statsbudsjettet vil samtidig redusere behovet for råvarekompensa- 
sjon (RÅK-ordningen). Denne kompenserer konkurranseutsatt norsk 
matvareforedling for ulempen av dyrere norske råvarer i produksjonen, 
og andre byråkratiske ordninger. 

Videre argumenterer Gaasland at en slik endring vil signifikant redu- 
sere konsumentprisene, og ha som sideeffekt en effektivisering av indust- 
rien. Kombinert med tilpassede subsidier og overføringer til primær- 
næringen, ville en slik effektivisering trolig være samfunnsøkonomisk 
lønnsom. 

Mye taler for at en slik reform også ville øke variasjonen av varer og 
gjøre norsk dagligvarehandel mer lik det vi ser hos våre naboer. Boken 
har ikke analysert vareutvalg eller kvalitet. Spesielt vareutvalg har vært et 
mye diskutert tema i Norge. Flere rapporter fra SIFO (Alfnes & Dulsrud, 
2016; Alfnes, Schjøll & Dulsrud, 2019) har analysert vareutvalget i Norge, 
og gjennomgående påvist at dette er gjennomsnittlig mindre enn det vi 
ser hos våre naboer. Menon Economics har også sett på dette, og har som 
hovedpoeng at sammenligner man likt-med-likt, dvs. butikker av lig- 
nende størrelse og utseende på tvers av land, er forskjellene mye mindre 
(Skogli & Jenssen, 2016). 

Utfordringen med denne typen sammenligninger er åpenbart at struk- 
turforskjellene er store (jf. kapittel 2 «Annerledeslandet Norge»). Gjen- 
nomsnittsbutikkene i Norge er mye mindre enn i Sverige, og dermed er 
det ingen overraskelse at svensk gjennomsnittsutvalg også er større. På 
den annen side, eksistensen av større butikker avspeiler også det sven- 
ske konkurranse- og preferansebildet. Når Menon sammenligner Norge 
og Sverige, sammenligner de mer typiske norske butikker med mindre 

typiske svenske butikker. SIFO sammenligner pa sin side ulike butikker 
på tvers av land - men de sammenligner mer representative butikker fra 
hvert av landene. I sum er det dermed ikke rett frem å konkludere denne 
typen sammenligninger. I tråd med konklusjonene rundt priser og effek- 
tivitet er det imidlertid mye som taler for at en lettelse i importvernet 
langs de linjene som Gaasland argumenterer for, trolig også ville økt vari- 
asjonsbredden i norske dagligvarer. 


Behov for en politikk som forbereder fremtiden 
og sikrer det vi har 


Ovenfor har vi oppsummert og oppdatert mye av det som må kunne kal- 
les norsk «matmarkedstopografi». Som vi skrev innledningsvis er flere av 
observasjonene ikke nye, men vi mener analysene bidrar til både stadfes- 
ting, presisering og nyansering. I særdeleshet setter de norsk matmarked 
inn i et noe større perspektiv. En del klare konklusjoner kommer frem: 


e Konsentrasjonen på handelsleddet er høy, men her er vi ikke så for- 
skjellige fra våre naboland. 

e Norge har ikke innslag av internasjonale kjeder — her er vi forskjel- 
lig fra våre naboland. 

e Norge har høyere butikktilgjengelighet enn Sverige, men dette 
skyldes først og fremst spesielt stor forskjell mellom hovedstads- 
regionene. Med unntak av hovedstadsområdet Oslo/Akershus er 
butikktilgjengeligheten fortsatt høyere i Norge, men forskjellen er 
moderat. 

e Produktivitetsutviklingen i matvaremarkedet er ikke veldig for- 
skjellig fra det vi ser i annet norsk næringsliv det siste tiåret, men 
veksten i arbeidsproduktiviteten er stadig høyere i detaljhandel 
med dagligvarer enn i både matindustri og engroshandel med 
dagligvarer. 

e I siste tiår har konsumentprisene i Norge økt (til dels kraftig) i 
forhold til våre naboland, mens det har vært motsatt utvikling for 
andre lett omsettelige konsumvarer. 

e Mens detaljistkjedeleddet har virket prisdempende pa siste tiårs 
prisutvikling, har industrien og engroshandelen til dels vært pris- 
drivende over perioden. 

e Viktigste prisdriver har imidlertid vært en substansiell økning i 
importvernet. 


Særlig interessant er det at siste punkt også er en underliggende forkla- 
ring for det som er av både strukturelle svakheter og prisulemper. Ser vi 
nærmere på importvernet, viser Gaasland i kapittel 5 at mye av forklarin- 
gen ligger i at man velger å fullstendig beskytte det norske markedet gjen- 
nom å holde tollsatsene på så høye nivå at import av jordbruksråvarer og 
mange viktige kategorier bearbeidede varer er utenkelig. 

Denne beskyttelsen gjør at det norske matvaremarkedet blir kunstig 
lite i størrelse, hvor både produsent- og kjedeledd er mer konsentrert enn 
det vi ønsker oss. Når ekstramarginene og ekstrakostnadene i norsk vare- 
handel er konkurrert vekk (og i dag nærmest er borte) for lett omsettelige 
konsumvarer som klær og sko det siste tiåret, illustrerer det at lukket- 
heten i matmarkedet skaper konkurranseproblemer. Den samme lukket- 
heten gir rom for prisdiskriminering på tvers av dagligvarekjeder, den gir 
oss færre produkter og den gir oss trolig færre aktører. 

Selv om det tilsynelatende hersker tverrpolitisk enighet om at 
importvernet skal bestå, virker det merkelig at man heller ikke skal dis- 
kutere graden av importvern og hvordan man implementerer dette. Er det 
politisk villet at importvernet gjennom siste tiår har økt i en slik utstrek- 
ning at prisforskjellene mellom oss og våre nærmeste naboland er forver- 
ret med nesten 50 prosent? Er måten vi implementerer importvernet på 
den beste samfunnsøkonomisk sett? Kan vi omforme importvernet slik 
at vi både beskytter norsk landbruk og samtidig oppnår lavere priser og 
bedre produktivitet? 

Alt dette diskuteres i mer detalj av Gaasland. Han argumenterer for at 
en bedre løsning ville være å fjerne overbeskyttelsen i tollsatsene — altså 
redusere tollsatsene slik at prisen man må betale for utenlandske pro- 
dukt kommer mye nærmere norsk markedspris. Selv bare en marginal 
importandel (heller enn null) ville effektivt begrense handlingsrommet 
i den nasjonale prissettingen, og åpne for import for nye matvarekjeder 


23 


KAPITTEL 1 


med internasjonal forankring. Gaasland mener det vil redusere mulig- 
heten for prisdiskriminering, som dagens lukkede matvaresystem tillater. 
Det ville trolig endre insentiver til produktdifferensiering og merkevare- 
bygging for norske produkter (jf. analysen til Supphellen i kapittel 6), og 
produktutvalget ville økt. Prisene ville sannsynligvis også bli lavere. 

I den grad dette ville påvirke landbruket negativt, vil effekten trolig 
være marginal og mulig å kompensere med direkte overføringer Og, som 
Gaasland diskuterer i detalj, matsikkerheten ville kunne ivaretas like 
fullt. 


Importvernet er også politisk bekvemt 

Subsidier kan enten betales over skatteseddelen eller av konsumentene 
gjennom kunstig høye priser. I 2015 var skjermingsstøtten, som Pettersen 
viser, nær nivået for hele landbruksstøtten over statsbudsjettet og skjer- 
mingsstøttes finansieres av importvernet. I stedet for at norsk primær- 
produksjon støttes via beskatning og statsbudsjett, må konsumenter og 
foredlingsindustri betale for landbruksnæringen ut fra eget forbruk. Vi 
har med andre ord valgmuligheter mellom virkemidler for å opprett- 
holde norsk landbruk. Man kan derfor spørre seg om hvorvidt noe av 
grunnen til at man politisk har fredet importvernet, skyldes at den langt 
vesentligste delen av landbruksstøtten på denne måten «usynliggjøres» 
og unndras årlige politiske budsjettdebatter. 

Budsjettdynamikken i norsk statsforvaltning gjør at ordninger som 
ikke går gjennom vanlig stortingsbehandling, men implementeres gjen- 
nom kryss-subsidierigsløsninger, typisk får mindre oppmerksomhet, 
både fra politikere, men også fra medier. Noe av grunnen er at tallene er 
vanskeligere tilgjengelige: Hvor mye subsidierer byboerne i sentrale strøk 
befolkningen i regional-Norge når det kommer til post-tjenester, eller for 
den del regionale flyplasser? Når tallene blir «usynlige» blir også opp- 
merksomheten lavere, og den politiske behandlingen blir potensielt mer 
«overfladisk». Tilfeller der mer eller mindre godt skjulte subsidier viser 
seg også mer robuste mot endring, enn sine mer synlige alternativer er 
velkjent fra andre deler av samfunnet. 

Skjermingsstøtten har sin klare parallell med hvordan store overskudd 
fra noen veldig få store flyplasser betaler for tilsvarende store under- 
skudd for et veldig stort antall små flyplasser gjennom Avinor-systemet. 
Kostnadene med å drive (også politisk villet) distriktsvennlig samferd- 
selspolitikk skjules for norske skattebetalere. I slike system er det van- 
skelig å få til endring. Illustrerende nok tar det mange år før man klarer 
å endre opplagt ulønnsom lufthavnstruktur. Vi tror derfor at en gradvis 
overgang mot et system med mer direkte subsidier til landbruket, bedre 
vil synliggjøre politiske valg, og veldig sannsynlig øke endringstakt og 
effektivitet. 


Hvis vi ikke skal «røre» importvernet 
blir alternative tiltak fort «second best» 


Istedenfor å gjøre noe med det som fremstår som et fundamentalt spørs- 
mål - et lukket og lite norsk matvaremarked hvor det er stordriftsfordeler 
i råvarebearbeiding og distribusjon, og løse følgeproblemene av denne 
lukketheten - diskuteres i dag en rekke forslag til tilleggs- og konkurran- 
sereguleringer i matvaremarkedet. Alle løsninger har det til felles at de er 
såkalte best mulige løsninger under lite gunstige betingelser, dvs. «second 
best»-løsninger. De skal løse et reelt konkurranseproblem gjennom å 
styre markedseksternaliteter som følger av at vi har skapt økt risiko for 
et ineffektivt marked gjennom å «lukke» det norske matmarkedet. Det 
de ulike forslagene dermed har til felles, er at de gjennom å løse noe ofte 
skaper nye utfordringer. Eller, tiltak som begrenser ett problem, men 
som typisk kan skape nye problem. I tillegg har mange av tiltakene store 
administrative kostnader ved seg. 

Flere slike tiltak diskuteres i detalj i siste kapittel av boken, der 
Hjelmeng viser det større bildet når det kommer til mulighetsrom for 
konkurranseregulering innenfor dagens rammeverk, men også peker på 


1 Fagernes lufthavn ble lagt ned i 2018. Fagernes betjente et veldig lite antall kunder, og krevde 
Avinorsystemets langt største subsidier. I 2009 ble enkeltbilletter subsidiert med mer enn 
4000 kr. Selv i 2015 flydde det knapt 6000 passasjerer fordelt på mer enn 2000 flybevegelser på 
Fagernes. 

utfordringer. Forslagene som kanskje har veert mest fremme i diskusjonen 
av mulige nye og ikke enda vedtatte reguleringer er: 


e Ekstra begrensninger på vertikalt samarbeid, herunder ny lov- 
regulering av leverandørers mulighet til å diskriminere mellom 
dagligvareaktører. 

e Palegge dominerende distributører plikt til å distribuere ulike 
leverandørers og detaljistkjeders varer på ikke-diskriminerende 
vilkår. 

e Sterkere regulering og kontroll av dagligvarekjedenes eiendoms- 
transaksjoner. 

e Maksimalgrenser for markedsandeler. 


Alle tiltakene har det til felles at de løser noen problemer, men åpner for 
andre potensielle problemer. Under går vi gjennom de foreslåtte tiltakene, 
og diskuterer kort noen av utfordringene med disse. 


Ekstra begrensninger på prisforhandlinger 

og vertikalt samarbeid 

Her foreligger en rekke utredninger som vi ikke kan oppsummere fullt ut 
her? Det synes riktig å slå fast at avhengig av sentrale forutsetninger om 
viktigheten av kjedenes utsidealternativer, hvor reelle disse er, modell- 
struktur (lineære vs. ikke lineære kontrakter osv.), vil en slik regulering 
kunne gi både høyere og lavere priser til konsument. Generelt er noe av 
avveiningen i disse diskusjonene sentrert rundt i hvilken grad «lik inn- 
satsfaktorpris» til kjedene motvirker konsekvensene fra at konkurranse- 
effektene av forhandlingene fjernes. Både kjeders og leverandørers 
forhandlingsmuligheter og -insentiver endres av forbud mot prisdiskri- 
minering. Altså, man fjerner ett problem (etableringshindringer og skjev 
konkurranse som følge av ulike innkjøpspriser), men skaper et annet: 
svekkede motiv for å forhandle om lave innkjøpspriser, noe som kan 
gi høyere priser til alle. I tillegg argumenterer flere (se f.eks. Hjelmeng 


2 Hjelmeng diskuterer også innføringen av Lov om god handelsskikk, som er bestemt implemen- 
tert i 2020. 
3 Se referansene i første avsnitt. 

i kapittel 7) for at de administrative utfordringene ved et slikt forbud er 
store. 

At den fagøkonomiske debatten ikke gir en klar konklusjon, er i seg 
selv et tegn pa usikkerhet og et argument for forsiktighet. Jo mer inngri- 
pende en regulering er, jo mer sikkerhet bor foreligge ved en eventuell 
implementering. Det er opplagt en bekymring at prisforskjellene mellom 
kjeder fra leverandør, i hvert fall for enkeltprodukter og enkeltleverandø- 
rer, er store (Konkurransetilsynet, 2019). Det er sannsynlig at store for- 
skjeller i innsatspriser gir vridninger i kjeders markedsposisjon. I så måte 
er det også usikkerhet rundt langsiktige konkurranseeffekter av å unnlate 
å gripe inn. På den annen side er det mye som taler for at en kraftigere 
sanksjonsbruk med støtte i konkurranseloven vil dekke samme formål 
og kan være et like egnet virkemiddel som en tilleggslov med forbud mot 
diskriminerende vilkår. 


Pålegge dominerende distributører 

forpliktelse om åpne distribusjonstjenester 

Pålegg om såkalt «åpne distribusjonstjenester» betyr at distributør må 
stille systemet til disposisjon for tredjeparter på ikke-diskriminerende 
vilkår. Et slikt påbud ligner på ovennevnte forbud mot prisdiskrimine- 
ring. Begge tiltak skal hindre konkurransebegrensende forskjeller i kon- 
kurransevilkår for små og store dagligvareaktører. 

Et slikt påbud kan hente sin modell fra teleregulering der myndighe- 
tene mener at markedsstrukturen gjennom store nettverk og domine- 
rende aktører krever såkalt ex-ante regulering. Her pålegges dominerende 
nettverksoperatører ekstra forpliktelser for å oppnå virksom konkur- 
ranse, eksempelvis ved at dominerende foretak (i Norge gjelder dette for 
Telenor) er pålagt å tilby konkurrenter leietilgang til eget nett på ikke-dis- 
kriminerende vilkår (ekomloven, 2003). Altså, en konkurrent skal få 
kjøpe tilgang til nettet på vilkår som ikke avviker for mye fra domine- 
rende aktors egen sluttbrukervirksomhets vilkår. Reguleringen setter så 
opp vilkår for hvordan dette skal gjøres, og eventuelt for hvordan dette 
kan etterprøves. I dagligvaremarkedet er argumentet at så lenge det kan 
bli prohibitivt dyrt å bygge opp distribusjon i hele Norge, bør ASKO, som 

mulig dominerende aktor i distribusjonsmarkedet, palegges 4 distribuere 
matvarer for alle som matte be om det, pa ikke-diskriminerende vilkar. 

Grunnlaget for et slikt pabud virker imidlertid usikkert. For det forste 
synes ikke det vi observerer i Norge uten videre å tilsi at etableringshind- 
ringer og stordriftsfordeler i distribusjon er et konkurranseproblem for 
produktiviteten eller prisutviklingen. Per i dag betjener allerede ASKO 
den fjerde kjeden, Bunnpris, som så vidt vi forstår har samme betingelser 
som NorgesGruppens egne butikker. Bunnpris har tidligere brukt dis- 
tribusjonssystemet til Remagruppen, og så lenge aktører som Bunnpris 
kan sette tre landsdekkende aktører mot hverandre, er det neppe en over- 
raskelse at vilkårene er ikke-diskriminerende. Sammenligner vi med 
Sverige, har man der kun to landsdekkende distributører (se kapittel 2). 

At vilkårene ikke er diskriminerende betyr imidlertid ikke at priser og 
vilkår er identiske. Åpen tilgang til distribusjonssystemer vil ikke endre 
forskjeller i betingelser fra leverandør. Og, det er fortsatt slik at begre- 
pet diskriminering vanskelig kan ramme forskjeller i vilkår som skyldes 
f.eks. kostnadsforskjeller og fordeler som følge av ulike mengder, sorti- 
mentsbredder og ulik geografisk spredning. Krav til ikke-diskriminering 
innebærer ikke nødvendigvis at de beste vilkår man har skal deles med 
den nye aktøren. Dersom hjemmelen for et slikt krav i tillegg skal finnes 
i konkurranselovens $ 11, er terskelen svært høy for å innføre slike ord- 
ninger (se spesielt Hjelmengs diskusjon i kapittel 7). Alternativet er i så 
fall en egen regulering a la ekom-loven. I så fall må antagelig etablerings- 
hindringer som følger av at et mobilnettverk krever kanskje 6000 master 
fordelt over hele Norge kunne sammenlignes med tilgang til uavhengige 
lastebiler og lagerfasiliteter i utvalgte deler av Norge. En sammenligning 
som antyder at etablering av et fjerde distribusjonsnettverk av matvarer 
i Norge er langt enklere og billigere enn å bygge et nytt landsdekkende 
mobilnettverk. 

Ikke-diskriminerende vilkår er heller ikke et presist begrep. Skal vi tro 
erfaringene fra teleregulering er det heller ikke like enkelt, hverken for 
dominerende aktør som selger tilgang eller for de som kjøper tilgang, å bli 
enige om hva ikke-diskriminerende vilkår innebærer. Årelange konflikter 
i og utenfor rettsalene mellom kjøpere og selgere, og ikke minst ansvar- 
lig myndighet, viser at dette kan være en kostbar løsning for samfunnet. 

Sa selv om reguleringen loser et mulig problem (tilgang til distribusjon), 
kan implementeringen og sikringen av regeloverholdelse bli kostnadskre- 
vende og skape ekstra usikkerhet. Artiklene i denne boken tyder pa at det 
ikke er et generelt effektivitetsproblem slike tiltak skal lose. 


Sterkere regulering og kontroll av 

dagligvarekjedenes eiendomstransaksjoner 

Dagligvarekjedene har i mer enn ti ar gitt konkurransemyndighetene 
innsyn i sine kjopskontrakter, og de ma ogsa informere om eiendoms- 
transaksjoner. Dette skyldes at konkurransemyndighetene er redde for 
strategisk tilpasning i markedet for egnede butikklokasjoner. Kontroll 
med godt plasserte næringseiendommer og butikklokasjoner kan være 
avgjørende for evnen til å ta og forsvare markedsandeler lokalt. Det er 
naturlig å definere eierskap til butikklokaler som vertikal integrasjon 
mellom grossist eller detaljistkjede og en underleverandørsektor, og kon- 
kurranseloven pålegger myndighetene å påse at denne formen for verti- 
kal integrasjon ikke har konkurransebegrensende effekt. 

Mange kommentatorer har pekt på en tilsynelatende overetablering av 
butikker, noe som kan indikere at konkurransen om markedsandeler tas 
ut gjennom butikketablering heller enn konkurranse om pris og vareut- 
valg. Resultatene til Friberg mfl. i kapittel 2 tyder på at det kan være en 
overetablering av butikker i hovedstadsområdet (Oslo og Akershus). I så 
fall fører den strategiske utnyttelsen av butikklokasjoner til unødig høyt 
kostnadsnivå i dagligvarehandelen. I tillegg kan de reelle markedsande- 
lene i kontrollen med eierskap av dagligvarebutikkene i seg selv avvike 
vesentlig fra strukturen i omsetningen av dagligvarer, med konsekvenser 
for mulighet for effektiv konkurranse om de beste lokalene. 

Man finner også at sterk markedsmakt og manglende muligheter til 
å overføre butikklokaler mellom kjeder gir risiko for svekket produkti- 
vitetsvekst og ugunstig utvikling i marginene på distribusjonsleddene. 
All den tid konkurransemyndighetene allerede fortløpende oppdateres 
med informasjon rundt eiendomsdisponeringer, ligger forholdene til 
rette for mer aktiv kontroll når det kommer til denne delen av dagligvare- 
markedet. Men igjen er dette et slags «både-og-problem». Reduseres 
muligheten til å etablere lokale butikker, reduseres faste kostnader i 

driften av Butikk-Norge. Dermed kan priser potensielt ga ned; men lokalt 
kan man ga glipp av okte konkurranseeffekter dersom man griper inn 
overfor etablering og kontroll med butikklokasjoner. 


Maksimalgrenser for markedsandeler 

Enkelte bidragsytere i debatten har vert inne pa tanken om 4 innfore 
grenser for hvor store aktorene kan tillates a bli i dagligvaremarkedet, 
men dette er ikke uproblematisk.* For det første er det ikke opplagt hvor en 
slik grense skal settes: i Finland har S-gruppen 46,4 prosent markedsan- 
del, i Sverige har ICA 51,5 prosent. Hva skal norsk smerteterskel vere? 
Men viktigere, hva vil da skje med insentivene til kjeden nar denne nær- 
mer seg markedsandelsgrensen? I en slik situasjon vil kjeden miste insen- 
tivene til videre organisk vekst, og dermed konkurrere mindre aggressivt. 
Samtidig kan man risikere at konkurransen svekkes i markedet. Faktum 
er at en slik ordning i verste fall kan gi en «markedsdelingsordning» - 
noe som frivillig implementert ville vært ulovlig etter norsk konkurran- 
selov. Igjen oppnår man noe med en slik regulering — redusert asymmetri 
i markedet, men prisen kan bli at de gunstige effektene av dette spises 
opp gjennom at den største kjeden «legger seg til hvile» rett under mar- 
kedsandelsgrensen, og vi får redusert konkurranse. 


Effektivitet og rettferdighet 


Alle forslagene til regulering dreier seg om å sikre effektiv produksjon og 
distribusjon i verdikjeden for mat- og dagligvarer. Tiltak er også diskutert 
av Hjelmeng i kapittel 7. Spesielt gir Hjelmeng her også de konkurran- 
serettslige rammene for de ulike alternativene. I sum, som vi diskuterer 
over, og i tråd med mye av Hjelmengs diskusjon, er det utfordrende å 
regulere seg vekk fra markedsproblemer som oppstår i et lukket matvare- 
marked i et langstrakt land med betydelige skalafordeler i distribusjon og 
foredling. At strukturen er ugunstig sett fra et konkurranseperspektiv, er 


4 — Oslo Economics/Oeconomica (2017) setter et slikt tak i sammenheng med betydningen av pris- 
differensiering og -diskriminering mellom leverandør og dagligvarekjede. 

udiskutabelt. Men det er ingen entydig sammenheng mellom struktur og 
konkurranse, og enda mindre mellom struktur og effektivitet. 

Mye tyder samtidig pa at strukturen og konkurransen vi har pa dis- 
tribusjonsleddene har gitt tilfredsstillende effektivitet, i hvert fall hvis vi 
sammenligner med effektivitet og produktivitetsutvikling i andre norske 
næringer (se mer i «produktivitetsanalysen» i kapittel 3). Det er betydelig 
risiko knyttet til sterke reguleringstiltak med usikker effekt. Så langt vi 
kan se er muligheten for effektivitetsgevinst begrenset, mens muligheten 
for effektivitetstap er stor. Reguleringer som ikke treffer reelle problemer, 
vil ha uønskede bivirkninger av usikker størrelsesordenen. 

Derfor mener vi at hovedmålet med drøfting av mulige virkemidler 
bør være å sikre at utviklingen med god produktivitetsvekst fortsetter, 
og at den stimuleres der den i dag er svak. Blant mulige tiltak peker en 
viss, ganske forsiktig fjerning av unødig tollbeskyttelse seg ut som en 
opplagt kandidat for å håndtere kjernen i problemet: et for lukket mat- 
marked. Skulle man ikke gjøre noe med hovedproblemet, gjenstår det 
konkurranseutfordringer i norsk matvaremarked, men skal man innføre 
tilleggsreguleringer ut over norsk konkurranselovgivning skal man tenke 
seg godt om. Da er det trolig en like attraktiv løsning å rette mer opp- 
merksomhet mot og ta i bruk de midlene myndighetene allerede har. 

Artiklene i boken er ensidig opptatt av effektivitet, og vier så godt som 
ingen oppmerksomhet mot størrelsen på overskudd, formuen til dem 
som eier gårdsbruk, matindustri- eller dagligvareforetak. Det krever en 
forklaring. 

Økonomisk og sosial bærekraft, effektivitet og rettferdighet, er i 
utgangspunktet like viktig. Fordelingen av verdier mellom bønder, 
industrieiere, arbeidere, eiere av grossist- og kjedeforetak, samt forbrukere 
er av stor betydning. Standarden for konkurransepolitikken er nettopp å 
sikre forbrukeren en størst mulig del av samlet verdiskaping, og unngå at 
nettopp forbrukerne påføres tap gjennom ineffektiv konkurranse. 

Våre resultater og våre vurderinger av mulige tiltak for å sikre fortsatt 
produktivitetsvekst i matsektoren sier ikke noe om fordelingspolitikk, 
eller for den del rettferdighetshensyn. Men rettferdigheten blir ikke 
større om effektiviteten i dagligvarebransjen faller. Det er grunn til å vur- 
dere om fordelingen av verdiskapingen er bærekraftig. Hvis svaret er nei, 

trenger vi fordelingspolitiske tiltak som i minst mulig grad reduserer den 
produktivitetsveksten vi sa langt har nytt godt av. Det er vanskelig a se at 
rammebetingelser for en effektiv matsektor med god produktivitetsvekst 
er til hinder for god fordelingspolitikk. 

Konkurransepolitikken er, ut fra diskusjonen i denne boken, egnet 
til 4 ivareta samfunnshensyn og forbrukerinteresser. En nyttig effekt av 
debatten om konkurranseutfordringene i det norske dagligvaremarkedet 
er at konkurransemyndighetene har fått økte ressurser, og at oppmerk- 
somheten rettet mot bransjen er styrket. Det er bra! Gjennom mer aktiv 
bruk av mulighetene som ligger i konkurranseloven, og en større syn- 
lighet av konkurransemyndighetene i bransjen, blir det vanskeligere 
for aktørene å lage avtaler som hindrer konkurransen å spille seg ut. En 
bieffekt kan også være at mulighetene for å styrke statistikk og vurde- 
ringsgrunnlaget, i tråd med anbefalinger i flere av artiklene i boken, kan 
få mer oppmerksomhet. 

Abstract: This chapter provides new numbers on retail concentration and 
grocery store availability in Norway. We compare Norway to the other Scan- 
dinavian countries and, in particular, to Sweden. Retail concentration is high, 
and highest in the countries with the highest distribution costs. As opposed to 
the neighboring countries, none of the internationally owned food chains are 
established in Norway. Decomposing concentration numbers on the county 
level in Sweden and Norway, we find concentration in Sweden to be highest in 
the most rural counties, with low population density. In Norway, we find hig- 
hest concentration in some of the most central counties in the south of Norway, 
where population density is much higher than in the rest of the country. We 
also provide new numbers on the geographical distribution of grocery stores and 
grocery chains across Sweden and Norway. We find interesting new numbers 
on grocery store availability when comparing the two countries. Although Nor- 
way has more than twice as many grocery stores per inhabitant, the number of 
available stores within ten minutes” travelling time is surprisingly similar across 
the two countries. In fact, if we disregard the Norwegian capital area, the store 


Sitering av denne artikkelen: Friberg, R., Pettersen, I., Steen, F. & Ulsaker, S. A. (2020). Annerledeslandet 
Norge: butikktilgjengelighet og markedskonsentrasjon i Sverige og Norge. I F. Steen & I. Pettersen (Red.), 
Mot bedre vitende i norsk matsektor (Kap. 2, s. 35-70). Oslo: Cappelen Damm Akademisk. 
https://doi.org/10.23865/noasp.93.ch2 

availability is even more equal across Swedish and Norwegian counties. Our 
results indicate that store density may be too high in the Norwegian capital area. 
This result is reinforced by the fact that Norwegian consumers in the capital area 
have access to Swedish border supermarkets with significantly lower prices and 
higher product variety within just 90 minutes’ driving time. 


Keywords: grocery retail, market shares, concentration indexes, HHI, store 
availability, store size distribution 


ANNERLEDESLANDET NORGE 


Innledning 


Dagligvarebransjen har vert gjennom en kontinuerlig omstrukture- 
ring siden 1980-tallet, med færre, men større butikker, og langt høyere 
markedskonsentrasjon.' I dag domineres de skandinaviske markedene av 
et fåtall integrerte paraplykjeder. Ifølge tall fra ACNielsen utgjorde uav- 
hengige aktører 16,6 % av norsk dagligvare i 1990; i 2018 var dette tallet 
0,1 % (ACNielsen, 2000, slides 41, og 2019). 

Noe av dette skyldes at forbrukere flytter til tettbygde strøk og beho- 
vet for mange små butikker dermed blir lavere. Dette er en internasjonal 
trend, men likevel har dagligvaremarkedet i Skandinavia endt opp med 
en større konsentrasjon enn det vi ser ellers i Europa (Nordic Competition 
Authorities, 2005). Et annet fenomen er at antall butikker per innbygger 
er høyere i Skandinavia enn i andre europeiske land som Tyskland, Belgia 
og Storbritannia (Jenssen & Skogli, 2016). 

I dette kapittelet vil vi se på noen av disse lange trendene, samt disku- 
tere dagens situasjon i Norge mer inngående. Vi vil kontrastere den til 
situasjonen i Sverige, et nabomarked vi ofte sammenligner oss med. 

Spesielt vil vi dekomponere butikk- og befolkningstetthet, samt 
markedsandeler og konsentrasjonsgrad regionalt på tvers av disse to lan- 
dene. Basert på fullstendige butikkoversikter og detaljerte lokale tall på 
bosetning i Norge og Sverige beregner vi nye tall vi for butikk- og kjede- 
konsentrasjon, samt lokal butikktilgjengelighet. 

I likhet med våre naboland har Norge høy konsentrasjon i detaljhande- 
len av dagligvarer. Vi skiller oss ikke ut på nivå, men vi har hatt en ster- 
kere vekst i konsentrasjonen det siste tiåret. Den høyeste konsentrasjonen 
i Sverige er i mindre sentrale len med mindre befolkningstetthet. I Norge 
er konsentrasjonen høyest i de mer folkerike fylkene på Østlandet. Norges- 
Gruppen dominerer sør for Trøndelag, mens Coop dominerer fra Trøndelag 
og nordover. Rema er relativt jevnt til stede i de ulike landsdelene. Vi finner 
også typisk internasjonale kjeder i andre nordiske land, men ikke i Norge. 

Antall butikker har gått kraftig ned, men like fullt har Norge 
flere butikker i forhold til folketall enn det vi ser hos våre naboer. 


1 For en detaljert beskrivelse av utviklingen i norsk dagligvaremarked se for eksempel Pettersen 
(2008). 

Gjennomsnittsbutikken i Norge er nesten 40 % mindre enn gjennom- 
snittsbutikken i Sverge. Artikkelen beregner nye mal pa butikktilgjen- 
gelighet, og viser at til tross for at Sverige har halvparten så mange 
dagligvarebutikker som Norge i forhold til befolkning, er landene overas- 
kende like når det kommer til lokal butikktilgjengelighet. Mens innbyg- 
geren i det mest typiske norske fylket har tilgang til 12 butikker innenfor 
10 minutters reiseavstand, har innbyggeren fra det mest typiske, svenske 
lenet tilgang til 7 butikker. Landene blir enda mer like om vi ser bort fra 
hovedstadsområdene, da har gjennomsnittssvensken 9 butikker i nær- 
heten, mens en norsk innbygger har 12. Sammenligner vi Nord-Sverige 
og Nord-Norge, er det mer enn dobbelt så mange butikker på norsk side 
(479) som på svensk side (204), men gjennomsnittsinnbyggeren på begge 
sider av grensen har tilgang til omtrent like mange butikker (6-7) innen- 
for 10 minutters reisetid. 

Der Norge skiller seg kraftig ut er i hovedstadsregionen, hvor Norge 
har veldig stor butikktetthet, både om vi sammenligner med andre fyl- 
ker og len, eller med hovedstadsområdet i Sverige. Innenfor 10 minut- 
ters reiseavstand har osloborgerne 137 butikker å velge mellom. Selv når 
vi ser på gjennomsnittsinnbyggeren i Oslo og Akershus samlet (som er 
mer sammenlignbart med Stockholm len), har gjennomsnittskonsumen- 
ten 80 butikker innenfor denne radiusen: En stockholmer har til forskjell 
bare 35 butikker å velge mellom. Med tanke på at bosettings- og urbanise- 
ringsstrukturen neppe er så forskjellig mellom de to hovedstadsregionene, 
tyder dette på overetablering av dagligvarebutikker i den norske hoved- 
stadsregionen. Tar vi hensyn til at de fleste kunder fra denne regionen bor 
mindre enn 90 minutter fra nærmeste svenske butikk med store vareut- 
valg og langt lavere priser, forsterkes konklusjonen om overetablering. 

Sammenligner vi gjennomsnitt på tvers av fylker og len, øker land- 
snittene for begge land som følge av flere butikker i hovedstedene. Men 
der landsnittet i Sverige uten Stockholm går fra 10 til 9, går det i Norge fra 
20 til 12 (samme som medianen). 

Ser vi bort fra hovedstadsregionen viser butikktetthetsanalysen vår at 
det er nødvendig med mange flere butikker for å kunne gi nordmenn like 
god tilgjengelighet som svensker. Dette skyldes at vi har en helt annen 
topografi og bosettingsmønster koblet med et veinett som gjør at det 

simpelthen kreves flere butikker for 4 na «hjem» til norske husholdnin- 
ger. Dette burde også indikere at det blir mer effektivt med større og mer 
kostnadseffektive butikker i Sverige. 


Strukturendringer i butikktetthet 
og markedskonsentrasjon over tid 


Butikk- og befolkningsutvikling 


I Norge fantes det i 1980 mer enn 8000 dagligvarebutikker, mens i 2018 var 
dette tallet mer enn halvert. Samtidig ble vi 1,2 millioner flere nordmenn i 
samme periode. I figur 1 viser vi befolkningsutvikling sammen med antall 
personer per butikk for disse fire tiårene. I 1980 fantes det 500 personer 
per butikk. I 2018 var dette tallet nesten tredoblet til nesten 1400 personer. 

Sammenlignet med våre naboland er det imidlertid enda et stykke 
igjen. I Sverige har gjennomsnittsbutikken i 2018 mer enn dobbelt så 
mange svensker, mens man i Danmark synes å være noe gladere i nær- 
butikkene sine, og er midt mellom Norge og Sverige med i overkant 
av 1900 dansker per butikk (2015). Sammenlignet med land som Stor- 
britannia og Belgia, har imidlertid alle tre landene langt færre personer 
per butikk (Nordic Competition Authorities, 2005). 

Figur 1 Utviklingen i antall butikker (venstre akse) og antall personer per dagligvare- 
butikk (høyre akse) i perioden 1980-2018. Kilder: ACNielsen og SSB. 

Forklaringene er flere og ikke minst knyttet til endringer i demografi og boset- 
tingsmonster. Å betjene kunder i Skandinavia, der kundene er færre og mer 
spredtboende enn på store deler av kontinentet, krever en helt annen butikk- 
struktur. Vi vil senere se nærmere på dette når vi dekomponerer tallene regionalt. 


Utvikling i markedsandeler og konsentrasjon 

En annen endring, som man har blitt mer og mer opptatt av, er utviklin- 
gen i konsentrasjon. Markedene har gjennom fusjoner, oppkjøp, restruk- 
turering og utstrakt «kjedifisering» blitt mye mer konsentrert over tid. 
Denne endringen reiser spørsmål om konkurranse- og forbrukerpolitikk 
siden høy konsentrasjon kan være forbundet med markedsmakt og lite 
konkurranse (se f.eks. Sexton, 2013). 

Figur 2 Utvikling i markedsandeler (venstre akse) og Herfindahls-indeksen (høyre 
akse) i det norske dagligvaremarkedet 1994-2018. Kilde: ACNielsen-rapporter. 


I figur 2 ser vi utviklingen i markedsandeler tilbake til 2001.” Utviklingen 
går klart i retning av færre og større aktører. ICA er ute av markedet, og 
Lidl var bare inne i fem år. I 2001 delte fire aktører markedet, der tre av 


2 Merk at ACNielsen endret sin måte å beregne omsetning/markedsandeler på slik at kun tall 
tilbake til 2001 er sammenlignbare over tid (ACNielsen, Dagligvarerapporten 2002). 

dem lå mellom 24 og 32 %, mens Rema 1000 som utfordrer hadde 17 % 
av markedet. Uavhengige aktører utgjorde 2,3 % av markedet. I 2018 har 
vi kun tre større aktører igjen, og NorgesGruppen har mer enn 40 % av 
markedet alene. Tidsdynamikken preges mye av ICAs fall i markedsandel 
fra 25 til 11 % over 18-arsperioden, som kulminerte med Coops oppkjøp 
i 2014. Rema 1000 har den klart største veksten av de store aktørene over 
perioden: markedsandelen går fra 17 til 24 %, en relativ vekst på 44 %. 
NorgesGruppen vokser med 11 prosentpoeng, fra 32 til 43 %, noe som 
innebærer en relativ vekst på 34 % over perioden, mens Coop vokser med 
5 prosentpoeng fra 24 til 29 % — en relativ vekst på 21 %. Selv om Bunnpris 
vokser fra et lavt utgangspunkt på 1,6 % i 2001, mer enn dobler de andelen 
sin over perioden med en relativ vekst på 131 %3 

Den vanligste måten å måle konsentrasjon er gjennom den såkalte 
Herfindahl-Hirschman indeksen (HHI), som er summen av aktørenes 
kvadrerte markedsandeler. Det er mye fokus pa at oligopoler med til- 
strekkelig høy HHI er bekymringsverdige. Konkurransemyndighetene 
har for eksempel kjøreregler for fusjonskontroll, der høyere nivåer på 
HHI typisk gjør ytterligere fusjoner vanskelige i et marked> Selv om 
konsentrasjon opplagt ikke er et entydig mål på konkurransepresset i et 
marked, har konsentrasjonsmåling blitt en av flere mulige indikatorer på 
konkurranse. 


3 Bunnpris har gjennom tiden kjøpt distribusjon gjennom Rema 1000 og NorgesGruppen. I så 
måte er de mindre uavhengig enn de tre store aktørene, eller hvordan ICA var da de var i det 
norske markedet. 

4 Herfindahl-Hirschman-indeksen (HHI) gir et mål på markedskonsentrasjon og asymmetri i 
markedsandeler, hvor begge deler er funnet å kunne påvirke konkurransepresset i et marked. 
Rent teknisk beregnes den med å summere de kvadrerte markedsandelene: HHI = Se hvor i 


refererer til bedrift/firma og s til markedsandel. Som det fremgår av formelen innebærer dette at 
HHI finner sitt maksimum for et monopol der s=100 og HHI=10 000. Herfindahl-Hirschman-in- 
deksen har flere gode egenskaper siden den både tar hensyn til konsentrasjon og asymmetri i 
konsentrasjon. Både høy konsentrasjon og høy asymmetri kan lede til redusert konkurranse- 
press i et marked. 

5 EU har formulert terskelverdier for HHI, der de sier at det er usannsynlig at de griper inn mot 
en fusjon så lenge som HHI er under 1000 etter fusjonen, mens en HHI mellom 2000 og 3000 
etter en eventuell fusjon gir grunnlag for bekymring i den forstand at endringen i HHI som følge 
av fusjonen bør være under 250. I markeder med HHI over 3000 er kravet enda strengere, da 
vil selv endringer over 150 være bekymringsfullt. Oppsummert betyr det at markeder med HHI 
over 2000 typisk gir grunn til bekymring rundt konkurransen i markedet. 

6 Eksempler på forhold som kan tale for at markeder er mindre problematiske er store og vel- 
informerte profesjonelle kjøpere (kjøpermakt) og lave etableringsbarrierer. 

I figur 3 har vi ogsa beregnet HHI over perioden 2005 til 2018. Som et 
resultat av endringene i sammensetning og antall aktorer stiger denne 
over perioden. Allerede i 2001 var den pa 2509, et nivå som er over første 
kritiske EU-terskel. Trenden de første 10 årene er ganske flat, og i 2011 
har vi fremdeles et konsentrasjonsnivå på nesten samme nivå (HHI i 
2011=2613), men de neste syv årene øker den med 26 %. I 2018 er HHI 
oppe i 3300, og overstiger EUs høyeste terskelverdi. Alene basert på kon- 
sentrasjon, indikerer dette at konkurransen mellom kjedene har falt over 
perioden. 

Sammenligner vi med utviklingen i våre naboland - Sverige, Danmark 
og Finland - skiller ikke Norge seg mye ut med hensyn til nivå på kon- 
sentrasjonen, men vi skiller oss ut når det kommer til trend. I figur 4 viser 
vi utviklingen i HHI for de fire landene tilbake til 2005. 

Figur 3 Utvikling i Herfindahl-Hirschman-indeksen i det norske, danske og svenske 


dagligvaremarkedet 2005-2018. Kilde: ACNielsen-rapporter. 


Sverige har en flat utvikling, der HHI i perioden 2007-2018 ikke beve- 
ger seg vekk fra rundt 3300. Danmark starter fra en HHI over 3000 i 
2011, men beveger seg nedover med 11 % over perioden og har lavest HHI 
av alle fire i 2018 (HHI=2719). Finland har som Norge hatt en økning i 
konsentrasjonen over perioden. Finland hadde allerede i 2011 det høyeste 
konsentrasjonsnivået, men da ikke så langt over Sverige og Danmark. 
I 2018 hadde HHI økt til hele 3609. Norge starter ut fra det laveste nivå 
av de fire landene, men her vokser konsentrasjonen over hele perioden. 

HHI oker med 26 % fra 2011 til 2018, og ender opp pa 3300, noe som er pa 
nivå med Sverige. I sum er alle de fire nordiske markedene svært konsen- 
trert, og med unntak av Danmark er HHI over EUs overste «bekymrings- 
terskel» pa HHI=3000. Norge skiller seg lite ut pa niva i 2018, men har til 
gjengjeld gått fra å ha klart lavest konsentrasjon til å bli par med Sverige 
og Finland. 

Strukturen i de fire landene er imidlertid forskjellig. Vi illustrerer mar- 
kedsandeler i figur 4. I Danmark og Sverige har man, i tillegg til de tre 
store og dominerende aktørene, tre mindre aktører som deler mellom 14 
og 17 % av markedet. Selv om ICA i Sverige har halvparten av markedet er 
dermed konsentrasjonen likevel på nivå med i Norge. Finland og Norge 
mangler denne halen, men mens det i Norge er et triopol som deler 96 % 
av markedet, er deltakerne langt mer jevnstore enn i Finland, der to aktø- 
rer har mer enn fire femtedeler av markedet. 

Figur 4 Markedsandeler 2018 for Norge, Sverige, Danmark og Finland. Kilde: Svensk 
Dagligvarukartan og Delfi, 2019. 

Forskjellene i 2018 som vi ser fra figur 4, er ogsa rimelig stabile over tid. 
I tabell 1 ser vi pa markedsandelene for de storste aktorene over de siste 
8 arene. 


Tabell 1 Gjennomsnittlig konsentrasjonsgrad i prosent i Sverige, Danmark, Finland og 
Norge 2011-2018. Kilde: Dagligvarukartan, Delfi og ACNielsen. 


Sverige Danmark Finland Norge 
Storste aktor 505 36,9 45,9 40,6 
To største aktører 70,3 69,7 80,7 66,6 
Tre største aktører 86,5 86,3 88,1 89,9 


Den største aktøren har mellom 37 og 51 % over åtteårsperioden. Ser vi 
på de to største varierer tallet mellom 67 og 81 %, der Finland skiller seg 
kraftig ut med et sterkt duopol. De tre andre landene er tilforlatelig like, 
der de to største aktørene deler mellom 67 og 70 % av sine nasjonale mar- 
ked. Sammenligner vi land, ser vi at tre aktører typisk dominerer marke- 
dene i alle land, der de har markedsandeler på til sammen 86-90 % over 
perioden.’ 

Siden de største aktørene er så vidt mye større enn de andre, er det i 
utgangspunktet liten grunn til å tro at de stores forhandlingsstyrke eller 
kjøpermakt er veldig forskjellig på tvers av land. I så måte skulle man 
vente at de mindre kjedene har like store etableringsbarrierer i de fire 
landene. Det er opplagt flere mulige forskjeller i etableringshindringer 
mellom disse landene, men en viktig forskjell er at i våre naboland er 
det større mulighet for de mindre kjedene å hente innkjøp utenfor de 
nasjonale markedene, da importvernet innenfor EU er lavere enn mel- 
lom Norge og EU. Kjeder som Lidl og Aldi kan dermed i større grad 
dra nytte av sin internasjonale størrelse og sine internasjonale distribu- 
sjonsnettverk. Selv i Finland, der de to store fullstendig dominerer, har 
Lidl doblet sin tilstedeværelse fra 2011 til 2018, og vokst fra 5 til 10 % av 
markedet. I Sverige har Lidl (om enn fra et lavt nivå) økt sin andel med 


7 ICA skiller seg litt fra de andre. De har relativt desentralisert drift og eierskap pa butikknivå, og 
de har ikke nasjonal prising i Sverige. De har imidlertid felles distribusjon og innkjøp. 

8 Siden ICA forlot markedet i Norge, har vi fått økt konsentrasjon, noe som opplagt påvirker 
tallene. Snittet for siste tre år i Norge er 42,7 %, 72,4 % Og 96,2 % for henholdsvis største, to største 
og tre største aktører. Dette innebærer at Norge blir likere Finland over tid. 

47 % over samme periode, og også i Danmark har Aldi og Lidl økt sin 
tilstedeværelse over perioden. Lokal tilstedeværelse av disse internasjo- 
nale kjedene endrer også markedet i andre dimensjoner. Gjennom import 
av produkter som vi typisk ikke finner hos de store nasjonale aktørene, 
og andre driftskonsept (eksempelvis mer gjennomførte «hard core 
discount»-konsepter) differensieres markedet. Større grad av produkt- 
differensiering og muligheten for aktører som Aldi og Lidl til å «impor- 
tere» sin forhandlingsstyrke påvirker dermed forhandlingsspillet mellom 
kjeder og leverandører, og begrenser trolig muligheten for større nasjo- 
nale leverandører å kunne prisdiskriminere mellom kjeder, slik vi nylig 
har sett tall for i Norge (Konkurransetilsynet, 2019). Over tid kan dermed 
etableringsmulighetene for internasjonale dagligvareaktører med egne 
leverandørrelasjoner innebære større muligheter for mer intensiv kamp 
om markedsandeler og strukturendring over tid. 

Endelig er de fire markedene svært forskjellige når det kommer til 
distribusjonskostnader. Norge, Sverige og Finland er alle mellom 8 og 
10 ganger større i geografisk utstrekning enn Danmark, og i så måte er 
det større faste distribusjonskostnader i disse landene.” Dette betyr at 
spesielt i mindre urbane områder vil oppbygging av nasjonalt dekkende 
butikktilbud være mer kostbart. Noe som nok forklarer hvorfor en aktør 
som Bunnpris ikke har valgt å bygge opp sin egen distribusjon i Norge, 
men kjøper dette av de store kjedene. I neste seksjon ser vi nærmere på 
konsentrasjons- og butikktall lokalt for Norge og Sverige. 


9 Danmark har et flateinnhold på 43 049 km” mens Norge (385 207km*), Sverige (449 964km*) og 
Finland (338 424 km*) har langt større utstrekning. Vel har Sverige langt flere innbyggere, men 
her er Danmark, Finland og Norge svært like (mellom 5,3 og 5,6 millioner). 

En sammenligning av butikktetthet og 
markedskonsentrasjon i Norge og Sverige 


Her benytter vi detaljerte butikkdata fra Delfi i Sverige og Geodata i 
Norge for 4 analysere bade markedskonsentrasjon og butikkfordeling pa 
tvers av norske fylker og svenske len. Vi har ogsa estimert hvor mange 
butikker man har tilgjengelig lokalt innenfor 10 minutters reisetid.’ 

Butikkdataene gir oss nøyaktig beliggenhet og omsetning for alle 
butikker i begge land. I tillegg har vi detaljerte og svært disaggregerte 
data for hvor folk bor. For Norge benytter vi data på grunnkretsnivå, som 
er det mest detaljerte nivået for offentlig befolkningsstatistikk. Det til- 
svarende nivået i Sverige er DeSo (Demografiska Statistikområden). Vi 
har dermed kunnet beregne reiseavstand fra senter av grunnkrets eller 
DeSo til nærmeste butikker, og aggregert disse tallene til fylkes- og lens- 
nivå." Dette gir oss et svært detaljert bilde av markedsandeler og butikk- 
tilgjengelighet. Tidligere studier av butikktilgjengelighet har kun sett på 
butikker per fylke/len eller region. I så måte gir våre tall et mye bedre 
bilde av lokal butikktilgjengelighet enn det for eksempel fylkes-/lenstall 
for innbyggere per butikk kan gi oss. Gitt at alle norske tall er fra 2018, 
baserer analysen seg på fylkesfordelingen som gjaldt frem til 01.01 2020 
for Norge. Opplagt vil antall butikker innenfor 10 minutters reiseavstand 
være korrelert med antall personer per butikk i en region, men det første 
tallet gir en mye mer presis beskrivelse av faktisk butikktilgjengelighet. 

I tabellene 2 og 3 viser vi en regional oversikt over ulike variabler for 
Norge og Sverige for 2018.” 


10 Avstand er beregnet som 10 minutters reisetid med bil. Opplagt kan man velge andre defini- 
sjoner av nærhet. I et tett befolket område vil for eksempel 5 minutters reisetid kanskje være 
like relevant. Vi har valgt å benytte 10 minutter og en standardisert målemetode for å kunne 
sammenligne butikktilgjengelighet på tvers av regioner og land. 

1 Tall på fylkesnivå (lensnivå) er et vektet snitt av tallene på grunnkretsnivå (DeSo-nivå), der hver 
grunnkrets (DeSo) vektes med befolkningsandelen. Den forenklende antagelsen vi gjør i denne 
analysen er at alle bor i midtpunktet av sin grunnkrets (DeSo). 

12 For Norge er alle tall fra 2018, mens for Sverige er butikkdata fra 2018 og befolkningsdata fra 
2016. 

Tabell 2 Fylkesvis fordeling av befolkning, butikker, nærhets- og konsentrasjonsgrad i 
Norge. 

Antall 
Fylke Befolkning Pre Are ee sits 

butikk 10 min 

reiseavstand 
Oslo 673 469 355 1897 137 3636 
Akershus 614 026 296 2074 18 3713 
Hordaland 522 539 378 1382 21 3282 
Rogaland 473 526 302 1568 24 3376 
Trondelag 458 744 358 1281 21 3475 
Østfold 295 420 164 1801 15 3397 
Buskerud 281 769 178 1583 12 4937 
Møre og Romsdal 266 856 266 1003 7 2893 
Vestfold 249 058 142 1754 12 4694 
Nordland 243 335 252 966 8 3208 
Hedmark 196 966 169 1165 8 3985 
Oppland 189 870 172 1104 5 3730 
Vest-Agder 186 532 140 1332 12 3454 
Telemark 173 391 144 1204 14 4741 
Troms 166 499 142 1173 9 3738 
Aust-Agder 117 222 102 1149 9 3573 
Sogn og Fjordane 110 230 146 755 3 2988 
Finnmark 76167 85 896 4 3271 
Norge (snitt) 294 201 211 1338 19 3672 
Norge (median) 246 197 171 1243 12 3524 
Norge totalt 5 295 619 3791 1397 3293 

Tabell 3 Lensvis fordeling av befolkning, butikker, nærhets- og konsentrasjonsgrad i 


Sverige. 

Antall 

Personer butikker 
Len Befolkning ey per innenfor | HHI fylke 

butikk 10 min 

reiseavstand 
Stockholm 2 263 172 561 4034 35 2817 
Vastra Gétaland 1669 011 486 3434 16 3085 
Skåne 1321644 374 3534 20 2984 
Östergötland 451548 131 3447 12 2925 
Uppsala 360 892 97 372 13 3570 
Jönköping 352 433 119 2962 7 2988 
Halland 320 019 88 3637 6 3500 
Örebro 294 547 96 3068 13 3396 
Södermanland 287 711 97 2966 9 2858 
Gåvleborg 284 275 107 2657 8 3446 
Dalarna 284 218 126 2256 5 3244 
Vårmland 279 057 132 2114 7 2894 
Våstmanland 267 195 77 3470 14 3453 
Våsterbotten 265 679 107 2483 8 4472 
Norrbotten 250 386 97 2581 5 4086 
Våsternorrland 245 308 91 2696 6 3537 
Kalmar 242 060 105 2305 5 3789 
Kronoberg 194 435 71 2739 7 3305 
Blekinge 158 302 50 3166 5 2804 
Jämtland 128 584 74 1738 4 5034 
Gotland 57 946 29 1998 5 4325 
Sverige (snitt) 475 163 148 2905 10 3453 
Sverige (median) 284 218 97 2962 7 3396 
Sverige totalt 9 978 422 3115 3203 3066 

Butikktetthet 


La oss forst se pa befolkning og antall butikker. Disse storrelsene er opp- 
lagt korrelert med hverandre - fylker med stor befolkning har mange 
butikker. Dette er illustrert i figur 5, hvor vi ogsa ser at antall butikker 
folger befolkningsstorrelsen mye tettere i Sverige enn i Norge. Interessant 
nok er korrelasjonen bortimot en for Sverige (0,991), mens den er svakere 
for Norge (0,891). Dette skyldes trolig at bosetningsmonsteret er forskjellig 
pa tvers av landene, typisk bor for eksempel svenskene mer konsentrert 
rundt tettsteder enn nordmenn som har en mer fragmentert bosetting. 


2500 000 


2000 000 


r) 
1500000 4 1A 
yY VW 
` 
1000 000 V hå 
AUK 
Vi NN 
500 000 
0 ov 80 x o no ge) po v 
QAvvwMmvvsevvr~v48sx GCoxXE QTVMWUEUTHNNU ccux MOD 
GERREOSZSCSHERBESSERs SoS eaSSSGRSERSLSSRES PES 
OSRRSELERSERCELS LV ES HEE RSS PES SESS EES SEER 
SSHSESSEESEGSTSET SEEK SO SLSSslseEssssSLsEes 
žge s% Sse2>8S2one Bees Dcr ERZOBESZES Saw 
toe a ZICO gr $4 r29 G7 6 SE255 202 
Æ SE bo > ew Ags g 5 av ngo x 
Ò ò E 4 a} REA 
2 sg #9 8 7 > 8 
= O > 
S a 


— Befolkning === Antall butikker 


Figur 5 Befolkning og antall butikker på tvers av fylker og len i Norge og Sverige. 


La oss nå fokusere på antall personer per butikk, som så langt har vært 
det vanligste målet på butikktilgjengelighet.” Vi observerer at antall 
personer per butikk er mye lavere i medianfylket i Norge (1243) enn i 
medianlenet i Sverige (2962), noe som avspeiler at det er flere butikker i 
Norge til tross for at det går nesten to svensker på hver nordmann. Det er 
imidlertid mye variasjon på tvers av fylker og len i begge land: I Sogn og 
Fjordane er det bare 755 innbyggere per butikk, noe som er 36 % av nivået 
i Akershus (2074 innbyggere per butikk). 


13 Ofte ser man det inverse tallet presentert: Tall for antall butikker per 10 000 innbygger. Begge tall 
gir samme informasjon. 

Ser vi pa tilsvarende for Sverige utgjør lenet med færrest innbyggere 
per butikk, Jamtland (1738), 43 % av lenet med flest, Stockholm, som har 
4034 innbyggere per butikk. Det betyr at begge land har en lignede stor 
spredning mellom fylker/len. 

Vårt nye mål for butikktilgjengelighet viser mindre forskjeller mellom 
landene. Ser vi på antall butikker innenfor 10 minutters reiseavstand, er 
dette mye mer likt på tvers av land. Innbyggeren som lever i medianfylket 
i Norge har 12 butikker innenfor 10 minutters avstand, mens en svensk 
innbygger i medianlenet har 7 butikker innenfor 10 minutters reise- 
avstand. Størst avvik ser vi for Stockholm og Oslo, som har flere butikker 
tilgjengelig. Men her skiller Norge seg tydelig ut fra Sverige. Stockholm 
har 35 butikker innenfor 10 minutters reiseavstand, mens Oslo har utro- 
lige 137 butikker innenfor 10 minutters reiseavstand. Sammenligner vi 
gjennomsnitt på tvers av fylker og len, øker landsnittene for begge land 
som følge av flere butikker i hovedstadsområdene, men mens landsnittet i 
Sverige uten Stockholm går fra 10 til 9, går det i Norge fra 20 til 12 (samme 
som medianen). 

Siden størrelsen på Stockholm og Oslo er veldig forskjellig - Oslo er 
mye mindre i utstrekning, bare 454 km*, mens Stockholm strekker seg 
over 6 488 km? - er sammenligningen over ikke uproblematisk. Tar vi 
imidlertid med Akershus fylke, som ligger rundt Oslo og utgjør 4 917 
km, blir områdene mer sammenlignbare. I Oslo og Akershus bor 1,3 
millioner innbyggere, dvs. 24 % av Norges befolkning. Tilsvarende bor 
det 2,3 millioner mennesker i Stockholms len, eller 23 % av alle svensker. 
Landområdene utgjør begge 1,4 % av sine respektive lands arealer. 

Hvis vi nå regner ut butikktilgjengelighet innenfor 10 minutters reise- 
avstand i Oslo og Akershus, er dette fremdeles et veldig høyt tall. Innbyg- 
gerne i disse to fylkene har i gjennomsnitt (sett som én region, vektet med 
antall innbyggere) 80 butikker innenfor 10 minutters reiseavstand. Med 
tanke på at befolkningstettheten i Stockholms len er mye større — det bor 
349 svensker per km? i denne regionen, til sammenligning bor det i Oslo 
og Akershus bare 240 innbyggere per km? — betyr dette at butikktett- 
heten i den norske hovedstadsregionen er veldig høy. 

Noe som ytterligere peker i retning av en slik konklusjon, er det 
norske hovedstadsområdet nærhet til svenske grensesupermarked. 

Konsumentene i Oslo og Akershus har i hovedsak mindre enn 90 minut- 
ters reisetid til nærmeste svenske grensebutikk (Friberg, Steen & Ulsaker, 
2019). Svenske dagligvarepriser er, som vist kapittel 4 i denne boken av 
Pettersen (2020), vesentlig lavere enn de norske, og grensehandelen fra 
Norge er stor. Dette betyr at beboerne i det norske hovedstadsområdet 
har et signifikant tilbud også fra svenske butikker. Om noe skulle man 
tro at dette reduserte behovet for stor butikktetthet lokalt. 

Oppsummerer vi sammenligningen i butikktilgjengelighet/-nærhet 
mellom disse to landene, så er Sverige og Norge overraskende like når det 
kommer til tilgjengelighet av butikker når vi ser bort fra hovedstadsområ- 
dene. Mens mye taler for at i hovedstadsregionen i Norge har en butikk- 
tetthet som langt overstiger det vi ser i Sverige i tilsvarende områder. 

Dette ser vi svært godt også i figur 6, der vi viser disse størrelsene for 
begge land. Mens personer per butikk er mye mer forskjellig på tvers 
av land er landsforskjellene mye mindre når det kommer til butikker 
innenfor 10 minutters reiseavstand, med unntak av Oslo (eventuelt Oslo/ 
Akershus) som er langt utenfor skalaen. 

— Personer per butikk === Antall butikker innefor 10 min reiseavstand 


Figur 6 Personer per butikk (venstre akse) og antall butikker innenfor 10 minutters 
reiseavstand (høyre akse) på tvers av fylker og len i Norge og Sverige. 

Det er heller ikke noen apenbar sammenheng mellom de to butikk- 
tilgjengelighets-/nærhetsmålene. Korrelasjonen mellom dem er for Sve- 
rige på 0,70, for Norge så lav som 0,49. Også her skiller Oslo seg ut, tar 
vi ut dette fylket fra de norske dataene er korrelasjonen på 0,68, og sam- 
menlignbar med Sverige. 

I figurene 7 og 8 har vi vist to kart over Sverige og Norge for de to stør- 
relsene. Mens det for personer per butikk kommer frem et veldig klart 
skille mellom landene, er dette mye mer fraværende i figuren for butikker 
innenfor 10 minutters reiseavstand. Vi ser mer variasjon på tvers av fylker 
og len og mye mindre klar variasjon som skyldes nasjonale forskjeller. 

Figur 7 Personer per butikk i Norge og Sverige. 


52 


ANNERLEDESLANDET NORGE 


7O°N - 
65°N - 
60°N - 
Butikker i kjøreavstand 
25 
20 
15 
10 
5 
1 
55°N + 
5°E 10°E 15°E 20°E 25°E 30°E 


Figur 8 Antall butikker innenfor 10 minutters reiseavstand i Norge og Sverige. 


I figurene 9 og 10 viser vi antall butikker innenfor 10 minutters kjore- 
avstand der vi konsentrerer oss om Oslo/Akershus og Stockholm. Vi ser 
for begge land en mye storre butikktetthet sentralt i hovedstadsomra- 
dene, men mønsteret er mye skarpere mellom høy og lav butikktetthet 
i Stockholm. 

Figur 9 Antall butikker innenfor 10 minutters reiseavstand i fylkene Oslo og Akershus. 


Vi ser også at de sentrale områdene av Oslo har mye høyere butikktetthet 
enn tilsvarende områder i Stockholm. Dette illustrerer igjen at hoved- 
stadsområdene skiller seg kraftig ut, både innenfor sine respektive land, 
men enda mer på tvers av land. 

Ser vi dermed bort fra Oslo og Akershus — som neppe skiller seg så 
mye i urbaniseringsstruktur fra Stockholm - er det nødvendig med 
mange flere butikker for å kunne gi nordmenn like god tilgjengelighet 
som svensker. Dette skyldes at vi har en helt annen topografi og et annet 


54 


ANNERLEDESLANDET NORGE 


60.2°N - 
60°N - 
59.8°N - 
59.6°N - 
59.49N - 
59.2°N - 
Butikker i kjøreavstand 
250 
59N- 80 
20 
5 
58.8°N - o 
17.5 °E 18°E 18.5 °E 19% 


Figur 10 Antall butikker innenfor 10 minutters reiseavstand i Stockholms len. 


bosettingsmønster som, koblet med det norske veinettet, sannsynlig- 
vis gjør at det simpelthen kreves flere butikker for å oppnå tilsvarende 
butikktilgjengelighet. Dette betyr også at det blir langt mer effektivt med 
større og mer kostnadseffektive butikker i Sverige. 

Fokuserer vi derimot på den norske hovedstadsregionen, blir det vans- 
kelig å skjønne at topografi eller veinett skal kunne forklare den ekstreme 
butikktetteheten vi observerer. Her er det opplagt rom for å ha mye færre 
butikker, og i så måte effektivisere distribusjonen av mat. 

Markedskonsentrasjon 

I siste kolonne i tabellene 2 og 3 har vi beregnet HHI for fylker og len. 
Ettersom konkurransen i dagligvaremarkeder i stor grad er lokalt for- 
ankret, vil nasjonale konsentrasjonsmal kunne gi et misvisende bilde av 
den faktiske konkurransesituasjonen. Hvis enkelte kjeder forst og fremst 
er aktive i noen deler av landet og andre kjeder forst og fremst i andre 
deler, vil nasjonale konsentrasjonsmal kunne overvurdere graden av kon- 
kurranse. Vi ser tegn til dette i dataene da konsentrasjonsgraden typisk 
er noe høyere lokalt enn for landene aggregert. Bade gjennomsnittlig- og 
median-HHI er høyere enn de aggregerte tallene i begge land. Et annet 
mønster vi vil vente er at de minst urbane regionene ville ha høyere kon- 
sentrasjon da både aktører i Sverige og Norge ikke etablerer seg jevnt over 
hele landet. Det er imidlertid kun i Sverige vi kan se sporene av et slikt 
mønster. 

I figur 11 viser vi sammenhengen mellom befolkning og HHI i de to 
landene. I Norge finner vi ingen klar sammenheng, og korrelasjonen mel- 
lom befolkningsstørrelse og HHI er bortimot null (-0,06). For Sverige ser 
vi imidlertid en klarere negativ sammenheng. Lenene med høyest befolk- 
ningstall har lavere konsentrasjon enn de mindre lenene. Her finner vi 
også en negativ korrelasjon på -0,41. 

Forskjellen mellom Norge og Sverige blir enda tydeligere i figur 12, 
hvor vi viser HHI fordelt over landene i et kartografisk bilde. Mens de 
høyeste HHI-lenene i Sverige finnes i Nord-Sverige, finner vi tilsvarende 
høye konsentrasjonstall bare på det sentrale Østlandet i Norge. I så måte 
er det vanskelig å se at urbaniseringsgraden og topografien kan forklare 
forskjellene mellom land her. Norge har fire fylker med HHI rundt 4000 
eller høyere: Buskerud (HHI=4937), Hedmark (HHI=3985), Telemark 
(HHI=4741) og Vestfold (HHI=4694). Sverige også har fire len i denne 
gruppen, men disse er len med lav befolkningstetthet: Våsterbotten, Nor- 
botten, Jåmtland og Gotland. Gjennomsnittsfylket med en HHI i Norge 
rundt 4000 eller over har 225 296 innbyggere, mens i Sverige har gjen- 
nomsnittslenet med så høy HHI 175 649 innbyggere. I absolutte tall er 
dermed disse regionene ikke så forskjellige på tvers av land, men svenske 

Figur 11 Befolkning og HHI på tvers av fylker og len i Norge og Sverige. 


len er gjennomsnittlig nesten to ganger større enn de norske. Relativt til 
det norske og svenske gjennomsnittsfylket/lenet utgjør de norske høy- 
konsentrasjonsfylkene 77 % av gjennomsnittsstørrelsen av norske fylker, 
mens de svenske høykonsentrasjonslenene skiller seg ut med å være svært 
små relativt til gjennomsnittslenet, og utgjør i snitt bare 37 % av gjen- 
nomsnittsstørrelsen til et svensk len. Sett i sammenheng med den langt 
mindre perifere plasseringen er det derfor vanskelig å se at det skulle 
være bosetting eller distribusjonskostnader som skulle kunne forklare 
forskjellene mellom fylker i Norge når det kommer til konsentrasjons- 
grad. Til forskjell, så er dette en opplagt mulig forklaring på de svenske 
tallene. Det er også i tråd med at vi stort sett ser at utenlandske aktører 

Figur 12 HHI på tvers av fylker og len i Norge og Sverige. 


som Lidl og Aldi etablerer seg i de mest urbane og befolkningsrike områ- 


dene først.” 


14 Det er selvfølgelig mulige historiske årsaker til dette. Den langsiktige trenden med butikk- 
nedleggelser kan være ulik på tvers av fylker siden disse kan ha hatt i ulike utgangspunkt med 
hensyn til butikk- og kjedestruktur. På den annen side burde distribusjons- og effektivise- 
ringseffekter være veldig sterke drivere for den butikkstrukturen vi sitter med i dag, slik at det 
ville være merkelig at konsentrasjonen regionalt ikke ble drevet av nettopp disse. 

En sammenligning av Nord-Sverige og Nord-Norge 

For a ytterligere forsta betydningen av butikktetthet og konsentrasjons- 
grad har vi i tabell 3 fokusert bare pa Nord-Norge og de to nordligste 
lenene (Vasterbotten og Norrbotten) i Sverige. Disse omradene er ikke sa 
ulike pa tvers av land. De utgjor omtrent en tredjedel av sine respektive 
land nar det kommer til flateinnhold (29,3 % i Norge, 34,3 % i Sverige), og 
de er tynt befolket (4,30 innbyggere per km’ i Norge, 3,34 innbyggere per 
km? i Sverige). I så måte burde det å tilby butikktjenester i disse områ- 
dene ikke være så forskjellig. I tabell 4 viser vi tall for disse to regionene. 


Tabell 4 Befolkning, butikker, nærhets- og konsentrasjonsgrad i Nord-Norge og Nord- 
Sverige (regionsgjennomsnitt er befolkningsvektet). 


Antall 
Antall Personer butikker 
Region Befolkning butikker per innenfor HHI 
butikk 10 min 
reiseavstand 
Nord-Norge 
Nordland 243 335 252 966 8 3 208 
Troms 166 499 142 1173 9 3 738 
Finnmark 76 167 85 896 4 3271 
Nord-Norge totalt 486 001 479 1015 7 3 406 
Nord-Sverige 
Vasterbotten 265 679 107 2 483 8 4472 
Norrbotten 250 386 97 2581 5 4 086 
Nord-Sverige totalt 516 065 204 2530 6 4279 


Nar vi ser pa innbyggere er regionene er omtrent jevnstore med en halv 
million innbyggere. Nord-Norge har likevel mer enn dobbelt så mange 
butikker som Nord-Sverige. Antall personer per butikk er noe lavere enn 
landsnittene på henholdsvis 3203 og 1397 for Sverige og Norge, men det 
relative forholdet er mye det samme. På landsnivå utgjør personer per 


15 Västerbotten og Norrbotten utgjør 154 212 km*, mens Nordland, Troms og Finnmark utgjør 
112 989 km”. 


59 


KAPITTEL 2 


butikk i Norge (1397/3203) 43,6 % av antallet i Sverige, mens personer per 
butikk i Nord-Norge utgjor (1015/2530) 40,1 % av antallet i Nord-Sverige. 

Det som imidlertid er pafallende, er at bade i Nord-Norge og i 
Nord-Sverige har gjennomsnittsinnbyggeren 6-7 butikker innenfor 
10 minutters reiseavstand. Altsa er tilgangen til butikker omtrent den 
samme i regionene. 

Dette illustrerer dermed forskjellen i bosettingsmonster pa tvers av 
land. Dels er Norge kommunikasjonsmessig mer krevende, og dels bor 
man lenger fra hverandre, slik at det krever 2,4 ganger flere butikker i 
Norge for a gi samme nerhetstilbudet som i Sverige. 

Tabell 4 viser ogsa tall for HHI. Her er regionene sveert forskjellige. 
I Nord-Sverige er HHI i gjennomsnitt 4279, som er mye høyere enn sør i 
Sverige. I Nord-Norge er HHI bare på 3406, og tilforlatelig likt det norske 
landsgjennomsnittet. Gitt at distribusjonen av matvarer i disse regi- 
onene opplagt er mye dyrere enn sør i landene, er det overraskende at 
man i Norge har så bred dekning av aktørene. I Nord-Norge er alle de 
fire norske kjedene representert, og både Bunnpris og Rema har større 
andeler enn sine landssnitt (se tabell 5). I Nord-Sverige er det annerledes, 
der har ICA og Coop mellom 81 % (Norrland) og 95 % (Våsterbotten) av 
markedet, og de andre aktørene er enten ikke representert, eller har små 
andeler.' I den grad konsentrasjonsmål og markedsandeler avspeiler den 
lokale konkurransen er det dermed grunn til å tro at konkurransepresset 
i Nord-Norge er vesentlig høyere enn i Nord-Sverige. 


Markedsandeler butikker og omsetning på 
kjede og landsdelsnivå i Norge og Sverige 


Over så vi på butikktilgjengelighet og overordnet markedskonsentrasjon. 
Her vil vi se nærmere på kjedefordeling av butikker og omsetning på 


16 På landsbasis har ICA og Coop 67 % av markedet. De to neste på listen er Axfood og Bergendahl 
som henholdsvis har 18 og 8 %. I Våsterbotten har Axfood 6 %, i Norrland 8 %, Bergendahl er 
ikke til stede i disse markedene. 

landsdelsniva. Vi vil da kunne svare pa sporsmal som: Er det slik at kje- 
dene er likt representert over landsdeler? Hvordan er forholdet mellom 
kjedenes butikkandeler og deres omsetningsandeler? Vi har valgt a dele 
data inn i de landsdelene som Norge og Sverige selv benytter. I prinsippet 
kunne vi gjort analysen pa fylke/len eller kommuneniva, men for a slippe 
å matte forholde seg til alt for mange tall, og for fa et oversiktlig bilde har 
vi holdt oss til landsdeler i denne analysen. Tabellene 5 og 6 viser lands- 
delstall for Norge og Sverige. 


Tabell 5 Markedsandeler (verdi), konsentrasjonsgrad og antall butikker pa tvers av 


andsdeler i Norge. 
Markedsandeler De er Coop Rema Bunnpris HHI 
Østlandet 54,1% 21,8 % 22,7 % 14% 3923 
Sørlandet 44,3% 31,2% 23,2 % 13% 3473 
Vestlandet 39,0 % 31,0 % 24,0 % 6,0 % 3092 
Trøndelag 15,5 % 49,6 % 26,6 % 8,3 % 3475 
Nord-Norge 25,9% 454% 24,0 % 47% 3331 
Norge 42,6 % 30,1% 23,6 % 3,7 % 3293 
Butikker 3 Coop Rema Bunnpris grr 
Østlandet 890 386 296 48 1620 
(54,9 %) (23,8 %) (18,3 %) (3,0 %) 
Sørlandet 125 74 37 6 242 
(51,7 %) (30,6 %) (15,3 %) (2,5 %) 
Vestlandet 514 307 163 108 1092 
(47,1 %) (28,1 %) (14,9 %) (9,9 %) 
Trøndelag 81 156 71 50 358 
(22,6 %) (43,6 %) (19,8 %) (14,0 %) 
Nord-Norge 163 209 77 30 479 
(34,0 %) (43,6 %) (16,1 %) (6,3 %) 
Norge 1773 1132 644 242 3791 
(46,8 %) (29,9 %) (17,0 %) (6,4 %) 

Tabell 6 Markedsandeler (verdi), konsentrasjonsgrad og antall butikker pa tvers av 
landsdeler i Sverige. 


Markedsandeler ICA Coop | Axfood Bergendahls Lidl Andre HHI 

Svealand 451% 19,8 % 19,7 % 83%| 49% 2,3 % 2906 

Götaland 48,5 % 16,3 % 18,6 % 86% | 40% 41% 3066 

Norrland 53,8 % 29,9 % 11,3 % 14% 29% 0,7 % 3927 

Sverige 47,8 % 19,4 % 18,1 % 76% | 42% 3,0 % 3066 

Butikker ICA Coop | Axfood Bergendahls Lidl Andre | Butikker 

Totalt 

Svealand 435 282 236 60 89 84 1186 
(36,7 %) | (23,8 %) | (19,9 %) (51%) | (75%) | (71%) 

Götaland 560 250 280 65 83 215 1453 
(38,5%) | (172%) | (19,3 %) (4,5 %) | (5,7 %) | (14,8 %) 

Norrland 241 139 47 3 16 30 476 
(50,6 %) | (292%) | (99%) (0,6 %) | (3,4 %) | (6,3 %) 

Sverige 1236 671 563 128 188 329 3115 
(39,7%) | (21,5%) | (181%) (4,1 %) | (6,0 %) | (10,6 %) 


Ser vi på Norge først, er det en del slående forskjeller når det kommer 
til kjedenes posisjon i de ulike landsdelene. For det første har Norges- 
Gruppen svært ulik posisjon på tvers av landsdeler. Landssnittet på 43 % 
avspeiler en variasjon på 38,7 prosentpoeng. I Trøndelag har NorgesGrup- 
pen 15,5 % av markedet, men kjeden er dominerende på Østlandet med en 
markedsandel på 54,1 %. I Nord-Norge står de relativt svakt med 25,9 % 
av markedet. Et motsvarende bilde viser seg i Coop-tallene. Bak deres 
landssnitt på 30,1 % skjuler det seg en variasjon på 27,8 prosentpoeng. 
På Østlandet har de bare 21,8 % av markedet, mens de i Trøndelag har 
rundt halvparten med 49,6 %. I Nord-Norge har Coop en markedsandel 
pa 45,4 %. Rema 1000 har sin største andel i Trøndelag med 26,6 %, men er 
ikke mindre enn 22,7 % i noe marked. Bunnpris har sin sterkeste posisjon 
i Trøndelag (8,3 %) og på Vestlandet (6 %), mens de knapt er til stede på 
Øst- og Sørlandet. 

Denne variasjonen leder til at konsentrasjonen i landsdelsmarkedene 
er storre enn den nasjonale, med unntak av Vestlandet. I tillegg er det 
nærmest en «markedsdeling» mellom NorgesGruppen og Coop, der 
NorgesGruppen er storst i alle landsdelene sor for Trondelag, mens Coop 
er den store fra Trøndelag og nordover. Overraskende nok er Østlandet 
det mest konsentrerte landsdelsmarkedet av alle, med en HHI på nesten 
4000. 

Fokuserer vi på butikk-konsentrasjon er denne parallell til det vi ser for 
omsetning, men med noen viktige forskjeller. For det første har Norges- 
Gruppen høyere butikkandeler enn markedsandeler. De har nesten 47 % 
av butikkene i Norge, men kun 43 % av omsetningen. I fire av landsdelene 
har de mellom 7 og 8 prosentpoeng høyere butikkandel enn omsetnings- 
andel. Dette skyldes opplagt at de har mange mindre Spar- og Joker 
butikker, og dermed lavere omsetning per butikk. På den annen side skil- 
ler de seg fra Coop, som også har en rekke mindre butikk-konsept. Coop 
har mye mindre ulikheter i butikkandeler og omsetningsandeler, og i den 
grad de har avvik, som i Trøndelag, er avvikene positive i 5 av 6 tilfeller. 
Rema 1000 har på sin side mye høyere omsetningsandeler enn butikkan- 
deler. På landsbasis er omsetningsandelen 7 % høyere enn butikkandelen, 
på Vestlandet hele 9 prosentpoeng høyere. Selv på Østlandet har de mer 
enn 4 prosentpoeng høyere omsetningsandel. Dette avspeiler selvfølgelig 
at de typisk har mer homogene og større butikker enn de andre. Bunnpris 
ligner på sett og vis mest på NorgesGruppen, i den forstand at de typisk 
har lavere omsetnings- enn butikkandeler. Dette er imidlertid enklere å 
forstå for Bunnpris, som i all hovedsak har små butikker. Den største 
forskjellen for Bunnpris er i Trøndelag der de har sin største omsetnings- 
andel (8,3 %) men faktisk har så mye som (14 %) av butikkene. 

For å forstå disse forskjellene bedre har vi i tabell 7 vist gjennomsnitt- 
lig butikkstørrelse fordelt på land og kjeder. Tallene for Norge avspeiler 
i stor grad forskjellene i butikk- og omsetningsandeler. Gjennomsnitts- 
butikken i Norge har 718 m*, og både NorgesGruppen og Bunnpris har 
gjennomsnittlig mindre butikker. Mens Coop-snittet ligger nærmest 
gjennomsnittsbutikken, har NorgesGruppen og Bunnpris 14-17 % min- 
dre butikkstørrelse, med tilsvarende lavere omsetnings- enn butikk- 
andeler. For Bunnpris er det mye mer markert, mens butikkene deres bare 

er 17 % mindre enn gjennomsnittet er omsetningsandelen 73 % lavere enn 
butikkandelen. Butikkstorrelsesforskjellene forklarer langt pa vei for- 
skjellene vi fant mellom NorgesGruppen og Coop over. Coop har svært 
like omsetnings- og butikkandeler, og butikkene deres er pa landsnittet 
storrelsesmessig. Rema 1000s gjennomsnittsbutikk er hele 39 % storre 
enn gjennomsnittsbutikken, noe vi ser igjen i at omsetningsandelen er 
28 % storre enn butikkandelen deres. 


Tabell 7 Gjennomsnittlig butikkstørrelse i m? i Sverige og Norge. (Kilde: Delfia og 
Geodata, vektede landsnitt) 


Sverige ICA Coop Axfood Bergendahls Lidl Andre 
1161 1087 1181 1256 3156 1114 453 
Norge NorgesGruppen Coop Rema 1000 Bunnpris 
718 618 744 996 599 


Ser vi nå på Sverige (tabell 6) er det både likheter og forskjeller.” For det 
første er ICA alltid størst med hensyn til omsetning og har gjennom- 
gående rundt halve markedet, med en variasjonsbredde mellom laveste og 
høyeste andel på 9 % mellom Svealand, der de er minst, og Norrland der de 
er størst. Coop har størst variasjon i forhold til en nasjonal markedsandel 
på 19,4 % der de kun har 16,3 % i Götaland mens de har neste tredjedelen av 
markedet i Norrland (29,9 %). Det mest slående med de andre aktørene er 
at de har veldig mye lavere andeler i Norrland enn ellers i Sverige. Axfood 
har bare halvparten av sin nasjonale andel på 18,1 % i Norrland, mens Ber- 
gendahl nærmest er ikke-eksisterende der. Også Lidl og andre viser et slikt 
mønster. Spesielt for Bergendahls skyldes nok deres «fravær» i Norrland 
deres veldig mye større butikkonsept med en gjennomsnittsstørrelse på 
butikkene som er bortimot tre ganger større enn både ICA og Coop sine 
butikker og derfor trenger et stort lokalt kundegrunnlag (tabell 7). For- 
skjellen mellom markedsandelen for små og store kjeder i ulike svenske 
regioner støtter dermed en hypotese om at det er enklest å etablere seg 


17 Svealand består av lenene Stockholm, Uppsala, Södermanland, Värmland, Örebro, Västmanland 
og Dalarna. Götaland består av lenene Östergötland, Jönköping, Kronoberg, Kalmar, Gotland, 
Blekinge, Skåne, Halland og Våstra Götaland. Norrland består av lenene Gåvleborg, Våsternorr- 
land, Jamtland, Våsterbotten og Norrbotten. 

i tett befolkede omrader. At vi ikke ser dette monstret i Norge, kan ogsa 
være en indikasjon på at etableringshindringene er relativt store i Norge. 

Også i Sverige er det et mønster i konsentrasjonsgraden, der konsentra- 
sjonen her er høyest i Norrland som representere de minst urbane områ- 
dene i Sverige. Her er HHI nesten 4000, noe vi interessant nok kun fant 
for sentrale Østlandet i Norge. De andre to svenske landsdelene er par 
med HHI på nasjonalt svensk nivå. At distribusjonskostnader påvirker 
butikkstruktur og kjedeutbredelse i mindre urbane strøk synes lettere å 
forstå enn at konsentrasjonen - og slik sett konkurransetrykket - i Norge 
er lavest der flest nordmenn er bosatt. 

Når det kommer til butikkstørrelse, har Sverige større butikker enn i 
Norge. Gjennomsnittsbutikken i Norge utgjør bare 62 % av den svenske 
gjennomsnittsbutikken.'* 

Butikkstørrelse ser også her ut til å forklare mye av asymmetrien mel- 
lom butikk- og omsetningsandeler. Ser vi på enkeltkjeder er Sveriges 
største kjede ICA i motsatt situasjon av NorgesGruppen, der de har langt 
lavere butikkandeler enn omsetningsbaserte markedsandeler. Interessant 
nok er dette vanskelig å se ut fra variasjonen i butikkstørrelse. ICAs gjen- 
nomsnittsbutikk er også mindre enn den svenske gjennomsnittsbutikken 
(med 6 %), mens omsetningsandelen er 17 % høyere enn butikkandelen, 
noe som synes å antyde at de selger mer per butikk (m?) enn de andre 
svenske aktørene. 

Butikkstørrelse forklarer også at «Andre» i Sverige har mye høyere 
butikkandeler enn omsetningsandeler, der deres butikker er 60 % mindre 
enn det svenske landsgjennomsnittet. I Götaland har «Andre» en butikk- 
andel på nesten 15 %, men en omsetningsandel på kun vel 4 %. Nasjonalt 
har de nesten 11 % av butikkene, men kun 3 % av omsetningen. I tillegg 
til å ha mindre butikker, finner vi i denne kategorien en rekke mindre 
og dels uavhengige aktører. Slik sett ser vi at aktører med små butikker 
har omsetningsandeler som til dels er mye mindre enn butikkandelene, 


18 Dette skyldes nok mange faktorer, og vi har ikke tall til å si noe om dette her. Eksempler på 
forhold som typisk dras frem er ut over et mer urbanisert bosettingsmønster, lengre åpnings- 
tider (åpen også søndager), potensielle forskjeller i lokale reguleringsforhold og forskjellige 
handlevaner. Mens nordmenn synes å handle mindre og ofte, handler svensker mer og sjeldnere. 
I hvilken grad forskjeller i handlemønsteret er skapt av opprinnelige ulike kundepreferanser, 
eller gjennom ulike historiske butikkstrukturer er imidlertid vanskelig å mene noe om. 

og ogsa mindre enn butikkstorrelsen skulle tilsi. Dette gjenspeiler det vi 
fant for Bunnpris i Norge. Dette avspeiler trolig en ikke-linearitet mellom 
butikkstorrelse og omsetning. Sma butikker selger bade et smalere utvalg 
og har mye mindre handlekurver enn de større butikkene. 

Lidl har ogsa en mismatch mellom omsetnings- og butikkandel, der 
omsetningsandelen er 43 % mindre enn butikkandelen. Samtidig er den 
gjennomsnittlige Lidlbutikken i Sverige på 1114 m*, bare sa vidt mindre 
enn snittbutikken på 1161 m*, noe som nok avspeiler deres lavpriskonsept 
(«hard discount»). 

På den andre siden av spekteret har vi Bergendahl med sine mye større 
butikker, som dermed også har mer omsetning per butikk. Som at de 
mindre butikkene ikke klarer å ta ut omsetning relativt til butikkstør- 
relse ser det ut som at det er vanskelig å få ut full effekt av butikkstørrelse 
for de store butikkene i tilsvarende omsetning. Mens omsetnings- 
andelen er 46 % høyere enn butikkandelen, er gjennomsnittsstørrelsen 
på en Bergendahlbutikk neste tre ganger (2,72) større enn den svenske 
gjennomsnittsbutikken. 

Sammenligner vi de to landene ser vi dermed at Sverige har mindre 
variasjon på tvers av landsdeler når det kommer til sammensetning av 
aktører. I Norge bytter NorgesGruppen og Coop på å være størst, der 
NorgesGruppen dominerer sør for Trøndelag mens Coop dominerer 
Nord- og Midt-Norge. ICA og Coop i Sverige er derimot typisk store og 
til stede på tvers av landsdelene. Ser vi på resten av aktørene er det også 
forskjeller. I Norge har spesielt Rema 1000 og dels Bunnpris et tilbud over 
hele landet, også i nord, mens i Sverige er de mindre aktørene enten ikke 
til stede eller mye mindre til stede i Norrland. Generelt er Norge mer 
konsentrert, både nasjonalt og i landsdelene. I Sverige øker ikke konsen- 
trasjonen så mye når vi disaggregerer på regionsnivå som i Norge. 

Ser vi på butikk- og omsetningsandeler, er også landskapet forskjel- 
lig. I Sverige er ICA som dominerende kjede vesentlig større i omsetning 
enn i antall butikker, også når vi tar høyde for gjennomsnittlig butikk- 
størrelse. Det motsatte er tilfelle for NorgesGruppen i Norge. Norges- 
Gruppen har typisk høyere butikkandel enn omsetningsandel, noe som 
bare dels kan forklares med at de har mindre størrelse på butikkene. Med 
tanke på at både ICA og NorgesGruppen dominerer sine respektive land 

er forskjellen mellom kjedene tilsynelatende at omsetningsmessig gjor 
ICA det bedre bade nar vi kontrollerer for antall butikker og størrelse pa 
butikkene. 


Konklusjon 


På tross av en utvikling der antall butikker er kraftig redusert over tid, 
har Norge fremdeles flere butikker enn våre naboland. Ser vi på forholdet 
mellom befolkning og antall butikker og sammenligner med Sverige, blir 
forskjellene enda større. Vi har her estimert et nytt mål for lokalbutikk- 
tilgjengelighet: antall butikker innenfor 10 minutters reiseavstand. 
Aggregert opp på fylkes- og lensnivå gir dette målet mye mindre for- 
skjeller mellom Sverige og Norge enn det man finner ved å se på antall 
personer per butikk. 

Spesielt gjelder dette utenfor hovedstadsregionene. Resultatene våre 
viser dermed at det er nødvendig med mange flere butikker for å kunne gi 
nordmenn like god tilgjengelighet som svensker. Dette skyldes trolig for- 
skjeller i topografi og bosettingsmønster, koblet med et veinett som trolig 
innebærer at det kreves flere butikker for å oppnå tilstrekkelig butikktil- 
gjengelighet for norske husholdninger. Dette innebærer trolig også at det 
blir mer effektivt med større og mer kostnadseffektive butikker i Sverige. 

Den norske hovedstadsregionen skiller seg imidlertid kraftig ut, både i 
forhold til andre fylker og len generelt, men også i forhold til Stockholms- 
regionen. Mens en stockholmer har 35 butikker innenfor 10 minutters 
reiseavstand, har en osloborger 137, og tar vi med de som bor i Akers- 
hus faller ikke det vektede gjennomsnittet til mindre enn 80. Siden det 
er mye som taler for at urbaniseringsstrukturen i Oslo og Akershus og 
Stockholms len er mye lik, tyder dette på en overetablering av dagligvare- 
butikker i Oslo. 

Ser vi på markedskonsentrasjon på detaljnivå, skiller Norge seg noe 
fra sine naboer. Når det kommer til nivå er vi par med Sverige og Fin- 
land, men ikke med Danmark som har opplevd redusert konsentrasjon 
i detaljmarkedet siden 2011. Fra å ha hatt lavest konsentrasjon blant de 
nordiske landene i 2011, har norsk konsentrasjonsnivå målt gjennom 

Herfindahl-Hirschman-indeksen okt med 24 % frem til 2018. Konsen- 
trasjonsnivaet malt i 2018 er høyt for alle landene i sammenligningen, 
for de tre landene som ligger høyest ligger konsentrasjonsnivået godt 
over EUs høyeste «bekymringsnivå». På den annen side er det et typisk 
trekk at de tre nordiske markedene med desidert lavest folketetthet - og 
klart mest kostbar distribusjon av dagligvarer — alle har jevnstore, høye 
konsentrasjonsnivåer. 

En annen forskjell er at mens de høyeste «HHI-lenene» i Sverige fin- 
nes i Nord-Sverige, finner vi tilsvarende høye konsentrasjonstall bare 
på det sentrale Østlandet i Norge. Norge har fire fylker med HHI rundt 
4000 eller over (Buskerud, Hedmark, Telemark og Vestfold), mens 
Sverige også har fire len i denne gruppen, men disse er «mer perifere» 
len med lav befolkningstetthet: Våsterbotten, Norbotten, Jamtland og 
Gotland. Høyere regionale distribusjonskostnader i områder med lav 
befolkningstetthet kan tenkes som en forklaring på heterogeniteten i kon- 
sentrasjon og kjedetilstedeværelsen i Sverige, men kan vanskelig fungere 
som forklaringsmodell for de norske tallene. At distribusjonskostnader 
påvirker butikkstruktur og kjedeutbredelse i mindre urbane strøk, synes 
lettere å forstå enn at konsentrasjonen — og sånn sett konkurransetrykket 
i Norge, er lavest der flest nordmenn er bosatt. 

For bedre å forstå fylkes- og lensresultatene zoomer vi i tillegg inn 
på Nord-Norge og Nord-Sverige. Disse regionene er omtrent jevnstore 
med en halv million innbyggere, og de utgjør om lag en tredjedel av 
sine respektive lands landområder. Nord-Norge har mer enn dobbelt så 
mange butikker som Nord-Sverige. Det som imidlertid er påfallende, er 
at både i Nord-Norge og i Nord-Sverige har gjennomsnittsinnbyggeren 
6-7 butikker innenfor 10 minutters reiseavstand. Altså er tilgangen til 
butikker den omtrent den samme i regionene. Dette illustrerer dermed 
forskjellen i bosettingsmønster på tvers av land. Dels er Norge kommu- 
nikasjonsmessig mer krevende, og dels lever man lengre fra hverandre, 
slik at det kreves 2,4 ganger flere butikker i Nord-Norge for å gi samme 
nærhetstilbudet som i Nord-Sverige. 

I siste del har vi sett på landsdeler på tvers av Norge og Sverige, og 
sammenligner butikk- og omsetningsandeler for paraplykjedene. Sve- 
rige har mindre variasjon på tvers av landsdeler når det kommer til 

sammensetning av aktorer. I Norge bytter NorgesGruppen og Coop pa 
å være størst, der NorgesGruppen dominerer sør for Trøndelag, mens 
Coop dominerer Nord- og Midt-Norge. ICA og Coop i Sverige er deri- 
mot typisk store og til stede på tvers av landsdelene. Ser vi på resten av 
aktørene er det også forskjeller. I Norge har spesielt Rema 1000 og dels 
Bunnpris et tilbud på tvers av hele landet, også i nord, mens i Sverige 
er de mindre aktørene enten ikke til stede eller mye mindre til stede i 
Norrland. 

I Sverige er ICA som dominerende kjede vesentlig større i omsetning 
enn i antall butikker, også i forhold til sin gjennomsnittlige butikkstør- 
relse. NorgesGruppen har ikke tilsvarende rolle i Norge, og selv om man 
tar høyde for butikkstørrelse har de relativt sett mindre omsetnings- 
andeler enn butikkandeler. Noe av forklaringen på forskjellen i butikk- 
størrelse mellom land, og muligens også for de lavere omsetningsandelen 
i norske butikker, er nok også at store deler av norske konsumenter bor 
nær nok Sverige til å kunne handle i svenske grensesupermarked. Mer 
enn 40 % av norske konsumenter bor innen 90 minutters kjøreavstand 
til Norge, og innenfor denne gruppen svarer mer enn halvparten at de 
handler i Sverige (Friberg, Steen & Ulsaker, 2019). Prisnivået er som vist 
også i kapittel 4 (Pettersen, 2020) i størrelsesorden 30 % lavere i Sverige, 
noe som gjør at grensehandelen har vokst seg betydelig over tid, og utgjør 
kanskje så mye som 10 % av norsk dagligvareomsetningen per 2019. Dette 
reduserer trolig etterspørselen etter større supermarked i Norge, og da 
spesielt i folkerike områder som på Østlandet og regionen rundt Oslo. 

For begge land ser vi videre at det synes å være en ikke-lineær sam- 
menheng mellom butikk- og omsetningsandeler. Kjedene med færrest 
butikker omsetter enda mindre enn hva størrelse og butikktetthet skulle 
tilsi, og tilsvarende ser det ut som at kjedene med størst butikker ikke 
klarer å ta dette ut i tilsvarende stor omsetning i forhold til butikktetthet 
og arealstørrelse. 

Analysen i denne artikkelen har sett på markedsandeler og butikk- 
tilgjengelighet, uten å ta hensyn til forskjeller i kvalitet og vareutvalg 
som opplagt også påvirker konkurranseintensiteten i et marked (Sexton, 
2013). Tilsvarende har vi sett bort fra dagligvarer som selges gjennom 
«convenience-stores», som eksempelvis kiosker og bensinstasjoner, og 

slik sett ikke tatt hensyn til mulige regionale og nasjonale forskjeller som 
skyldes ulike strukturer i dette markedet. 


Takk for nyttige kommentarer til Olvar Bergland og Per Ingvar Olsen. 

Abstract: This chapter examines productivity changes in the Norwegian grocery 
industry. We analyze three levels in the vertical chain: the food industry, who- 
lesale and distribution, and the retail level. We provide new, updated numbers 
on labor productivity change up until 2017. Generally, and in line with all other 
industry and service sectors, labor productivity growth has decreased the last 
ten years. The retail sector (and partly the primary producers, not analyzed in 
detail here) have the highest productivity growth by far, but the food industry 
has increased its productivity growth the last decade, following forty years of 
low growth. The wholesale and distribution level seems to have a weaker produ- 
ctivity growth in the last ten years. We point to various sources of productivity 
growth in the grocery industry, and discuss potential implications of the obser- 
ved productivity growth patterns. Our analysis shows that this kind of producti- 
vity analysis is very sensitive to data like choices of price indexes, labor measures 
and aggregation levels, and clearly point to weaknesses in publicly available 
information and a lack of sufficiently detailed data on this industry. 


Keywords: labor productivity, food industry, wholesale and distribution, grocery 
retail, productivity growth, food prices, food supply chains 

Innledning 


I denne artikkelen skal vi primeert drofte vekst i arbeidsproduktivitet. 
Produktivitet er, enkelt sagt, produsert mengde per enhet innsatsfaktor. 
Arbeidsproduktivitet er bearbeidingsverdi eller i nasjonalregnskapet 
bruttoprodukt - dividert med arbeidsinnsats. Artikkelen handler om 
endringer i arbeidsproduktivitet i matindustri og dagligvarehandel. 

Matsektoren er en stor sektor i norsk økonomi. Verdikjeden er relativt 
komplett fra avls- og förindustri til norskeide distribusjonsledd. Norske 
verdikjeder står for den dominerende delen av omsetningen av mat og 
næringsmidler i Norge, og Norge er en stor sjømateksportør. Primær- 
produksjonen av matråvarer for det norske markedet utgjør en liten del av 
norsk verdiskaping, men matindustrien er den største enkeltsektoren innen- 
for norsk industri, og dagligvarehandel tilsvarende innenfor varehandelen. 

Siden 1970-tallet har veksten i arbeidsproduktiviteten vært ganske 
jevn, men det siste tiåret viser fallende vekst for næringslivet inklusive 
matsektoren. Den brede trenden i produktivitetsveksten tyder på at det er 
sammenheng mellom produktivitetsvekst på tvers av næringer. Grunnen 
kan være endrede rammebetingelser, endringer i arbeidskraftens sam- 
mensetning, brede teknologiendringer osv. 

Det er vedvarende forskjell i produktivitetsutviklingen på primær-, 
industri- og handelsleddet, og flere studier har påvist og drøftet disse for- 
skjellene. Det er sannsynlig at sammenhengene mellom næringer dreier 
seg om blant annet vertikale relasjoner. Primærprodusenter, matindustri 
og dagligvarehandel må «spille på lag» om produktiviteten skal øke for 
verdikjeden som helhet. Samtidig er flere analyser først og fremst opptatt 
av konflikt og makt i verdikjeden. 

Denne artikkelen skal se nærmere på den relative produktivitetsveksten 
fordelt på de tre siste leddene i verdikjeden: engros- og detaljhandel med 
matvarer og matindustri. Vi ser etter forskjeller mellom industri- og 
handelsledd og om det kan være en sammenheng mellom endringen over 
tid. Artikkelen kan gjerne sees i sammenheng med to andre artikler om 
priser og marginer og struktur (Pettersen, 2020; Friberg, Pettersen, Steen 
& Ulsaker, 2020; se hhv. kap 4 og 2). 

For å gi et bakteppe før vi beregner egne mål, gir vi i neste del et bilde 
av hva vi vet og litt om usikkerheten i produktivitetsmåling på et noe mer 

aggregert nivå. Del 3 diskuterer sentrale begreper og utfordringer med 
produktivitetsmålinger, og spesifikt hva dette innebærer for den verti- 
kale kjeden som utgjør norsk matsektor. Endelig presenterer fjerde del 
nye utregninger for produktivitetsutvikling, før vi oppsummerer med en 
diskusjon rundt egne funn og mulige veier fremover. 

Artikkelen viser nye beregninger for arbeidsproduktivitetsvekst i dag- 
ligvarehandelen, og oppdaterer estimatene for matindustrien. Vi legger 
samtidig vekt på usikkerheten i produktivitetsberegningene. Et av for- 
målene er å skissere steg for å styrke dokumentasjonen av produktivitets- 
utviklingen i matsektoren. Produktivitet dreier seg om endring i 
marginer. Det betyr at feil i prisstatistikk eller misvisende måling av 
arbeidskraftsforbruk lett kan gi feilaktige konklusjoner. 

Analysen peker på svakheter med tallgrunnlag og aggregeringsnivået 
i offentlig statistikk, noe som påvirker både resultater og muligheten for 
analyser, men like fullt synes fire konklusjoner å utkrystallisere seg. 


e Matsektoren, som norsk næringsliv ellers, opplever samlet en 
svekkelse av produktivitetsveksten for perioden 2008 til 2017 
sammenlignet med foregående tiår. Men på lang sikt har nærings- 
middelindustrien forbedret seg fra et lavt historisk nivå; der det 
for eksempel var negativ produktivitetsvekst på 1980-tallet, ligger 
nå årlig arbeidsproduktivitetsvekst på mellom to og tre prosent. 
Sjømatindustrien trekker opp matindustriens produktivitetsvekst. 
Lengre nede i den vertikale kjeden har dagligvarehandelen hatt en 
historisk produktivitetsvekst på mer enn 5 % årlig i denne lange 
perioden frem til 2010, men opplever nå et kraftig fall i årlig pro- 
duktivitetsvekst til 3,1 % etter 2010. 

e Produktivitetsveksten har dermed vært høyere i dagligvarehan- 
delen enn i næringsmiddelindustrien, men tallene ser ut til å kon- 
vergere i perioden etter 2010. Primærproduksjonen har også relativt 
sterk produktivitetsvekst, men igjen skiller sjømatsektoren seg ut. 
Akvakultur har et markert fall i produktivitetsvekst de seneste 
årene. Siden forskjellen mellom dagligvarehandelen og industrien 
samsvarer med forskjellen mellom industri og varehandel generelt, 
finnes neppe hovedforklaringen på forskjellene mellom industri og 
detaljledd spesifikt i matsektoren. 

e Idagligvarehandelen er det høyere produktivitetsvekst på detaljist- 
leddet enn pa engrosleddet. Forklaringen er knyttet til ulik pris- 
utvikling pa de to leddene. Samtidig er engros- og detaljhandel i 
stor grad vertikalt integrert, slik at prisdannelsen mellom de to led- 
dene kan sees som resultat av intern styring i virksomheter med 
varierte former for vertikal integrasjon og kontroll, mer enn som et 
resultat av konkurranse og kjøper- eller selgermakt. 

e Den fjerde observasjonen er at sjømatsektoren er i ferd med å få en 
avgjørende betydning for produktivitetsutviklingen for nærings- 
middelindustrien og matsektoren som helhet. Produktivitetsutviklin- 
gen skiller seg så vidt mye mellom næringsmiddelindustri generelt og 
sjømat at man bør analysere disse separat. Det er videre stor forskjell på 
prisutviklingen for innsatsvarer og handelsvarer til norsk matindustri 
og dagligvarehandel sammenlignet med den samlede førstehånds- 
eller engrosomsetningen av matvarer i Norge, inklusiv all sjømat. 


Bakgrunnen for konklusjonene, begreper og regnemåter, gjennomgås og 
drøftes i resten av artikkelen. 


Arbeidsproduktivitet 


Presentasjonen starter med hovedtrekkene i produktivitetsutviklingen 
i primærnæring, industri og handel, før vi redegjør for usikkerheten i 
produktivitetstallene. 


Det store bildet 


Hovedtrekkene ved utviklingen i arbeidsproduktiviteten i markedsrettet 
fastlandsøkonomi, inkl. fiske og akvakultur, kan oppsummeres slik: 


e Klart høyest produktivitetsvekst i primærnæringer de siste 20 år, 
og vesentlig høyere produktivitetsvekst i varehandel enn industri. 

e Produktivitetsveksten er fallende for alle hovedsektorer: Snittet for 
de siste ti årene er lavere enn for tyveårsperioden under ett. 

e Tre enkeltsektorer har særlig sterkt fall i produktivitetsveksten: 
Akvakultur, fiske og fangst og agentur og engroshandel. Veksten i 
arbeidsproduktiviteten er relativt stabil for samlet detaljhandel og 


næringsmiddelindustri, samt industri totalt. 


Figur 1 presenterer hovedtrekkene for de to siste tiårsperiodene frem til 
2017. I denne delen av artikkelen må vi sammenligne næringsmiddel- 
industri med varehandel totalt. Skillet mellom dagligvarehandel og 


annen varehandel gjøres senere i artikkelen. 


Hovednæringer 


1998-2017 


Fiske, fangst og akvakultur Heg] 7,76 
Jordbruk og skogbruk SW 4,87 


Varehandel og reparasjon av 
motorvogner 
Industri Sa 2,43 


Matneeringer 


Akvakultur 
Fiske og fangst 
Jordbruk, jakt og viltstell 


Detaljhandel, unntatt med motorvogner 


Agentur- og engroshandel, unntatt med 
motorvogner 


Bearbeiding og konservering av fisk mv. 


Næringsmidler u/fiskeforedling inkl. 
drikkevarer og tobakk 


FK >. 20 
ee 797 


E 572 
ee > 
En 300 
— 32 
eG 


(3,10) 


2008-2017 
BE 
E >o 
me 2.00 


3.79 
404 
es Kil 
231 
2.64 
EE >> 


Figur 1 Årlig endring i arbeidsproduktivitet, primærnæringer og industri. Tall i prosent, 


snitt 1998-2017 og 2008-2017. 
Kilde: SSB, nasjonalregnskap. 


Bakgrunnsbildet med synkende produktivitetsvekst for hovednæringene 
er noe mer sammensatt når vi ser på produktivitetsveksten for enkeltsek- 


torer innenfor matrelaterte næringer på primær-, industri- og handels- 
leddet (nederste del av figur 1). 

Tiltagende, relativ produktivitetsvekst i næringsmiddelindustrien har 
redusert forskjellene i produktivitetsvekst mellom varehandel totalt og 
næringsmiddelindustri over tid. Etter å ha ligget under vekstraten for 
industrien samlet, er produktivitetsveksten høyere i næringsmiddel- 
industrien enn i samlet industri. Forskjellen i produktivitetsvekst mellom 
næringsmiddelindustri og varehandel totalt er redusert det siste tiåret 


(figur 2). 
6,0 Varehandelog 
4,0 reparasjon av 
motorvogner 
2,0 
0,0 
= 

-2,0 Nærings-, 
-40 drikkevare- og 

å tobakksindustri 
-6,0 
-8,0 


975 
978 
981 
984 
987 
1990 
993 
996 
999 
2002 
2005 
2008 
2011 
2014 
2017 


Samlet produktivitetsvekst i ulike peroder 1971-81 1981-91 1991-2001 2001-11 2011-17 


Nærings-, drikkevare- og tobakksindustri 6% -10% 24% 8% 18 % 
Varehandel og reparasjon av motorvogner 82% 29% 73% 33% 22% 


Figur 2 Relativ arbeidsproduktivitetsvekst i næringsmiddelindustri og varehandel 
totalt. Prosentvise, årlige observasjoner, differanse til arbeidsproduktivitetsvekst for 
næringer totalt. 1975-2017. Alle observasjoner er femårs glidende gjennomsnitt. Kilde: 
SSB, nasjonalregnskap. Produksjon og inntekt etter næring, statistikkvariabel og år. 


Produktivitetsveksten i matsektoren som helhet kan økes ved at enkelt- 
næringene innoverer og utnytter produksjonsressursene mer effektivt, 
men også ved at sektorer med høy produktivitetsvekst trekker ressurser 
fra sektorer med relativt lav produktivitetsvekst. Det gjør det interessant 
å se produktivitetsvekst og sysselsettingsvekst i sammenheng. Figur 3 
viser arbeidsproduktivitetsvekst slik den måles i nasjonalregnskapet 
samt vekst i sysselsetting målt i antall timeverk for matrelaterte næringer. 

For tyveårsperioden under ett viser figuren en tendens til at sektorer 
med høy produktivitetsvekst øker sysselsettingen mest, eller reduserer 
sysselsettingen minst. Det er to naturlige unntak: jordbruk og fiske. Begge 

disse sektorene er begrenset enten av markedets størrelse, som følge av 
handelsbarrierer, eller av tilgang på fiskekvoter og råstoff. Samtidig utmer- 
ker de seg med høy produktivitetsvekst og nedgang i sysselsettingen. 

I siste del av perioden, nederste del av figur 3, er utviklingen mindre 
systematisk. Akvakultur har fall i produktivitetsveksten og vekst i 
sysselsettingen målt i antall timeverk. Fiskeindustrien går fra negativ 
til positiv sysselsettingsvekst, fortsatt med relativt høy produktivitets- 
vekst. Næringsmiddelindustrien for øvrig, går motsatt vei, fra positiv til 
negativ sysselsettingsvekst med en svak nedgang i gjennomsnittlig årlig 
produktivitetsvekst. 


1998-2017 


3,0 @ Akvakultur 


1,0 E Detalj 
ngros $ 


+ 
-1,0 ®© è.. 
pr NMu Fiskeind 


-3,0 Jordbruk, jakt og viltstell 
-4,0 på 


-50 > Fiske 


-4,0 -2,0 - 2,0 4,0 6,0 8,0 10,0 
2008-2017 


Akvakultur & 


Fiskeind 
2,0 
= Detalj 
+ 
NMu * Fiske 
+ 
Jordbruk, jakt og viltstell 
-4,0 -2,0 - 2,0 4,0 6,0 8,0 10,0 
Fiske og fangst = fiske 
Næringsmidler u/fiskeforedling inkl. drikkevarer og tobakk = NMu 
Bearbeiding og foredling av fisk m.m. = fiskeind. 


Detaljhandel unntatt med motorvogner = detalj 
Agentur- og engroshandel unntatt med motorvogner = engros 


Figur 3 Vekst i timeverk (vertikal akse) og arbeidsproduktivitetsvekst (horisontal 
akse). 1998-2017 øverst, 2008-2017 nederst. Kilde: SSB, nasjonalregnskap. 

Varehandelen, spesielt i detaljhandelen, har relativt stabil, svak syssel- 
settingsvekst og høy, stabil produktivitetsvekst. Agentur- og engroshande- 
len harkonsekvent nedgang isysselsettingen og redusert produktivitetsvekst 
over tid. 

Disse hovedtrekkene er også funnet i tidligere studier. Vagstad (2011) 
og Gabrielsen, Steen, Sørgard og Vagstad (2013) viser begge at norsk vare- 
handel generelt og dagligvarehandelen spesielt hadde sterk målt produk- 
tivitetsvekst sammenlignet med matindustrien og industrien generelt, 
bade i et langsiktig perspektiv og for det første tiåret etter 2000. Resultatet 
gjaldt både for arbeidsproduktivitet og såkalt multifaktorproduktivitet 
(MFP), som tar hensyn til kapitalinnsats. 


Litt om usikkerhet i eksisterende målinger 
Alle disse registrerte vekstratene for arbeidsproduktiviteten er basert på 
offisielle nasjonalregnskapstall, med ett unntak: For å kunne se på næring 
rettet mot norske verdikjeder er næringsmiddelindustri beregnet som 
næringsmiddel-, drikkevare- og tobakksindustri med en nedjustert andel 
sjømatindustri som tilsvarer andelen av sjømat i samlet matvarekonsum. 
Stor variasjon fra år til år gjør at fallene i arbeidsproduktivitetsveksten 
bare i få tilfeller er statistisk signifikante. Sammenligning av tyveårs- 
perioder viste kun én signifikant endring ved bruk av treårs gjennom- 
snittstall: økningen i vekstraten for produktiviteten i nærings-, drikkevare 
og tobakksindustrien (se forklaring i boks 1). 


Boks 1. Signifikante endringer i vekstrater 

Det er store svingninger mellom arlige observerte vekstrater for 
arbeidsproduktivitet. Svingningene er storst for relativt snevert 
definerte næringer, som akvakultur og sjømatindustri, og mindre 
for brede, som f.eks. samlet industri eller varehandel. For å redu- 
sere betydningen av mulige tilfeldige årlige svingninger, er signifi- 
kanstestene utført på treårs gjennomsnittstall. 

Det er ved oppdeling av den siste tyvearsperioden vi finner flere signi- 
fikante endringer. Tabellen nedenfor oppsummerer signifikanstester for 
forskjellene mellom de to siste tiarsperiodene med seks signifikante fall 
i vekstrater. Ved siden av det markerte fallet for akvakulturneringen er 
reduksjonen i vekstraten for varehandelen, spesielt for agentur- og engros- 
handel, tydelig. Veksten for varehandelen, spesielt detaljhandelen, er imid- 
lertid fortsatt relativt høy. Skiftet for varehandelen gir grunn til å forsøke å 
se nærmere på endringene i dagligvarehandelen atskilt fra øvrig varehandel. 


Tabell 1 Tilfeller med signifikant endring i arbeidsproduktivitetens vekstrater basert 
på treårs glidende gjennomsnitt. Kilde: SSB, regnskapsstatistikk. 


Signifikans; endring 
1978-1997 | 1998-2007 | 2008-2017 fra 1998-2007 til 
2008-2017 
Varehandel og reparasjon 3,8 51 2,6 Under 5 % 
av motorvogner 
Akvakultur 23,0 21,5 -3,1 Under 5 % 
Agentur- og 4,4 5,7 2,3 Under 5 % 
engroshandel, unntatt 
med motorvogner 
Detaljhandel, unntatt 5,0 53 49 Under 5 % 
med motorvogner 
Fiske, fangst og 7,3 14,3 1,2 Under 5 % 
akvakultur 
Industri, totalt 20 2,9 2,0 Under 5 % 
Bearbeiding og -0,6 4,0 2,6 Under 10 % 
konservering av fisk mv. 


Måling av produktivitet 


Nedenfor redegjør vi først for selve produktivitetsbegrepet, deretter bear- 
beidingsverdi og prisindekser som kan belyse prisene for selve bearbei- 
dingsverdien. Til sist undersøker vi arbeidsinnsatsen. 


Arbeidsproduktivitet og produktivitetsvekst 


Arbeidsproduktivitetsvekst er vekst i bearbeidingsverdi justert for pris- 
endringer dividert med vekst i arbeidsinnsats, dvs. produsert mengde pr. 

arsverk eller timeverk. Vi ser ikke pa forskjeller i produktivitetsniva, selv 
om bade forskjeller i bearbeidingsverdi pr. timeverk og endring i vekst- 
rater ble vist i Vagstad (2011) og i Gabrielsen et al. (2013). Sammenligning 
av nivå er mer usikkert jo mer ulike næringer er med hensyn til tekno- 
logi, kapitalinnsats osv. Endringer over tid er imidlertid mer sammen- 
lignbart siden vi da ser på hvordan en næring med sin teknologi er i stand 
til å øke sin egen produktivitet. Her er vi opptatt av å belyse drivkreftene 
for produktivitetsvekst innenfor enkeltsektorer over tid, og da velger vi å 
sammenligne endringstall, heller enn nivå. 

Bearbeidingsverdien er samlet ressurs til godtgjørelse av arbeidskraft 
og kapital i virksomhetene. Verdiene avhenger av behandling av f.eks. 
kapitalslit samt offentlige tilskudd og avgifter. I våre beregninger regnes 
bearbeidingsverdien som et bruttobegrep, altså før fradrag for kapitalslit. 
Vi kommer tilbake til avgifter og subsidier. 

Produktiviteten regnes ut fra mengdetall. Vi skal se hvor mange enhe- 
ter vi får igjen for bestemt mengde arbeidsinnsats, dvs. renset for infla- 
sjon og andre, rene priseffekter. Økt markedsmakt, som gir seg utslag 
i økte salgspriser eller reduserte innkjøpspriser, skal altså ikke påvirke 
produktivitetsveksten, bare lønnsomheten. Om markedsmakt derimot 
resulterer i mer sløsing med fysiske ressurser, reduseres produktiviteten. 
I vår analyse vil det ikke være nivået av markedsmakt eller sløsing som 
påvirker tallene, men økende eller redusert sløsing over tid. 

Mengdetall må beregnes fra verditall for sammensatt omsetning som 
prisjusteres med prisindekser for brede varegrupper. Vi finner da ikke 
nivåer av mengder, og heller ikke nivåer på produktivitet; kun endringer, 
dvs. vekstrater over tid. Veksten i arbeidsproduktivitet regnes som end- 
ring i bearbeidingsverdi per enhet arbeidskraft, justert for prisendringer. 
Prisjusteringen skjer ved at bearbeidingsverdier i løpende priser erstattes 
av differansen mellom prisjusterte tall for produksjonsverdi og prisjus- 
terte verdier av forbruk av innkjøpte varer og tjenester. I nasjonalregn- 
skapet oppgis en prisindeks for bearbeidingsverdien. Denne prisindeksen 
blir imidlertid ikke utledet fra prisobservasjoner direkte, men ved å sam- 
menligne beregnet bearbeidingsverdi i løpende priser med den avledede 
bearbeidingsverdien etter prisjustering av produksjon og vareforbruk. 

Bearbeidingsverdier 


Tekstboksen (boks 2) beskriver bearbeidingsverdiberegningen i nasjonal- 


regnskapet. Ved omregning av bearbeidingsverdi i lopende priser til ver- 


dier i faste priser ma bearbeidingsverdien i lopende priser justeres ved a 


prisjustere hvert element for seg - omsetning, kjøp av handelsvarer og for- 


bruk av andre varer og tjenester - hvert element med ulike prisindekser. 


Bearbeidingsverdiens andel av sam- 
let omsetning viser hvor stor andel av 
omsetningen næringen bruker for å 
bearbeide innkjøpte varer og tjenes- 
ter til salgbare produkter ved hjelp av 
virksomhetens arbeidskraft og kapi- 
tal. Selv om ulike produksjoner og 
handelssektorer nødvendigvis må ha 
ulike teknologier og produksjonsfor- 
hold, kan sammenligning av bear- 
beidingsverdienes andeler gi en idé 
om hvilke sektorer som krever mest 
ressurser til interne bearbeidings- og 
varehåndteringsprosesser. 

Sammenligning av handelssektorene 
tyder på at dagligvarehandel er rela- 
tivt lite ressurskrevende. Figur 4 viser 
at andelen for bearbeidingsverdier er 
lavere i dagligvarehandel enn i annen 
handel med forbruksvarer. For hver 
krone omsatt i engroshandel med 
vanlige dagligvarer, dvs. engroshan- 
del med bredt utvalg av nærings- og 
nytelsesmidler som dekker de store 


Boks 2. Bearbeidingsverdi og brutto- 
marginer i nasjonalregnskap og 
regnskapsstatistikk 

Bearbeidingsverdien (B) beregnes i offi- 
siell statistikk ut fra produksjonsverdi (P) 
minus forbruk av varer og tjenester (F). 
Produksjonsverdien er, grovt regnet, lik 
omsetning (O) minus innkjøp av handels- 
varer (H) justert for beholdningsendringer. 
Denne regnes netto for merverdiavgift 
og produktavgifter. H er innkjøpsverdi 
av varer som omsettes uten bearbeiding. 
I nasjonalregnskapet oppgis bare produk- 
sjonsverdi, ikke omsetning. Det gir stor 
forskjelli rapporteringen for varehandel og 
industri. I handelen er omsetning av han- 
delsvarer hovedaktivitet, og bruttomargi- 
nen (O/H) en sentral styringsparameter. 
I industrien er omsetningen av handels- 
varer normalt en mindre biaktivitet, mens 
B/F blir en viktig styringsparameter. 


kjedene, blir under 6 prosent igjen til arbeidskraft og samlet kapital i 


engrosforetakene. Innkjøpte handelsvarer dekker 89,8 prosent av omset- 


ningen, mot 78,6 prosent i annen engrosvirksomhet med næringsmidler, 


og 66,6 prosent for engroshandel med andre konsumvarer. For detaljhan- 


del er forskjellene av samme karakter. Detaljhandel med bredt vareutvalg 

(supermarkedene) bruker 13,8 prosent til egen arbeidskraft og kapital, mens 
innkjopte handelsvarer dekker 75,2 prosent av omsetningen. For annen 
detaljhandel enn med nærings- og nytelsesmidler, utgjør handelsvarene 
62,9 prosent. Handelsforetakene «beholder» vel 20 prosent (15,8 + 45 til 
henholdsvis lønnskostnader og driftsresultat) til egen bearbeiding. 


Engroshandel Detaljhandel 


100 % =175 141 114 197 23 259 mrd.kr. 


m Forbruk av 
handelsvarer justert 
h o or lagerendr. 
Forbruk av andre 
varer og tjenester 
' 


m Lønnskostnader 


~ Bearbeidingsverdi 


16,2 % A 
4,6% A i 
-==-3:7-%- 5, 9 % 45% m Brutto driftsresultat 
9% =, 3% ° 
Bredt vareutvalg Nærings- og Andre Bredt Nærings- og Annen 
av nærings- og nytelsesmidler konsumvarer vareutvalg nyt.m. detaljhandel 
nytelsesmidler spesialforr. 


Figur 4 Bearbeidingsverdier i dagligvarehandel og handel totalt. Andeler av omset- 
ning. Snitt 2015-2016. Kilde: SSB, strukturstatistikk, varehandel. 


Prisindekser 


Som nevnt tidligere, skal produktivitetsveksten renses for rene prisef- 
fekter, dvs. prisendringer som ikke skyldes endret produkt, kvalitet eller 
service. Skillet er krevende både for enkeltbedrifter som skal rapportere, 
og for utarbeidelse av statistikk. Prisjusteringen innebærer dermed stor 
usikkerhet for beregningen. Siden bearbeidingsverdien bare utgjør en 
liten del av total omsetning, kan valg av prisindeks eller små feil i pris- 
indeksene ha stor betydning for beregnet bearbeidingsverdi i faste priser 
(von Brasch, 2015). Som vi skal se i de neste avsnittene, er den perioden 
vi primært studerer, 2007 til 2017, preget av betydelige forskjeller i pris- 
utvikling på ulike ledd i verdikjeden. 

Prisindeksenes betydning ser vi ved 4 sammenligne prisindekser for 
bearbeidingsverdi (bruttoprodukt) for varehandel totalt og for mat- 
industrien. Offisiell statistikk mangler prisindekser for enkeltsektorer 
innenfor varehandel. Vi skal senere analysere og illustrere prisutviklin- 
gen for bearbeidingsverdien i dagligvarehandelen nærmere. 

Figur 5 viser bruttoproduktprisindeksene for varehandel totalt og for 
matindustrien. Bruttoprodukt er betegnelsen for bearbeidingsverdi i nasjo- 
nalregnskapet for fradrag for kapitalslit. Prisutviklingen har over tid veert 
mer gunstig for matindustriens bearbeiding enn for samlet varehandel. 
Som nevnt ovenfor er prisene for selve bearbeidingen (bruttoprodukt- 
prisene) avledet fra innkjøpsverdier, innkjøpspriser, omsetningsverdier 
og salgspriser. Bare for årene 2007-2012 finner vi omtrent samme brutto- 
produktprisutvikling for de to sektorene. Gunstig utvikling i prisindeksen 
for bruttoproduktet i matindustrien tyder på sterkere prisvekst for omsatte 
produkter enn for innkjøpte råvarer og tjenester. Mens Vagstad (2011) åpner 
for at produktivitetsveksten i dagligvarehandelen kan henge sammen med 
gunstigere innkjøpspriser fra industrien, er det vanskelig å se at prisindek- 
sen for bruttoproduktet til matindustrien tyder på en mindre gunstig pris- 
utvikling på matindustriens omsetning enn på innkjøpte råvarer. 


eas 2007- 2012- 
Samlet prisstigning 1975-2007 2012 2017 
Industri totalt 716 % 0% 13% 
Næringsmiddelindustri 1335 % -6% 30% 
Varehandel totalt 161% -2% 3% 
10,0 
8,0 
6,0 Nærings-, 
4,0 drikkevare- og 
20 tobakksindustri 2,9 
0,0 Industri totalt 
-2,0 Varehandel og 
-4,0 reparasjon av 
-6,0 motorvogner: -1,8 
-8,0 
302 NNAr=-mMNnRAr-mnNnaAgsBBRJr mon 
SEES TETEN NTE 


Figur 5 Utvikling i relative bruttoproduktpriser, varehandel totalt og matindustri. 
Årlige relative prisendringer for bearbeidingsverdier. Prosent pr. år, femårs glidende 
gjennomsnitt. Differanse til prisutviklingen for industrien totalt. Kilde: SSB, nasjonal- 
regnskap. Produksjon og inntekt, etter næring, statistikkvariabel og år. 

Arbeidsinnsats 

Som mal pa arbeidsinnsats bruker vi nasjonalregnskapstall for antall 
timeverk for summen av lønnstakere og selvstendige næringsdrivende og 
antall sysselsatte fra strukturstatistikken. Det er minst tre feilkilder. 

For det første må timeverk for selvstendige næringsutøvere beregnes. 
Også for lønnstagere kan det være usikkerhet om timetallet, siden årsver- 
ket kan ha ulike timetall hos ulike arbeidsgivere. For det andre vil de fleste 
virksomheter ha noe innleie av arbeidskraft eller bruk av entrepriser som 
erstatter egne tilsatte. Pettersen og Romsaas (2019) viser f.eks. at andelen 
innleie i prosent samlede kostnader til arbeidskraft har økt kraftig i deler 
av både dagligvarehandel og matindustri. Det foretas, så langt vi forstår, 
ingen korreksjon i timeverkstallene for andelen innleid arbeidskraft. 

Timeverk betraktes som homogen ressurs uavhengig av fagopplæring, 
utdanning, språklige ferdigheter osv. Endringer i sammensetningen av 
arbeidskraften over tid blir ikke hensyntatt i vår analyse, man kan ha 
vesentlige konsekvenser (von Brasch, Cappelen & Iancu, 2018). 


Faktorer som skaper forskjeller i produktivitetsvekst 

Det finnes ingen enkle forklaringer til variasjoner i produktivitetsvekst 
over tid og mellom næringer. Studier på mikronivå viser gjerne større 
forskjeller i produktivitetsvekst mellom foretak innenfor enkeltnæringer 


enn vi finner når vi sammenligninger næringer (Syverson, 2011). 


Konkurranse 
Produktivitetskommisjonens første rapport pekte bl.a. på faktorer som 
bidrar til produktivitetsvekst, som å ta i bruk bedre teknologi og over- 
flytting av ressurser fra lavproduktiv til høyproduktiv aktivitet (NOU 
2015:1). Tradisjonell innovasjonsteori viser at konkurranse kan motivere 
virksomheter til å ta i bruk ny teknologi og annen form for innovasjon 
(Schumpeter, 1947/2011). En effekt er også såkalte overflyttingsgevinster 
som følge av at ressurser flyttes fra lavproduktive til høyproduktive akti- 
viteter, virksomheter og næringer. 

Å ta i bruk ny teknologi blir satt i sammenheng med internasjonal ori- 
entering siden teknologiutvikling og nye forretningsmodeller, av gode 

grunner, har større sannsynlighet for å skje utenfor Norges grenser enn 
her hjemme. Åpenhet og importkonkurranse er egenskaper hvor mat- 
sektoren skiller seg fra annen norsk industri (Gaasland, 2020, se kap. 5). 
På den annen side kan det hevdes at det er tilstrekkelig at markedet for 
kunnskap og teknologi er det viktigste, og det er neppe vesentlige hind- 
ringer for import av teknologitjenester til noen del av norsk matsektor. 

Sammenhengen er imidlertid ikke entydig. Produktivitetskommisjo- 
nen peker på at konkurranse også kan virke begrensende for innovasjon 
og dermed for produktivitetsvekst; en sammenheng beskrevet som den 
«omvendte U» (Aghion, Bloom, Blundell, Griffith & Howitt, 2005). Økt 
konkurranse kan stimulere innovasjon inntil et visst nivå på konkurran- 
sen, for deretter å utarme innovasjonsevnen. Økt markedsmakt kan også gi 
økt evne til å finansiere forskning og innovasjon, mens sterk markedsmakt 
kan svekke motivasjonen for innovasjon og lede til såkalt «X-inefficiency» 
(Leibenstein, 1978). Konkurransen kan ha ulik effekt avhengig av forskjeller 
i teknologi og skalaforhold. Institusjonelle rammebetingelser kan også ha 
betydning. Man kan f.eks. ikke utelukke en positiv sammenheng mellom 
etableringshindringer, innovasjonstakt og produktivitetsvekst. Schumpeter 
(1947/2011) illustrerer dette ved et enkelt poeng: Det gir lite mening 4 sam- 
menligne en situasjon med høy grad av konkurranse med en med høy kon- 
sentrasjon og markedsmakt, fordi det er lite realistisk å anta at teknologi, 
kostnadsfunksjoner og etterspørselsforhold er like i de to situasjonene. 

Det er heller ikke slik at produktivitetsvekst alltid er et gode (Tinbergen, 
1952). Det kan være svakheter i arbeidsmarkedet, eller i samhandelen 
med andre land, som begrenser velferdseffekten. Arbeidsproduktiviteten 
kan også øke som følge av høyt forbruk av ressurser som virksomheten 
ikke betaler for, f.eks. miljøgoder som rent vann og luft. Avhengig 
av hvordan man definerer innsatsen av arbeidskraft, kan også over- 
belastning av arbeidstagere som fører til økt sykefravær eller mindre 
trygge arbeidsforhold, være skjulte bieffekter av høy produktivitetsvekt. 
Sammenligning av veksten i arbeidsproduktivitet over tid og mellom 
sektorer gir derfor først og fremst mening om man kan dokumentere om 
det samtidig er skjedd betydelige endringer i utnyttelsen av ressurser som 
ikke blir hensyntatt i beregningen, som kapital eller miljøressurser som 
det ikke betales for. 

Vertikale relasjoner produktivitetsvekst gjennom 
koordinering og datadeling 

Produktivitetsvekst påvirkes av de vertikale relasjonene mellom bransjer 
og virksomheter. Det er grunn til å regne med en viss gjensidig avhengig- 
het mellom produktivitetsveksten på ulike ledd i verdikjeden. Vertikal 
organisering og samhandling har vært en viktig kilde til den produktivi- 
tetsveksten som har preget handelsleddet siden 1980-tallet. Handels- og 
distribusjonsleddene med logistikkaktørene har stått sentralt i en utvik- 
ling som er forbundet med teorier og ledelsesfilosofier som Supply-Chain 


Boks 3. Vertikal koordinering - eksemplet NGFLYT 

Koordinasjonsverktøyet NGFLYT er NorgesGruppens system for automatisk 
etterfylling av varer, og ble innført i 1997. I 2017 hadde 79 prosent av butikkene til 
NorgesGruppen implementert NGFLYT, herav alle KIWI-butikker. Systemet består 
bl.a. av «planogramdesign» som viser hvor i butikken varene ligger, prognoser, bestil- 
lingsforslag, vareplassering og varekjøp. I en masteravhandling avlagt ved FOOD- 
NHH analyserer Aahjem og Andersen (2017) effektene av innføringen av NGFLYT 
for brødvarer. 

De analyserer både effekten på mersalg og matsvinn i 15 KIWI-butikker i peri- 
oden 2015-2017, og sammenligner disse med en kontrollgruppe med 15 lignende 
KIWI-butikker som ikke har innført NGFLYT. De kan benytte såkalt «forskjell-i- 
forskjell-analyse», der de kan sammenligne salg og svinn før vs. etter introduksjonen 
av NGFLYT («forskjell») og kontrollerer for felles trender mellom butikker som har 
og ikke har innført NGFLYT («-i-forskjell»). 

De finner klare signifikante effekter på begge størrelser. Butikkene øker sitt salg 
etter innføring av koordineringsverktøyet, og de reduserer matsvinnet. Interessant 
nok finner de større økonomiske effekter for dagsferske produkt som utgjør en større 
andel salgsmessig, men prediksjonsmodellene for etterspørselen er trolig bedre for 
langtidsholdbart brød der relativ salgsandel øker mer. 

De regner også på kostnadsreduksjonen i de lokale KIWI-butikkene, der de 
verdsetter kostnadene av spart tidsbruk hos lokale kjøpmenn som tidligere måtte 
både prognostisere og bestille neste dags brød. Når de tallfester totaleffekten av 
innføringen av NGFLYT på denne ene varegruppen snakker vi om et tresifret antall 
millioner per år. 

Management (SCM), Efficient Consumer Response (ECR) (King & 
Phumpiu, 1996) og Lean Thinking (Womack, Jones & Roos, 1990). Bak 
disse begrepene ligger informasjonsteknologi og endringer i nærings- 
struktur både vertikalt og horisontalt. Vertikal koordinering av vare- 
strømmer, vareutvalg og markedsføring har fått stor konsekvens for 
innovasjon og produktivitet, og også reist nye problemstillinger for kon- 
kurransepolitikken (Gabrielsen et al., 2013). 

En ukoordinert forsyningskjede skader både fleksibiliteten og øker kost- 
nadene (reduserer effektiviteten) ved å gjøre det dyrere å tilby et gitt nivå 
av produkttilgjengelighet. Et eksempel er «bullwhip-effekten» (Chopra & 
Meindl, 2016); unødige og sterkt svingende lagerbeholdninger jo lenger vekk 
fra konsumenten man beveger seg. Hvis salgsleddet vet mer om lokal etter- 
spørsel enn produsenten, og disse leddene ikke deler data, oppstår nevnte 
effekt som en konsekvens av dårlig koordinasjon og kommunikasjon. 

Bullwhip-effekten begrenses ved bruk av informasjonsteknologi som 
gir bedre vertikal koordinering ved bruk av åpne koordineringsverktøy på 
tvers av salgs- og forsyningsledd. Dette kan dermed øke både fleksibilitet og 
effektivitet. Ved å analysere historiske data, samt hele tiden kunne forbedre 
og oppdatere prognosene for hver butikk, kan man få økt presisjon på det 
kvantum som leveres (økt fleksibilitet). Samtidig vil informasjonskoordine- 
ringen skape bedre og mer forutsigbare vilkår for produsentene, ettersom de 
nå på en bedre måte kan forutse det forventede bestillingskvantumet (økt 
effektivitet). Alle dagligvareaktører driver omfattende koordinering mot 
leverandører. Det kan være grunn til å se f.eks. Rema 1000s «Bestevenn»-sat- 
sing som et forsøk på å styrke koordineringen, selv om flere kommentatorer 
fremhever selve leverandørbetingelsene. NorgesGruppens system NGFLYT 
er et eksempel som har vært studert i mastergradsoppgaver (se boks 3). I dag 
er det meste av dagligvarelogistikken kontrollert av handelsleddet. På leve- 
randørsiden er Tines Phønix-prosjekt fra 2016 et eksempel på tilsvarende 
ambisjoner i en leverandørkontrollert forsyningskjede. 

Phønix prosjektet illustrerer at det er store og signifikante produkti- 
vitetseffekter som kan oppnås gjennom å dele data mellom handels- og 
industriledd'. Ofte vil en slik deling forutsette vertikal integrasjon, og 


1 Se for eksempel beskrivelse i Logistikk og Ledelse: https://www.tungt.no/logistikk/kunsten- 
a-distribuere-2031679 

i så måte illustrerer dette sammenfallet mellom bedre vertikal koordi- 
nering, sterk produktivitetsvekst og omfattende vertikal integrering av 
grossist- og detaljistledd. Videre integrasjon mot leverandørleddet har 
også bidratt. NorgesGruppen fikk f.eks. mulighet til å implementere 
NGFLYT for bakervarer da de integrerte vertikalt med brødleverandøren 
Bakehuset (Aahjem & Andersen, 2017). Fra en situasjon der den lokale 
kjøpmannen bestilte antall brød for levering neste dag, overtok statistisk 
baserte prediksjonsmodeller jobben. 

Vertikal integrasjon åpner en del konkurransemessige utfordringer 
generelt, som bl.a. er forklart i Tirole (2014) og viet stor oppmerksomhet 
i Matkjedeutvalget (NOU 2011:44). En slik utfordring er spørsmålet om 
hvorvidt vertikal integrasjon virker ekskluderende ved å stenge konkur- 
renter ute. I så fall kan den virke begrensende på konkurransen og pro- 
duktivitetsveksten. Diskusjonen gjelder spesielt om man skal tillate den 
typen datadeling som er nødvendig for effektivt koordinert vareflyt også 
mellom uavhengige bedrifter, enten direkte, eller via tredjeaktør. Deling 
av informasjon vertikalt kan øke kaken for alle, inkludert forbrukerne - 
og i så måte er det en potensiell vinn-vinn situasjon, men det kan også 
oppstå ekskluderingseffekter og konkurransebegrensende atferd. Tar vi 
i tillegg inn over oss den hurtige utviklingen vi har sett de siste årene i 
maskinlæring og kunstig intelligens, øker potensialet for økt produktivi- 
tetsvekst trolig ytterligere gjennom datadeling vertikalt. 

Som nevnt mener Vagstad (2011) at lavere innsatsfaktorpriser ikke kan 
utelukkes som forklaring til økt produktivitet på handelsleddet, men at 
økte forbrukerpriser vanskelig kan være en forklaring. Det åpner for for- 
klaringer som dreier seg om mulige endringer i forhandlingsstyrke mel- 
lom industri og dagligvarehandel, til gunst for dagligvarehandelen. 


Produktivitetsvekst gjennom bruk av ny teknologi 

På alle ledd i kjeden innføres det ny teknologi som effektiviserer driften, 
f.eks. robotisering og annen automasjon i industrien. I distribusjonen er 
nye lagerløsninger med bruk av robotteknologi, bedre pakkeløsninger og 
skalafordeler gjennom større sentrallagre årsaker til produktivitetsvekst. 
For kjedeleddet har vi også sett at teknologien gir nye muligheter. Helt 
tilbake til overgangen fra kjøpmannsdiskbutikker til selvbetjening har 

Boks 4. Sevbetjente kasser - eksempel fra Meny 

Henrik Nøkleby og Christian Søreng analyserer i en masteravhandling på NHH 
forskningsprosjektet FOOD (2019) produktivitetseffekten av innføring av selv- 
betjente kasser i kassepunktet i Meny-butikker. De benytter tre år med kvitterings- 
data fra ni Meny-butikker på Østlandet. Produktiviteten til kassepunktet måles ved 
å se på butikkenes omsetning relativt til tiden de ansatte er i kassene. Kassepunk- 
tet defineres som stedet hvor kundene registrerer og betaler varer, og kan bestå av 
betjente kasser, selvbetjente kasser eller en kombinasjon. Det er naturlig å anta at 
selvbetjente kasser reduserer behovet for ansatte i de betjente kassene, men samtidig 
oppstår det et behov for arbeidskraft i de selvbetjente kassene. Etter innføringen blir 
dermed tiden til de ansatte delt mellom de to kassetypene, og kassetiden blir da sum- 
men av tidsbruken i de betjente og i de selvbetjente kassene. Nøkleby og Søreng ser 
dermed på nettoeffekten på produktiviteten i kassepunktet. Den gjennomsnittlige 
innføringseffekten estimeres, men de ser også på effekten av ulik omsetningsandel 
gjennom de selvbetjente kassene og ulike andeler selvbetjente kasser. De utarbeidet 
fire scenarioer for ansattes tidsbruk i de selvbetjente kassene, og i det antatt mest 
virkelighetsnære finner de at innføringen av selvbetjente kasser i gjennomsnitt øker 
produktiviteten i kassepunktet med 5-15 %, alt annet likt. Videre finner de en pro- 
duktivitetsforbedring per prosentpoengs økning i omsetningsandelen gjennom de 
selvbetjente kassene. Endelig finner de at en økning i andelen selvbetjente kasser 
forbedrer produktiviteten i kassepunktet. I et ekstremscenario der de selvbetjente 
kassene krever en ansatt til stede hele åpningstiden, vil selvbetjente kasser imidlertid 
ha en negativ effekt på produktiviteten i kassepunktet. De finner ingen bevis for at 
innføringen av selvbetjente kasser reduserer totalomsetningen. 


kjedene tatt i bruk mer effektive teknologier. I nyere tid er for eksempel 


digitaliseringen av prislappene i butikkene en svært arbeidsreduserende 


teknologi. Nå ser vi at også kassepunktet i butikkene er i endring. Coop 


har gått så langt at de har introdusert sin første kasseløse butikk, og var 


først ute med selvscanning av varer i butikk. De andre aktørene er også i 


ferd med å innføre nye kassepunkt. I særdeleshet ser vi at man innfører 


selvbetjente kasser i flere og flere butikker. Gitt at de nye kassene også 


krever tilsyn i form av hjelp og kontroller, er det ikke opplagt hvor store 

produktivitetseffekter man har av slike systemer. I en ny masteroppgave 
fra FOOD-prosjektet analyserer Nokleby og Soreng (2019) innforing av 
selvbetjente kasser hos Meny (se boks 4 ovenfor). I det de mener er det 
mest sannsynlige scenarioet, finner de signifikante og klare effekter av 
innforingen, der nettoeffekten av innforingen gir en reduksjon i bruken 
av arbeidstid til betjening av alle kasser i butikkene. De finner heller ikke 
tegn pa at omsetningen reduseres av innforingen. 


Kapitalinnsats og produktkvalitet 

Produktive investeringer, uten tilsvarende okt sysselsetting, oker bear- 
beidingsverdien, og dermed den målte produktiviteten til arbeidskraften. 
Det betyr imidlertid ikke at samlet effektivitet, eller lønnsomheten, øker. 
For å kunne vurdere endring i samlet effektivitet i utnyttelsen av produk- 
sjonsressurser, kapital og arbeidskraft, er det nødvendig å måle vekst i 
total faktorproduktivitet, dvs. bidraget til økt verdiskaping fra annet enn 
innsats av ressurser utenfra. En klassisk artikkel som gjør nettopp dette 
for dagligvaresektoren i USA, fant at dagligvaresektoren på 1970-tallet 
hadde relativt lav produktivitetsvekst sammenlignet med økonomien for 
øvrig (Ratchford & Brown, 1985). I Norge viste SSB (2012) både vekst i 
arbeidsproduktivitet og total faktorproduktivitet (TFP) fra 1970-tallet til 
2011. Studien har en grov inndeling av norsk næringsliv i fire sektorer, 
hvorav varehandel inngår i privat tjenesteyting og matindustri er en del 
av industrien. For de to siste tiårsperiodene viser studien høyest produk- 
tivitetsvekst for privat tjenesteyting, etter begge produktivitetsmålene. 
Veksten i arbeidsproduktiviteten ligger 0,6 til 0,8 prosentpoeng høyere 
enn TFP for privat tjenesteyting, mens de to ligger på samme nivå for 
industrien. 

Selv om Norge har knapphet på arbeidskraft og et høyt lønnsnivå sam- 
menlignet med andre land, er det nødvendig å unngå ensidig vekt på 
arbeidsproduktivitet. Her tar vi hensyn til kapitalinnsatsen ved å se på 
bruttoinvesteringene. Figur 6 viser investeringene i verdikjeden for mat- 
varer. Matindustrien har hatt om lag dobbelt så høyt investeringsnivå som 
dagligvarehandelen regnet i forhold til antall årsverk, lønnskostnader og 
bearbeidingsverdi. Høyere investeringer pr. sysselsatt bør isolert sett, om 
kapitalslitet er omtrent likt, bidra til høyere produktivitetsvekst i industrien 

enn i varehandelen. Forskjellen i investeringsnivaer forsterker altså de pro- 
duktivitetsforskjellene som er antydet fra oversikten ovenfor, dvs. hoyere 
produktivitetsvekst i handel enn i industri. Samtidig utgjor investeringene 
en begrenset andel av lonnskostnadene, noe som tilsier at arbeidskraftens 
produktivitetsvekst er dominerende for total produktivitetsvekst. 


Pr. arsverk (1000 kr) % av lønnskost. % av bearb. verdi 


Nærings-, drikkevare- og pe 120 
tobakksindustri 


24% 16 % 


Engroshandel med nærings- 
og nytelsesmidler | 78 8% 
Sum engros og detalj med 
nærings- og... ÆR 56 8% 
Butikkhandel med bredt 
vareutvalg ES 51 9% 


Figur 6 Bruttoinvesteringer pr. årsverk, i prosent av lønnskostnader og bearbeidings- 
verdi. Årsgjennomsnitt for perioden 2007-2017. Kilde: SSB, strukturstatistikk. 


Vi finner det samme mønsteret når det gjelder vekstratene for brutto- 
investeringer på industri- og handelsleddet for matvarer. Industrileddet 
har hatt en nominell vekst i bruttoinvesteringer fra 2008 til 2017 på rundt 
fem prosent, engrosleddet om lag to prosent, og detaljistleddet rundt en 
prosent årlig (figur 7). 


Nærings-, drikkevare- og tobakksindustri SS 59% 


- - minus alkoholholdige drikkev., förvarer 


O, 
husdyr, inkl. konsumandel sjømatindustri Fe 49% 
Engroshandel med bredt utvalg av 
der MA >: 
nærings- og nytelsesmidler 
Sum engroshandel med næringsmidler pe 19% 


Butikkhandel med bredt vareutvalg med = 09% 
hovedvekt på nærings- og nytelsesmidler en 


Figur 7 Vekst i bruttoinvesteringer over tid. Næringsmiddelindustri, engroshandel og 
detaljhandel med matvarer. Utvalgte sektorer. Årlige vekstrater i prosent fra snitt 
2007-2008 til snitt 2016-2017. Kilde: SSB, strukturstatistikk. 


91 


KAPITTEL 3 


I tillegg til kapitalinnsatsen (investeringene) kan arbeidsproduktivi- 
tetsvekst også påvirkes av andre faktorer. Eksempler på slike kan være!" 
produktforbedring, økt butikktetthet, utvidede åpningstider, mer service 
til forbrukere og forhandlere eller flere tjenester til leverandører. Det er 
imidlertid usikkert om slike kvalitetsforbedringer vil gi seg utslag i bear- 
beidingsverdiene etter justering for prisendringer. Kvalitetsforbedringer 
i selve varetilbudet som gir prisøkninger må registreres som priser på 
nye produkter, om ikke også disse prisøkningen skal elimineres gjennom 
prisjusteringen. Det er derfor lett å tenke seg både kvalitetsforbedringer 
som ikke gir utslag i realpriser, og verdiøkende tjenester som ikke blir 
inkludert i produktivitetsveksten. 


Konjunkturer 

Over tid vil produktivitetsveksten sannsynligvis variere med kon- 
junktursituasjonen. Nedgang i økonomisk aktivitet vil gjerne redusere 
kapasitetsutnyttelsen. Redusert kapasitetsutnyttelse vil si redusert bear- 
beidingsverdi sammenlignet med innsats av produksjonsfaktorer. Av 
denne grunn er analysen av produktivitetsutviklingen i norsk økonomi 
(SSB, 2012) basert på endringer mellom bunnen av konjunktursykluser. 
I den grad konjunkturutviklingen er ulik for ulike sektorer, vil konjunk- 
turforløpet påvirke relativ produktivitetsvekst i ulike sektorer. 


Sektor- og bransjeinndeling samt bransjeglidning 

Her vil vi studere vekstrater for arbeidsproduktivitet for de leddene i 
verdikjeden som bidrar til omsetning i supermarkedkjedene, dvs. detalj- 
handel og engroshandel med brede utvalg dominert av næringsmidler, 
inklusive engroshandel med frukt og grønt rettet mot supermarkedene, 
samt dagligvarehandelens leverandørindustri. 

Innholdet i enkeltbransjene kan ikke bli helt konsistent gjennom 
verdikjeden og over tid; bl.a. fordi arbeidsdelingen mellom ulike ledd i 
verdikjeden er i endring. Et eksempel er overføringen av distribusjons- 
tjenester fra leverandørene til grossistene (Oslo Economics/Oeconomica, 


2 Gabrielsen et al. (2013) løste dette ved å benytte økonometriske modeller og kontrollere for BNP 
i sine sammenligninger mellom sektorer. 

2017), som overforer bade bearbeidingsverdi og sysselsetting mellom led- 
dene. Etablering av kjedenes egne merkevarer (Pettersen, 2013) og mar- 
kedsforingssamarbeid mellom dagligvareledd og industri (NOU 2011:4; 
Pettersen, Dombu, Hegrenes & Sørbye, 2015), har effekter på fordeling av 
verdiskaping og ressursinnsats. 

For grossistleddet skiller ikke statistikken mellom foretak som først og 
fremst driver import- eller eksportvirksomhet og grossister som ligger 
innenfor de tre dominerende dagligvarekjedene. Det er også utfordringer 
på industrileddet. Vi må eksempelvis korrigere for andelen sjømatindus- 
tri for å gjenspeile den verdikjeden som retter seg mot norsk forbruk. 

Bransjeglidningen betyr at mat og dagligvarehandelens hushold- 
ningsartikler omsettes gjennom mange ulike kanaler og bransjer som 
møbelutsalg, hagesentra, kiosker, bensinstasjoner og detaljistutsalg med 
brede vareutvalg som er dominert av andre varer enn matvarer, som 
f.eks. Europris. Varegrupper som tradisjonelt kun var solgt gjennom dag- 
ligvarehandel, selges nå i disse andre kjedene. Kanskje ser vi dette spesielt 
tydelig gjennom fremveksten av kjeden Normal, som har spist av daglig- 
varens omsetning innenfor vaskemidler og kroppshygiene> Omsetningen 
utenfor dagligvarehandelen er dermed økende. Analyser som vår, favner 
ikke økende gjennom alternative kanaler med mindre vekt på matvarer. 
Vi tar heller ikke hensyn til at dagligvarehandel i supermarkeder inklu- 
derer varer som ikke kommer fra næringsmiddel- eller matindustrien. 

Det er heller ikke mulig å avgrense verdikjedene presist. Dagligvare- 
handelen kjøper, som nevnt, fra andre leverandører enn næringsmiddel- 
og drikkevareindustri. Matindustrien har andre, store kundegrupper 
enn dagligvarehandel. Grossistene har også andre kunder enn super- 
markedene, og det er i praksis umulig å skille produktiviteten i én del 
av vareutvalget fra produktiviteten i andre deler. Bransjeinndelingen gir 
grunn til forsiktighet i bruken av resultatene for analyse av relasjoner i 
verdikjeden for matvarer. 


3 Ien masteroppgave på FOOD-prosjektet analyserer Eide og Syverinsen (2019) hvordan Normal- 
etableringer i perioden 2016-2019 påvirket omsetningen i nærliggende Meny-butikker. De fin- 
ner dels klare indikasjoner på at Meny sitt salg ble negativt påvirket, og dels at etableringen førte 
til reduserte priser i overlappende varesegment. 

Beregnet produktivitetsvekst i 
dagligvarehandel og matindustri 


Beregningen av produktivitetsveksten i dagligvarehandelen dreier seg 
om tre hovedutfordringer for to sektorer: identifikasjon av egnede pris- 
serier for omregning fra lopende verdier til mengdeindekser, beregning 
av bearbeidingsverdier og avgrensning av de to sektorene engroshandel 
og detaljhandel med dagligvarer. 


Prisindekser for engroshandel med dagligvarer 
Bearbeidingsverdi i faste priser beregnes ved 4 omregne bade omsetning 
og forbruk av varer og tjenester til verdier i faste priser. Vedlegg 2 presen- 
terer syv eksempler pa prisindekser som er vurdert. 

Statistikken viser stor forskjell i vekst i engrospriser, forstehands- eller 
produsentpriser og forbrukerpriser. Forskjellene har betydning for pris- 
justeringen av bearbeidingsverdier. Matpriser pa engros-, produsent- og 
forstehandsledd har alle steget vesentlig mer enn konsumprisindeksen for 
matvarer. Pa 16 ar har engrosprisene og forstehandspriser for matvarer, 
ifølge offisiell statistikk, økt henholdsvis 51 prosent og 32 prosent mer enn 
konsumprisindeksen for matvarer. Det er store forskjeller i prisindekser 
for mellomleddene. Det har liten betydning om vi ser på matvarepriser 
med eller uten drikkevarer og tobakk (se figur 8). 

Samlet endring i prisindeks, prosent, 
differanse til KPI-matvarer, perioden 2001-2017 == Nærings- og nytelsesmidler ind.; 
produksjonspris 


50,0 
— Nærings- og nytelsesmidler ind.; 
40,0 produsentpris 
eese. Næringsm.ind; produsentpris 
30,0 
a» Matvarer, hjemmemarked: 
20,0 Førstehåndsomsetn. 
----- Drikkevarer og tobakk, 
10,0 : : 
hjemmemarked: 
Førstehåndsomsetn. 
B æ @ Engroshandel med nærings- og 
2001 2003 2005 2007 2009 201 2013 2015 2017 År nyem. 


Figur 8 Seks matprisindekser for innkjøp av handelsvarer til engrosleddet. Sammen- 
ligning av utvikling over tid. Differanse til konsumprisindeks for matvarer. Prisindeks, 
2000=100, differanse til KPl-matvarer, perioden 2000-2018. Kilde: SSB, nasjonalregn- 
skap og prisindekser. 


Fire relevante prisindekser for engrosleddets kjøp av handelsvarer og for 
næringsmiddelindustriens utsalgspriser ligger innenfor en differanse i 
samlet prisstigning relativt til konsumprisindeksen for matvarer på 6,4 
prosentpoeng over en periode på 16 år (jf. figur 8). Sammenlignet med 
utviklingen i bearbeidingsverdi pr. sysselsatt, er forskjellen mellom disse 
indeksene begrenset. 

Det er imidlertid stort sprik mellom prisvekst for engrosleddets salgs- 
oginnkjøpsside. Prisindeksen for engroshandel med nærings- og nytelses- 
midler har steget 13,5 prosentpoeng mer enn næringsmiddelindustriens 
produsentpris. Bruker vi denne prisindeksen for engroshandelens omset- 
ning, får vi sterk vekst i avledet prisindeks for engroshandelens bear- 
beidingsverdi. Det er grunn til å regne med at engrosprisindeksen for 
sjømatprodukter, med sterk variasjon i prisene på eksportert laks, og det 
at frukt og grønt i liten grad omsettes til handelsleddene som industri- 
produkter, har betydning. Videre er en viktig del av innkjøpene til 
engroshandel med dagligvarer andre varer enn matvarer. 

Konsekvenser av justeringer for disse faktorene innenfor den perioden 
vi ser på, 2007-2017, er begrensede (tabell 2). For det første får vi ingen 
nedgang i prisstigningen ved å ekskludere eksporten av næringsmidler 

fra industrien, dvs. at vi i praksis primært tar bort effekten av engros- 
handelens eksport av sjømat. Men registrert prisvekst øker mer markant 
når vi justerer prisindeksen med en forutsetning om at 90 prosent av 
frukt og grønt kjøpes inn til engrosleddet fra førstehånds omsetnings- 
ledd, dvs. fra importør eller direkte fra primærprodusent, og ikke via 
industrien. 90 prosent er her et skjønnsmessig anslag, og skal gjenspeile 
at pakkerier for frukt og grønt ikke regnes som industri, men som del av 
primærproduksjonen. 

For å få et anslag for samlet innkjøp av både handelsvarer og for- 
bruksvarer til engrosleddet, er siste justering en inkludering av kjøp av 
varer og tjenester utenom handelsvarer til norsk engroshandel gene- 
relt. Andelen på 15 prosent er anslått ut fra strukturstatistikkens andel 
handelsvarer av totale kjøp av varer og tjenester. 


Tabell 2 Prisindekser for omsetning mellom leverandørledd og dagligvarehandelens 
engrosledd, årlig prosentvis prisendring, gjennomsnitt for 2007-2017. Endringene fra 
øverst til nederst i tabellen er kumulative, dvs. de er justeringer av anslagene i linjen 


ovenfor. 

Sektor ; Arlig 
prisvekst 

Næringsmidler, alkoholfrie drikkevarer og tobakk. Produsentpris. Hjemme- og 41% 

eksportmarked i alt 

Kun hjemmemarked 42% 

Erstatter produsentpris frukt og grønt med 90 % prisindeks for 45% 

førstehåndsomsetning frukt og grønt. 

Korrigerer for andelen ikke handelsvarer i totalt kjøp av varer og tjenester 44% 

- beregner prisindeks for engrosleddets samlede kjøp av varer og tjenester, 

handelsvarer og forbruksvarer og -tjenester 


Med innkjøpspriser som stiger mer enn fire prosent i året for perioden 
2007-2017, er innkjøpsprisene i seg selv en kilde til lav prisvekst for 
engroshandelens bearbeidingsverdi. Som vi så av figur 5 er imidlertid 
stigningen i engrosprisindeksen for nærings- og nytelsesmidler høyere 
enn de prisindeksene som er vist i tabell 2. 

Figur 9 gir en mer detaljert beskrivelse av engrosprisutviklingen i SSBs 
prisstatistikk. Sammenligningen av utviklingen i engrosprisindekser med 
konsumprisindeks viser store forskjeller. Engrospriser for nærings- og 


96 


PRODUKTIVITETSUTVIKLING | NORSK MATSEKTOR 


nytelsesmidler har hatt sterkere prisvekst enn andre konsumvarer som 
inngar i dagligvaresortimentet, og, som nevnt, betydelig sterkere enn for 
konsumpris for mat. Forskjellen mellom engrospris nærings- og nytelses- 
midler og KPI for matvarer er 45,9 prosent akkumulert fra 2000 til 2018. 
Figuren viser også en konstruert engrosprisindeks for dagligvarer som er 
satt sammen av engroshandel med nærings- og nytelsesmiddel (84 %) og 
engroshandel med husholdsvarer og varer til personlig bruk (16 %) som 
er skjønnsmessig anslått andel andre varer enn matvarer i omsetningen. 
Denne indeksen ligger i 2018 nær engrosprisindeksen for total engros- 
handel, men 11,1 prosentpoeng lavere enn engroshandel for nærings- og 
nytelsesmidler. Andelen av husholdningsvarer og varer til personlig for- 
bruk som regnes inn i dagligvaresortimentet har altså stor betydning for 
prisindeksen (se figur 9). Andre husholdningsvarer enn matvarer har 
vesentlig lavere prisvekst på engrosleddet. Det kan både ha sin bakgrunn 
i prisutviklingen på primær- og industriledd sammenlignet med impor- 
terte dagligvarer, og i struktur og atferd på engrosleddet for matvarer 
sammenlignet med andre dagligvarer. 


50,0 
Engroshandel med nærings- 
og nytelsesmidler: 45,9 
40,0 Engroshandel i alt: 36,6 
oe Engroshandel, dagligvare, 
30,0 På konstruert: 34,8 
20,0 
10,0 
vert Engroshandel med 
10,0 husholdningsvarer og varer 
‘ til personlig bruk: -9,5 
-20,0 
-30,0 


2000 2002 2004 2006 2008 2010 2012 2014 2016 2018 


Figur 9 Engrosprisindekser, matvarer og husholdningsvarer, samt konstruert indeks 
for dagligvarer. Differanse i prosentpoeng til konsumprisindeks (KPI), matvarer, 
basert pa indekser, 2000=100. Kilde: SSB. 

Detaljistleddet har dempet den prisstigningen vi sa pa produsent og 
engrosleddet for konsumentene. For detaljhandel med bredt vareutvalg 
(supermarkeder dominert av næringsmidler) gir prisindeksene en ned- 
gang i prisindeksen for bearbeidingsverdien som, isolert sett, bidrar til okt 
arbeidsproduktivitet for gitt produksjons- eller omsetningsverdi og syssel- 
setting. Sammenligningen av prisindeksene tyder altså, isolert sett, pa 
reduserte bruttomarginer i prosent på dagligvareleddet totalt og detaljist- 
leddet spesielt. Prisindeksen for innkjøp av handelsvarer, dvs. den konstru- 
erte engrosprisindeksen for dagligvarer, har steget 34,8 prosent mer enn 
konsumprisindeksen for matvarer (jf. figur 9 og Pettersen, 2020, se kap 4). 

Figur 10 viser beregnet prisindeks for dagligvarehandel på detaljist- 
leddet. Prisindeksen er kompensert for endringer i merverdiavgiften og 
medregnet samme andel andre forbruksvarer enn matvarer, som for den 
konstruerte engrosprisindeksen i figur 9. Justeringen for momsendringer 
øker prisindeksen i 2018 med 9,2 prosentpoeng, mens selve forskjellen på 
normal moms på 25 prosent og matmoms på 15 prosent utgjør en pris- 


økning på 8,7 prosent. 


Matvarer og alkoholfrie 25 


drikkevarer, momsjustert: P 
142,4 Matvarer og alkoholfrie 


23 drikkevarer: 
133,2 


Ta Momsjustert, 
Inkl. 16 % andre 


9 forbruksvarer: 
132,6 


Fi 
Matmoms, 
prosent: 15 


2004 2006 2008 2010 2012 2014 2016 2018 


Figur 10 KPI for matvarer og alkoholfrie drikkevarer, samt konstruert prisindeks for 
omsetning fra dagligvarehandel, detaljistleddet. Prisindekser og momssats for mat- 
varer, prosent (høyre akse), 2000-2018. 2000=100. Kilde: SSB prisstatistikk, egne 
beregninger. 

Bransjeavgrensning 

For vi beregner bearbeidingsverdiene, må vi avgrense bransjer og nærin- 
ger. Figur 11 viser at engroshandel med bredt utvalg av nærings- og 
nytelsesmidler stort sett utgjør minst halvparten av samlet engroshandel 
med nærings- og nytelsesmidler, med unntak for antall foretak. Resten 
av engroshandelen domineres av sjømat. Når det gjelder antall foretak er 
sjømat den største bransjen. 


Engroshandel med kaffe, te, kakao og krydder 100% - 


90% 


m Engroshandel med kjøtt og kjøttvarer 80% 


D 


70% - 

m Engroshandel med sukker, sjokolade og 
sukkervarer 60% 
9, 

m Engroshandel med tobakksvarer 50% 


40% 
m Engroshandel med drikkevarer 30% 
20% 


Engroshandel med meierivarer, egg, matolje og 10% - 
-fett 


0% + 
m Engroshandel med frukt og grønnsaker 


m Engroshandel med andre næringsmidler, & 
herunder fisk, skalldyr og bløtdyr se 
© 
Em Engroshandel med bredt utvalg av nærings- A 


og nytelsesmidler 


Figur 11 Sammensetning av engroshandel med matvarer og andre nærings- og 
nytelsesmidler, fordeling på enkeltbransjer. Gjennomsnittstall for 2015-2017. 
Kilde: SSB, strukturstatistikk for varehandel. 


I vår definisjon av relevant engroshandel inkluderer vi engroshandel 
med bredt utvalg av nærings- og nytelsesmidler (næring 46.39) pluss 
engroshandel med frukt og grønnsaker (næring 46.31). Denne delen av 
engroshandelsleddet, som betjener supermarkedkjedene med frukt og 
grønnsaker, er spesialisert og drives utenfor engroshandel med bredt 
vareutvalg, primært gjennom Bama-gruppen, som betjener både Norges- 
Gruppen og Rema-gruppen. 

På detaljistleddet ser vi kun på detaljhandel med bredt vareutvalg 
med hovedvekt på nærings- og nytelsesmidler (næring 47.11). Denne 

kategorien favner supermarkedene hvor matvarer og andre nerings- og 
nytelsesmidler dominerer varesortimentene. 


Bearbeidingsverdier 


Figur 12 viser den delen av dagligvarehandelen som analyseres nærmere 
ved omsetningsverdier og bearbeidingsverdier i lopende priser. Omset- 
ningstallene viser at engroshandelen for supermarkedsdelen i 2017 har 
høyere omsetning enn detaljistleddet. En rimelig forklaring er at grossis- 
ter omsetter en stor andel varer utenfor dagligvarehandelen, i tillegg til 
bransjeintern handel og, antagelig, noe til eksport. Bransjeintern omset- 
ning kan f.eks. foregå mellom sentrale grossistledd og regionale gros- 
sistforetak. Det er neppe grunn til å regne med vesentlig bransjeintern 
omsetning mellom detaljistkjedene. 


Omsetning Butikkhandel med bredt 

200000 - vareutvalg med hoved- 193 598 
vekt pa nærings- og å >%& 

15 000 nytelsesmidler 

Figur 12 Avgrenset dagligvarehandel, engros og detaljistledd. Omsetning og bearbei- 
dingsverdi i løpende priser. Mill. kroner. 2007-2017. Kilde: SSB, strukturstatistikk. 


100 


PRODUKTIVITETSUTVIKLING | NORSK MATSEKTOR 


Fordelingen av bearbeidingsverdier (nederst i figur 12) understøtter for- 
klaringen med bl.a. stor, bransjeintern omsetning på engrosleddet. Detal- 
jistleddet har mellom to og tre ganger så høy bearbeidingsverdi som 
engrosleddet. Engroshandel med frukt og grønt med bearbeidingsverdi 
på ca. 1,8 milliarder i 2017 (se nederste del av arealet i figuren) regnes, som 
nevnt, med til den relevante engroshandelen for butikkhandel med bredt 
vareutvalg, dvs. supermarkedene. 

Omregning av bearbeidingsverdi til faste priser skjer ved prisindekser 
som er gjennomgått og beskrevet ovenfor. Figur 13 viser beregningen av 
bearbeidingsverdi. Figuren viser, steg for steg, endringen fra gjennom- 
snittet av 2007 og 2008 til gjennomsnittet ni år senere. Endringen blir 
fordelt på endring i omsetning, endring i kostnad for handelsvarer, end- 
ring i kostnad for andre varer og tjenester som forbrukes i produksjo- 
nen, og, til sist, en uforklart residual. Endringen beregnes for løpende og 
faste priser (henholdsvis øvre og nedre del av figuren) slik at man kan se 
priseffektene. Beregningen er gjort for dagligvarehandel under ett, dvs. 
samlet for grossistledd og detaljistledd. Nedre del refererer også hvilke 
prisindekser som er benyttet ved beregningen. Prisjusteringen skjer med 
indekser som har 2015 som basisår. Figuren viser at bearbeidingsverdi i 
løpende priser er økt med 53 prosent, mens økningen regnet i faste priser 
er på 83 prosent. 

Løpende priser 
Bearbeidingsverdi 2007-08 BE 22615 


Endring i omsetning | 145 777 


Endring i innkjøp handelsvarer -127 681 


Endring i forbruk av andre 


varer og tjenester a 0008 


Residual | 584 
Bearbeidingsverdi 2016-17 NN 34.628 


Faste priser (2015) Prisindeks 
Bearbeidingsverdi 2007-08 [x 17 968 Implisitt, følger av øvrige prisjusteringer 


Konsumpris (KPI), momsjustert m/ 16%, 
husholdn.art. m.m. 


Endring i omsetning 


ERdmneiinakøp handel Produsentprisindeks, hjemmemarked, 
DOE USED NCE Neher = 43599 med førstehåndspris frukt og grønt 


Endring i forbruk av andre Nasjonalregnskapets prisindeks for forbrukav 


varer og tjenester H -6 964 varer og tjenester, varehandel totalt 
Residual 773 Nasjonalregnskapets prisindeks for bruttoprodukt, 
alle næringer: 
Bearbeidingsverdi 2016-17 [J 32956 Implisitt, følger av øvrige prisjusteringer Implisitt 


indeks 105 for snitt 2016-2017 (2015 = 100) 


Figur 13 Endring i bearbeidingsverdier fra snitt 2007-08 til 2016-17, oppdelt i fire 
faktorer. Dagligvarehandel samlet for engros- og detaljistledd. Løpende og faste 
2015-priser. Kilde: SSB strukturstatistikk varehandel, diverse prisstatistikk: konsum- 
priser og nasjonalregnskapets prisindekser. 


Klart sterkere vekst i bearbeidingsverdi i faste enn i løpende priser 
skyldes at distribusjonsleddene har dempet prisstigningen fra første- 
hånds- og industrileddet før den treffer forbrukerne. Årsakene finnes i 
gjennomgangen av prisindeksene ovenfor. For det første har innkjøps- 
prisene fra industrien til dagligvarehandelen steget mer enn forbruker- 
prisene. En viktig bidragsyter til vekst i bearbeidingsverdien er også at 
forbruket av varer og tjenester på distribusjonsleddene har sunket, både 
regnet i løpende og faste priser. Dagligvarehandelen yter altså mer til å 
redusere prisene over perioden, særlig når vi måler i faste priser. Den økte 
ytelsen må sees i forhold til endringen i arbeidskraftforbruket for å se om 
arbeidsproduktiviteten er økt. 

Analysen av endringen i bearbeidingsverdi gir ingen fullstendig for- 
klaring. Residualen i figuren er forklart neermere i boks 5 nedenfor. 


Boks 5. Residualen i beregnet bearbeidingsverdi 
Strukturstatistikken til SSB gir ikke mulighet for a folge beregnin- 
gen av bearbeidingsverdi fullt ut. Bruker vi symbolene i avsnittet 
om nøkkelbegreper, boks 2, er residualen denne: 


Residual = O-H-F-B. 


Residualen vil ut fra definisjonene hos SSB veere relatert til 
beholdningsendringer - spesielt varelagre, og, antagelig, subsidier 
og avgifter (jf. Pettersen 2020, se kap 4). Strukturstatistikken gir 
ikke mulighet for å definere denne nærmere. Den residualen som 
fremkommer er varierende, og stor, i starten av perioden. Av en 
grunn vi ikke har kunnet identifisere, er residualen særlig stor i 
2008, og dette året er derfor erstattet med interpolering i løpende 
statistikk. 


Bruken av arbeidskraft i dagligvarehandelen regnes i årsverk som finnes 
i strukturstatistikk for varehandel. Figur 14 viser at detaljistleddet utgjør 
om lag 80 prosent av samlet årsverkstall. Det er altså igjen detaljistleddet 
som dominerer i beregningen for dagligvarehandelen under ett. Syssel- 
settingen er totalt sett relativt stabil for perioden sett under ett. 

49 331 


Butikkhandel med bredt 


vareutvalg med hoved- 39 082 


vekt på nærings- og 
nytelsesmidler 

Engroshandel med frukt og grønnsaker 


Figur 14 Antall årsverk i dagligvarehandel; engros og detalj. 2007-2017. Kilde: SSB, 
strukturstatistikk for varehandel. 


Veksten i dagligvarehandelens arbeidsproduktivitet 
Endringen i arbeidsproduktivitet framkommer, som nevnt, ved at årlig 
bearbeidingsverdi i faste priser divideres med arbeidsinnsats. Figur 15 
viser beregnet arbeidsproduktivitet i løpende og faste priser for daglig- 
varehandelen, dvs. sum av engros- og detaljhandel, under ett. Det er to 
varianter for begge variabler; medregnet og uten residual. Residualen 
fremkommer ved sammenligning av differansen omsetning minus kjøp 
av handelsvarer og øvrig forbruk av varer og tjenester, og oppgitt bearbei- 
dingsverdi (jf. boks 4 ovenfor). 

Figur 15 Arbeidsproduktivitet; estimater for dagligvarehandel engros- pluss detaljist- 
ledd under ett. 1000 kroner, faste og løpende priser. 2007-2017. Note: * betyr at ar 
2008 er beregnet verdi ved lineær regresjon basert på øvrige årsdata (jf. boks 4 for 
forklaring). Kilde: SSB regnskaps- og prisstatistikk; egne beregninger. 


Figuren viser at overgangen fra løpende priser til faste priser gir økt 
vekst i bearbeidingsverdi pr. enhet arbeidsinnsats og at denne, regnet i 
faste priser, har en «knekk» i 2008 og 2009. Knekken skyldes svingnin- 
ger i relative prisindekser for inngående og utgående varer. Tidspunktet 
henger sammen med den internasjonale finanskrisen som startet 2008, 
omtrent samtidig med en foreløpig topp i verdens matvarepriser som ble 
betegnet som en global matvarekrise (FAO, 2011, s. 21-31). Residualen er, 
som nevnt i boks 5, særlig stor i 2008. Som en konsekvens er statistikken 
for 2008 erstattet av en lineær funksjon av observasjonene i 2007 og årene 
2009-2017. 

Pa grunn av priseffekten og usikkerheten rundt tallene for 2008 og 
2009 i starten av perioden viser tabell 3 (under) beregnet gjennomsnittlig 
produktivitetsvekst i prosent per år fra 2007 til 2017 og fra snitt 2007-08 
til snitt 2016-17. Tabell 3 viser enkeltelementene i regnestykket for bear- 
beidingsverdien og produktivitetsveksten for utvalgte år. Fullstendig 
tabell finnes i vedlegg. 

Tabellens tall for bearbeidingsverdi pr. årsverk viser at det er grunn 
til å konkludere at produktivitetsveksten for arbeidskraften i dagligvare- 
handelen samlet (med engrosledd og supermarkeder) ligger over fire pro- 
sent årlig. Den kan være høyere, men store variasjoner i priseffekter og i 


verdien av den omtalte residualen gir grunn til å en viss forsiktighet. 

Estimatet pa noe over fire prosent ligger relativt neer nasjonalregnskapets 


beregnede produktivitetsvekst for butikkhandel totalt, dvs. innenlandsk detalj- 


handel for alle bransjer (jf. figur 1), men er vesentlig høyere enn estimatet for 


samlet varehandel. Det er engroshandelen som trekker samlet norsk varehan- 


del ned. Vi skiller ikke mellom engros- og detaljhandel i tabell 3. Det skyldes 


stor usikkerhet om engrosleddet, f.eks. når det gjelder prisindekser. Det er 


imidlertid neppe grunn til tvil om at forholdet mellom engros- og detaljistledd, 


grovt sett, er det samme i dagligvarehandelen som i varehandel totalt. Våre 


data tilsier vesentlig lavere produktivitetsvekst i engrosleddet enn på detaljist- 


leddet i dagligvarehandelen, noe som i seg selv fortjener nærmere analyse. 


Tabell 3 Beregnet arbeidsproduktivitet, dagligvarehandel; engros- og detaljistledd. 


Utvalgte år, 2007-2017, med gjennomsnittlige årlige vekstrater. 


2007- | 2007/08- 
* 
2007 | 2008* | 2009 2016 | 2017 17| 2016/17 
Milliarder kroner, faste priser Arlig endring, % 

Omsetning 303 309 319 369 373 2,0 21 
Handelsvarer 261 266 274 307 307 1,6 T7 
Andre varer og 22 24 26 29 30 2,8 2,4 
tjenester 
Estimert 20 20 18 32 36 4,8 59 
bearbeidingsverdi, 
før residual 
Residual -2,2 -1,7 | -2,6 -1,7 | -0,7 2,5 -2,9 
Estimert 18 18 16 30 35 5,2 6,4 
bearbeidingsverdi, 
medr. residual 
Årsverk (1000) 48,0 50,3 | 50,9 50,7 | 49,3 0,6 0,4 
Bearbeidingsverdi pr. 417 393 362 633 732 4,3 5,5 
arsverk, 
for residual, 
faste priser (1000 kr) 
--- løpende priser 493 498 524 692 740 3,4 3,6 
(1000 kr) 
Bearbeidingsverdi pr. 372 359 311 600 719 4,9 6,1 
årsverk, medregnet 
residual, faste priser 
(1000 kr) 
--- løpende priser 454 466 478 659 726 3,8 4,0 
(1000 kr) 


Note: * betyr at år 2008 er beregnet verdi ved lineær regresjon basert på øvrige års- 


data (jf. boks 4). Kilde: SSB regnskaps- og prisstatistikk; egne beregninger. 

Veksten i næringsmiddelindustriens 
arbeidsproduktivitet 

Statistikken for produktivitetsveksten i næringsmiddelindustrien fin- 
nes i nasjonalregnskapet. Det er også mulig å skille mellom elementene 
i beregningen og foreta prisjusteringer for hvert element enkeltvis for 
næringsmiddelindustrien, som vi har gjort for dagligvarehandelen. Dette 
er forsøkt, og kan gi noe mer innsikt i betydningen av prisindeksene. 
Men ut fra de dataene vi har blir avvikene store, og usikkerheten knyttet 
f.eks. til forståelsen av avgifter og tilskudd er også stor. Vi holder oss der- 
for til nasjonalregnskapstallene. 

Anslagene for vekst i bruttoprodukt (bearbeidingsverdi) i løpende pri- 
ser ligger på 2,3 prosent årlig for samlet næringsmiddelindustri i nasjonal- 
regnskapet. Når vi ekskluderer den primært eksportrettede sjømatdelen 
av verdiskapingen, halveres veksttakten i bruttoproduktet. Figur 16 viser 
også antall timeverk for tre ulike avgrensninger av næringsmiddel- 
industrien. Skillet mellom næringsmiddelindustrien som helhet og den 
delen av næringsmiddelindustrien som retter seg mot norsk detaljhandel, 
har stor betydning for resultatene. 

Nederste del av figuren viser at endringen i sysselsettingen oppveier 
noe av forskjellen mellom sjømatindustri og annen næringsmiddel- 
industri. Mens sysselsettingen i perioden falt med 0,2 prosent årlig for 
næringsmiddelindustrien under ett, falt den med ett prosent årlig når vi 
korrigerer for den eksportrettede delen av sjømatindustrien. Hverken for 
bearbeidingsverdi eller sysselsetting er det særlig vesentlig om vi inklu- 
derer produksjon av drikkevarer utenom øl og mineralvann og förindus- 
trien for husdyrför eller ikke. 

Bearbeidingsverdi, løpende priser. Millioner kroner Gjennomsnittlig Silize 
60 000 vekstrater fra 2007/08 til 

P Nærings 6 / 

Ea tobakksindustri 24% 
vekke -- minus 

förvarer husdyr 
10 000 ee ee 
konsumandel fisk 
Timeverk, millioner 
80,00 
ZAN s-=- ==" Nærings- 
70,00 rs petes drikkevare- og 
60,00 P tobakksindustri 0,2 % 
50,00 
serer Ss minus 
ici alkoholholdige dr. ` 03% 
30,00 varer u øl/ 
20.00 förvarer husdyr 

o0000000000 

Figur 16 Næringsmiddelindustri. Bearbeidingsverdi til markedspriser og antall 
timeverk, tre alternative avgrensninger av næringen, 2007-2017. Kilde: SSB, 
strukturstatistikk. 


Fra nasjonalregnskapets produktivitetstall finner vi offisielle tall for 
arbeidsproduktivitet, som i hovedtrekk ble vist i figur 1. Her har vi ingen 
fininndeling av næringsmiddelindustrien som tilsvarer inndelingen 
i figuren ovenfor, men vi kan skille mellom sjømatindustri og annen 
næringsmiddelindustri. Figuren viser at de alternative avgrensningene av 
næringen her har liten betydning for arbeidsproduktivtetsveksten som 
uansett ligger mellom 2,5 og 3 prosent årlig (figur 17). 

Gjennomsnittlige arlige 
vekstrater fra 2007/08 til 

Figur 17 Utvikling i arbeidsproduktivitet. Nærings-, drikkevare og tobakksindustri, 
alternative avgrensninger. Indeks i faste priser, 2007-2017. 2007=100. Kilde: SSB, 
nasjonalregnskap. 


Arbeidsproduktivitet oppsummert 


Analysen avdekker en del usikkerhet rundt beregningen av produktivitet, 
men vi ser fire ganske sikre trekk ved utviklingen i arbeidsproduktivite- 
ten i verdikjeden for matvarer. 


Fire konklusjoner 

Matsektoren, som norsk næringsliv ellers, gjennomgår en svekkelse av 
produktivitetsveksten. Den svekkelsen som vi for perioden 2011 til 2017 
sammenlignet med foregående tiår, er signifikant for bl.a. detalj- og 
engroshandel totalt. Med høy andel dagligvarehandel, er det grunn til 
å regne med at svekkelsen også gjelder dagligvarehandelen. Våre egne 
estimater for produktivitetsveksten i dagligvarehandel fra 2007-2017 
ligger også noe under estimatene for varehandel totalt i tiåret fra 1998 
(jf. tabell 1). Det er også svekket produktivitetsvekst i de siste ti år for 


109 


KAPITTEL 3 


neeringsmiddelindustrien, men den er mindre signifikant og mest mar- 
kant for sjømatindustrien, som for øvrig er i sterk vekst (jf. figur 1). 

Produktivitetsveksten er høyere i dagligvarehandelen enn i næringsmiddel- 
industrien. Primærproduksjonen har også relativt sterk produktivitetsvekst, 
men er klart svekket for akvakultur. Forskjellen mellom dagligvarehandelen 
og matindustrien samsvarer med forskjellen mellom industri og varehandel 
generelt. Forklaringene er derfor neppe at dagligvarehandelen er annerledes 
enn annen varehandel. Snarere kan digitale løsninger, mer strømlinjeformet 
logistikk og automasjon i håndtering av varestrømmer generelt være mer til 
gunst for handelsleddene enn for industrileddet. 

Videre forklarer prisutviklingen alene i stor grad konklusjonen. Det 
er over tid vesentlig lavere prisvekst fra dagligvarehandel mot forbruker, 
enn det er på leddet inn mot engroshandel med næringsmidler. Det tilsier 
i seg selv økt effektivitet, eller billigere dagligvaretjenester. I beregningen 
betyr det at all omregning fra løpende priser til faste priser vil gi et løft for 
produktivitetsveksten i dagligvarehandelen. Sammenligningen av inves- 
teringstallene gir ikke grunn til å regne med at konklusjonen ville blitt 
annerledes om vi hadde sett på total faktorproduktivitet. 

Produktivitetsveksten er høyere på detaljistleddet enn på engrosleddet i 
dagligvarehandelen. Vi finner betydelige forskjeller på utviklingen på de 
to leddene i varehandel totalt, og sannsynligvis gjelder tilsvarende for- 
skjell også dagligvarehandelen. I kapittel 4 finner Pettersen (2020) også 
betydelig forskjell i bruttomarginutviklingen for de to leddene, sammen- 
lignet med utviklingen i Danmark og Sverige. Om resultatene skal brukes 
til å indikere hvor konsentrasjonen i dagligvarehandelen kan ha ført til 
markedsmakt og ekstraordinær marginvekst, er det derfor mest naturlig 
å se på engrosleddet. Som nevnt har detaljistleddet virket dempende på 
prisveksten for dagligvarer. På grunn av betydelig vertikal integrasjon 
mellom de to leddene, er det imidlertid heller ikke uten videre relevant å 
drøfte tradisjonell markedsmakt i forholdet mellom engros- og detaljist- 
leddet. Spørsmålet kan heller dreie seg om hvordan kjedene regulerer for- 
holdet mellom de to vertikale leddene, og her vil variasjonen i vertikale 
styrings- og koordineringsformer kunne ha stor betydning. Norsk dag- 
ligvarehandel har både innslag av full vertikal integrasjon, selvstendig 
detaljistforetak og franchise-modeller. 

Stadig mer betydningsfull sjømatnæring. Den fjerde robuste observa- 
sjonen er at sjømatsektoren er i ferd med å få en avgjørende betydning 
for næringsmiddelindustrien og matsektoren som helhet. Det er for- 
skjell på utviklingen i en næringsmiddelindustri medregnet hele sjømat- 
industrien, og den næringsmiddelindustrien som retter seg mot norsk 
forbruk. Videre er det stor forskjell på prisutviklingen for innsatsvarer 
og handelsvarer til norsk matindustri og dagligvarehandel sammenlig- 
net med den samlede førstehånds- eller engrosomsetningen av matvarer 
i Norge inklusiv all sjømat. De store endringene i internasjonale priser 
på sjømat, samt sterk vekst i volumene, gjør det viktig å skille mellom en 
eksportrettet, norsk matindustri og engroshandel, og den delen som er 
hjemmemarkedsorientert. 

Når det gjelder usikkerhet og nødvendige forbehold, er det flere 
momenter som kan nevnes. I det følgende organiseres momentene etter 
gangen i beregningene, før noen avsluttende kommentarer om tolkning 
og fremtidige arbeidsoppgaver. 


Hvor står vi, og hvor bør veien gå videre? 


Som det fremgår av analysen vår er det både utfordringer med hensyn til 
datatilgang, usikkerhet med hensyn til hva som måles, og dermed gene- 
rell usikkerhet med hensyn til faktisk produktivitetsutvikling i matvare- 
bransjen. Under oppsummerer vi og diskuterer noen av disse. 


Usikkerhet og datasvakheter 


Nedenfor peker vi på fire usikkerhetsmomenter som bl.a. skyldes 
datatilfanget. 


Bearbeidingsverdiene 

Bearbeidingsverdien i nasjonalregnskapet (bruttoproduktet) uttrykker 
næringens bidrag til den nasjonale verdiskapingen. I matsektoren skaper 
håndteringen av avgifter og subsidier betydelig usikkerhet. Matsektoren 

er en stor avgifts- og subsidiesektor, og det er langt fra bare primeerleddet 
i jordbruket som er omfattet av tung, offentlig avgiftspolitikk. 

Fordelingen av bearbeidingsverdiene mellom enkeltledd avhenger av 
prisobservasjonene, som omtales i neste avsnitt. Feil i prisstatistikken 
kan gi feil fordeling mellom leddene som bl.a. er omtalt i Pettersen et al. 
(2015). 


Prisindeksene 

Prisindeksene er avgjørende. Relativ vekst i arbeidsproduktivitet er i stor 
grad forklart av relativ utvikling i omsetnings- og innkjøpspriser for 
handelsvarer. Siden bearbeidingsverdien bare utgjør en liten del av total 
omsetning, vil små feil i prisindeksene ha stor betydning for beregnet 
bearbeidingsverdi i faste priser. Beregningene viser da også betydelige 
utslag av prisjusteringen fra år til år og mellom sektorer. 

Registreringen av priser på ulike ledd, og etableringen av indek- 
ser, skaper utfordringer. Det skal f.eks. skilles mellom nye og allerede 
eksisterende produkter, produktene skal vektes og indekser skal kobles 
sammen til kontinuerlige indekser over tid gitt varierende vareutvalg og 
vekting av enkeltprodukter. Det finnes mye teori om hvordan indeksene 
utarbeides, men langt mindre forskningsbasert kunnskap om hva man 
registrerer og hvordan sikre at tallene uttrykker det vi ønsker. Pettersen et 
al. (2015) drøfter bl.a. spørsmål om registrering av rabatter og sidebetalin- 
ger for tilleggstjenester ut over selve varene. Praksis har betydning både 
for prismål og verdimål, dvs. både selve prisindeksen og beregnet bear- 
beidingsverdi. Bearbeidingsverdi definert som lønnskostnader og brutto 
driftsresultat inkluderer alle betalinger mellom leverandør og kunde som 
ikke føres som varekostnad. Slike betalinger kan være betalinger for tje- 
nester, som f.eks. felles markedsføring (joint marketing), men økning i 
disse kan også overdrive bearbeidingsverdien og undervurdere innkjøps- 
prisene for handelsleddet, motsatt for leverandørleddet, dvs. overdrive 
produktivitetsveksten. 

Eventuelle feil i føringen av slike poster vil trolig først og fremst gjelde 
for engrosledd, og ikke for detaljistledd. Prisutviklingen for engros- 
handel med dagligvarer tyder på en gunstig prisutvikling for dette leddet. 
Det er publisert prisobservasjoner som kan tyde på at engroshandelens 

innkjopspriser har hatt en mer gunstig utvikling for engroshandelen, 
enn det den offisielle statistikken viser (Oslo Economics, 2015). Denne 
alternative prisstatistikken er imidlertid ikke godt dokumentert. Om 
den skulle være riktig, vil produktivitetsveksten pa industrileddet være 
noe undervurdert, og pa engrosleddet noe overvurdert. Pa detaljist- 
leddet er den alternative prisstatistikken uten betydning. Detaljistleddet 
utgjør minst dobbelt sa høy bearbeidingsverdi som engrosleddet. Hoved- 
konklusjonene blir derfor ikke endret. 

I analysen har vi brukt ulike regnemater for handelsledd og industri- 
ledd. Grunnen er dataene i offisiell statistikk. Nasjonalregnskapet offent- 
liggjor produktivitetstall for næringsmiddelindustri på flere nivåer av 
aggregering, mens vi for varehandelen kun finner oppdeling på samlet 
detaljhandel og samlet engroshandel. Derfor har vi vurdert alternative 
prisindekser. Valget av prisindekser har betydning for resultatet, men vi 
har også vist at forskjellen mellom de alternative prisindeksene er begren- 
sede. Det er først og fremst engrosprisindeksen som skiller seg fra andre 
indekser. Den høye engrosprisindeksen gir negativ effekt på produktivi- 
tetsveksten i engrosleddet, og påvirker ikke produktivitetsveksten i sam- 
let dagligvarehandel. 

For nasjonalregnskapet er det ikke enkelt å finne informasjon om selve 
sammensetningen av prisindeksene for beregning av bruttoprodukt i 
faste priser. Vi har derfor også forsøkt en alternativ beregning av pro- 
duktivitetsveksten i næringsmiddelindustrien som trinnvis omreg- 
ner omsetning, handelsvarer og andre varer, endog forskjellen mellom 
bruttoprodukt til markeds- og faktorpriser, fra nominelle til realstørrel- 
ser. Det foreløpige resultatet avviker fra de offisielle produktivitetstallene 
i negativ retning. Så langt har vi ikke hatt grunnlag for å gå nærmere inn 
på disse beregningene. Dette krever ytterligere detaljeringsgrad i data, 
samt tilgang til bakenforliggende tall benyttet i nasjonalregnskapet før 
man kan være tilstrekkelig trygg på resultatene. 


Usikkerhet ved arbeidskraftforbruket 


For arbeidskraften har vi mengdetall som kan skjule variasjon mellom 
ulike typer arbeidskraft og innleie. I en nylig rapport har Pettersen og 
Romsaas (2019) vist at bruk av innleid arbeidskraft er sterkt økende i deler 

av matindustrien, og ogsa i enkelte deler av engroshandelen. Sannsyn- 
ligvis kan dette være medvirkende til observert vekst i produktiviteten 
i matindustrien. Et korrekt estimat skulle korrigert for denne bokhol- 
derifeilen. Korreksjon ville imidlertid kreve bruk av data for enkeltvirk- 
somheter. I den grad sysselsettingsveksten i industrien er undervurdert, 
f.eks. som følge av innleie og entrepriser, vil produktivitetsveksten være 
overvurdert. 

Vi har tidligere nevnt at arbeidskraften er behandlet som en homogen 
ressurs, tross betydelige endringer i sammensetningen av arbeidskraften 
over tid (von Brasch et al., 2018) og forskjell mellom næringer. I et sam- 
funnsperspektiv kan det også være grunn til å ta hensyn til hvilke slita- 
sjeproblemer virksomhetene medfører i form av yrkesrelatert sykefravær. 
Når det gjelder sammenligningen mellom næringer er det imidlertid all 
grunn til å tro at slike utfordringer gjelder på tvers av industri og service- 
sektorer, og slik sett er det vanskelig å mene noe om hvilken vei dette 
påvirker det relative forholdet. 


Bransjeinndelingen er uklar og til dels overlappende 

i statistikken 

Bransjeinndelingen er, ved siden av prisindeksene, antagelig den største 
usikkerhetskilden. Detaljistleddet for dagligvarer er definert ut fra «bredt 
vareutvalg». Det gir usikkerhet om avgrensing mot brede vareutvalg av 
konsumvarer med matvarer. Vi har forsøkt å avgrense oss til verdikjeden 
rettet mot supermarkedene. Det betyr at voksende deler av dagligvare- 
omsetningen holdes utenfor (jf. drøfting av struktur i dagligvarehandel; 
Friberg, Pettersen, Steen & Ulsaker, 2020, se kapittel 2). 

Som nevnt tidligere selger supermarkedene mange varer som ikke kom- 
mer fra næringsmiddelindustrien. Vi har brukt skjønnsmessige anslag 
for denne delen av omsetningen. Siden prisutviklingen for disse varene 
avviker fra øvrig prisutvikling, får andelens størrelse også betydning. 

På engrosleddet er det også stor usikkerhet om bransjeinndelingen. 
Dette er diskutert ovenfor. 

Veien videre 


Når man diskuterer produktivitetsvekst kommer ofte spørsmålet om 
hvorvidt restruktureringen i verdikjeden for matvarer har vært gunstig 
for forbrukerne. 

På bakgrunn av studien, og først og fremst på bakgrunn av en enkel 
sammenligning av prisserier på de ulike vertikale nivåene, er det grunn 
til å hevde at dagligvarehandelen demper prisøkningen for forbrukerne 
i den forstand at prisøkningen på distribusjonsleddene samlet, og særlig 
siste leddet, er svakere enn på foregående ledd. Høy produktivitetsvekst 
indikerer at strukturen i dagligvarehandelen ikke er et noe tydelig hinder 
for omstilling og innovasjon. Den indikerer også at økende effektivitet 
bidrar til prisdempingen for forbrukerne. 

Kartleggingen av produktivitetsvekst er imidlertid ingen analyse av 
årsaker til denne veksten. Det er f.eks. ikke mulig å si at produktivitets- 
veksten hadde vært annerledes om vi fortsatt hadde fire større paraply- 
kjeder i Norge, slik situasjon var for noen år siden (dagens tre pluss ICA).* 
Som diskutert over er det ikke faglig grunnlag for å anta en enkel sam- 
menheng mellom struktur, innovasjon og produktivitetsvekst. 

Vår analyse gjør det derfor vanskelig å bruke argument om lav pro- 
duktivitetsvekst som begrunnelse for endringer i rammebetingelsene 
for verdikjeden for matvarer. Nærmere analyser kan selvsagt tenkes å 
avdekke unødige effektivitetstap som vi ikke har kunnet identifisere. I så 
fall kreves imidlertid andre analyser. Tre veier til mer dyptgående analyse 
kan være: 


e A styrke statistikkgrunnlaget både når det gjelder prisindekser og 
bransjeinndeling. Det er underlig at en så stor sektor i norsk økonomi 
som dagligvarehandelen ikke kan gjenfinnes i nasjonalregnskapet 
og de offisielle produktivitetsberegningene. Gjennomgående bør 
det etterlyses et bedre datagrunnlag. For det første er det grunn 


4 Lidl var inne i markedet fra 2004 til 2008. Slik sett var det fem aktører disse årene, men Lidl 
kom aldri opp i mer enn 1,4 % markedsandel. Til sammenligning har dagens Bunnpris, som er 
til stede i hele landet, en konsistent markedsandel på mellom 3,5 og 4 %. En analyse av Lidls exit 
fra norsk dagligvarehandel finnes i Utgård (2008) og er også omtalt i Kjuus (2010). 


115 


KAPITTEL 3 


116 


til 4 prioritere bedre kilder for forstaelsen av avgiftsregnskapet for 
matnæringene. For det andre er det en bemerkelsesverdig inkonsis- 
tens mellom strukturstatistikk for industri og handel som gjør at 
årsverkstall kun er tilgjengelig for handelen, og ikke for industrien. 
Det skaper problemer når det gjelder produktivitetsberegninger 
på relativt detaljert nivå. Grunnlagsdata om produktrelaterte og 
næringsrelaterte avgifter og subsidier samt prisindekser bør være 
tilgjengelige. Enkelte av utfordringene kan antagelig løses med 
spesialkjøringer fra SSB, men det synes klart at denne typen statis- 
tikk burde foreligge uten behov for slike kjøringer. Vi har ikke hatt 
ressurser til å gjøre slike innenfor rammene for denne artikkelen. 
Gjennomgang av bransjeinndelingen. Særlig på engrosleddet er det 
stor usikkerhet. Ved bruk av mikrodata på foretaksnivå vil det være 
gode muligheter for å skille landsdekkende distribusjonssentra fra 
regionale anlegg, og, ikke minst; å skille eksportrettet handels- 
virksomhet fra virksomhet rettet mot nasjonale verdikjeder. 
Regionaliserte analyser. Dagligvarehandel er lokal virksomhet 
understøttet av sentraliserte logistikksystemer. Derfor har konkur- 
ransepolitiske vurderinger av strukturendringer, som ved Lidls og 
ICAs uttreden fra det norske markedet, alltid et lokalt fokus. For 
dagligvarehandelen er forutsetningen for produktivitetsvekst varie- 
rende mellom regioner, mens det for samfunnet er viktige nytte- 
effekter av et finmasket distribusjonsnett for matvarer. Det er derfor 
god grunn til å nedbryte produktivitetsutviklingen på regioner, slik 
det er gjort for konsentrasjon og butikktetthet f.eks. i Friberg et al. 
(2020, kapittel 2). 

Renekvantitative produktivitetsindikatorer. I næringslivet går sjelden 
produktivitetsmåling veien om verdier og prisjusteringer. Vi mener 
næringslivet i større grad kan ha nytte av å vurdere hva som er rene 
inflasjonseffekter på lønnsomhet, og hva som er effektivitet. Men 
undersøkelser av produktivitet på næringsnivå kan også ha nytte 
av den typen kvantitative mål som bedriftene bruker i sine effek- 
tivitetsmålinger. I så fall kan indikatorer som måler butikktetthet, 
antall varelinjer og sortimentsbredde, antall kundetransaksjoner 

osv. vere til hjelp ved sammenligning av produktivitet over tid. Av 
hensyn til beerekraften er det ogsa grunn til 4 foye til transport- 
arbeid, matsvinn og samlet energibruk. 


Isum kan vi fastsla at det gjenstar mer arbeid for man har solid grunnlag 
for 4 vurdere utfordringer og virkemidler for 4 styrke grunnlaget for inn- 
ovasjon og produktivitetsvekst i norsk verdikjede for matvarer og andre 
næringsmidler. 


Takk for nyttige kommentarer til kapitlet fra Per Ingvar Olsen, BI, og til 
Siri Voll Dombu, Menon og kollega Agnar Hegrenes for samarbeid spesielt 
i forbindelse med forutgående studier av produktivitetsutvikling i verdi- 
kjeden for matvarer. 

Vedlegg 


Vedleggstabell V-1 Sammenligning av prisindekser som kan benyttes til å omregne 
dagligvarehandelens bearbeidingsverdier i løpende priser til faste priser. 


Prisindeks 


Forklaring 


Kilde 


Nærings- og nyt.m.ind.: 


produksjonspris 


Prisindeks for varer 

produsert i nærings- og 
nytelsesmidddelindustrien, skal 
ekskludere rene handelsvarer. 
Aktuell for innkjøp til grossistleddet. 


SSB, 
nasjonalregnskapet 


Nærings- og nyt.m.ind.: 


produsentpris 


Prisindeks for varer 

levert fra nærings- og 
nytelsesmiddelindustrien (kan trolig 
inkludere handelsvarer). Aktuell for 
innkjøp til grossistleddet. 


SSB, prisindekser 


Næringsm.ind.: 
produsentpris 


Samme som over, men uten 
drikkevarer og tobakk. 


SSB, prisindekser 


Matvarer, 
hjemmemarked: 
førstehåndsomsetn. 


Prisindeks for alle varer på første 
omsetningsledd innenlands, dvs. 
inkluderer import. Vil trolig dekke 
både råvarer til industri og innkjøp 
hos grossist. Aktuell for innkjøp til 
grossistleddet. 


SSB, prisindekser 


Drikkevarer og tobakk, 
hjemmemarked: 
førstehåndsomsetn. 


Samme som over, for drikkevarer og 
tobakk. 


SSB, prisindekser 


Engroshandel med 
nærings og nyt.m.ind. 


Prisindeks for «Prisar verksemda 
oppnår ved sal til sine kunder som 
er detaljistar. Prisane vert oppgitt 
den 15. i månaden og er eksklusive 
meirverdiavgift, men inklusive andre 
avgifter.» (https://www.ssb.no/ 
engrospris ). Aktuell for innkjøp til 
detaljistleddet. 


SSB, prisindekser 


Konsumpris-indeks: 
matvarer og alkoholfrie 
drikkevarer 


Pris pa konsumentleddet, dvs. fra 
detaljist. Eneste prisindeks basert 
pa priser inklusive moms. Brukes for 
omsetning fra detaljistleddet. 


SSB, prisindekser 

Vedleggstabell V-2 Årlig vekst i arbeidsproduktivitet for sektorer og perioder. 


Prosent. Beregnede t-verdier på treårs glidende gjennomsnittstall. Observasjonene 


er rangert etter synkende t-verdi for forskjellen mellom snitt 1998-2007 og snitt 


2008-2017. 

Sektor 1978- | 1998- t-verdi | 1998- | 2008- t-verdi 
1997 | 2017 | (kritisk=1,72) | 2007 | 2017 | (kritisk=1,83) 

Varehandel og 3,8 3,9 -0,60 51 2,6 6,44 

reparasjon av 

motorvogner 

Akvakultur 23,0 9,2 1,51 21,5 -3,1 6,02 

Agentur- og 44 4,0 -0,05 5,7 2,3 5,44 

engroshandel, unntatt 

med motorvogner 

Detaljhandel, unntatt 5,0 51 -0,43 53 49 5,00 

med motorvogner 

Fiske, fangst og 73 7,8 -0,14 14,3 1,2 2,22 

akvakultur 

Industri 2,0 2,4 -0,98 2,9 2,0 1,87 

Bearbeiding og -0,6 33 -1,56 4,0 2,6 1,48 

konservering av fisk mv. 

Nærings-, drikkevare- -01 2,4 -1,84 2,5 2,3 1,27 

og tobakksindustri 

Fiske og fangst 3,4 8,0 -1,00 12,2 3,8 1,21 

Jordbruk og skogbruk Bes 49 -0,76 6,6 31 0,94 

Jordbruk, jakt og viltstell 2,9 5,7 -1,56 7,4 4,0 0,43 

Næringsmidler med 6 % -01 2,6 -1,57 3,0 2,3 0,35 

sjømat 

Næringsmidler u/ -0,0 2,6 -1,34 2,9 2,3 0,09 


fiskeforedling inkl. 
drikkevarer og tobakk 


Kilde: Analysene er basert på SSB, nasjonalregnskapsstatistikk. Næringsmidler med 


6 % sjømat er sammensatt av Næringsmidler u/fiskeforedling inkl. drikkevarer og 


tobakk og en andel av Bearbeiding og konservering av fisk mv. som tilsvarer andelen 


sjømat i husholdningenes samlet matvareforbruk regnet i kroner. 

Forklaring: 
Tabellen viser, for sammenligning av tyveårsperiodene 1978-1997 og 
1998-2017, at 


e Alle viste sektorer utenom akvakultur og agentur- og engroshandel 
har en økning i gjennomsnittlig årlig vekst i arbeidsproduktivitet. 

e Kun en av endringene er signifikante pa fem prosentniva; det er 
økningen for nærings-, drikkevare- og tobakksindustrien. 

e Økningen for bearbeiding og konservering av fisk mv., jordbruk, 
jakt og viltstell og næringsmidler med 6 % sjømat, er signifikante 
på ti prosentnivå. 


Tabellen viser for sammenligning av tiarsperiodene 1998-2007 og 2008- 
2017 at: 


e De seks øverste sektorene har signifikant lavere gjennomsnittlig 
vekst i siste tiårsperiode sammenlignet med foregående periode. 
Dette gjelder de tre handelssektorene akvakultur, samlet industri, 
samt fiske, fangst og akvakultur. 

e Bearbeiding og konservering av fisk mv. har en signifikant nedgang 
på ti prosentnivå 

Priser og marginer 
i verdikjeden for matvarer 


Ivar Pettersen 
Norsk institutt for bioøkonomi - NIBIO 


Abstract: Food prices are higher in Norway than in neighbouring EU-countries 
like Sweden and Denmark. This article aims to understand the sources of price dif- 
ferences, i.e. where in the food value chain and the regulatory environment extra 
costs and margins originate. The analysis performed applies both data on the effects 
of import protection for national raw material prices, data on industry subsidies 
and duties and comparative price differentials in other, comparable sectors for fast 
moving consumer goods. In the second part of the article, accounts statistics are 
used to compare gross margins of value added between Norway, Denmark and 
Sweden on average. The results indicate differences in margin levels between the 
countries and, in particular, shifts in differences over time. Results show that the 
main contributor to a growing price margin for food between Norway and the ave- 
rage of Sweden and Denmark is increasing value of import protection for agricultu- 
ral production, while gross margins at grocery retail level seem to reduce the price 
differential to the benefit of Norwegian consumers. The study also reveals weak- 
nesses in the available statistics, and suggests avenues for improved analysis based 
on accounts statistics. 


Keywords: food supply chain, vertical price analysis, food market policies, price 
surveillance, competition policy 


Sitering av denne artikkelen: Pettersen, I. (2020). Priser og marginer i verdikjeden for matvarer. I F. Steen 
& I. Pettersen (Red.), Mot bedre vitende i norsk matsektor (Kap. 4, s. 124-157). Oslo: Cappelen Damm 
Akademisk. 

Introduksjon 


I denne artikkelen fordeler vi prisforskjeller for matvarer mellom 
Norge og gjennomsnitt for Sverige Danmark på forklaringsfaktorer 
og ledd i verdikjeden for matvarer. Vi bruker to tilnærminger. Først 
viser vi betydningen av forskjeller i merverdisatser, skjermingsstøtte — 
dvs. importvernet - til jordbruket og observerte prisforskjeller i andre 
konsumvaremarkeder enn for matvarer. Analysen viser mulige forkla- 
ringer på noe av prisforskjellen mellom Norge og nabolandene, og resul- 
terer i et stort og voksende uforklart restledd. Mest tydelig er endringen 
i relativ prisforskjell for matvarer og andre lett omsettelige konsumvarer 
som sko og klær. For sistnevnte er prisforskjellen forsvunnet over de 
senere år, mens den er økende for matvarer. Den uforklarte prisforskjel- 
len øker kraftig. 

I den andre delen av analysen bruker vi regnskapsdata til å se om pris- 
forskjellen, spesielt endringer i prisforskjellen, kan tilskrives bruttomar- 
giner på industri-, engros- og detaljistleddet. Vi begrenser oss til forhold 
som dreier seg om forskjeller bl.a. i bearbeidingsverdier, som andel sam- 
let omsetning ut over jordbruksråvarer. Analysen viser hvordan samlet 
omsetningsverdi regnet ut fra norske og svenske/danske pris- og margin- 
forhold fordeler seg på de enkelte leddene i verdikjeden. Analysen viser at 
endringer i prosentvise, relative bruttomarginer tilsier at matindustri og 
engroshandel har bidratt noe til økende matprisulempe for norske hus- 
holdninger, mens detaljistleddet har hatt motsatt effekt. Skjermingsstøt- 
ten til jordbruket har de siste syv årene gitt det største enkeltbidraget til 
økte prisforskjeller. 

Også den regnskapsbaserte analysen viser et voksende, uforklart 
restledd. Forklaringsfaktorer som ikke inngår i beregningen, er mulige 
forskjeller i importpriser for matvarer, eller andre prisforskjeller for inn- 
satsvarer og -tjenester på industrileddet. Det hefter usikkerhet ved metode 
og datagrunnlag, dels på grunn av mangler og inkonsistenser i statis- 
tikkgrunnlaget, dels fordi beregningene er komplekse, og atter andre at 
bransjedefinisjoner og -avgrensninger i statistikken ikke gir mulighet for 
å følge en klart definert verdikjede eller et bestemt vareutvalg fra «jord til 
bord». I en relativt kortfattet artikkel er det vanskelig å gjøre fullstendig 

rede for alle regneoperasjoner. Vi har derfor lagt vekt pa a fa fram prin- 
sippene i beregningen. Resultatene bor brukes med forsiktighet. Etter var 
vurdering gir analysen likevel indikasjoner om viktige endringer over 
tid. Analysen avdekker også muligheter, og ikke minst behov, for å styrke 
og videreutvikle både statistikkgrunnlag og metode. 

Det kan være endringer i norske verdikjeder eller i verdikjedene i 
Sverige eller Danmark som trekker prisnivåforskjellene mellom Norge 
og nabolandene i ugunstig retning for norske forbrukere. Slike mulige 
forklaringer blir ikke drøftet her. Fordeling av prisforskjeller på mulige 
forklaringsfaktorer og ledd i verdikjeden, gir i seg selv ingen forklaring 
på prisforskjeller. Artikkelen skal bidra til å lede oppmerksomheten mot 
de viktigste faktorene. På de fleste områder gjenstår drøfting av årsaker. 


Prisforskjeller mellom Norge og EU-land: 
Nivå og enkeltfaktorer 


Undersøkelser og analyser av prisutvikling for matvarer varierer både 
når det gjelder innhold og dokumentasjon (NOU 2011:4; Oslo Econo- 
mics, 2015). I EU har arbeidet med oppfølgingen av dagligvaresektoren 
i stor grad dreid seg om å overvåke pristransmisjon, dvs. forholdet mel- 
lom prisindekser på ulike ledd i verdikjeden for matvarer over tid (EU/ 
High Level Forum, 2014). Dagligvarehandel og mat 2011 publiserte en 
sammenligning av prisnivået på matvarer i Norge, Sverige og Danmark 
(Pettersen, Kjuus & Lavik, 2011). Senere er arbeidet oppdatert og videre- 
utviklet med støtte først og fremst fra Forskningsmidlene for jordbruk og 
matindustri og også i en viss grad fra NorgesGruppen. 

Vår erfaring er at det finnes lite forskning som benytter regnskapsdata 
for å belyse prisforskjeller for sektorer og hele verdikjeder. Usikkerhet og 
kompleksitet kan være en forklaring. De vertikale prisanalysene som ble 
gjennomført tidlig på 2000-tallet i Norge, forsøkte derfor å følge spesi- 
fikke varer fra råvareledd til butikkhylle (se f.eks. Bergset, Svennerud, 

Pettersen & Kjuus, 2008; Strøm et al., 1999). Mye av litteraturen om pris- 
dannelsen i det norske matvaremarkedet er også preget av spørsmålet om 
maktforhold og fordeling av overskudd mellom leddene i verdikjeden 
(Gabrielsen, Steen, Sørgard & Vagstad, 2013). Det er mye teori, og relativt 
begrenset med empirisk belegg. 

Første del av artikkelen tar utgangspunkt i norsk matvarekonsum, og 
viser prisforskjellene regnet i euro. Deretter ser vi på tre forklaringsfakto- 
rer; generelt kostnadsnivå for distribusjon av forbruksvarer, skjermingen 
av jordbruket og matindustriens nettosubsidier. 


Matvareforbruk: Fra 20 til nær 10 prosent av 
husholdningenes forbruk 

Analysen tar utgangspunkt i verdien av norsk forbruk av matvarer og 
alkoholfrie drikkevarer. Ved hjelp av relative prisindekser for denne kon- 
sumgruppen, beregnes samlet verdiforskjell regnet i norske kontra gjen- 
nomsnittet av svenske og danske priser. 

Figur 1 viser utviklingen i verdien av det norske forbruket av ulike 
varegrupper. Den velkjente trenden med fallende andel for mat- og 
drikkevarer og økende andeler for annet, ikke spesifisert konsum, er 
tydelig både regnet i løpende og faste 2015-priser. Matvarer og alkohol- 
frie drikkevarer har mer enn halvert andelen av samlet forbruk i hus- 
holdningene siden 1970. Det er liten forskjell på andel regnet i løpende 
og faste priser, dvs. det er mengden matvarer vi konsumerer som har 
vokst mindre enn mengden av andre konsumgoder. Prisutviklingen for 
matvarer er om lag som for konsum generelt. Bildet samsvarer godt med 
undersøkelser som viser at etterspørselen etter matvarer i liten grad øker 
med økte inntektsnivåer. Matvarer og alkoholfrie drikkevarer er imid- 
lertid en bred varegruppe. Som vi vil vise har prisutviklingen vært ulik 
for ulike deler av varegruppen. Det betyr at forholdet mellom utvikling i 
mengde og verdi har variert innenfor varegruppen. 

Faste 2015-priser 
BAlkoholdrikker og 
tobakk mv. 


E Kultur og fritid 


m Klær og skotøy 


m Transport 


m Bolig lys og brensel 


m Annet 


m Matvarer og 
alkolholfrie 
drikkevarer 

Figur 1 Norsk konsum i husholdninger fordelt på kategorier av forbruk. Løpende og 
faste priser. 1970-2018. Kilde: SSB, nasjonalregnskap. 


Matprisnivået i Norge, nabolandene og EU 

Relative kjøpekraftspariteter måler prisforskjeller mellom land inkludert 
avgifter som merverdiavgift (mva) og andre produktavgifter og subsidier. 
Figur 2 viser prisnivået på matvarer og alkoholfrie drikkevarer i Norge 
og utvalgte EU-land sammenlignet med gjennomsnittlig prisnivå i EU28 
for årene 2003-2018. Forskjellen mellom Norge og EU varierer bl.a. med 
valutakurser. Det meste av perioden har norske priser på matvarer og 
alkoholfrie drikkevarer ligget 60 prosent over gjennomsnittsnivået for 
EU, men har i enkelte år vært 80 prosent høyere. Fra å øke frem til 2013, 
har forskjellen falt siden. Danmark ligger nærmest av de nordiske lan- 
dene, men har i dag også ti prosentpoeng høyere matmoms enn Norge, 
mens matmomsen i Sverige ligger stabilt på 12 prosent. Sverige ligger mer 
enn 40 prosentpoeng lavere enn Norge i 2018 (EU28 = 100). For vår ana- 
lyse er det grunn til å merke seg endringen i danske og svenske relative 
matvarepriser etter 2015. Prisforskjellen mellom Norge og Sverige/Dan- 
mark øker markant i denne perioden, noe som gjenspeiles i våre videre 
analyser. 

Figur 2 Relative kjøpekraftspariteter pa mat- og alkoholfrie drikkevarer i et utvalg 
europeiske land, 2003-2018. Indeks EU27=100 i 2019. Prisnivåindeks inkl. merverdi 
avgift. Kilde: Eurostat, 2019. 


Det er betydelig variasjon mellom matvaregrupper. Det norske rela- 
tive prisnivået er høyest for andre matvarer, alkoholfrie drikkevarer og 
meieriprodukter inklusive egg. Sammenlignet med Sverige og Danmark 
er de norske meieriproduktene relativt mest kostbare. Prisforskjellen for 
kjøttvarer, frukt og grønt er om lag seksti prosent lavere enn for meieri- 
produktene. Prisforskjellen sammenlignet med EU er bare seks prosent 
for fisk, en varegruppe som er ti prosent billigere i Norge enn i våre nabo- 
land i 2018 (figur 3). At andre matvarer har høyt prisnivå sammenlignet 
med EU, kan skyldes at dette er varer som har høy grad av bearbeiding 
og som gjennomgår mange bearbeidingsledd. Samtidig skal den såkalte 
RÅK-ordningen sørge for at det nettopp for disse varene er konkurranse 
mellom bearbeiding i Norge og EU, noe som skulle bidratt til å redu- 
sere prisforskjellen for disse varene (Gaasland, 2020). Det er også i denne 
varegruppen vi kan anta at det finnes en del eksempler på tollfri matvare- 
import. Når vi finner at importvernet er en sentral forklaringsfaktor for 
å forstå prisforskjeller, kan det altså være grunn til å se om en nærmere 
analyse av gruppene andre matvarer og alkoholfrie drikkevarer kan 
nyansere dette inntrykket. 

Prosent over snitt 


Norge prosent av EU27 Danmark og Sverige 
Andre matvarer === 190 35% 
Alkoholfrie drikkevarer SE 183 50% 
Melk, ost og egg Es 72 51% 
Brød og kon ——— 164 21% 
Mat og alkoholfrie drikkevarer, totalt ———_ 162 32% 
Matvarer totalt ÆTT 160 30% 
Frukt, grønnsaker og potet E= 157 30% 
Kjøtt m 154 29 % 
Olje og fett S 145 27 % 
Fisk S 106 -10 % 


O 50 100 150 200 


E Norge mDanmark @ Finland M Sverige 


Figur 3 Relative kjøpekraftspariteter på et utvalg matvarer i et utvalg europeiske land. 
Indeks EU27 =100, 2018. Prisnivåindeks inkl. mva. Kilde: Eurostat. 


Figur 3 viser også at variasjon i relative prisforskjeller ikke er særegent 
for Norge. Av figuren fremgår det f.eks. at snittet for Sverige og Danmark 
for fisk ligger 18 prosent over prisnivået for EU27 (lik 1,06/0,9), mens pris- 
nivået for andre matvarer, meierivarer og kjøtt ligger hhv. 41, 14 og 19 
prosent over nivået for EU27. Også for Sverige og Danmark er det andre 
matvarer som skiller seg sterkest ut. 

Ulike matvarer har hatt ulik utvikling over tid. Figur 4 viser at seks 
av åtte matvaregrupper hadde høyere prisdifferanse til snitt for Sverige 
og Danmark i 2018 enn i 2005, mens to kategorier ligger lavere; sjømat 
og kjøtt. Avstanden til den diagonale linjen i figuren viser størrelsen på 
endringen. Alkoholfrie drikkevarer har femdoblet differansen, fra 10 til 
50 prosent. For frukt og grønnsaker, andre matvarer og brød og korn- 
varer er differansen omkring doblet. Meierivarer og egg hadde størst 
prisdifferanse i 2005. Differansen er siden økt, og har dermed fortsatt 
høyest prisdifferanse i 2018. 

Figur 4 Prisforskjeller for kategorier matvarer i 2005 og 2018; norske priser sammen- 
lignet med snitt Sverige og Danmark. Prisnivåindekser inkl. mva. Kilde: Eurostat. 


«Generell kostnadsulempe» er forsvunnet 

Det er ikke bare prisnivået på matvarer og alkoholfrie drikkevarer som 
er høyere i Norge enn i EU-landene. I 2018 lå det generelle konsumpris- 
nivået, inklusive matvarer, 55 prosent høyere i Norge enn gjennomsnittet 
i EU28. Det er bare litt lavere enn prisforskjellen for mat og alkoholfrie 
drikkevarer på 63 prosent. Sterke bidragsytere er de typiske særavgifts- 
varene tobakk og alkoholholdige drikkevarer, men figur 5 viser at også 
typiske lett omsettelige konsumvarer som klær og skotøy har markert 
høyere prisnivå i Norge enn i EU; henholdsvis 28 og 31 prosent (figur 5). 
Når vi i det følgende bruker klær og skotøy som sammenligning, er det 

bade fordi vi sammenligner lett omsettelige konsumvarer, og fordi en 
sammenligning med klær og skotøy er en sammenligning med varer som 
nærmest utelukkende er importerte. I tillegg har endringer i tollsatser 
osv. ingen betydning i den perioden vi ser på. Det er også små forskjeller 
i momssatser mellom de nordiske landene. Vi får altså et uttrykk for en 
merkostnad primært i distribusjon. 


mEU28 mDanmark Finland mSverige m Norge 


300 
250 
200 
150 
100 
i a 
0) 
Mat og Alkohol Tobakk Klær Totalt 
alkoholfrie konsum 


drikkevarer 


Figur 5 Prisnivåindekser for grupper av varer og tjenester i Norge, EU28, Danmark, 
Finland og Sverige i 2018. Indeks EU27=100 i 2019. Inkl. mva. Kilde: Eurostat, 2019. 


Varegruppene har hatt ulik utvikling sammenlignet med nabolandene. 
Sammenligner vi norske priser med gjennomsnittet for Sverige og Dan- 
mark, ser vi at norske priser for mat og alkoholfrie drikkevarer har steget 
fra 22 til 32 prosent over svensk/dansk prisnivå, mens prisforskjellen for 
klær og skotøy har sunket fra 22 prosent til minus en prosent (figur 6). 
Med andre ord, både i 2005 og 2010 kunne man antyde at vi hadde en 
«generell kostnadsulempe», en merkostnad som man kunne anse som 
relativt normal, i distribusjon av lett omsettelige konsumvarer, og at 
denne kostnadsulempen kunne forklare en stor del av prisforskjellen 
overfor nabolandene i matsektoren (Pettersen et al., 2011). Slik er det ikke 
lenger. Merprisen for disse andre konsumvarene er snudd til en liten for- 
del for Norge. At vi samtidig får kraftig økning i uforklart forskjell, rei- 
ser spørsmål om det er forhold innenfor matverdikjeden som er vesentlig 

endret; men det kan også være slik at klær og skotøy har gjennomgått en 
spesiell utvikling som gjør disse mindre relevante for sammenligning. En 
årsak kan være økt netthandel. Forskjellen mellom de to konsumvare- 
sektorene er i så fall verdt å studere nærmere. 

Endringen i kronekursen mot euro og dermed også mot danske og sven- 
ske kroner, spiller en rolle. Svekkelsen av norske kroner etter oljeprisfallet i 
2014 skulle imidlertid virket i motsatt retning enn det vi observerer. Mens 
matvarepriser i stor grad er en funksjon av rene nasjonale forhold som 
jordbruksoppgjør osv., og dermed skulle ha en fordel av svekket kronekurs, 
er prisene på klær og skotøy nær 100 prosent basert på import, hvor svekket 
kronekurs ikke skulle hatt betydning for prissammenligningen i euro.’ 


31% 30% 32% 


22% 22 % Matvarer og alkoholfrie 


19% drikkevarer 
13% 
Klær og fottøy 
2% 
1% 1% 
2005 2010 2015 2017 2018 
Matvarer og alkoholfrie drikkevarer. Prisdifferanse sammenlignet med EU27. 
Danmark-Sverige 31% 27% 34% 28% 24% 
Norge 59% 66% 60 % 66% 63% 


Figur 6 Norske prisnivåer sammenlignet med snitt i Sverige og Danmark. Prisnivå- 
differanser i euro i prosent. 2005-2017, utvalgte år. Matvarer og alkoholfrie drikke- 
varer og klær og skotøy. Nederst: Prisdifferanser for snitt Danmark/Sverige og 
Norge, i prosent, sammenlignet med EU27 for matvarer og alkoholfrie drikkevarer. 
Kilde: Eurostat. 


1 Det kan være forskjeller i importvernet for sko og klær i Norge og EU, men i vår analyse er det 
eventuelle endringer i det relative importvernet som skulle hatt betydning. Vi kjenner ikke til 
slike endringer i den perioden vi drøfter her. Endringer i importvernet for matvarer er imidler- 
tid en viktig del av analysen i resten av artikkelen. 

Den voksende prisforskjellen for matvarer mellom Norge og gjennom- 
snitt for Sverige og Danmark henger sammen med at det svensk/danske 
prisnivået har nærmet seg gjennomsnittet for EU, mens norsk prisnivå 
altsa er steget relativt til EU (se tallene nederst i figur 6). Norges pris- 
forskjell overfor EU er okt med fire prosentpoeng, mens den er sunket 
med syv prosentpoeng for Sverige og Danmark i perioden 2005-2018. 
Siden vi kun ser på relative prisnivåer, er det viktig å være klar over at 
figur 6 tyder på forklaringen til endringene relative prisforhold i større 
grad kan ligge i nabolandene enn i Norge. 


Skjermingsstøtten til jordbruket varierer, 
med stigende trend 


Skjermingsstøtten til det norske jordbruket viser hvor mye av tollsat- 
sene i importvernet som utnyttes til å ta ut høyere priser på jordbruksrå- 
varer i Norge enn i verdensmarkedet. Figur 7 viser produksjonsverdien 
i jordbruket i Norge og EU fordelt på verdi regnet til internasjonale pri- 
ser, skjermingsstøtte og støtte over statsbudsjettet (budsjettstøtte). Skjer- 
mingsstøtten til norsk jordbruk er økt siden år 2000, men sank mer enn 
20 prosent i løpende kroner fra 2015 til 2017, dvs. i den perioden kronekur- 
sen falt. Fallet i kronekursen har, alt annet like, ført til en oppskrivning av 
verdien av jordbruksproduksjonen vurdert til verdensmarkedspriser, og 
dermed reduksjon i utmålt skjermingsstøtte. For EU-jordbruket er skjer- 
mingsstøtten redusert med om lag to tredeler fra 2000, men den økte noe 
i løpende euro fra 2015 til 2017. 


2 Skjermingsstotten er definert som forskjellen mellom innenlandsk produsentpris og en refe- 
ransepris multiplisert med produsert mengde. Referanseprisen er et uttrykk for verdensmarkeds- 
prisen. Det norske importvernet og betydningen av dette er nærmere drøftet i Gaasland (2011, 
2020). 

EU Norge 


Markedsverdi ekskl. skjermingsstøtte — wPris-(skjermings-)støtte m Budsjettstøtte 


16 836 65798 


207 BEE mea 10 
15545 68985 

2010 si °° > 14731 9 164 ZGON 
27175 66989 
2008 PE 14193 8 31411898! 
44658 57917 
2005 PENE 10176 8 703101824 
49 884 
45 41 
2000 ME >> 95017 19918201 


Figur 7 Internasjonal markedsverdi av norsk produksjon og EU-produksjon av jord- 
bruksprodukter, skjermingsstøtte og budsjettstøtte. 2000, 2005, 2010, 2015 og 2017. 
Løpende priser, euro for EU og norske kroner for Norge. Kilde: OECD (2019) og egne 
beregninger. 


EU Norge 
2017 mi 5% ns 47% 
2015 mi 4% 69% 
2010 m 4% a 62% 
2008 mmm 9% ns 59% 
2005 mmm 20% Es 8 6% 


2000 Emm 26% Ds 80% 


Figur 8 Skjermingsstøtte i prosent av verdi regnet til internasjonale priser. EU og 
Norge, 2000, 2005, 2010, 2015 og 2017. Kilde: OECD (2019) og egne beregninger. 


For sammenligningen med nabolandene bruker vi støttenivået i EU, 
siden Sverige og Danmark er del av EUs indre marked for jordbruks- 
varer. Selv om tollvernet er det samme, finnes det betydelige prisforskjel- 
ler for matvarer innad i EU. Statistikken gir ikke grunnlag for å skille 
mellom prisforskjeller som skyldes importvern og prisforskjeller som 
skyldes naturlige handelshindringer, preferanser for nasjonalt produserte 

matvarer osv. (jf. Gaasland, 2020). Mange av disse forholdene påvirker 
prisnivået både for norske og svensk/danske primærprodusenter. Der- 
som prisene til primærprodusentene i Danmark og Sverige ligger merk- 
bart over prisnivået i EU, og norske primærprodusenter har en naturlig, 
ikke politisk bestemt, prisfordel sammenlignet med verdensmarkedet, vil 
vi i analysen overdrive betydningen av importvernet for den observerte 
prisforskjellen mellom Norge og nabolandene. 

I analysen bruker vi EUs skjermingsstøtte i prosent av verdensmar- 
kedsverdier for sammenligning med norsk skjermingsstøtte (figur 8). Det 
betyr at vi antar at skjermingsstøtten i 2017 vil utgjøre 5 prosent av inter- 
nasjonal markedsverdi i Sverige og Danmark mot 47 prosent for Norge. 
Forskjellen på 42, ned fra 65 prosent i 2005, utgjør 8,9 milliarder kroner av 
en total produksjonsverdi på 21,27 milliarder kroner i 2017. Skjermings- 
støtten i Norge er altså om lag ti ganger høyere enn i EU, og mens EU har 
fjernet 80 prosent av skjermingsstøtten, har Norge fjernet vel 40 prosent, 
alt regnet i prosent av produksjonsverdi til verdensmarkedspriser. 


Matindustriens netto næringssubsidie 

Norsk nærings- og nytelsesmiddelindustri er pålagt et mangfold av 
avgifter og nyter samtidig godt av subsidier (Rålm, 2014). Avgiftene kan 
deles i negative og positive produkt- og næringsavgifter. Særavgiftene ble 


Håndtering av avgifter og tilskudd 


I analysen bruker vi tilskudds- og avgiftsberegningen i nasjonalregnskapet. Bearbei- 


dingsmarginene vi regner med er regnet til basispriser som er eksklusive nærings- 


avgifter og subsidier. Vi bruker differansen mellom bearbeidingsverdi i basispriser 


og faktorpriser som estimat for netto næringsavgifter. 


Ut fra de undersøkelsene vi har gjort, er subsidiene som er ført på matindustrien 


de senere årene først og fremst arbeidsmarkedstiltak fra kommune, fylkeskommune 


eller stat. Næringsavgiftene dreier seg om motorvognavgifter og f.eks. utslippsavgif- 


ter. Føringen av den beregnede nettosubsidien blir dermed negativ korreksjonspost 


til beregnet bearbeidingsverdi til basispris når det gjelder å forklare prisforskjell mel- 


lom Norge og nabolandene. 

grundig drøftet i NOU 2007:8, og sukkervare- og sjokoladeavgiften igjen 
i NOU 2019:8. Rålm fant at samlede avgifter på nærings- og nytelsesmid- 
delindustrien utgjorde vel 24 milliarder kroner i 2013 (Rålm, 2014, op.cit. 
tabell 3.2). Av dette regnet han med at ca. 80 prosent gjaldt produkt- 
avgifter for tobakk og alkoholholdige drikkevarer. I forbindelse med bud- 
sjettet for 2018 ble avgiften på sjokolade- og sukkervarer og avgiften på 
alkoholfrie drikkevarer økt med henholdsvis 80 og 40 prosent. 

Vi har ikke oppdatert denne beregningen, først og fremst fordi det er kre- 
vende å sammenligne avgiftsstatistikk mellom land. Nasjonalregnskapet 
gir imidlertid holdepunkter for å identifisere en undergruppe av avgiftene 
og subsidiene. I nasjonalregnskapet på næringsnivå oppgis bruttoprodukt i 
basispriser og faktorpriser. Basispriser vil si netto for inngående og eksklusive 
utgående produktavgifter. Moms er ikke medregnet. Faktorpriser inklude- 
rer næringsstøtte og tar hensyn til ikke-produktrettede næringsavgifter. For- 
skjellen mellom basis- og faktorpris er netto næringsstøtte, dvs. den nettoen 
som bidrar til å øke betalingsevnen for arbeidskraft og kapitalinnsats. Det er 
netto næringsstøtte vi her vil måle og sammenligne mellom land. 

Figur 9 viser beregnede netto næringsavgifter for produksjon av mat- 
varer og alkoholfrie drikkevarer for Norge, Sverige og Danmark: Pro- 
sent av bruttoprodukt til basisverdi til venstre, og omregnet til løpende 
euro til høyre. Matindustrien har en nettoavgift på ti prosent i Sverige, en 
nettosubsidie på 2 prosent i Norge, og tilnærmet nøytral næringsavgift i 
Danmark (se forklaring i boks). 

Figur 9 Netto næringsavgifter for produksjon av matvarer og alkoholfrie drikkevarer 
i Danmark, Norge og Sverige. Venstre del: Prosent av bruttoprodukt til basispriser 
1993-2018. Høyre del: absolutte tall, dvs. omregnet til løpende euro. 2000-2018. 
Kilde: Nasjonalregnskapsstatistikk for Danmark, Norge og Sverige. Danmarks statis- 
tikk, SSB og SCB. 

Prisforskjell fordelt pa enkeltfaktorer 

Med utgangspunkt i tallene ovenfor og forskjeller i merverdisatser, kan vi 
gi en grov illustrasjon av elementene bak prisforskjellen pa matvarer mel- 
lom Norge og vare naboland. Vi maler prisforskjellen ut fra et valgt mal 
for samlet konsum av matvarer, og fordeler deretter forskjellen pa bidrag 
fra ulike merverdiavgifter, skjermingsstøtte til jordbruket osv. 

Samlet forbruk i Norge av matvarer og alkoholfrie drikkevarer er i vår 
analyse regnet som samlet forbruk i husholdninger, som SSB beregner til 
154 milliarder kroner i 2017 (jf. figur 1). Forskjellen i husholdningenes utlegg 
regnet til norske og svensk/danske priser vil ut fra de beregnede prisforskjel- 
lene være lik 22,31 og 30 prosent i henholdsvis 2005, 2010 og 2017. Tabell 1 (jf. 
figur 6) viser forskjell i både prosent og kroner. De som handler matvarer 
ogalkoholfrie drikkevarer i Norge, antas altså å betale 30 prosent mer i 2017 
enn gjennomsnitt for handling i Sverige og Danmark med samme handle- 
kurv. Dette merutlegget utgjør ca. 35,5 milliarder kroner. 

Tabell 1 Forskjell i utlegg til matvarer og alkoholfrie drikkevarer med norsk kontra 


svensk/dansk prisnivå. Norske husholdninger. Prosent og millioner kroner. Utvalgte år. 
Kilde: SSB forbrukstall i nasjonalregenskapet og Eurostats prisindekser. 


2005 2008 2010 2015 2017 2018 
Prosent 22% 26% 31% 19% 30% 32% 
NOK, mill. 18 009 23 067 29 031 23 988 35 534 38 477 


Tallene i tabell 1 gir grunn til refleksjon, bade over trenden, men kanskje 
like mye over variasjonen, over tid. Som vist i figur 2 var 2015 et ar med 
historisk lave priser for Norge og tilsvarende høye for Danmark, relativt 
til prisnivået for EU under ett. Det er god grunn til å være forsiktig når 
vi tolker data for enkeltår. 


I figur 10 setter vi sammen enkeltfaktorene som er gjennomgått oven- 
for og viser hvor mye av den samlede prisforskjellen som kan forklares. 
Av en samlet prisforskjell i 2017 på 35,5 milliarder kroner, er det største 
enkeltbidraget skjermingsstøtten, dvs. importvernet. Vi omtaler enkelt- 
faktorene nærmere nedenfor. Figuren har imidlertid ett enkelt hovedbud- 
skap: Forskjellen var i 2005 knyttet til de faktorene vi har beregnet, først 
og fremst det vi kunne regne som en naturlig merkostnad, men er i 2017 

i all hovedsak uforklart. Endringen er primært skjedd fra 2015-2017, altså 
i en periode hvor prisutviklingen i Danmark har vært spesielt forskjellig 
fra norsk prisutvikling (jf. figur 2), og hvor kronekursen overfor snittkurs 
for svenske og danske kroner er svekket. Fra 2015 har alle enkeltfaktorer 
redusert sine bidrag til å forklare prisforskjellen. Uforklart rest er vesent- 
lig økt. Resultatet gir dermed god grunn til å forsøke å bryte ned også 
restleddet ved å se på marginene i verdikjeden. 


2005 2017 
Naturlig merkostnad 17 900 -1700 i 
Skjermingsstøtte Hm 6700 E 9100 
læringsavgift, industri -2 200 E -3 500 
Moms på merkost -2 700 E] -600 | 
Ulik matmoms -4 500 -3 500 fj 
Uforklart M2900 35 700 
22% 2008 200 2058 207 2018 
Forbruk i norske priserinkl mva 100 600 113500 123 000 148 200 154 400 158 600 
Naturlig merkostnad 17 900 19 100 11900 2 800 -1700 
Skjermingsstøtte 6 700 7100 8 600 11600 9100 
Næringsavgift, industri -2 200 -2 400 -2 400 -2 900 -3 500 
Moms på merkost -2 700 -2 800 -2 500 -1700 -600 
Ulik matmoms -4 500 -5 000 -3 600 -3 700 -3 500 
Uforklart 2 900 7100 17 100 17 900 35700 
Forbruk i svensk/danske priser 82 600 90 400 94 000 124 200 118 900 120 100 


Figur 10 Differanse mellom de norske husholdningenes forbruk av matvarer og 
alkoholfrie drikkevarer i norske og gjennomsnitt for svenske og danske matvarepri- 
ser, nedbryting av differanse pa fem mulige forklaringsfaktorer og en uforklart rest. 
Kilder: Eurostat, OECD, nasjonalregnskapsstatistikk for Norge (SSB), Sverige (SCB) 
og Danmark (Danmarks statistikk). 


Beregningen av bade enkeltfaktorer og prisgap er usikker. Sammenlig- 
ning mellom år, dvs. endring, er mer pålitelig enn sammenligning av 
nivåer på enkeltfaktorer på ett tidspunkt. Men logikken i regnestykket 
er enkel: skjermingsstøtten vil, per definisjon, bidra til å øke prisnivået 
på førsteleddet. Videre vil momsen ha to effekter. Den ene er at norsk 
matmoms på 15 prosent i 2017 demper differansen mellom norske og 

gjennomsnittet av svenske og danske priser med vel tre prosent. I tillegg 
ma merkostnadene pa de faktorene vi har identifisert, tillegges moms. 
Differansen mellom næringsstøtte til norsk matindustri og tilsvarende 
for snittet av svensk og dansk, demper det relative prisnivået for Norge, 
for gitte driftsresultater og gitt effektivitet for øvrig. 

Den naturlige merkostnaden har, som nevnt ovenfor, en intuitiv for- 
klaring: Det virker rimelig å legge til grunn at distribusjon av matvarer 
og alkoholholdige drikkevarer vil ha en merkostnad sammenlignet med 
andre land, om man også observerer slike merkostnader for annen norsk 
distribusjon av lett omsettelige forbruksvarer. Merkostnaden kan ha flere 
mulige årsaker, som alminnelig kostnadsnivå for arbeidskraft og trans- 
port, butikkstruktur m.m., som er hovedtema i Pettersen, Steen og Ulsaker 
(2020). Grunnen til at den generelle kostnadsulempen som vi ser i andre 
konsumvaresektorer er forsvunnet, kan tenkes å ha med ulik grad av alter- 
nativer til tradisjonell distribusjon å gjøre, som netthandel, noe som fore- 
løpig ikke har vært like fremtredende for matsektoren. I denne artikkelen 
har vi, som nevnt, ikke kunnet drøfte slike mulige forklaringer nærmere. 


Regnskapsbasert fordeling av marginer 
i verdikjeden 


I dette avsnittet bruker vi norsk og internasjonal regnskapsstatistikk for å 
fordele prisdifferansen på ulike ledd i verdikjeden. Mens vi så på enkelt- 
faktorer på tvers av aktører og ledd i verdikjeden i forrige avsnitt, analyser 
vi her enkeltleddene etter primærleddet. I stedet for å bruke en natur- 
lig pris- og kostnadsforskjell som skal gjenspeile det generelle forholdet 
mellom produksjons- og distribusjonskostnader i Norge og nabolandene, 
forsøker vi å indikere forskjeller i bruttomarginer direkte. Metoden for- 
deler om lag halvparten av forskjellen i norsk matvareforbruk regnet til 
norske kontra gjennomsnitt av svenske og danske priser. Regnestykket 
viser en ganske stabil fordeling av forskjellen mellom de ulike leddene i 
Norge. Når det gjelder økningen i samlet prisforskjell mellom Norge og 
nabolandene fra 2008/2010 til 2015/2017, bidrar alle ledd utenom detaljist- 
leddet til økt forskjell. Den største veksten i den norske prisulempen ligger 
i skjermingsstøtten, dvs. i importvernet for primærleddet og økt relativ 

matmoms, mens utviklingen i detaljistleddets prosentvise bruttomargi- 
ner har bidratt til å redusere prisulempen over de syv årene. Beregningen 
er kompleks, og resultatene må brukes med forsiktighet. 


Metode, datakilder og begreper 


Metoden beskrives stegvis i punktene nedenfor: 


1. Forbruk tilnorsk og svensk/dansk prisnivå: Utgangspunktet er også her 
verdien av forbruk av matvarer og alkoholfrie drikkevarer regnet til 
norske priser, basert på nasjonalregnskapets forbruk i husholdninger 
(jf. tabelldelen i figur 10). Omregning til svenske og danske priser 
skjer også her ved Eurostats prisindekser for forbruk av matvarer og 
alkoholfrie drikkevarer omregnet til samme valuta (jf. tabell 1). 

2. Primærleddet: Markedsverdien av norsk produksjon av jordbruks- 
varer regnet til internasjonale priser finnes i OECDs statistikk for 
produsentstøtte i ulike land (jf. figur 7). Det er de samme interna- 
sjonale prisene som ligger til grunn for beregnet markedsverdi for 
norskproduserte og EU-produserte varer på primærleddet. Bereg- 
ningen av skjermingsstøtten til jordbruket er forklart ovenfor, og 
utgjør priseffekten for norske råvarer av tollvernet mot import av 
jordbruksprodukter. Skjermingsstøtten i prosent av markeds- 
verdien av jordbruksråvarer i Norge og for EU som helhet benyttes 
til å beregne skjermingsstøtte som andel av norsk forbruksverdi ved 
henholdsvis norske og svensk/danske rammebetingelser (jf. figur 8). 

3. Matindustrileddet: Bearbeidingsverdi for matindustrien er beregnet 
som bruttoprodukt regnet i faktorpriser, dvs. inklusive nærings- 
subsidier og avgifter. For beregning av forskjell mellom norsk og 
svensk/dansk matindustri bruker vi de prosentvise bearbeidings- 
verdiene regnet i prosent av omsetning på detaljistleddet, justert for 
effekten av eksport og eksportrettet sjømatindustri?. Ved å bruke 


3 — Matindustrien omfatter her produksjon av matvarer, minus produksjon av för til husdyr, 
pluss produksjon av alkoholfrie drikkevarer. For Sverige og Danmark er bearbeidingsverdiene 
redusert forholdsmessig ut fra eksporten av bearbeidede matvarers andel av omsetningen. For 
Norge er bearbeidingsverdien for sjømatindustrien redusert ned til ca. 6 prosent, dvs. anslagsvis 
sjømatens andel av matvareforbruket. 

omsetningen pa detaljistleddet som nevner i beregning av prosent- 
vise marginer, begrenser vi virkningen av bransjeintern handel. 
Forskjellen i beregnet bearbeidingsverdi for norsk kontra svensk og 
dansk matindustri er saledes forskjellen mellom norsk og gjennom- 
snittlig svensk/dansk bearbeidingsverdi i prosent multiplisert med 
omsetning pa detaljistleddet i Norge, regnet til norske og, alterna- 
tivt, svensk/danske priser. Den differansen vi måler er altså effek- 
ten av ulike bearbeidingsverdier regnet i prosent av omsetning med 
henholdsvis norske og svensk/danske priser. Kilden til de prosent- 
vise bearbeidingsverdiene er Eurostats foretaksstatistikk. 
Distribusjonsleddene: Bruttomargin på henholdsvis engros- og 
detaljistledd er beregnet som bruttomarginer i prosent av omset- 
ning.* Kilden er også her Eurostats foretaksstatistikk. Den viktigste 
forskjellen mellom beregningen for industri- og handelsleddene 
er at vi bruker henholdsvis bearbeidingsverdi for førstnevnte og 
bruttomargin for de sistnevnte leddene.” Dette betyr at vi inklu- 
derer forbruk av varer og tjenester ut over forbrukte råvarer til 
foredling i marginberegningen på distribusjonsleddene, men ikke 
på industrileddet. Dvs. at analysen tar hensyn til en større del av 
kostnadsmassen på handelsleddene enn på industrileddet. 

Annen, ufordelt ressursbruk i verdikjeden: Annen ressursbruk eller 
forbruk i verdikjeden er en residual. Typiske kostnadselementer 
som inngår her, vil være importerte matvarer regnet til import- 
verdi med toll, prisforskjeller på norskproduserte mat- og drikke- 
varer som ikke er tollbeskyttet, samt alle kostnader til forbruk av 
varer og tjenester i matindustrien, ut over norskproduserte jord- 
bruksvarer. Som nevnt regner vi med kun bearbeidingsverdien 

Engrosleddet omfatter engroshandel med bredt vareutvalg med hovedvekt på matvarer og 
engroshandel med frukt og grønnsaker. Detaljistleddet består av detaljhandel med bredt vare- 
utvalg med hovedvekt på matvarer. For Danmark må vi bruke en noe bredere næringsklasse av 
detaljutsalg med bredt vareutvalg generelt. 

Når vii artikkelen bruker begrepet margin, skyldes det språkbruken i internasjonal statistikk for 
varehandel hvor «gross margin» oversettes til bruttomargin. På norsk vil bruttoavanse brukes 
om samme. Margin og bearbeidingsverdier er altså ikke lonnsomhetstall; de inneholder kost- 
nader til ansatte og kapital. Bruttomargin inneholder i tillegg til bearbeidingsverdien også kost- 
nader til forbrukte varer og tjenester. 


PRISER OG MARGINER I VERDIKJEDEN FOR MATVARER 


på industrileddet, mens vi regner hele bruttomarginen i handels- 
leddene, dvs. inklusive forbruk av varer og tjenester. 

6. Merverdiavgift: Konsekvensen av ulik merverdiavgift er beregnet 
som merverdiavgift med norsk og gjennomsnittlig svensk/dansk 
matmomssats for forbruksverdi regnet til henholdsvis norske og 
svensk/danske priser. 

7. Hulli tallmaterialet: For enkelte variabler og år har det vært nød- 
vendig å erstatte manglende tall med trendbaserte tall, dvs. med 
estimerte tall basert på lineære regresjoner. 


Beregningen er også beskrevet i tabell 2. 


Tabell 2 Fordeling langs verdikjeden av verdiforskjell for matvareforbruk regnet til 
norske og svensk/danske priser. Oversikt over beregningen. Fotskrift s betyr: bereg- 
net på data for snitt Sverige og Danmark. Variabler uten fotskrift er beregnet med 
norske data. 


Verdi av norsk forbruk regnet 


Tegn til svensk/danske priser 


Verdi til norske priser 


Verdi av A 
jordbruksproduksjon til 
internasjonale priser 


Fra OECDs PSE-database | A (forutsatt lik for alle land) 


Skjermingsstøtte Fra OECDs PSE-database | (B/A)*A 
Bearbeidingsverdi, C (K/D*(H/(A+J)) (K/DAH/AS)) 
industri 

Bruttomargin, D (L/D*(H/(1+J)) (L/1)*H/0+J)) 
engrosleddet 

Bruttomargin, E (M/D*(HZ(1+J)) (M/I)*(H/ +5.) 
detaljistleddet 

Annet merforbruk i F F= H-A-B-C-D-E F=H-A-B-C-D-E, 
verdikjeden 


Merverdiavgift 


G= (A+B+C+D+E+F)*J 


GE (A, +B AC ADAE HEO", 


Verdi av forbruk av 
mat- og alkoholfrie 
drikkevarer 


entet fra norsk statistikk, 
g pr. def. 
= A+B+C+D+E+F+G 


Q 


H.= H/p, pr. def. 
H/p= A+B +C +D +E +F +G, 


Hjelpevariabler 


Omsetning på detaljistleddet, Bruttomargin engroshandel L 

netto for mva. 

Mva-sats, matvarer Bruttomargin detaljhandel M 

Bearbeidingsverdi, industri K Relativ prisindeks for mat og alkoholfrie p 
drikkevarer; Norge / snitt Sverige og Danmark 

Fordeling av forbruksverdi ved norske og svensk/ 
danske priser; nivaer og endringer 

Figur 11 viser forbruksverdi av matvarer i Norge, beregnet med norske 
priser og priser som gjenspeiler gjennomsnittet for Sverige og Danmark. 
Regnematen er som beskrevet i tabell 2. Forbruksverdien er regnet som 
gjennomsnitt for to ar og fordelt pa seks elementer, herunder tre ledd i 
verdikjeden. For Norge viser figuren fordelingen med syv ars mellom- 
rom. Sammenligningen mellom Norge og gjennomsnitt for Sverige og 
Danmark gjelder snitt for 2015 og 2017. 

Den prosentvise fordelingen langs den norske verdikjeden er ganske 
stabil over tid, men med økende andel for merverdiavgift, matmomsen 
er økt, og for markedsverdi av jordbruksproduksjonen regnet til inter- 
nasjonale priser. Andelen for bruttomarginen i detaljhandelen faller 
mest, fra 15 til 13 prosent. Også andelen for skjermingsstøtte og annet for- 
bruk i verdikjeden er redusert. Øvrige andeler er konstante. Det er mer 
markante forskjeller mellom den norske og svensk/danske verdikjeden. 


100 % = 118 151 122 milliarder norske kroner 
100 % 7 7 
90% = 1 E Bruttomargin engroshandel 
80% m Pris-(skjermings-)støtte 
70% 14 20 20 
60 % F| m Merverdiavgift 
ee Markedsverdi i d 
m Markedsverdi av primærprod. 
O, 
19% w ze 19 ekskl. skjermingsstøtte 
30% E Bruttomargin, detaljhandel 
20 % 
39 
10% 2 34 m Bearbeidingsverdi, industri 
ve A forbruk i verdikjed 
Snitt 2008 Snitt2015 Snitt 2015-2017 B Annet forbruk i verdikjeden 
og 2010 og 2017 
Norske priser Svensk/danske __ priser 


Figur 11 Verdi av forbruk av matvarer og alkoholfrie drikkevarer fordelt pa enkeltledd 
i verdikjeden og ufordelt, annet forbruk i verdikjeden. Verdi i norske priser for snitt 
2008 og 2010 sammenlignet med snitt 2015 og 2017, samt verdi i svensk/danske 
priser, snitt 2015 og 2017. 

Norge skiller seg fra gjennomsnittet av Sverige og Danmark ved lavere 
andeler for detaljhandel, merverdiavgift og markedsverdi av jordbruks- 
produksjon til internasjonale priser (i figuren: «Markedsverdi ekskl. 
skjermingsstøtte»). Bruttomarginen på detaljistleddet kommer ut med 
lavere prosentandel og lavere absolutt verdi for Norge enn for Sverige. 
Dette reflekterer betydelig lavere beregnet norsk bruttomargin i prosent 
av omsetningen pa detaljistleddet. Av differansen pa detaljistleddet pa tre 
milliarder til fordel for lavere norsk prisniva, motsvarer merkostnaden 
pa engrosleddet to milliarder kroner. Forskjellen pa industrileddet, som 
altsa bare omfatter bearbeidingsverdiene, dvs. en mindre andel av kost- 
nadsmassen pa dette leddet enn pa handelsleddet, er pa tre milliarder 
som bidrar til hoyere relativt norsk prisniva. Andelen for bruttomargin 
i engroshandelen er også høyere i Norge enn i Sverige og Danmark. 
Engroshandelen bidrar med anslagsvis to milliarder til prisnivaforskjel- 
len mellom Norge og Sverige/Danmark. 

Andelen for uspesifisert, annet forbruk i verdikjeden, dvs. residualen 
i beregningen, er vesentlig lavere for Sverige og Danmark enn for Norge, 
mens skjermingsstøtten er så godt som uten betydning i våre naboland. 
Residualen utgjør også kostnader som fordeler seg gjennom verdikjeden. 
Som nevnt er det mer begrenset mulighet for at posten inngår i distri- 
busjonsleddene enn i industrileddet. Siden skjermingsstøtten måler fulle 
prisforskjeller på primærleddet, er det trolig først og fremst andre kost- 
nader på industrileddet og eventuelle prisforskjeller for importerte mat- 
varer som kan forklare denne ufordelte merkostnaden. 

Figur 11 viste altså ganske stabile andeler over tid i Norge. Figuren 
sammenlignet også Norge og gjennomsnitt for Sverige og Danmark i 
2015 og 2017. Vi har også regnet på forskjellene for Norge sammenlignet 
med Sverige og Danmark for de enkelte ledd, ved starten og ved slutten 
av syvårsperioden. Når vi sammenligner disse forskjellene, får vi frem 
et bilde av hvilke ledd og faktorer som bidrar til eller demper økningen 
i prisforskjell mellom Norge og nabolandene. Utviklingen i differansene 
på de enkelte ledd kan indikere om det er enkelte ledd som synes å utvikle 
seg mer eller mindre ufordelaktig for forbrukere i Norge sammenlignet 
med Sverige og Danmark. 

Markedsverdi ekskl. skjermingsstøtte O 
Pris-(skjermings-)støtte 
Bearbeidingsverdi, industri 
Bruttomargin engroshandel 0,2 
Bruttomargin, detaljhandel 
Annet forbruk i verdikjeden 


Merverdiavgift 


Konsum av matvarer og ikke- 
alkoholholdige drikkeverar 


Figur 12 Differanse mellom norsk forbruk av matvarer og alkoholfrie drikkevarer 
regnet i norske kontra svensk/danske priser. Endring fra 2008/10 til 2015/17 fordelt 
på enkeltledd i verdikjeden, merverdiavgift og annet, ufordelt forbruk i verdikjeden. 


Figur 12 viser derfor om norsk importvern, industri eller handel, over de 
siste syv årene, bidrar til å øke eller redusere prisulempen overfor våre 
naboland i EU. Figuren tar utgangspunkt i at differansen mellom forbruk 
av matvarer og alkoholfrie matvarer er økt med ca. 3,7 milliarder kroner 
fra snitt 2008/2010 til snitt 2015/2017. Figuren viser hvilke elementer som 
har bidratt til denne endringen. 

Det er tre store enkeltbidrag, samt en vesentlig motpost. De tre enkelt- 
bidragene kommer først og fremst fra skjermingsstøtten til jordbruket, 
som har økt sitt bidrag til samlet prisforskjell med 2,5 milliarder kroner. 
I tillegg har annet, ufordelt forbruk i verdikjeden økt med 15 milliarder 
kroner. Det samme har bidraget fra merverdiavgiften grunnet økt mat- 
moms i Norge. Bruttomarginen i detaljhandelen har, sammenlignet med 
en situasjon med uendrede relative, prosentvise bruttomarginer, redusert 
den samlede prisforskjellen med 2,5 milliarder kroner. 

Hovedfunn, diskusjon og implikasjoner 


Analysen har seks hovedfunn: (1) Forskjellen i prisnivå for matvarer og 
alkoholfrie drikkevarer har vært moderat, men øker. (2) Skjermings- 
støtten til jordbruket utgjør en betydelig og økende del av den samlede 
prisulempen på mellomlang sikt. (3) Dagligvarehandelen har, basert på 
sammenligning av prosentvise bruttomarginer, samlet sett ingen stor 
effekt på prisulempen i 2015/2017, men har over de siste syv årene redusert 
forskjellen mellom norsk og svensk/dansk prisnivå. (4) Bidragene fra hen- 
holdsvis engrosledd og detaljistledd har motsatt fortegn og ulik absolutt 
verdi; førstnevnte øker prisforskjellen, sistnevnte reduserer den og mer 
enn kompenserer for bidraget fra engrosleddet. (5) Bearbeidingsverdien 
i matindustrien bidrar moderat til økte prisforskjeller. (6) Økningen i 
prisdifferansen kan ikke forklares med valutakurseffekter. Her drøftes 
hvert av hovedfunnene før en avsluttende kommentar om implikasjoner 
av funn og metodevalg. 


Moderat, men økende prisforskjell 


Som vist i figur 6 har prisforskjellen mellom Norge og våre naboland, 
over tid, ligget noe over 20 prosent og steget til vel 30 prosent. Tabell 1 
viser et betydelig avvik for 2015 sammenlignet med 2010 og 2017, som 
er kommentert ovenfor, men for øvrig er andelen i hovedsak gradvis 
økende. Den beregnede forskjellen utgjør om lag to prosent av samlet for- 
bruk i norske husholdninger. 

Merkostnaden for norske forbrukere er betydelig, og fordelingen av 
merkostnaden kan være sosialt lite bærekraftig. Men i et historisk pers- 
pektiv er merkostnaden relativt moderat. Som vist i figur 6 var merkost- 
naden for norske matkonsum rundt 2005-2010 om lag prosentvis som for 
konsumvarer som klær og skotøy. Vi har også vist at forskjellen i prisnivå, 
vis-å-vis EU, også er stor for konsumvarer generelt. Dvs. det var ingen 
ekstraordinær situasjon i matsektoren, tross importvernet. 

At ikke utviklingen de senere arene, med synkende norsk krone, har 
redusert forskjellen, gir grunn til bekymring. Men bildet av arsaksforhol- 
dene har noen klare trekk. Vi har i lopet av syvarsperioden fatt sterkere 
landbrukspolitisk prioritering av prisvirkemidler. Vi har trolig ogsa hatt 
en relativt ugunstig prisutvikling for importerte matvarer eller anskaf- 
felser av andre varer og tjenester til industrien. Det siste er faktorer som 
fortjener en mer selvstendig analyse. Vi har også fått økende matmoms. 


Skjermingsstøtten til jordbruket gir 

voksende prisforskjell 

Den økende relative verdien av skjermingsstøtten til jordbruket betyr 
økte prisgap for jordbruksråvarer mellom Norge og utlandet. Som vist i 
figurene 7 og 8 ser vi en endret tendens fra 2015-2017. 

Den mer langsiktige økningen i skjermingen har trolig konsekvenser 
ut over selve priseffekten for norske konsumenter og råvareprisutviklin- 
gen for industrien. En konsekvens kan være at industrien får sterkere 
motiver for å erstatte norske matråvarer med andre innsatsvarer, spesi- 
elt innsatsvarer som kan importeres tollfritt. En slik effekt kan bidra til 
at det ufordelte merforbruket i verdikjeden øker, slik vi ser i analysen. 
Dersom f.eks. norske jordbruksråvarer erstattes av importerte syntetiske 
næringsmidler som følge av ekstra høyt importvern og relativt høye pri- 
ser på jordbruksbaserte råvarer, vil forbruket av innsatsvarer drives opp 
sammenlignet med forbruket i våre naboland. Slikt merforbruk inngår 
her i restleddet for annet forbruk i verdikjeden. 

En annen effekt er at det blir vanskeligere å sikre balanse i markedet, 
fordi mulighetene for eksport av råvarer svekkes. Fallhøyden og risikoen 
ved overproduksjon øker med store prisforskjeller, mens det ikke kan 
brukes tilskudd for å redusere prisen for eksport av produktoverskuddet. 
Dette vil igjen bidra til økte kostnader i en industri som i stor grad er 
eid av bøndene og har plikt til å motta de råvarene bøndene produserer 
(Asheim et al., 2019). 

Det er også en sannsynlig sammenheng mellom konkurranse og 
importvern. Gaasland (2020) og Oslo Economics/Oeconomica (2017) 
viser at etableringsmulighetene for internasjonale dagligvareaktører blir 

svekket. Importvernet reduserer muligheten for å bruke internasjonale 
leverandørnettverk for internasjonale dagligvareaktører. Dermed må 
en utenlandsk kjede regne med relativt svake kjøpsbetingelser som liten 
aktør i en etableringsfase i det norske markedet. 

Den økte skjermingsstøtten styrker grensehandelen, noe som demper 
merkostnaden for det norske matvareforbruket. De prisforskjellene vi har 
vist, tar ikke hensyn til effekt av grensehandel. 

Den beregnede effekten av importvernet kan overdrive skjermings- 
støttens betydning. Innledningsvis viste vi f.eks. at varegruppene med 
høyest relativt prisnivå, andre matvarer og alkoholfrie drikkevarer, er 
blant varegruppene hvor tollvernet er redusert eller fraværende. I tillegg 
kan, som nevnt, prisforskjeller mellom norske og internasjonale råvarer 
skyldes naturlige handelshindre og forbrukerpreferanser. 


Dagligvarehandelen har redusert prisforskjellen 

siste syv år 

Som vist i figur 11 har engros- og detaljistledd samlet sett noe lavere 
beregnet bruttomargin enn beregnet bruttomargin med svensk/ 
danske prosentvise marginer og svensk/dansk prisnivå. Vi finner altså 
ikke grunn til å hevde at ineffektivitet eller marginer i dagligvarehande- 
len bidrar til høye norske matvarepriser. Siden tallene for Danmark ikke 
er fullt ut sammenlignbare med Sverige og Norge, må vi imidlertid være 
forsiktig med bruken av de absolutte verdiene. I tillegg er det, som vist i 
figur 2, store endringer i relative prisnivåer for både Norge og Danmark 
i perioden 2015-2017. 

Det er grunn til å merke seg den indikerte forskjellen på grossist- og 
detaljistledd. Grossistleddet alene bidrar til økte prisdifferanser. Detaljist- 
leddet demper prisforskjellen etter våre estimater. En forklaring kan være 
at merkostnaden i distribusjon til et mer spredt distribusjonsnett ligger på 
engros- og ikke detaljistleddet. En annen kan være forskjellimarkedsmakt 
og lønnsomhet, som er blant årsakene vi ikke har drøftet. En tredje for- 
klaringsfaktor kan være endring i arbeidsdelingen mellom enkeltledd i 
verdikjeden. Med økende andel egne merkevarer, nye systemer for logis- 
tikkstyring osv. (Pettersen, Steen & Ulsaker, 2020), kan det være helt 

naturlig at det skjer forskyvning i marginer mellom leddene i dagligvare- 
handelen og mellom handel og industri. Bade endringene i relative mar- 
giner og forskjeller i prisutvikling pa engros- og detaljistledd, kan tyde 
pa slike forskyvninger av arbeidsoppgaver fra detaljistledd til engrosledd. 
Begrenset sammenlignbarhet mellom tallene for detaljistleddet i Dan- 
mark og andre land i materialet skaper usikkerhet om nivatallene, men i 
mindre grad om endringstallene de siste syv arene basert pa snitt av to og 
to enkeltar. Vare tall indikerer at dagligvarehandelen totalt, over de siste 
syv arene, har gitt et vesentlig bidrag til å redusere prisforskjellene mellom 
Norge og gjennomsnittet av Sverige og Danmark. I vår regnemetode er 
årsaken at den prosentvise bruttomarginen både på detaljist- og engros- 
leddet har sunket sammenlignet med snittet for Sverige og Danmark. De 
danske prosentmarginene er også redusert, men det oppveies av økning 
i svenske marginer. Endringstallene er imidlertid følsomme for valg av 
år. I statistikken er det betydelig avvik mellom tallene for 2017 og de to 
foregående årene. Oppdatering når 2018-tall foreligger, kan gi endringer 
i beregningene. 

Normalt er det stor grunn til forsiktighet med analyser av engrosled- 
det. For det første viser vi bare konsekvensene av endringer i prosentvise 
bruttomarginer. Videre er prisutviklingen på mellomleddene vanskelig å 
dokumentere (Pettersen et al., 2020). En annen vesentlig kilde til usikker- 
het gjelder bransjeinndelingen. I tidligere versjoner av pris- og margin- 
analysen har vi brukt tall for samlet engroshandel med næringsmidler, 
og fått resultater som var vanskelige å tolke. Her har vi kun regnet med 
engroshandel med bredt vareutvalg med hovedvekt på næringsmidler, 
som vi regner med primært dekker de landsdekkende grossistgruppe- 
ringene innenfor dagligvarehandelen, pluss engroshandel med frukt og 
grønt, som i Norge domineres av Bama-gruppen. Dermed har vi ikke 
med grossister som lever av eksport av sjømat eller spesialgrossister for 
smale grupper av næringsmidler. En siste grunn til forsiktighet er selve 
arbeidsdelingen mellom de to handelsleddene. 

Detaljhandelen omfatter detaljhandel med bredt vareutvalg med 
hovedvekt på næringsmidler. Hoveddelen av denne næringsgruppen reg- 
ner vi med består av supermarkedene. Detaljhandelskjeder med bredt 
vareutvalg uten hovedvekt på matvarer er i fremgang i Norge, men deres 

omsetning av matvarer er ikke medregnet i de beregnede bruttomargi- 
nene i handelen. 

Et viktig usikkerhetsmoment ved sammenligningen mellom Norge og 
Sverige/ Danmark, er manglende statistikk for danske supermarkeder og 
noen hull i statistikken for enkeltår hvor vi må bruke trendberegninger. 
De bruttomarginene, regnet i prosent av omsetning, vi har benyttet for 
Danmark, er klart fallende over tid, slik at dansk detaljhandel isolert sett 
reduserer norsk dagligvarehandels dempende effekt for prisforskjellen. 

Vi regner med hele bruttomarginen for dagligvarehandelen når vi skal 
forklare prisforskjellen for matvarer og alkoholfrie drikkevarer. Det over- 
driver mest sannsynlig effekten av dagligvareleddet, siden en vesentlig 
del av vareutvalget er andre varer enn næringsmidler. Dersom margin- 
utviklingen for ulike deler av varesortimentet har vært sterkt varierende, 
vil en fordeling av bruttomarginen mellom næringsmidler og andre deler 


av vareutvalget gi andre resultater. 


Matindustrien står for liten del av økte prisforskjeller 


Matindustrien synes å ha høyere brutto bearbeidingsmarginer enn 
industrien i nabolandene, men er ingen vesentlig bidragsyter til de økte 
prisforskjellene mellom Norge og nabolandene over tid. Med økte dif- 
feranser for bearbeidingsverdien for matindustrien på 0,4 milliarder, 
bidrar industrien til ca. ti prosent av økningen i samlet differanse over 
syv år, og mindre enn en femtedel av bidraget fra skjermingsstøtten. 

Tolkningen av tallene bør ta hensyn til tre forhold: forskjellen mellom 
bearbeidingsverdi og bruttomargin, avgifter og subsidier og behandlin- 
gen av sjomatindustrien. Det er en betydelig del, kanskje 20-30 prosent, 
av kostnadsmassen ut over forbrukte råvarer, som ikke medregnes på 
industrileddet, til forskjell fra på handelsleddet. Dette er en av grunnene 
til at vi får en stor, ufordelt kostnadspost som vi her kaller annet forbruk 
i verdikjeden. 

Det andre forholdet gjelder avgifter og subsidier. Når vi bruker bear- 
beidingsverdi til faktorpriser skal bearbeidingsverdien være beregnet 
netto for både produkt- og næringsavgifter og inklusive næringssub- 
sidier og produktsubsidier. Vi regner altså med den verdien som 

tilfaller virksomhetenes egne innsatsfaktorer. Det beløpet som viser netto 
næringsavgifter i figur 9 er med andre ord inkludert i bearbeidingsver- 
dien. Problemet med posten er imidlertid at det er vanskelig å kontrol- 
lere føringen og beregningen av netto-avgiftene. Det er f.eks. subsidier 
til kornsektoren, som prisnedskrivningstilskudd for korn og matkorntil- 
skudd, som ifølge muntlige opplysninger fra SSB utbetales til markeds- 
regulator Felleskjøpet og som føres som støtte til engrosleddet. Siden 
motposten til disse tilskuddene antagelig er noe høyere innkjøpspriser 
for korn fra bøndene, kan effekten på bearbeidingsverdi til faktorpriser 
være nøytral. Men siden vi regner med bruttomarginer i handelen, kan 
føringen av tilskuddene i Felleskjøpets regnskaper føre til undervurde- 
ring av bruttomarginer på engrosleddet. Et annet spørsmål er om støtten 
burde vært regnet til korn- og mølleindustrien, og ikke til engroshandel. 

Produktavgifter for industrien, som sukkervareavgift osv., vil inngå 
som del av anskaffelsesprisene for engrosleddet uten å ligge inne i bear- 
beidingsverdien for industrileddet. Det betyr at produktavgiftene også 
blir en sannsynlig, betydelig bidragsyter til den ufordelte merkostnaden 
i verdikjeden. De betydelige særavgiftene for alkohol og tobakk ligger 
imidlertid utenfor beregningen. 

Sjømatindustrien har betydning for gjennomsnittlige bearbeidings- 
verdier i matindustrien. Sjømatindustrien utgjør også vesentlig større 
andel av matindustrien enn det som gjenspeiler norsk matvarekonsum. Vi 
har derfor brukt tall for næringsmiddelindustri med en nedjustert andel 
sjømatindustri, hvor den andelen vi benytter gjenspeiler sjømatens andel 
av norsk matvareforbruk i kroner. Vi har også tatt ut industrisektoren 
produksjon av förvarer til husdyr, og inkludert kun mineralvannindus- 
tri og produksjon av øl blant drikkevarebransjene. For dansk og svensk 
matindustri har vi, som nevnt, redusert bearbeidingsverdiene med ande- 
len eksport av bearbeidede matvarer. 

=== 100 danske kroner == 100 svenske kroner 

Figur 13 Valutakurser for svenske og danske kroner og euro, 2000-2018. 


Valutakurseffekter gir ingen forklaring 

Den generelle økningen i prisdifferansen kan ikke forklares med valuta- 
kurseffekter. Figur 13 viser at eurokursen i 2009 var på 8,73 og 2016 på 
9,29, dvs. en kursstigning på ca. seks prosent. Stigningen for snitt svensk 
og dansk krone er noe større grunnet spesielt svak svensk krone i 2009. 
Det betyr at det norske kostnadsnivået omregnet til euro har hatt en 
vesentlig kostnadsreduserende effekt av valutakursendringene for peri- 
oden 2010-2017 under ett, med nøytral effekt etter 2016. Dersom hele det 
norske utlegget til matvarer og alkoholfrie drikkevarer var kronebasert 
og nominelt uendret, skulle valutakursen alene ha bidratt til en betydelig 
reduksjon i verdien av norsk forbruk, regnet i euro. I stedet har vi sett en 
økning i merkostnaden på 3,7 milliarder. 


Mulige implikasjoner 

Analysen her gir grunn til å videreutvikle metoden og grunn til økt opp- 
merksomhet om noen enkeltfaktorer. Tilgjengelig statistikk gir mulighet 
for å belyse en større del av vareinnkjøpene ut over råvarene til indus- 
trien, og også for å belyse relativ prisutvikling for importerte matvarer i 

Norge og i våre naboland. Dermed kan det være mulig å forklare noe av 
det merforbruket i verdikjeden som utgjør sekkeposten, dvs. annet mer- 
forbruk i verdikjeden, i figur 11. 

Våre analyser aktualiserer spørsmålet om hvorvidt norsk matindustri 
kan ha en betydelig kostnadsulempe både for importerte råvarer regnet 
før toll, og for kjøp av andre tjenester og forbruksvarer. Selv om statis- 
tikken for tollprovenyer er lite tilgjengelig, er det mulig å finne hvor 
mye betalte tollavgifter bidrar til prisforskjeller mellom Norge og våre 
naboland. 

Statistikken gir mulighet til å skille ut driftsresultatene som forkla- 
ringsfaktor innenfor bruttomargin- eller bearbeidingsverdien, men vil i 
så fall aktualisere spørsmål om avgrensing av næringene ytterligere, f.eks. 
grensedragning mellom dagligvarehandel og eie og drift av forretnings- 
lokaler. Når vi bruker bruttomarginer i analysen, inkluderer vi også kost- 
nader for leie av lokaler i marginberegningen for handelen, mens vi ikke 
gjør dette for matindustrien. 

Videreutvikling av analysen bør også innebære en grundig gjennom- 
gang av avgiftene på leddene i verdikjedene. Manglende gjennomsiktig- 
het i føringen av avgiftene skaper stor usikkerhet. I figur 9 fremstår norsk 
matindustri som en netto subsidiert næring, i sterk kontrast til svensk 
matindustri. Det er grunn til å dokumentere denne forskjellen bedre, 
herunder grensedragningen mellom produkt- og næringsavgifter, samt 
hvor i verdikjeden avgifter og støtte plasseres. 

I analysen bak figur 11 har vi sammenlignet prosentvise marginer og 
bearbeidingsverdier mellom land og over tid, og regnet synkende pro- 
sentvise relative bruttomarginer i detaljhandelen i Norge som en pris- 
dempende effekt. Det er da viktig å være klar over at når prisnivået i 
Norge stiger relativt til prisnivået for gjennomsnittet av Sverige og Dan- 
mark, kan en redusert margin i prosent være forenlig med økt fortjeneste 
for samme omsatte mengde. Vi viser her bare effekten av endringer i pro- 
sentvise, relative marginer for gitte endringer i samlet forbruk. 

Undersøkelsen skal, i tillegg til å bryte ned prisforskjeller på enkelt- 
faktorer, også styrke bakgrunnen for analyse av konkurranseforholdene 
i verdikjeden for matvarer. Marginbildet kan kun gi et begrenset bidrag 
til en full evaluering av relativ konkurranse. Resultatene fra vår pris- og 

marginanalyse styrker imidlertid ikke argumentene for å rette søkelyset 
mot detaljistleddet som årsak til relativ voksende ineffektivitet eller mar- 
kedsmakt i verdikjeden for matvarer. Det er noe større grunn til å se på 
engrosleddet, dvs. leddet der forhandlingene med leverandørleddet utfø- 
res. Men engrosleddet har en begrenset bruttomargin sammenlignet med 
detaljistleddet, så effektene av markedsmakt blir begrenset for verdikjeden 
under ett. Sagt på en annen måte: konkurransen på detaljistleddet veier 
totalt sett tyngre for forbrukerne enn konkurransen på engrosleddet. 

Med nedgangen i relative, prosentvise bruttomarginer for detaljistene, 
kan det også være mer sannsynlig at en kilde til relativt høye brutto- 
marginer for grossistene kan ligge i gunstig utvikling i engrosleddets 
avregningspriser nedstrøms. Det betyr i så fall at grossistleddet i dag- 
ligvarehandelen har hatt gunstigere utvikling i sine salgspriser mot både 
egne og selvstendige detaljistkjeder, enn detaljistene har hatt mot for- 
bruker. For å se om det kan være økende utnyttelse av markedsmakt på 
engrosleddet i Norge sammenlignet med andre land, bør i det minste 
driftsresultatene trekkes inn. 

Undersøkelsen av priser og marginer støtter opp om resultatene fra 
produktivitetsanalysen (Pettersen et al., 2020). Vi har ikke komparative 
produktivitetsanalyser for Norge og nabolandene, men nevnte artikkel 
viser høyere produktivitetsvekst i på detaljistleddet enn i engroshandel 
og matindustri. 


Takk for nyttige kommentarer til kapitlet fra Per Ingvar Olsen, BI, Frode 
Steen, FOOD/NHH, til kollega Signe Kårstad for bidrag i arbeidet, og til 
Siri Voll Dombu, Menon, Per Christian Rålm, Felleskjøpet, og kollegaene 
Øyvind Hoveid og Sjur Spildo Prestegard for kommentarer og bidrag til 
forutgående studier av prisutviklingen i verdikjeden for matvarer. 

Verdikjeden for mat - 
importbeskyttelse eller 
konkurranse? 


Ivar Gaasland 
Handelshøyskolen BI 


Abstract: In Norway, the consumers’ food bill is 37 billion NOK (EUR 730 per 
capita in 2018) higher than in Sweden and Finland, who participate in free trade 
within the EU-market. Since the farmers’ market price support only accounts 
for % of this extra bill, the remaining % arises from higher costs and mark-ups 
downstream in the value chain. In this chapter, I analyze how and through 
which channels the heavy Norwegian import barriers on food affect competition 
and efficiency in the value chain. The direct effect is high concentration and 
weak competition in the domestic food industry. Shortage of alternatives to 
large domestic food suppliers creates, as a side effect, severe entry barriers in 
the retail market. For foreign retail chains, it is not lucrative to establish activity 
in Norway as long as import barriers make it difficult to bring along their 
supply networks. With respect to competition among prevailing retail chains, 
I argue that lack of efficient alternatives to domestic food suppliers facilitates 
that large domestic suppliers can differentiate their prices according to buyers’ 
individual bargaining power. A first step to strengthen competition in the value 
chain would be to bring down import tariffs so that import occurs for all product 
categories. This will expose the domestic food industry to more competition and 
provide real outside options to retail chains. Import protection of food is hard to 
defend from economic welfare theory. Farm-related policy objectives can more 
efficiently be achieved with direct payments rather than measures that hamper 
competition and distort markets. 


Keywords: value chain for food, import barriers, competition, networks in 
trade, welfare theory 


Sitering av denne artikkelen: Gaasland, I. (2020). Verdikjeden for mat - importbeskyttelse eller kon- 
kurranse? I F. Steen & I. Pettersen (Red.), Mot bedre vitende i norsk matsektor (Kap. 5, s. 158-192). Oslo: 
Cappelen Damm Akademisk. 

https://doi.org/10.23865/noasp.93.chs5 

Lisens: CC BY-ND 4.0. 


158 


VERDIKJEDEN FOR MAT - IMPORTBESKYTTELSE ELLER KONKURRANSE? 


Introduksjon 


Over lang tid har det pågått en intens debatt om konkurranse og makt- 
forhold i verdikjeden for mat. Endringer i maktforhold har vært en viktig 
pådriver for debatten. Mens leverandørsiden tradisjonelt har hatt selger- 
makt overfor mange små og uavhengige kjøpmenn, er dette over tid blitt 
motsvart av kjøpermakt fra butikksiden. Tre butikkjeder med vertikalt 
integrerte grossistfunksjoner har i dag kontroll over det meste av dag- 
ligvaremarkedet. I forhandlinger om innkjøpsbetingelser møter disse 
kjedene en leverandørside som også domineres av store aktører. Ikke 
overraskende kommer næringsinteressene på banen når maktforhold 
forskyves mellom store aktører i en verdikjede som i 2018 omsatte for 176 
milliarder kroner. 

Offentlige utredninger og ulike interessenter har kommet med mange 
forslag til tiltak for å skape mer like eller «rettferdige» konkurransevilkår. 
Mest omtalt er «Lov om god handelsskikk» (etter forslag fra Matkjede- 
utvalget; NOU 2011:4), forbud mot diskriminerende innkjøpspriser i 
dagligvarehandelen og mer aktiv bruk av Konkurranseloven. Diskrimi- 
nerende innkjøpspriser har spesielt fått oppmerksomhet etter at Konkur- 
ransetilsynet påviste store forskjeller i dagligvarekjedenes innkjøpspriser 
(Konkurransetilsynet, 2019). Fra flere hold er det blitt hevdet at forskjeller 
i innkjøpspriser mellom kjedene hemmer konkurransen (Foros & Kind, 
2018) og kanskje er den viktigste etableringshindring i dagligvaresekto- 
ren (Oslo Economics, 2017). En arbeidsgruppe nedsatt av Nærings- og 
fiskeridepartementet har vurdert om prisdiskriminering bør forbys 
(Gabrielsen, Moen & Nilssen, 2020). Gruppen konkluderer med at et 
forbud mot prisdiskriminering vil kunne gi høyere leverandørpriser og 
dyrere dagligvarer, og derfor ikke bør innføres. Samtidig erkjennes det at 
bransjen preges av konkurranseproblemer, men det poengteres at dette 
bør håndteres innenfor den eksisterende konkurranselovgivningen. 

Et fellestrekk ved alle foreliggende utredninger og forskningsbidrag er 
at importvernet for matvarer tas for gitt og ikke drøftes spesifikt i sam- 
menheng med konkurranseproblemene i verdikjeden. Det er da en fare 
for at de konkurransepolitiske analysene ikke konfronterer kjernen av 

problemet, men handler om 4 finne kompenserende tiltak for importver- 
nets konkurransehemmende effekt. Et relevant sporsmal er om den aka- 
demiske og politiske debatten egentlig skjer på særinteressers og ikke 
forbrukernes premisser. Intensjonen med denne artikkelen er å gi en 
prinsipiell og helhetlig analyse av hvordan og gjennom hvilke mekanis- 
mer importvernet kan tenkes å påvirke konkurranse, samarbeidsformer 
og effektivitet i verdikjeden. I forlengelsen av analysen drøftes det om 
importvernet egentlig er nødvendig for å sikre nasjonale interesser eller 
oppfylle jordbrukspolitiske målsettinger. Til slutt skisseres en reform 
som kan gi gunstige konkurranseeffekter uten å være til hinder for bøn- 
denes inntekter og jordbruksaktivitet. 

Avsnitt 2 presenterer sentrale økonomiske kjennetegn ved verdikjeden 
for mat, og gjør rede for karakteristiske trekk som en forventer å finne i 
fravær av importbeskyttelse. Basert på en slik referanseramme, drøftes 
det i avsnitt 3 hvordan importvernet kan tenkes å påvirke konkurranse, 
samarbeidsformer og effektivitet i verdikjeden. Her benyttes den norske 
verdikjeden som gjennomgående eksempel. Avsnitt 4 dokumenterer gra- 
den av beskyttelse og faktisk handel for sentrale varegrupper. Mens det 
primære formålet med importvernet er å beskytte bøndene, argumente- 
res det for at bieffekten er svekket konkurranse i verdikjeden. Avsnitt 5 
drøfter hva som vil skje hvis myndighetene, som et konkurransepolitisk 
virkemiddel, senker tollsatsene. Spesielt drøftes det om importvernet er 
nødvendig for å sikre nasjonale interesser eller for å oppfylle jordbruks- 
politiske målsettinger. I avsnitt 6 oppsummeres viktige slutninger om 
sammenhengen mellom importvernet og konkurransen i verdikjeden. 
Med utgangspunkt i tall over prisforskjeller mellom Norge og EU, drøf- 
tes og problematiseres betydningen av de ulike mekanismene med særlig 
fokus på konkurransen i dagligvaremarkedet. 

Karakteristiske trekk ved en 
velfungerende verdikjede for mat 


Som en referanseramme skal vi begynne med å drøfte karakteristiske 
trekk som en forventer å finne i en velfungerende verdikjede for matvarer 
i et land. Med velfungerende mener vi en verdikjede som gjennom kon- 
kurranse i markedene gir forbrukerne høyest mulig overskudd gjennom 
en kombinasjon av variasjon, kvalitet og priser. Normal konkurransepo- 
litikk og fravær av importvern og andre offentlig bestemte etablerings- 
hindringer tas som et premiss. Drøftingen baseres på sentrale kjennetegn 
ved sektorene i denne verdikjeden og ser dette i sammenheng med øko- 
nomisk teori og empiri. 

Verdikjeden kan i grove trekk fremstilles som i figur 1. Oppstrøms 
finner en jordbruket (bønder), som leverer nedstrøms til matindustrien 
(f.eks. Tine). Matvarer kan også komme fra utlandet gjennom importører 
(uavhengige, datterselskap av utenlandske selskap eller dagligvarekjedenes 
egen import). Ferdige matvarer går deretter videre til grossistleddet (f.eks. 
Asko), som igjen leverer til butikkene nærmest forbruker (f.eks. Kiwi). 


Figur 1 Jordbruksbasert verdikjede. 


1 Mer presist kan verdikjedens funksjonsevne måles ut fra evnen til å generere samfunnsøko- 
nomisk overskudd (produsentoverskudd pluss konsumentoverskudd), men hvor konkurranse i 
markedene legger begrensninger på produsentoverskuddet. 

Pa tilbudssiden kjennetegnes hvert av de tre siste leddene ved stor- 
driftsfordeler. I industrileddet bunner dette i store, faste investeringer i 
produksjonsutstyr og produktutvikling. For importører er det faste kost- 
nader ved å investere i relasjoner og nettverk. For multinasjonale selskap 
er det kostnader ved å etablere datterselskap for salg og markedsføring i 
et annet land. På grossist- og butikkleddet er det knyttet stordriftsforde- 
ler til distribusjon og salg av et vidt produktspekter til spredte butikker 
og forbrukere, samt til markedsføring og innkjøpsfunksjoner. Følgelig er 
det en økonomisk fordel å være stor i bearbeiding, handel, distribusjon 
og salg av matvarer. Spesielt hvis markedet er lite, er det ikke «plass til» 
mange aktører, og en kan forvente en viss grad av naturlig konsentrasjon. 
Dette bidrar til å forklare at relativt få aktører i de fleste land står for 
brorparten av omsetningen i matindustrien og dagligvarehandelen, ofte 
i sameksistens med en rekke mindre aktører («competitive fringe») som 
normalt antas å være pristakere. 

Matvarer kan typisk differensieres etter opprinnelse (spesielt nasjo- 
nalitet) og ulike attributter (f.eks. smaksnyanser, næringsinnhold, pro- 
duksjonsmåte og innpakning). Ved å differensiere sitt produkt kan en 
produsent oppnå markedsmakt for den varianten han er eneselger av 
(f.eks. Pepsi Max), men må likevel konkurrere med andre varianter 
innenfor samme produktkategori (f.eks. Cola Zero). I litteraturen kalles 
dette monopolistisk konkurranse (Chamberlin, 1933; Krugman, Obstfeld 
& Melitz, 2018). Kombinert med stordriftsfordeler forklarer det forekoms- 
ten av næringsintern handel, eller handel med «like» varer mellom land. 
Gjennom markedsintegrasjon blir markedet større. Stordriftsfordeler 
kan utnyttes bedre samtidig som konkurransen øker, og forbrukerne får 
tilgang til flere produktvarianter til lavere priser. I et velfungerende mat- 
marked forventer en derfor innslag av næringsintern handel.” Mellom 
land som er tett økonomisk integrert, for eksempel EU-land, kan en derfor 
observere betydelig import og eksport innenfor samme produktkategori. 

Men empiri gir samtidig sterke holdepunkter for at det finnes en 
grenseeffekt som gir innenlandske aktører en fordel selv i fravær av 


2 Ometland mangler komparative fortrinn innenfor en gitt produksjon, vil det normalt ikke skje 
eksport, og dermed vil det ikke være snakk om næringsintern handel. 

eksplisitte handelshindringer som toll, importkvoter eller byråkratiske 
forordninger (Evans, 2003; McCallum, 1995). Faste og ikke-gjenvinnbare 
investeringer ved å etablere nettverk og relasjoner i et annet land er en 
viktig forklaring (Melitz, 2003). Men også transportkostnader og for- 
skjeller i valuta, standarder, forbrukerpreferanser og forretningskultur 
skaper handelskostnader. Behovet for investeringer i nettverk er typisk 
høyere for differensierte (heterogene) enn for homogene varer (Rauch, 
1999). For homogene varer, f.eks. råvarer fra jordbruket, kobles selgere og 
kjøpere relativt lett siden det som regel eksisterer organiserte varebørser 
eller offentlig tilgjengelige referansepriser. Innenfor varegrupper hvor de 
enkelte produsenter tilbyr sine egne varianter, for eksempel bearbeidede 
næringsmidler, finnes det ikke slike lett tilgjengelige markedsplasser. 
Kjøpere og selgere må da søke seg frem til hverandre og investere i rela- 
sjoner? Geografisk nærhet og tilhørighet (kulturell og språklig) bidrar til 
å redusere nettverks- og handelskostnader. Dette forklarer i stor grad at 
mye av handelen i verden skjer mellom nærliggende land. Mer generelt 
bidrar grenseeffekter og handelskostnader til å begrense antall bedrifter 
som eksporterer. Empiri viser tydelig at internasjonal handel domineres 
av bedrifter med høy produktivitet, som regel store multinasjonale sel- 
skaper, mens mindre effektive bedrifter kun betjener hjemmemarkedet 
(Bernard, Jensen, Redding & Schott, 2007). 

Mens bedrifter som er på samme horisontale nivå i verdikjeden (f.eks. 
Tine og Q-meieriene) selger konkurrerende produkter og av hensyn til 
forbrukerne ikke bør samarbeide i markedet, stiller saken seg annerledes 
når det gjelder vertikale relasjoner. Bedrifter som opererer på forskjellig 
nivå i kjeden (f.eks. Orkla, Asko og NorgesGruppen) produserer nemlig 
komplementære varer og tjenester, som betyr at det er gjensidig avhen- 
gighet mellom partene. Om butikken på eget initiativ setter ned utsalgs- 
prisen eller eksponerer varen bedre, opplever også leverandøren høyere 
etterspørsel. Tilsvarende vil høyere innkjøpspris eller dårlig kvalitet 
fra matprodusenten redusere salget til butikken. Slike eksterne virknin- 
ger gjør at partene kan tjene på samarbeid og koordinering. Det kan gi 


3 — Søkekostnadene, og dermed etableringshindringene, er normalt lavere for multinasjonale sel- 
skap som har velkjente og globale merkevarer. 

bedre samlet ressursbruk, og slik tjene forbrukerne (Joskow, 2008; Pepall, 
Richards & Norman, 2014). 

I en velfungerende verdikjede forventer en derfor et betydelig innslag 
av vertikalt samarbeid som kan spenne fra vertikal integrasjon til ulike 
kontrakter mellom uavhengige bedrifter. En kontrakt kan kalles effektiv 
hvis den bidrar til å internalisere eksterne virkninger mellom partene. 
I matsektoren omhandler kontraktene typisk forpliktelser og rettigheter 
knyttet til felles markedsføring, eksponering i butikk (hylleplass), pro- 
duktutvikling, kvalitet, prispolitikk (unngå doble prispåslag) og over- 
skuddsdeling.* Siden effektive kontrakter er lønnsomt for partene, gir de 
et konkurransefortrinn. Muligheten til å inngå fleksible og effektive kon- 
trakter er med andre ord en viktig konkurranseparameter som ikke bare 
effektiviserer virksomheten men kan tjene forbrukerne. 

I et marked med sunn konkurranse forventes det dynamikk i form 
av nyetableringer og nedlegginger, oppkjøp, eierskifte og endrede sam- 
arbeidskonstellasjoner mellom bedrifter. Bedrifter vil i perioder kunne 
tjene mer enn normalt, men dette vil etter hvert trekke til seg nye aktø- 
rer som igjen vil presse ned profitten. Over tid kan det forventes normal 
avkastning på investert kapital under forutsetning av at det ikke er spe- 
sielt høye etablerings- eller handelshindringer i markedet. Mulighetene 
for nye konkurrenter eller tilgangen til alternative leverandører vil disip- 
linere prissettingen til aktørene og stimulere til produktutvikling og 
effektiv drift. Effektive kontrakter og samarbeidsformer er en viktig del 
av et slikt konkurransebilde. 

Men kontrakter og vertikalt samarbeid kan også brukes strategisk for å 
oppnå fordeler på bekostning av andre aktører, enten ved å svekke konkur- 
ransen på horisontalt nivå i kjeden (skaffe markedsmakt) eller for å oppnå 
en større andel av overskuddet i verdikjeden (skaffe forhandlingsmakt). 
Konkurranseskadelige effekter kan oppstå gjennom utestenging av kon- 
kurrenter, enten ved at en leverandør leverer eksklusivt til en butikkjede 


4  Ilitteraturen omtales slike forpliktelser og rettigheter som vertikale bindinger (Tirole, 1988). 

og slik gir andre kjeder færre alternativ og høyere innkjopspriser’ eller 
ved at en leverandør «kjøper seg» eksklusiv tilgang til en butikkjede og 
slik svekker sine konkurrenter (Hjelmeng & Sørgård, 2014). Faren for at 
slik atferd skal være til skade for forbrukerne er først og fremst til stede 
hvis det i utgangspunktet er svak konkurranse på leverandørleddet. 


Mulige konsekvenser av handelshindringer 
- den norske verdikjeden for mat 


I den norske verdikjeden for mat er premisset om fri handel brutt. Som 
dokumentert i neste avsnitt, er det høye importbarrierer for de fleste mat- 
varer som står i et konkurranseforhold til norske jordbruksvarer. Ifølge 
en undersøkelse utført av Orkla med informasjon fra AC Nielsen, står 
produkter som har toll for vel halvparten av omsetningen i norsk dag- 
ligvarehandel (Mageli, 2015). For viktige varegrupper, som meieri- og 
kjøttvarer, er tollsatsene stort sett prohibitive; det vil si at tollsatsene er så 
høye at de i praksis utelukker import. Spørsmålene vi stiller er hvordan 
det restriktive importvernet kan tenkes å påvirke konkurranse, samar- 
beidsformer og effektivitet i verdikjeden. 

Begrensninger på handel med andre land er, spesielt for et lite land 
som Norge, en svært konkurransehemmende offentlig regulering. Den 
direkte virkningen er at dagligvarekjedene i stor grad begrenses til å kjøpe 
matvarer fra innenlandske bedrifter. Import og næringsintern handel er 
derfor på et svært lavt nivå (se avsnitt 4). I en industri som kjennetegnes 
med stordriftsfordeler, blir det heller ikke plass til mange store bedrifter i 
et lite marked som det norske.‘ Etablerte aktører vil ha en naturlig fordel 


5 — Hvis en leverandør og en butikkjede integrerer vertikalt, vil andre butikkjeder få tilgang til færre 
leverandører som hver og en får større selgermakt. Dette kan gi høyere innkjøpspriser for disse 
kjedene, mens den integrerte butikkjeden kan oppnå lavere priser gjennom mer effektivt sam- 
arbeid (f.eks. ved å unngå doble prispåslag). Uten mer informasjonen er det ikke mulig å si noe 
om hvordan disse to motstridende effektene vil påvirke forbrukerprisene (Salinger, 1988). 

6 I tillegg til konkurranseutfordringer fører importvernet i seg selv til høyere priser og mindre 
vareutvalg. Prisene blir høye siden Norge ikke har fortrinn innenfor jordbruksbasert mat- 
produksjon. Vareutvalget blir mindre som en direkte følge av at tilbudet i stor grad begrenses til 
innenlandske leverandører. Innenfor grensen av et lite marked er det kostbart å forsyne produkt- 
bredde i en matindustri som preges av stordriftsfordeler. 

i kraft av opparbeidet volum og produksjonskapasitet og innarbeidede 
merkevarer. I fraveer av alternativer fra utlandet er det derfor ikke over- 
raskende at konsentrasjonen i den norske matvareindustrien er hoy, ogsa 
sammenlignet med andre land (NOU 2011:4, avsnitt 3.5.4). 

I hvilken grad kan det tenkes at importvernet ogsa bidrar til 4 svekke 
konkurransen nedstroms i dagligvareleddet? I det folgende fremsettes og 
droftes to viktige mekanismer: 1) importvernet utgjor en sterk etablerings- 
hindring for utenlandske dagligvarekjeder, og 2) svak konkurranse og fa 
alternativ til norsk matindustri legger til rette for at store norske leverandø- 
rer kan differensiere prisene i henhold til kjøpernes individuelle forhand- 
lingsstyrke, noe som kan skape ulike konkurransevilkår mellom kjedene. 

En dagligvarekjede lever av å kjøpe inn varer fra leverandører og selge 
disse til forbrukerne med en margin. Følgelig blir kjedens relasjoner til 
og nettverk av leverandører viktig for lønnsomheten. Suksesskriterier 
vil være knyttet til sortiment, merke, kvalitet, pris og logistikk, og kon- 
kurransefortrinn kan oppnås gjennom koordinering og samarbeid om 
prispolitikk, produktutvikling og markedsføring (effektive kontrakter). 
Her ligger kjernen til å forstå at importvernet utgjør en sterk etablerings- 
hindring for utenlandske dagligvarekjeder. Dagligvarekjeder, norske 
som utenlandske, har sine etablerte nettverk med leverandører. Med hver 
leverandør er det fremforhandlet kontrakter om leveringsbetingelser, 
volumrabatter og samarbeid, eller produksjonen kan være integrert med 
grossist- og butikkvirksomheten. Det er med andre ord foretatt betyde- 
lige faste og ikke-gjenvinnbare investeringer i vertikale relasjoner som 
gjør at kjeden kan operere effektivt. Når importvernet hindrer en uten- 
landsk dagligvarekjede å ta med seg sitt nettverk av leverandører, er det 
mindre attraktivt å etablere seg i Norge. Uten dette nettverket vil kje- 
den i stor grad være prisgitt norske leverandører for sentrale varegrupper 
(f.eks. meieriprodukter, kjøttvarer og egg). Nye investeringer i nettverk 


7 Matkjedeutvalget (NOU 2011:4) fant at markedsandelene til de tre største leverandørene er over 
80 % for de fleste viktige produktkategorier, og at varer som omfattes av importvern generelt 
skiller seg ut med høy konsentrasjon. Spesielt er konsentrasjonen høy for meierivarer, kjøtt og 
egg. Et fåtall norske leverandører, spesielt Tine, Nortura og Orkla, står bak produkter som ut- 
gjør en betydelig del av omsetningen i dagligvarehandelen. Store internasjonale leverandører 
er Coca-Cola Company, Procter & Gamble, Mondelez og Kellogg's, som alle selger produkter 
som ikke er tollbelagte eller som sorterer under RÅK-ordningen (beskrevet i avsnitt 4). Se Oslo 
Economics (2017) for en nærmere oversikt over markedsstrukturen i matindustrien. 

og relasjoner må foretas, og forhandlingsstyrken vil i utgangspunktet 
være svak på grunn av små volum og få alternativ. 

Fravær av utenlandske dagligvarekjeder med sine etablerte nettverk 
og merkevarer kan på liknende måte bidra til å beskytte innenlandske 
næringsmiddelbedrifter. Hvis en utenlandsk dagligvarekjede etablerer 
seg, vil det følge med på kjøpet en rekke nye leverandører og merkevarer 
som vil utfordre etablerte merkevarer i det norske markedet. Det vil åpne 
en salgskanal som gir nye leverandører innpass i det norske markedet. 
Som redegjort for i avsnitt 2, kan dette spesielt være viktig for mer bear- 
beidede og differensierte varer (merkevarer) hvor handelen er avhengig av 
nettverk og relasjoner. 

Innkjøpsprisen fra leverandør er naturligvis en svært viktig konkur- 
ranseparameter for en dagligvarekjede. Mens det frem til 1970-80 tallet 
typisk var mange små og uavhengige kjøpmenn som hver ikke kunne 
påvirke sine leveringsbetingelser, er butikkene i dag stort sett organisert 
i tre store dagligvarekjeder som har styrke til å påvirke innkjøpsprisene.* 
Konsolideringen i dagligvaremarkedet har gjort at leverandørenes selger- 
makt i økende grad er blitt motsvart av kjøpermakt. Som tidlig argumen- 
tert for av Galbraith (1952), er kjøpermakt i sisteleddet i verdikjeden bra 
for forbrukerne så lenge det er tilstrekkelig konkurranse mellom daglig- 
varekjedene. Ved å utnytte kjøpermakt kan dagligvarekjedene presse ned 
innkjøpsprisene. Gjennom konkurranse i sluttmarkedet overføres der- 
med overskudd fra leverandørene til forbrukerne.” 


8 Kapittelet «Annerledeslandet Norge» (Friberg, Pettersen, Steen & Ulsaker, 2020) viser, med 
2018-tall fra AC Nielsen, at de tre største kjedene i Norge har en samlet markedsandel på 96,2 %. 
Denne er fordelt med 43,2 % på NorgesGruppen, 29,3 % på Coop og 23,7 % på Rema 1000. 

9  Konsolideringen i dagligvaremarkedet har sammenfalt med høy produktivitetsvekst (Pettersen, 
2013). Dette gjenspeiler trolig bedre utnytting av stordriftsfordeler og effektivitetsgevinster ved in- 
tegrering av grossist- og innkjøpsfunksjoner. Til sammenligning har produktivitetsutviklingen i 
den norske matindustrien vært relativt lav (Pettersen, 2013). Dette kan blant annet skyldes svak 
konkurranse, strukturproblemer knyttet til jordbrukspolitikk og kostnader ved markedsregul- 
ering. Det er sannsynlig at effektiviseringen i dagligvarebransjen og utviklingen i retning av okt 
kjøpermakt har tjent forbrukerne. Det vil si at deler av besparelsene gjennom effektivisering og 
lavere innkjøpspriser er blitt overført til forbrukerne gjennom priskonkurranse i sluttmarkedet. 
Høy og tiltakende konsentrasjon i dagligvaremarkedet kan imidlertid være et konkurransemessig 
faresignal. Avkastningen på anvendt kapital i dagligvarebransjen er relativt høy. Ifølge årsmelding- 
ene har for eksempel NorgesGruppen hatt en avkastning på anvendt kapital på mellom 12 og 15 % 
de siste 5-6 årene. Matkjedeutvalget (NOU 2011:4, Vedlegg 14) påviste at prisene i norske dagligva- 
rebutikker er høyere enn i våre naboland også for varer som ikke er underlagt importvern. 

Kjopermakt henger nøye sammen med hvilke alternativ og økono- 
miske pressmidler de involverte aktørene har. En stor dagligvarekjede 
som i møte med en leverandør kan vise til froverdige alternativ, har høy 
forhandlingsstyrke. Kjedens alternativ kan for eksempel være vertikal 
integrasjon med en konkurrerende leverandør (som gir egen produk- 
sjonskapasitet), produksjon av egne merkevarer, eller utvidet samarbei- 
det med andre norske leverandører. Pressmidler kan være knyttet til 
vareeksponering, mindre innkjøp eller total utestenging («delisting»). 
Søk etter alternativ og tilhørende bruk av økonomiske pressmidler er 
en viktig del av et sunt konkurransemarked. Det bidrar til å disiplinere 
leverandørenes prissetting og styrker deres insentiver til effektiv drift og 
produktutvikling. 

Problemer oppstår når det som i Norge er sterke konkurransehem- 
mende reguleringer på leverandørleddet. Som nevnt utelukkes i stor 
grad utenlandske leverandører gjennom importvernet slik at dette led- 
det domineres av noen få innenlandske aktører. Svak konkurranse og 
få alternativ til norsk matindustri kan legge til rette for at store norske 
leverandører kan differensiere prisene i henhold til kjøpernes individu- 
elle forhandlingsstyrke.'* Dette kan forklare at dagligvarekjedene synes 
å oppnå forskjellige leveringsbetingelser, som indikert av Konkurranse- 
tilsynet (2019). Ved å legge til rette for effektive utsidealternativ gjennom 
lettelser i importvernet, og slik øke konkurransen på leverandørsiden, 
vil mulighetene til å diskriminere mellom dagligvarekjeder svekkes." 
Forskjeller i forhandlingsmakt mellom dagligvarekjedene vil dermed få 
mindre betydning. Konkurransen i dagligvaremarkedet vil kunne øke, 


10 Nar vi snakker om prisdiskriminering eller differensiering av innkjøpsbetingelsene, mener vi 
forskjeller som ikke kan forklares ved spesifikke kostnader eller motytelser, som for eksempel 
stordriftsfordeler i forsyning, markedsføring eller eksponering. 

11 Anta for eksempel at Tine selger Norvegia billigere til NorgesGruppen enn til Rema. Siden 
Tine har en dominerende posisjon i det norske markedet, vil en slik prisdiskriminering kunne 
være mulig. Hvis tollsatsene på standard hvitost senkes såpass mye at det blir lønnsomt å im- 
portere f.eks. Gouda eller Emmentaler, vil Rema få kraftige utsidealternativ som kan brukes 
i forhandlingene med Tine. Utesidealternativene vil i stor grad bestemme prissettingen i det 
norske markedet, noe som betyr at Tine vil kunne bli tvunget til å sette ned prisene til både 
NorgesGruppen og Rema for å ikke miste betydelig salg. Også for mer differensierte produkter, 
som for eksempel pizza og ferdigmat, vil lettelser i etableringshindringer mot utlandet kunne 
begrense prissettingen til dominerende nasjonale aktører (jf. teorien om monopolistisk konkur- 
ranse beskrevet i avsnitt 2). 

først ved at de tre gjenværende kjedene får mer like konkurransevilkår og 
dernest ved at det kan bli lettere for nye aktører å etablere seg. 

Mangel på utsidealternativ kan virke selvforsterkende på markeds- 
posisjonen til den dagligvarekjeden som har størst forhandlingsmakt.” 
Lavere innkjøpspriser gir større konkurransekraft.” Dette legger til 
rette for høyere salg og økt markedsandel. I neste omgang vil dermed 
forhandlingsmakten være ytterligere styrket i forhold til konkurrerende 
kjeder. Asymmetrien mellom kjedene vil slik kunne øke gradvis over tid. 
Mangel på konkurranse i leverandørleddet kan legge til rette for en slik 
dynamikk. 

I fravær av effektive utsidealternativ kan en også risikere at relasjo- 
nene mellom leverandører og butikkjeder drives av søken etter forhand- 
lingsmakt (strategisk) heller enn å oppnå konkurransefortrinn gjennom 
samordnet og effektiv drift (effektive kontrakter). For å sikre seg en større 
del av overskuddet i verdikjeden, kan det være lønnsomt for en daglig- 
varekjede å foreta investeringer som skaper forhandlingsstyrke overfor 
en leverandør, selv om dette skulle redusere kakens totale størrelse. Å 
etablere egen produksjonskapasitet eller egne konkurrerende merke- 
varer kan på grunn av stordriftsfordeler være kostbart for en kjede, men 
likevel lønnsomt hvis det gir økt forhandlingsstyrke og slik bidrar til å 
presse ned innkjøpsprisene på varene til den etablerte leverandøren. For- 
delingsspørsmålet kan dermed skygge for hensynet til effektivitet. Igjen 
er det mangelen på effektive utsidealternativ som kan skape en slik form 
for uproduktiv profittsøking. Som argumentert for ovenfor, vil økt kon- 
kurranse på leverandørleddet kunne redusere betydningen av forhand- 
lingsmakt siden overskuddet på leverandørleddet vil avta og mulighetene 
til å diskriminere mellom dagligvarekjedene vil svekkes. Evnen til å 
inngå effektive kontrakter og samarbeidsformer vil dermed kunne få en 
mer sentral rolle som konkurranseparameter. 


12 Det er rimelig å anta at forhandlingsstyrken generelt øker med en dagligvarekjedes størrelse 
eller innkjøp (Inderst & Valetti, 2011). Konsekvensene for en leverandør blir større hvis en stor 
kunde finner alternativ. Det kan også tenkes at en stor dagligvarekjede har bedre muligheter til 
å fremskaffe alternativ; for eksempel vil det være lettere å utnytte stordriftsfordeler i egen pro- 
duksjon, egne merkevarer e.l. 

13 [et marked med priskonkurranse kan den aktøren som har lavest innkjøpspriser oppnå høyere 
enhetsmarginer enn konkurrerende kjeder selv med lavere utsalgspris (alt annet likt). 

Importvern og handel 


Importvernet for matvarer bestar av tollsatser, kvoter og administrative 
ordninger som varierer mellom produktgrupper. Det kan skilles mellom 
varer fra jordbruk og tilhørende meieri- og kjøttindustri og mer bearbei- 
dede næringsmidler. Førstnevnte er forholdsvis standardiserte varer som 
er intensive i bruk av råvarer fra norsk jordbruk og som beskyttes med 
svært høye tollsatser. Tollsatsene for mer bearbeidede og differensierte 
næringsmidler er lavere, men her krever handelen større investeringer i 
nettverk og relasjoner. Beskrivelsen av importvernet i dette avsnittet rela- 
teres spesielt til konkurransesituasjonen i verdikjeden. 


Varer fra jordbruk og meieri- og kjøttindustri 
Råvareintensive varer, som korn, stykningsdeler av kjøtt, melkepulver og 
ulike standarder av hvitoster, er relativt homogene. Standardiserte varer 
kan typisk handles i verdensmarkedene (uten spesielle investeringer 
i nettverk) til internasjonale priser som norske aktører må ta som gitt. 
Importpris inklusive toll (og andre variable handelskostnader som trans- 
port og forsikring) vil da sette en øvre grense på hvor høy pris innen- 
landske leverandører kan ta uten å miste betydelig salg. For slike varer 
kan gunstige konkurransevirkninger oppnås ved å redusere tollsatsene 
såpass mye at det kommer merkbar import innenfor alle produktkate- 
gorier. Norske leverandører vil da bli utsatt for konkurranse, og daglig- 
varekjedene vil få reelle utsidealternativ. Nedenfor skal vi se hvor mye 
importpris inklusive toll i dag overstiger norsk markedspris for en del 
viktige produkter. En alternativ indikasjon på om tollsatsene er prohibi- 
tive vil være om det faktisk kommer import til ordinære tollsatser. Vi vil 
derfor også se på tall for faktisk import av matvarer. Men først gis det en 
kort oversikt over de ulike importordningene. 

I bunn for importvernet ligger høye tollsatser som i prinsippet gjelder 
likt for alle handelspartnere, men hvor utviklingsland som regel inn- 
rømmes en rabatt på 10 prosent.” Ubegrenset import kan skje til disse 
tollsatsene, som for et utvalg av varer vises i tabell 1 (kolonne 3). Ved siden 
av tollsystemet finnes importkvoter regulert gjennom handelsavtaler, 
henholdsvis den multinasjonale WTO-avtalen og ulike bilaterale avtaler 
hvor EØS-avtalen er viktigst. Endelig skjer det import gjennom såkalte 
administrative importordninger, hvor det skilles mellom kvoteimport for 
produkter vi normalt ikke er selvforsynt med (som korn) og midlertidige 
tollnedsettelser når det i perioder er underdekning i det norske marke- 
det relativt til avtalt målpris (som storfe de siste årene). En mer detaljert 
beskrivelse av de ulike importordningene er gitt i Gaasland (2011). 

Det er viktig å være klar over at toll og kvoter kan virke ulikt på den 
innenlandske konkurransen. I et marked med perfekt konkurranse og 
homogene varer er disse instrumentene ekvivalente ved at de for samme 
importmengde vil gi identisk tilpasning i markedet (Bhagwati, 1965). 
Men når det er svak konkurranse, som i det norske leverandørmarke- 
det, vil en kvote gi høyere forbrukerpris enn en tollsats som gir samme 
importmengde (Corden, 1971). Årsaken er at en tollsats legger en øvre 
grense på hvor høy pris innenlandske aktører (også en monopolist) kan 
ta i markedet, mens en kvote gir en absolutt importmengde som ikke kan 
overstiges selv om de innenlandske aktørene øker prisen. 

Naturligvis vil en importkvote, f.eks. for ost fra EU, redusere mar- 
kedet for norske meierier, men den vil i liten grad påvirke konkurran- 
seforholdene i meierisektoren. En bindende tollsats vil derimot utsette 
innenlandske meierier for konkurranse som setter en øvre grense på hvor 
høy pris innenlandske meierier kan ta uten å miste betydelig salg. Om 
tollsatsene settes så høyt at løpende import utelukkes (prohibitive satser), 
forsvinner stort sett konkurranseeffekten. 


14 De såkalte MFN-tollsatsene («Most Favoured Nation») fastsatt i WTO som Norge er bundet til 
å ikke overskride. 

15 WTO-avtalen tillater at det gis preferanser overfor utviklingsland gjennom den såkalte GSP- 
ordningen («Generalized System of Preferences»). 

Tabell 1 sammenligner priser mellom Norge og utlandet for et utvalg 
av sentrale jordbruksvarer. Norske priser er pa engros- eller produsent- 
niva, mens de utenlandske prisene er registrerte enhetsverdier ved faktisk 
import i 2018 (se beskrivelsen under tabellen). Forskjellen mellom faktisk 
toll (kolonne 3) og prisforskjellen mellom Norge og utlandet (kolonne 5) 
utgjør overbeskyttelsen i tollvernet (kolonne 6). Den siste kolonnen viser 
hvor mye dagens tollsats må reduseres for at overbeskyttelsen skal tas 
ut. Hovedbildet som tabellen viser er at tollsatsene gir betydelig over- 
beskyttelse, både for varer som beskyttes med krone- og prosenttoll. 
For de fleste varer må dagens tollsats mer enn halveres for at importpris 
inklusive toll skal komme ned til norsk prisnivå. Det betyr at tollsatsene 
er så høye at de hindrer importkonkurranse.'* 


16 Importprisene i tabell 1 er generelt høyere enn verdensmarkedsprisene som OECD benytter i 
sine beregninger av jordbruksstøtte i sine medlemsland. Den viktigste forklaringen er trolig at 
vi har benyttet registrerte priser ved import til Norge som ofte gjelder små kvantum fra våre 
naboland, mens OECD samler inn realistiske importpriser på verdensmarkedet som helhet. 
Konklusjonen om at det er overbeskyttelse i tollsatsene er robust selv med OECDs priser. 

Tabell 1 Priser, tollsatser og beskyttelsesgrad for sentrale jordbruksvarer (2018). 


Norsk | Import- Toll Import- | Norsk pris Overbes- | Nødvendig 
pris pris (%el. | pris pluss minus kyttelse i | tollreduks- 
(kr/kg) (kr/kg) kr/kg) toll | importpris tollvernet jon for å 
(kr/kg) (kr/kg) | (krperkg) | fjerne over 
beskyt- 
telsen 
Meierivarer 
Kumelk 80 % 
Hvitost 85% 
Brie n/a 
Smør 44% 
Yoghurt, naturell n/a 22,33 8,45 30,78 n/a n/a n/a 
Kjøtt 
Storfe: skrotter, 52% 
fersk/kjalt 
Storfe: biffer, n/a 
fersk/kjalt 
Svin: skrotter, 74% 
ferskt/kjalt 
Svin: skinker, 143,32 n/a 
saltet/tørket 
Svin: sideflesk, 98,22 n/a n/a 
fersk/kjalt 
Lam: skrotter, 258,53 219,72 105% 
fryst 
Kylling: fersk, 26,41 22,57 48,40 70,97 3,84 44,56 92% 
kjølt 
Korn 
vete 3,32 2,09 2,13 4,22 1,23 0,90 42% 
Bygg 2,79 2,12 1,74 3,86 0,67 1,07 62% 
avre 2,52 2,43 1,52 3,95 0,09 1,43 94% 
Egg 19,16 11,14 12,59 23,73 8,02 4,57 36% 


Kilder: Kolonne 1 viser engrospriser for hvitost, smør, storfe, svin, kylling og egg (2018), som for 


hvitost og smør er hentet fra Budsjettnemda for jordbruket (2019a) og for storfe, svin, kylling og 


egg (januar 2018) fra https://www.landbruksdirektoratet.no/no/statistikk/prisutvikling/svin. 


Prisene for korn og lam er produsentpriser oppgitt av Budsjettnemda for jordbruket (2019b). 


Importprisene er enhetsverdier for faktisk import i 2018 funnet i Statistikkbanken til SSB, unntatt 


for melk, som er produsentprisen i EU hentet fra Landbruksdirektoratet (2019a). Tollsatsene er 
hentet fra https://tolltariffen.toll.no/templates TAD/Tolltariffen. 

En indikasjon pa om tollsatsene er prohibitive kan en ogsa fa ved 4 se 
pa tall for import. Tabell 2 viser at importen er sveert lav for alle jord- 
bruksvarer utenom hvete, storfekjøtt og ost. For de to førstnevnte er det 
snakk om administrativ import. Av naturgitte årsaker er det underdek- 
ning på mathvete i Norge, og det skjer derfor regelmessig kvoteimport til 
nedsatt toll. For storfekjøtt har det de senere år vært underdekning rela- 
tivt til produsentprisen som er avtalt i Jordbruksoppgjøret («målprisen»), 
og tollsatsen har dermed vært satt ned. Under normale omstendigheter 
gir de ordinære tollsatsene for storfe, vist i tabell 1, intet realistisk rom for 
import. Som vist i den siste kolonnen i tabell 2, er ost den eneste produkt- 
kategorien hvor det skjer en del løpende import til ordinære tollsatser. 
Siden tollsatsen er svært høy for standard hvitost (277 prosent), er det 
hovedsakelig spesialoster som importeres til en toll på 27,15 kr per kg. 


Tabell 2 Produksjon og handel med jordbruksvarer i 2018 (millioner kg). 


Norsk Import- Import att 

produksjon Import Eksport andel” ordinære 

tollsatser 
Hvete**) 399 303,8 0,76 
Bygg**) 576 01 01 0,00 
Havre**) 283 6,2 0,02 
Kumelk 1526 0,00 

Ost 96 15,5 11,4 0,15 5,7 
Storfekjott 89 10,6 0,6 011 
Fårekjøtt 27 0,7 0,7 0,03 

Svinekjøtt 137 2,0 6,6 0,02 0,2 
Kylling 90 0,6 0,9 0,01 
Egg 64 0,4 0,4 0,01 


*) Norsk konsum er anslatt som norsk produksjon + import - eksport. 
**) Tall for korn er fra 2017, siden 2018 var et spesielt ar på grunn av tørke. 


Kilder: Handelstall er hentet i Statistikkbanken til SSB. Tall for norsk produksjon 

er funnet i Totalkalkylen for jordbruket (Budsjettnemnda for jordbruket, 2019b). 
Opplysninger om import til ordinære tollsatser er hentet fra Landbruksdirektoratet 
(2019b). 

Bearbeidede næringsmidler 

Hvis en bedrift kan differensiere sitt produkt, vil den være eneselger av 
sin variant og dermed oppnå markedsmakt. Bedriften kan da påvirke 
markedsprisen på sin merkevare gjennom solgt mengde. Bearbeidede 
næringsmidler innenfor produktkategorier som pizza, knekkebrød, sjo- 
kolade, supper og ferdigmat, er typiske merkevarer. Selv om en merke- 
vareprodusent er eneselger av sitt produkt (f.eks. Grandiosa fra Orkla), 
konkurrerer den med andre varianter innenfor samme produktkategori 
(f.eks. Rustica fra Dr. Oetker). For differensierte varer finnes det som 
tidligere nevnt ikke lett tilgjengelige markedsplasser eller internasjonale 
referansepriser. Handelen skjer i større grad gjennom nettverk og 
bedriftsspesifikke relasjoner som kan være kostbare å etablere og vedli- 
keholde i et annet land. 

Handelen med bearbeidede næringsmidler mellom Norge og EU regu- 
leres gjennom ordningen med råvarepriskompensasjon (RÅK) som er en 
del av EØS-avtalen. Formålet er å kompensere for prisforskjeller på jord- 
bruksråvarer mellom Norge og EU slik at norsk næringsmiddelindustri 
ikke hemmes av det særnorske, høye prisnivået på råvarer. I møte med 
importkonkurranse benyttes det prisnedskriving for råvarer kombinert 
med tollsatser på import, mens det for eksport benyttes eksporttilskudd. 
Tollsatsene, prisnedskrivningene og eksporttilskuddene skal etter inten- 
sjonen være fastsatt slik at konkurransen mellom norske og europeiske 
næringsmiddelbedrifter ikke forstyrres av nasjonale forskjeller i råvare- 
priser. Som det fremgår av tabell 3, er tollsatsene” mye lavere enn for 
kjøtt- og meierivarer, men likevel ikke ubetydelige.” En mer detaljert 
beskrivelse av RÅK-ordningene er gitt i Gaasland (2011). 


17 De oppgitte tollsatsene gjelder for import fra EU/EØS/EFTA-land som står for hele 92 prosent 
av importen av matvarer under RÅK-ordningen. Handel med bearbeidede næringsmidler skjer 
typisk mellom like og nære land. 

18  Omregnet til prosent av gjennomsnittlig importpris, utgjorde tollen om lag 60 % for yoghurt, 
20 % for pizza og 10 % for knekkebrød, mens den var ubetydelig for supper og sauser. 

Tabell 3 Tollsatser ved import fra EU/EØS/EFTA-land for varer som inngår i ordnin- 
gen med råvarepriskompensasjon (RÅK). 


Tollsats mot EU/EØS/EFTA (kr per kg) 
Andre kaker 1,49 
Barnemat 5,10 
Bred og bredvarer *) 
Deiger og mikser av mel 2,27 
Kakaoprodukter 11,55 
Kjeks og smakaker 1,71 
Knekkebrød 2,33 
Mel og flak av poteter 11,41 
Næringsmidler av korn *) 
Pasta 2,33 
Pizza 5,76 
Supper og sauser 0,35 
Sukkervarer 218 
Tilberedte næringsmidler 4,00 
Yoghurt 12,33 
Øvrig 0,6 


*) Fastsettes ut fra vareinnhold 


Kilder: https://lovdata.no/dokument/SF/forskrift/2012-12-20-1424 og 
https://tolltariffen.toll.no/templates_TAD/Tolltariffen/StartPage.aspx?id=358571& 
epslanguage=no 


Tabell 4 viser at det skjer import innenfor alle varekategoriene som er 
definert som RAK-varer. Totalt var importverdien på 10,8 milliarder kro- 
ner (2018) for produktutvalget i tabellen. I fravær av sammenlignbare tall 
for norsk produksjon er det vanskelig å vite hvor mye importen utgjør 
av norsk omsetning. Men ved å se på produksjonsmengder som har 
mottatt prisnedskrivningstilskudd (Landbruksdirektoratet, 2019b), kan 
importandelen anslås til om lag 30 % for pizza, 30 % for supper og nær 
50 % for sjokolade. Dette tyder på at importen er av en viss størrelse og 
slik gir dagligvarekjedene utsidealternativ. 

Eksporten er til sammenligning lav og nærmest ubetydelig for de fleste 
varekategoriene. Men det finnes noen eksempler på varekategorier hvor 

det skjer næringsintern handel (merkbar eksport og import innenfor 
samme varekategori). Dette gjelder supper (samme verdi som importen), 
knekkebrød (2/3 av importverdien), sjokolade (1/3 av importverdien) og 
til en viss grad pizza (1/5 av importverdien). Bak denne eksporten står det 
multinasjonale selskap som i Norge produserer i relativt stor skala (Orkla 
for pizza og suppe og Mondelez for sjokolade) og nasjonale United Bakery 
for knekkebrød. 


Tabell 4 Handel med utvalgte RÅK-varer i 2018 (verdier i millioner kroner). 


Varegruppe Import Eksport 
Yoghurt 97 <1 
Melkebaserte drikkevarer 193 <1 
Osteerstatninger 58 <1 
Barnemat 158 3 
Sukkervarer 1145 54 
Sjokolade 1088 300 
Sjokolademasse 136 23 
skrem 179 13 
Deiger 288 <1 
Pasta 443 5 
Frokostblandinger 370 4 

nekkebrød 247 168 

jeks 376 8 

ake 344 15 
Pizza 315: 65 
Brødvarer 914 20 
Øvrige bakverk 894 89 
Syltetøy 70 2 
Sauser 970 55 
Supper 64 63 
Modifisert stivelse 41 <1 
Andre næringsmidler 2388 1437 
Total for utvalg 10 787 2397 


Kilde: Landbruksdirektoratet (2019b). 

Handelsmonsteret for bearbeidede næringsmidler er som forventet ut fra 
tidligere omtalt teori og empiri om monopolistisk konkurranse. At Norge 
verken har komparative fortrinn innenfor ordinær industriproduksjon 
eller jordbruksbasert matproduksjon, taler for et betydelig innslag av 
import men lite eksport. Grenseeffekter og spesielt behovet for faste inves- 
teringer i nettverk for å selge merkevarer i et annet land, kan forklare at 
norske bedrifter likevel har relativt høye markedsandeler i det hjemlige 
markedet. Det er også som forventet at import og eksport domineres av 
multinasjonale selskap som er i posisjon til å utnytte stordriftsfordeler i 
produksjon og salg av merkevarer. 

At det, som vist i tabell 4, skjer løpende import innenfor alle pro- 
duktkategoriene, sier lite om graden av konkurranse siden bearbeidede 
næringsmidler per definisjon er unike. Om konkurransen er tilfreds- 
stillende, skulle en forvente at prisleiet på bearbeidede næringsmidler 
ligger på omlag samme nivå som i våre nærmeste naboland. Prissam- 
menligninger pa dette nivået i verdikjeden eksisterer ikke, men Eurostats 
sammenligninger av forbrukerpriser mellom europeiske land (se tabell 5) 
viser at prisforskjellene mellom Norge og naboland som har frihandel 
innenfor EU er spesielt høye for RÅK-varer og/eller næringsmidler som 
ikke er beskyttet av tollsatser (kategorien «Andre matvarer» i tabell 5). 
Sammenlignet med Sverige og Finland er norsk prisnivå om lag 65 % 
høyere. For norske forbrukere utgjør dette en årlig merutgift på nær 14 
milliarder kroner (se tabell 6). 

Slike prisforskjeller kan vanskelig forklares på annen måte enn at 
det er konkurranseproblemer i verdikjeden. Men siden Eurostat måler 
prisforskjeller til forbruker, er det vanskelig å si om kildene ligger på 
leverandørsiden (RÅK-industrien og importører), butikkleddet eller en 
kombinasjon. På leverandørleddet er det spesielt to kilder til handelskost- 
nader som er særegne for Norge. Først er det RÅK-ordningen som ikke 
bare inneholder tollsatser (og slik øker prisene og reduserer salget), men 
også skaper transaksjonskostnader ved at den er komplisert og byråkra- 
tisk. Ordningen er gjenstand for forhandlinger i jordbruksoppgjøret og 

innbyr til strategisk tilpasning (Gaasland, 2011).* Empiri viser at diffuse 
byråkratiske ordninger («red-tape barriers») skaper handelskostnader 
som begrenser antall aktører som handler (Neary, Maggi & Mrazova, 
2018). For det andre bidrar det særnorske fraværet av utenlandske dag- 
ligvarekjeder til å fjerne konkurransepress fra utenlandske leverandører 
og merkevarer som naturlig følger med ved en etablering i Norge. Uten 
en salgskanal som gir nye leverandører innpass i det norske markedet, 
øker terskelen for etablering siden det må foretas nye faste og ikke-gjen- 
vinnbare investeringer i nettverk og relasjoner. For merkevarer som ikke 
er kjente for norske forbrukere, kan det være vanskelig å opparbeide seg 
et volum som kan forsvare slike investeringer. En kan da risikere at mar- 
kedet domineres av noen få aktører. Dette kan også gjelde for matvarer 
som ikke er beskyttet av importvern. 


Er importvernet på mat nødvendig 
for å sikre nasjonale interesser? 


Gevinster ved handel 


Fra økonomisk teori er det velkjent at internasjonal handel er et effektivt 
virkemiddel for å sikre verdiskaping og økonomisk velferd (Krugman, 
Obstfeld & Melitz, 2018). Gevinster ved handel kommer hovedsakelig 
gjennom tre kanaler. Den klassiske forklaringen er at land kan øke sin 
samlede kjøpekraft ved å spesialisere seg i produksjon og eksport av varer 
og tjenester som landet kan produsere billigere enn andre land, og impor- 
tere varer og tjenester som landet er relativt dårlig til å produsere (utnytte 
komparative fortrinn). Den andre kilden til gevinster er at handel fjerner 
begrensingene som nasjonal markedsstørrelse legger på mulighetene til å 
utnytte stordriftsfordeler. Om nasjonale markeder integreres ved å fjerne 


19 For noen varer beregnes for eksempel tollen etter en matrise som løper over råvarer (melkefett, 
melkeprotein, stivelse, mel, kjøtt, egg, ost og bær) og deres prosentmessige innhold i varen, mens 
den for andre varer fastsettes ut fra en standard resept. Tollsatsene kombineres med satser for 
prisnedskrivning for norske råvarer beregnet ut fra innholdet i ferdigvaren. Gjennom tilpasning 
av råvareinnholdet kan en produsent eller importør strategisk påvirke betingelsene. 

20 På importsiden vil typisk store multinasjonale selskap som har høy produktivitet og kjente 
merkevarer ha et fortrinn, og vil gjerne kunne opptre i sameksistens med den dominerende 
norske aktøren. 

handelshindringer blir det samlede markedet større slik at stordrifts- 
fordeler kan utnyttes bedre. Innenfor ulike bransjer (f.eks. bilproduk- 
sjon, elektronikk og næringsmidler) vil bedrifter i de enkelte land typisk 
kunne utnytte stordriftsfordeler siden produksjonen kan selges i hele det 
integrerte markedet. Slik næringsintern handel vil føre til at prisene blir 
lavere og utvalget større i alle land. Handelen mellom rike land domine- 
res i dag av næringsintern handel. Endelig er handel et kraftig verktøy 
for å sikre konkurranse i nasjonale markeder, siden tilgangen på aktører 
øker betydelig når markeder integreres. Som tidligere nevnt domineres 
internasjonal handel av store og effektive bedrifter. Dette bidrar sterkt til 
å utsette nasjonale aktører, som i utgangspunktet har en fordel gjennom 
grenseeffekten, for konkurranse. 

Av flere grunner er gevinstene ved handel spesielt store for små land. 
Små land har et lite variert ressursgrunnlag. I Norge har vi for eksempel 
mer olje og fisk enn innbyggerne kan forbruke, men knapphet på mange 
andre ressurser. På etterspørselssiden utgjør markedsstørrelsen spesielt i 
et lite land en begrensning på mulighetene til å utnytte stordriftsfordeler. 
Endelig vil det i små markeder være plass til relativt få aktører, som kan 
gjøre det vanskelig å sikre god konkurranse. 

Importvernet betyr at Norge for jordbruksbaserte matvarer i liten grad 
benytter seg av de nevnte gevinstmulighetene. Av naturgitte årsaker er 
det åpenbart at Norge ikke har komparative fortrinn innenfor volum- 
produksjon av melk, kjøtt, egg og korn. Likevel holdes produksjonen på 
et høyt nivå gjennom importvern og skattefinansiert støtte. Avsnitt 4 
viste at gevinster ved næringsintern handel heller ikke utnyttes i særlig 
grad. Til tross for at næringsmiddelindustrien typisk kjennetegnes ved 
stordriftsfordeler i produksjonen, er det lite import av matvarer som står 
i et konkurranseforhold til norske jordbruksvarer. Som argumentert for 
i avsnitt 3, bidrar importvernet til sterk konsentrasjon og konkurranse- 
problemer i verdikjeden. Effektivitets- og konkurranseproblemene blir 
spesielt store i et lite land som Norge. 

Er importvernet nødvendig for å 

sikre viktige nasjonale fellesgoder? 

Vurdert ut fra økonomiske og markedsmessige prinsipper for private 
goder, er det altså knyttet høye samfunnsøkonomiske kostnader til 
importvernet. Et omdiskutert spørsmål er om det er koblet fellesgoder 
som kulturlandskap, miljø, biodiversitet og matvaresikkerhet til mat- 
produksjonen. Produksjonens virkning på verdien av slike goder kan i så 
fall betraktes som eksterne virkninger av jordbruksaktivitet og slik legi- 
timere offentlige inngrep. 

Et iboende problem ved slike fellesgoder er at de i fravær av markeds- 
signaler er vanskelige å verdsette og definere. Men uansett vet en at pris- 
støtte, herunder importvern, bare vil være et treffsikkert virkemiddel 
hvis produksjonsteknologien er slik at matvarer og fellesgoder produse- 
res i et fast forhold. Som det gis eksempler på nedenfor, er dette langt fra 
tilfellet for jordbruksrelaterte fellesgoder. Peterson, Boisvert & de Gorter 
(2002) viser at slike goder mest effektivt kan forsynes ved en kombinasjon 
av subsidier og avgifter på innsatsfaktorer i produksjonen. 

La oss ta noen eksempler. Eksisterende undersøkelser tyder på at ver- 
dien av kulturskapet høynes av variasjon, miljøvennlig drift, biodiversi- 
tet, beitende dyr og «nostalgiske attributter» (Drake, 1992). Selv om slike 
kjennetegn er koblet til matproduksjon, øker ikke verdien av disse godene 
proporsjonalt med mengden mat som produseres eller mengden jord- 
bruksareal i drift. Prisstøtte stimulerer til høy intensitet som gjennom 
mekanisering, spesialisering, monokultur og forurensing bidrar til å for- 
ringe verdien av kulturlandskapet. Mer treffsikre virkemidler vil være å 
betale landeiere direkte for å holde areal og eiendom i hevd etter bestemte 
kriterier, som å hindre gjengroing, verne dyrkbar jord, ha et minimum 
av dyr på beite og generelt holde landbrukseiendommene i hevd. Direkte 
støtte til miljø og landskapspleie, heller enn produksjonsstøtte, er blitt 
mer og mer vanlig i andre land, som i Østerrike, Sveits og EU. 

Matvaresikkerhet er en annen type fellesgode som kan legitimere 
offentlige inngrep. Det skilles mellom matvaretrygghet og forsynings- 
sikkerhet. At maten er trygg å spise, kan best sikres gjennom kontroll 
av norskprodusert og importert mat, som i Norge er underlagt Mat- 
tilsynet. Forsyningssikkerhet handler om evnen til å sikre befolkningen 

mat under alle omstendigheter. Til enhver tid ma behovet for kalorier og 
neeringsstoffer kunne dekkes fra kilder som nasjonal produksjon, lager- 
hold, import og matvarehjelp. Tradisjonelt tenker en i denne sammen- 
heng pa avsperring fra omverdenen (bortfall av import og matvarehjelp). 
Men selv ikke overfor sistnevnte skrekkscenario vil en politikk som foku- 
serer på løpende høy selvforsyningsgrad på produktnivå være del av en 
effektiv forsyningsstrategi. Både konsum og forsyning kan omstilles om 
nødvendig, inntaket av energi kan reduseres betydelig under en krise, 
innslaget av fisk og planteføde kan økes på bekostning av mindre energi- 
effektiv føde som kjøtt og melk, og lagerhold av energirike varer som korn 
og sukker er mulig (Brunstad, Gaasland & Vårdal, 2005). Sammenvevde 
økonomier og samarbeid mellom land er kanskje likevel den beste forsik- 
ringen mot krig og sammenbrudd i viktige forsyningslinjer. 


Er importvernet nødvendig for å oppfylle 
jordbrukspolitiske mål? 

De høye samfunnsøkonomiske kostnadene ved importvernet kan altså 
ikke forsvares ut fra hensynet til økonomisk velferdsteori. Jordbruks- 
politikk og importvern handler i stor grad om politisk økonomi og sær- 
interesser (Gaasland, 2015). Gjennom selektiv næringspolitikk ønsker det 
politiske flertallet å opprettholde produksjon, sysselsetting og aktivitet 
som ikke er samfunnsøkonomisk lønnsom.” De politisk erklærte målene 
er hovedsakelig knyttet til produksjon av «norske» produkter (produk- 
sjonsmål) og jordbruksaktivitet i hele landet (distriktsmål). Er importver- 
net nødvendig for å oppfylle disse næringspolitiske målene? Hva skjer og 
hvilke alternative virkemidler finnes hvis myndighetene som et konkur- 
ransepolitisk virkemiddel velger å senke tollsatsene? 


21 Støtten til jordbruket var i 2017 på 24 milliarder kroner (se OECDs årlige beregninger https:// 
www.oecd.org/norway/producerandconsumersupportestimatesdatabase.htm), hvorav 14 mil- 
liarder var skattefinansiert budsjettstøtte og 10 milliarder forbrukerfinansiert skjermingsstøtte. 
Støtten bidrar til å dekke forskjellen mellom norske produksjonskostnader og produktenes 
verdi til internasjonale priser. Støtten er først og fremst rettet inn mot næringspolitiske mål 
(produksjon og sysselsetting i jordbruket) og i mindre grad mot fellesgoder. En nærmere drøf- 
ting av samfunnsøkonomiske kostnader knyttet til jordbrukspolitikken er gitt i Produktivitets- 
kommisjonens første rapport (NOU 2015:1, kapittel 13). 

Som argumentert for i avsnitt 4, vil et første steg for å øke konkurran- 
sen i verdikjeden være å redusere tollsatsene på jordbruksvarer så mye 
at det faktisk kommer import innenfor alle produktkategorier (dvs. eli- 
minerer overbeskyttelsen i tollvernet). Det er i tillegg viktig å rette inn 
særskilte konkurransepolitiske tiltak mot markedet for bearbeidede 
næringsmidler, som er kjennetegnet ved spesielt høye prispåslag i verdi- 
kjeden sammenlignet med EU-land som kan handle fritt seg imellom. 
Handelen med bearbeidede næringsmidler krever nettverk og bedrifts- 
spesifikke relasjoner som det er kostbart å etablere i et annet land. For å 
redusere terskelen for utenlandske merkevareleverandører er det viktig å 
fjerne ordninger som skaper unødige handelskostnader, som for eksem- 
pel RÅK-ordningen. 

Gjennom slike tiltak vil norsk matindustri kunne bli utsatt for 
konkurranse, og dagligvarekjedene vil få reelle utsidealternativ. På 
leverandørsiden vil bøndene og matindustrien få kraftige insentiver til å 
differensiere sine varer gjennom produktutvikling og merkevarebygging. 
Samtidig vil konkurransen virke effektivitetsfremmende, for eksempel 
gjennom strukturtiltak og mer effektive samarbeidsformer i kjeden. På 
sluttleddet vil reelle importmuligheter svekke det viktigste etablerings- 
hinderet for utenlandske dagligvarekjeder. I tillegg kan en forvente mer 
like konkurransevilkår mellom dagens dagligvarekjeder når konkur- 
ranse på leverandørsiden gjør det vanskeligere å diskriminere mellom 
dagligvarekjeder. 

En lettelse i importvernet vil naturligvis påvirke både virkemiddelbruk 
og tilpasning i jordbruket og matindustrien, først og fremst gjennom økt 
konkurranse og dynamikk. For eksempel vil det ikke lengre være mulig 
å detaljregulere produksjonen av de enkelte produktene slik det gjøres i 
dag. Det vil heller ikke være mulig å sikre full selvforsyning av produkter, 
siden dette ikke er forenlig med løpende import. Prisene vil også bevege 
seg mer i tråd med fluktuasjoner i importpriser. Løpende import vil med 
andre ord ikke være forenelig med dagens system for markedsregulering, 
hvor dominerende samvirkebedrifter har ansvar for å styre mot mål- 
priser (fastsatt i jordbruksavtalen) ved hjelp av administrative tiltak (som 
lagring, eksport, administrativ import og omdirigering av produkter til 
industriformål). 


183 


KAPITTEL 5 


Likevel vil en slik reform ikke være til hinder for å opprettholde bøn- 
denes inntekter og jordbruksaktivitet. Bøndene kan kompenseres for 
bortfall av markedsinntekter ved hjelp av direkte tilskudd. Tilskudd er 
generelt et mer effektivt virkemiddel for å oppfylle politiske målsettin- 
ger i primærjordbruket enn importvern og konkurransebegrensninger. 
Tilskudd kan rettes direkte mot politiske mål eller fellesgoder knyttet 
til primærjordbruket. Slik reduseres det samlede støttebehovet, og ikke 
minst unngås negative følgeeffekter på konkurranse og effektivitet ned- 
over i verdikjeden. Tilskudd som finansieres gjennom progressiv beskat- 
ning har i tillegg bedre fordelingsvirkninger enn markedsprisstøtte, som 
i større grad rammer fattige husholdninger med en høy budsjettandel for 
mat. 


Diskusjon og konklusjoner 


I dette kapittelet er det gitt en prinsipiell og helhetlig analyse av hvor- 
dan og gjennom hvilke mekanismer importvernet kan tenkes å påvirke 
konkurranse og effektivitet i verdikjeden. Den sterke beskyttelsen mot 
utenlandske matvarer gir opphav til høy konsentrasjon på leverandør- 
leddet. Mangelen på utenlandske alternativ og svak konkurranse på 
leverandørsiden bidrar igjen til å skape etableringshindringer i daglig- 
varemarkedet. Når en utenlandsk dagligvarekjede hindres i å ta med seg 
sitt nettverk av leverandører, er det lite attraktivt å etablere seg i Norge. 
Fravær av utenlandske dagligvarekjeder fjerner samtidig konkurranse- 
press fra utenlandske leverandører og merkevarer som naturlig ville følge 
med ved en etablering i Norge. Med referanse til den pågående disku- 
sjonen om diskriminerende innkjøpspriser, er det i kapittelet blitt argu- 
mentert for at svak konkurranse og få alternativ til norsk matindustri 
legger til rette for at store norske leverandører kan differensiere prisene 
i henhold til kjøpernes individuelle forhandlingsstyrke. Ved å åpne for 
effektive utsidealternativ gjennom lettelser i importvernet, og slik øke 
konkurransen på leverandørsiden, vil mulighetene til å diskriminere 
mellom dagligvarekjeder svekkes. Forskjeller i forhandlingsmakt mellom 
dagligvarekjedene vil dermed få mindre betydning. Konkurransen i dag- 
ligvaremarkedet vil kunne øke, først ved at de tre gjenværende kjedene 

får mer like konkurransevilkår, og dernest ved at det kan bli lettere for 
nye aktører å etablere seg. 

Mens det er åpenbart at importvernet svekker konkurransen og effek- 
tiviteten i matindustrien, er det vanskeligere å avgjøre hvilken betyd- 
ning de nevnte mekanismene har for konkurransen i butikkleddet. Som 
omtalt i avsnitt 2, er ikke importvernet den eneste hindringen for eta- 
blering i dagligvaremarkedet. Stordriftsfordeler i innkjøp, distribusjon 
og salg gjør at det kan forventes en viss grad av naturlig konsentrasjon. 
Også i våre nordiske naboland som har fri handel innenfor EU-mar- 
kedet, er markedsstrukturen preget av få aktører. Som vist i kapittelet 
«Annerledeslandet Norge» (Friberg et al., 2020), med 2018-tall fra AC 
Nielsen, har de tre største kjedene i Sverige, Danmark og Finland en sam- 
let markedsandel (C3) på henholdsvis 86,2 %, 81,6 % og 92,1 %, mens uten- 
landskeide dagligvarekjeder har markedsandeler pa 4,7 %, 17,7 % og 9,6 %. 
Norge skiller seg likevel ut med spesielt høy C3-konsentrasjon (96,2 %) og 
et totalt fravær av utenlandske dagligvarekjeder. 

Det er omdiskutert hvorvidt få aktører gir svak konkurranse. I et 
marked som preges av priskonkurranse (Bertrand-konkurranse) kan 
konkurransen være sterk selv med få aktører. Om derimot kvantum er 
den strategiske variabelen (Cournot-konkurranse), vil få aktører normalt 
bety svak konkurranse. Priskonkurranse er karakteristisk for næringer 
som omsetter homogene varer, og hvor kapasitet og volum lett kan jus- 
teres. Innenfor dagligvarehandel er disse kjennetegnene bare delvis til 
stede. I betydelig grad selges det differensierte varer, og kapasiteten vil 
på kort sikt kunne være begrenset av leverandøravtaler og kapasitet hos 
norske leverandører. Dagligvaremarkedet kan kanskje best beskrives 
som et to-stegspill hvor kapasitet først settes (gjennom avtaler med leve- 
randører eller egen produksjon), og kjedene deretter konkurrerer i pris. 
Det kan vises at markedsløsningen da blir omtrent som ved kvantums- 
konkurranse (Kreps & Scheinkman, 1983). Få aktører bidrar også til å øke 
sannsynligheten for prissamarbeid. 

Selv om markedsandelene til utenlandske dagligvarekjeder er rela- 
tivt lave i våre naboland (bortsett fra Danmark), kan deres tilstede- 
værelse være viktig for konkurransen. For det første kan de bidra til 
sterkere priskonkurranse i lokale markeder. Hovedsakelig vil dette være i 

tettbefolkede omrader hvor utenlandske kjeder typisk etablerer seg forst. 
At utenlandske kjeder er til stede, kan også bidra til å eksponere innen- 
landske kjeder for latent konkurranse (Baumol, Panzar & Willig, 1982). 
Når en utenlandsk kjede allerede har foretatt irreversible investeringer i 
et land, kan den lettere ekspandere om marginene eller profitten i bran- 
sjen blir unormalt høy. Endelig bringer som nevnt utenlandske daglig- 
varekjeder også med seg nye leverandører og merkevarer som utsetter 
innenlandske leverandører for konkurransepress. 

I forhold til våre viktigste handelspartnere i EU er det norske 
importvernet for mat særegent. Mens norske butikkjeder i stor grad 
begrenses til innenlandske leverandører fra et lite land uten fortrinn 
innenfor jordbruksbasert matproduksjon, har svenske og europeiske 
dagligvarebutikker tilgang til leverandører fra 28 land gjennom et tett 
integrert frihandelsområde. Det er interessant å se hvilke utslag dette gir 
i form av prisforskjeller mellom Norge og EU-land. 

Tabell 5 viser indekser for forbrukerpriser i en rekke europeiske land. 
Vi har tatt med matvarer som omsettes gjennom dagligvarekjeder, og for 
sammenligningens skyld noen grupper av detaljvarer som ikke omsettes 
gjennom dagligvarebutikker. Prisforskjellene fanger opp påslag gjennom 
hele verdikjeden og inkluderer eventuelle avgifter. Gjennomsnittet for 
de 28 EU-landene er normalisert til 100. I tabellen har vi begrenset oss 
til nordeuropeiske land som vi generelt handler mye med og som har et 
lønnsnivå som ikke avviker alt for mye fra det norske.” Den påfølgende 
tabell 6 viser hvor mye prisforskjellene mot Sverige utgjør i merutgifter 
for norske forbrukere. Merutgiftene er beregnet ut fra de oppgitte pris- 
forskjellene i tabell 5 og opplysninger fra Eurostat om faktiske konsum- 
utgifter i Norge for ulike kategorier av matvarer.” 


22 En generell tendens er at forbrukerprisene øker med inntekten til et land. Balassa (1964) og 
Samuelson (1964) har forklart dette ved at det mellom rike og fattige land er større produkti- 
vitetsforskjeller i produksjon av varer som kan handles (f.eks. industrivarer) enn for tjenester 
som må forsynes innenlands (f.eks. dagligvarehandel). Noe av prisforskjellene mellom Norge og 
andre land skyldes altså at norsk lønnsnivå er høyere. Når en ser på prisforskjeller mellom EU- 
land, kommer den såkalte Balassa-Samuelson effekten stort sett til syne ved at land sør og øst i 
Europa har indeksverdier lavere enn 100. 

23 Merverdiavgiften på matvarer er omtrent den samme i Norge og Sverige, men det er for enkelte 
bearbeidede matvarer forskjellige særavgifter. 


186 


VERDIKJEDEN FOR MAT - IMPORTBESKYTTELSE ELLER KONKURRANSE? 


Tabell 5 Prisforskjeller på forbrukernivå mellom Norge og EU-land (2018). 


Dagligvarehandel: Kategorier av matvarer Annen detaljhandel 
Mat- | Melk, | Kjøtt | Brød, | Frukt, | Oljer, Fisk | Andre Klær, | Møbler Hus- 
varer ost, korn- | grønt, fett mat- sko m.m. holdn. 
egg varer | potet varer apparater 

Norge 161 174 155 168 57 146 107 190 131 110 114 
Danmark 130 118 121 152 117 111 128 165 139 99 115 
Finland 119 116 122 128 30 96 112 114 121 101 107 
Sverige 118 112 119 123 26 120 110 116 126 03 116 
Irland 118 121 105 120 26 106 108 139 109 05 101 
Frankrike 116 100 131 112 127 110 115 109 110 04 108 
Belgia 114 112 126 115 08 114 111 107 106 06 105 
Tyskland 102 97 106 102 05 103 126 98 99 96 102 
Nederland 101 102 123 90 102 94 102 90 106 04 97 
UK 93 92 95 87 98 91 80 99 93 99 97 
EU-28 100 100 100 100 100 100 100 100 100 100 100 
Kilde: Eurostat. Hentet fra statistikkbanken til Statistisk sentralbyrå 
(https://www.ssb.no/priser-og-prisindekser). 
En første observasjon er at Norge har betydelig høyere matvarepriser 


(unntatt fisk) enn nordeuropeiske land som kan handle fritt seg imellom. 
For eksempel er norske matpriser 61 prosent høyere enn gjennomsnit- 
tet i EU, og 36 prosent høyere enn i Sverige og Finland. Tabell 6 viser 
at prisforskjellen mot Sverige (tilsvarende gjelder mot Finland) utgjør en 
årlig merutgift for norske forbrukere på 37 milliarder kroner. Siden skjer- 
mingsstøtten til norske bønder «bare» utgjør om lag 10 milliarder av dette 
beløpet, kan 27 milliarder tilskrives høyere marginer eller påslag videre 
nedover i verdikjeden. 

Vi legger deretter merke til at prisforskjellene er spesielt høye for bear- 
beidede næringsmidler («Andre matvarer»). Her er forbrukerprisene 
90 % høyere enn gjennomsnittet i EU, og om lag 64 % høyere enn i Sve- 
rige og Finland. For bearbeidede matvarer utgjør prisforskjellen mot Sve- 
rige og Finland en årlig merutgift på om lag 14 milliarder kroner. Etter 
intensjonen skal det være fri konkurranse mellom norsk og europeisk 
næringsmiddelindustri for bearbeidede næringsmidler, enten ved at det 
kompenseres for nasjonale forskjeller i råvarepriser eller ved at varene 


187 


KAPITTEL 5 


ikke beskyttes mot import. De store prisforskjellene kan imidlertid vans- 
kelig forklares pa annen mate enn at det er konkurranseproblemer i 
verdikjeden. 

En tredje observasjon er at detaljvarer som ikke omsettes gjennom 
dagligvarebutikker og som heller ikke møtes med særlig importvern i 
Norge, som møbler, husholdningsapparater, klær og sko, stort sett ligger 
på samme prisnivå som i våre nordiske naboland. Dette er som forventet 
for verdikjeder som typisk omsetter frihandelsvarer. 


Tabell 6 Prisforskjellene mellom Norge og Sverige omregnet til merutgifter for norske 


forbrukere (beløp i milliarder kroner). 
Relativ Verdi av norsk | Merutgifter 
3 å Norske a 
prisforskjell forbruksuteifter forbruksvolum til for norske 
(Norge/Sverige) 8 svensk pris forbrukere 
Andre matvarer ,64 35,4 21,7 13,8 
Kjøtt ,30 28,1 21,7 6,5 
Frukt, grønt, 1,25 25,7 20,7 51 
potet 
Melk, ost, egg 55 221 14,3 7,8 
Brød og ,36 17,3 12,7 4,6 
kornvarer 
Fisk 0,97 8,6 8,9 -0,2 
Oljer og fett 1,21 2,3 1,9 0,4 
Matvarer totalt 1,36 139,7 102,5 37,2 
Kilde: Eurostat (https://ec.europa.eu/eurostat/statisticsexplained/index.php/ 
Comparative_price_levels_of_consumer_goods_and_services). 


Et første steg for å øke konkurransen i verdikjeden vil være å redusere toll- 
satsene på jordbruksvarer så mye at det faktisk kommer import innenfor 
alle produktkategorier. Det er i tillegg viktig å rette inn særskilte konkur- 
ransepolitiske tiltak mot markedet for bearbeidede næringsmidler, som 
er kjennetegnet ved spesielt høye prispåslag i verdikjeden sammenlignet 
med EU-land som kan handle fritt seg imellom. Handelen med bear- 
beidede næringsmidler krever nettverk og bedriftsspesifikke relasjoner 
som det er kostbart å etablere i et annet land. For å redusere terskelen for 
utenlandske merkevareleverandører er det viktig å fjerne ordninger som 
skaper unødige handelskostnader, som for eksempel RÅK-ordningen. 

Slike tollreduksjoner vil utsette norsk matindustri for konkurranse, 
og dagligvarekjedene vil få reelle utsidealternativ. På leverandørsiden 
vil bøndene og matindustrien få kraftige insentiver til å differensiere 
sine varer gjennom produktutvikling og merkevarebygging. Samtidig 
vil konkurransen virke effektivitetsfremmende, for eksempel gjennom 
strukturtiltak og mer effektive samarbeidsformer i kjeden. På sluttled- 
det vil importmuligheter svekke den viktigste etableringshindringen for 
utenlandske dagligvarekjeder. I tillegg kan en forvente mer like konkur- 
ransevilkår mellom dagens dagligvarekjeder. 

Fra økonomisk velferdsteori finnes det ingen vektige argumenter for 
å beskytte den jordbruksbaserte verdikjeden med importvern. Felles- 
goder knyttet til jordbruksaktivitet, som kulturlandskap, miljøgoder og 
matvaresikkerhet, kan sikres både billigere og bedre med mer målret- 
tede virkemidler. Direkte tilskudd er også et mer effektivt virkemiddel 
for å oppfylle næringspolitiske målsettinger i jordbruket enn importvern 
og konkurransebegrensninger. Tilskuddene kan rettes direkte mot poli- 
tiske mål eller fellesgoder og slik redusere det samlede støttebehovet. 
I tillegg har skattefinansierte tilskudd en bedre fordelingsprofil enn 
markedsprisstøtte. 


Takk til Teis Lunde Lømo, Arne Melchior, Klaus Mittenzwei, Ivar Petter- 


sen, Frode Steen og Erling Vårdal for gode kommentarer. Forfatteren står 
selv ansvarlig for analyse og konklusjoner. 

Hvordan bygge sterke 
merkevarer med norsk identitet 
i dagligvarehandelen? 


Magne Supphellen 
Norges Handelshoyskole (NHH) 


Abstract: Norwegian consumers tend to prefer Norwegian food products to 
imports. However, in order fully to exploit this preference, it is not sufficient to 
use Norwegian brand names or put a generic label with the Norwegian flag on 
the package. Food producers should integrate origin associations in the positi- 
oning of brands according to their specific characteristics and history. In this 
chapter, we offer some practical guidelines on how to do this. 

Secondly, we evaluate two generic food brands, designed to stimulate the 
turnover of Norwegian food products: NytNorge and Matprat. For both brands, 
there is a need for more advanced measurement of effects. Evaluations of avai- 
lable data suggest that Matprat is effective and profitable, whereas NytNorge is 
not. A simulated store experiment showed no significant effects of NytNorge on 
choice of food products. 


Keywords: generic marketing, generic labeling, country-of-origin effects, food 
labeling 

Introduksjon 


Merkevarers potensial for verdiskaping knytter seg til tre hovedfaktorer: 
Kundenes kunnskap om merket (assosiasjonene), hvor langt fremme i 
hukommelsen merket ligger i forhold til konkurrentene (merkekjenn- 
skap) og hvor innarbeidet merkevaren er i kundenes handlevaner (Keller, 
2012). Vi skal her konsentrere oss om den forste faktoren, merkekunn- 
skap, det vil si de assosiasjonene som knytter seg til merkevaren. Disse 
bør være konsistente, relevante og dels differensierende i forhold til kon- 
kurrentene. Merker som utvikler et tydeligere, mer positivt og differen- 
sierende meningsinnhold vil oftere bli valgt av kundene og derved styrke 
bedriftens inntekter og markedsverdi (Keller, 2012; Mizik & Jacobson, 
2008, 2009; Rego, Billett & Morgan, 2009). 

Et nøkkelspørsmål i all merkevarbygging er derfor hvilke assosiasjo- 
ner som bør knyttes til merkevaren for å gjøre den maksimalt attraktiv 
for kundene. Hvilke assosiasjoner som dannes, kan i stor grad styres av 
bedriften. En aktuell mulighet er å knytte merket til et kjent geografisk 
område, f.eks. et land (Norge), en region (Hardanger), eller en by (Trond- 
heim). Hensikten vil være å utnytte spesifikke positive assosiasjoner som 
knytter seg til disse områdene. Vi kaller slike geografiske referanser for 
opphavsassosiasjoner (OA). Mange norske matvareprodukter benytter 
seg av denne strategien, og forskningslitteraturen viser at dette kan være 
en meget effektiv strategi (Koschate-Fischer, Diamonopoulos & Olden- 
kotte 2012). I dette kapittelet skal vi se nærmere på hva som skal til for å 
lykkes med en norsk OA-strategi. 

Et særpreg med OA-strategien er at den dels baseres på produkt- 
merkenes egen merkevarebygging (f.eks. Gildes posisjonering) og dels på 
bruken av generiske virkemidler, det vil si felles tiltak for å holde oppe 
omsetningen av norske matvareprodukter. Vi skal konsentrere oss om to 
hovedaktører innen generisk markedsføring av norske matvarer: Matprat 
og NytNorge. Spørsmålet er om disse ordningene er effektive. Bidrar de 
reelt til å styrke preferansen for produktmerker med norsk identitet? 

Første del av kapittelet handler om hvordan man kan lykkes med 
merkevarbygging som inkluderer OA. Som grunnlag for denne dis- 
kusjonen, gjør vi først kort rede for hvordan vi definerer en effektiv 


194 


HVORDAN BYGGE STERKE MERKEVARER MED NORSK IDENTITET...? 


merkeposisjonering. Dette må til for å etablere en ramme for hvordan 
merkekunnskap (inklusive OA) bør bygges. Diskusjonen i andre del av 
kapittelet handler om hvorvidt Matprat og NytNorge gir effektiv drahjelp 
for merkevarer med en norsk OA-strategi. 


Merkeposisjonering: 
Malbildet for merkekunnskapen 


For a kunne arbeide rasjonelt med a bygge attraktiv merkekunnskap 
er det nodvendig med et tydelig malbilde; det vil si en spesifisering av 
målsatte assosiasjoner for merkevaren. Det er dette som kalles merkets 
posisjonering. De målsatte assosiasjonene bør dreie seg om forhold som 
er viktige for kundene. Noen av dem bør være differensierende i forhold 
til konkurrentene, og disse bør være godt forankret i bedriftens strate- 
giske ressurser (Park, Jaworski & MacInnis, 1986; Supphellen, 2014). Som 
eksempel skal vi se nærmere på merkevaren Nordfjordkjøtt. 

Før innholdet i målsatt nettverk kan avklares, må kategorien og mål- 
gruppen defineres. Nordfjordkjøtt er i hovedsak kjøttprodukter til hver- 
dagsbruk, primært til middag og pålegg. I hverdagen søker folk flest etter 
enkle, rimelige og lett tilgjengelige matvarer med tilfredsstillende kva- 
litet. Hovedmålgruppen er nettopp «folk flest»: Prisbevisste forbrukere 
med en positiv holdning til kjøttmat og med ansvar for å handle inn til 
husholdningen. 

En aktuell (fiktiv) posisjonering for Nordfjordkjøtt er illustrert i figur 
1. Målbildet er et enkelt assosiasjonsnettverk, beskrevet slik man ønsker 
at merkevaren skal oppfattes av kundene. De første assosiasjonene som 
knyttes til merket er sentrale nytteassosiasjoner, det vil si assosiasjo- 
ner som beskriver hvilket utbytte kunden har av å bruke merket (Kel- 
ler, 2012). Tre typer nytte er særlig viktige i kategorien kjøttprodukter til 
hverdagsbruk: At produktene smaker godt, har god kvalitet og en «grei 
pris». På neste nivå ligger de sekundære assosiasjonene, som definerer 
meningsinnholdet i nytteassosiasjonene. De sekundære sier noe om 
hvordan eller hvorfor Nordfjordkjøtt gir kunden de tre formene for nytte. 
Det er sjelden at enkeltassosiasjoner kan differensiere et merke. Som regel 

ma flere assosiasjoner kombineres. For Nordfjordkjott kan vi tenke oss at 
kombinasjonen med «greie priser» og «god kvalitet», stottet av assosia- 
sjoner til Vestlandet, vil kunne differensiere merket. Smaksopplevelsen 
skal være pa nivå med konkurrentene i kategorien (i paritet). Her har ikke 
Nordfjordkjøtt forutsetninger for å differensiere seg over tid, men må 

være på nivå med konkurrentene for at differensieringen skal gi uttelling. 
priser enn 


Godt pålegg 

Figur 1 Merkeposisjonering for Nordfjordkjøtt (forfatterens illustrasjon). Assosia- 

sjoner i grått er differensieringsfaktorer, de øvrige er paritetsfaktorer. 


Merkeposisjoneringer slik den vi har beskrevet i figur 1 er nyttige i arbei- 
det med å bygge sterke merkevarer. Det målsatte nettverket gir fokus på 
de viktigste elementene i kundens nytteopplevelse og klargjør hva merket 
skal skille seg ut på. Det gir også en ramme for kommunikasjon og inno- 
vasjon som sikrer en tydelig merkevare over tid, samtidig som utvalgte 
deler av nettverket kan vektlegges i enkeltkampanjer for å oppnå tilstrek- 
kelig presisjon. 

Det sentrale spørsmålet i vår sammenheng er hvordan opphavsassosia- 
sjoner (OA) kan eller bør inkluderes i slike posisjoneringer. I eksempelet 
med Nordfjordkjøtt er assosiasjonene til Vestlandet knyttet til kvalitet og 
smak. Dette er bare én av mange muligheter. I det følgende bretter vi ut 
disse mulighetene og diskuterer prinsipielt hvordan opphav kan utnyttes 
for å styrke merkevaren. 

Hvordan kan norsk opphav styrke merkevaren? 


Forskning på opphavseffekter viser at opphavsassosiasjoner (OA) kan 
påvirke merkepreferanser på minst fem forskjellige måter (Hong & Wyer, 
1989; Li & Wyer, 1994). 

For det første kan opphav fungere som en generell tommelfingerregel 
(heuristikk). I slike tilfeller fungerer opphavsassosiasjonen som eneste 
basis for beslutningen. I områder av Spania hvor det er mange norske 
turister, er det ikke uvanlig at butikker fører enkelte norske matvarer. Her 
vil nok en del sette pris på å finne norske varer og kjapt velge disse uten 
nærmere overveielse. I den hjemlige handelen vil noen kunne velge frukt 
på samme måte — de velger den norske. For de fleste matvarekategoriene 
er imidlertid denne mekanismen mindre relevant. Flere ting vil spille inn 
enn opphavet, og opphavsinformasjonen vil kunne påvirke vurderingen 
på ulike måter. 

Andre ganger kan opphav fungere som en sammenligningsstandard i 
etterkant av kjøpet. Dette skjer når man oppdager eller lærer om opp- 
havet etter kjøpet. I slike tilfeller kan opphavsinformasjonen bli brukt 
som grunnlag for vurdering av produktopplevelsen: «Dette var norske 
epler på sitt beste», eller «Til å være norske, var de litt spesielle på smaken». 

For det tredje kan opphav fungere som en selvstendig egenskap ved pro- 
duktet i tillegg til andre egenskaper. Det vil si at forbrukeren vurderer en 
rekke egenskaper som smak, kvalitet, sunnhet osv., og blant disse egen- 
skapene inngår også norsk opphav. Denne mekanismen er særlig rele- 
vant for kundegrupper med stor interesse og kunnskap for produktene. 
Slike forbrukere har en tendens til å ta utgangspunkt i enkeltegenskaper 
når de vurderer alternativer. Mekanismen er også spesielt relevant for 
merkevarer som vektlegger funksjonell nytte, det vil si produktenes pro- 
blemløsende egenskaper (f.eks. unngå sukker, tilføre proteiner for å bygge 
muskler, etc.). Funksjonelle merker vurderes oftere på egenskapsnivå enn 
merker med fokus på sensorisk nytte (f.eks. smak, nytelse, eller kognitiv 
stimulans). Sistnevnte evalueres oftere på et overordnet (holistisk) nivå, 
og emosjoner spiller en større rolle (Botti & McGill, 2011). 

Den fjerde typen opphavseffekt er halo-effekten. I dette tilfellet vek- 
ker opphavsinformasjonen emosjoner som farger vurderingen av alle 

egenskapene, positivt eller negativt (Han, 1989). Eksempelvis kan gode 
folelser for Norge og norsk landbruk fore til oppvurderinger av alle egen- 
skaper ved Jarlsberg. Motsatt kan kunnskapen om at en biff kommer fra 
Usbekistan gjøre forbrukeren utrygg og svekke vurderingen av alle egen- 
skaper ved produktet. Halo-effekten er mer fremtredende for sensoriske 
merkevarer (holistisk vurdering) og for konsumenter med lav produkt- 
kunnskap, som stoler mindre på egne vurderinger av produktegenskaper. 

Den femte og siste mekanismen dreier seg om opphavsinformasjon som 
egenskaps-signal. Flere studier viser at opphav kan brukes som grunnlag 
for å utlede informasjon om spesifikke egenskaper ved produktet (Hong 
& Wyer, 1989). Her kommer eksempelet med Nordfjordkjøtt inn i bildet 
(figur 1). I dette eksempelet fungerer det vestlandske opphavet som et sig- 
nal om god kvalitet og smak. Denne mekanismen er særlig relevant for 
kundegrupper som har god kunnskap om både produktet og opphavet. 

Gjennomgangen viser at opphavsinformasjon kan påvirke pro- 
duktvurderinger på ulike måter. Kobler vi denne innsikten med ramme- 
verket for merkeposisjonering, kan vi gi noen retningslinjer for hvordan 
matvareindustrien og handelen kan gå frem for å bygge merkevarer med 
norsk identitet. Vi fokuserer på hvordan opphavsassosiasjoner kan inte- 
greres i målbildet for merkevaren (posisjoneringen). 


Retningslinjer for utvikling av merkevarer 
med norsk identitet i dagligvarehandelen 


Skal en merkevare gis en tydelig norsk identitet, må norske opphavs- 
assosiasjoner (OA) integreres i målbildet for merkevaren. Her følger noen 
praktiske retningslinjer for hvordan dette kan gjøres. 

Grunnlaget for vurderingen av hvordan opphav kan integreres er tre 
typer innsikt. I første omgang må vi forstå hvilke assosiasjoner som knyt- 
ter seg til vår merkevare og konkurrentenes merkevarer i utgangspunk- 
tet, samt hvilke former for nytte som driver merkepreferansene (Keller, 
2012). Dette gir oss et detaljbilde av merkevarens stilling i dag, med styr- 
ker og svakheter i forhold til de viktigste formene for nytte. OA kan være 
en del av dette bildet, eller helt fraværende. 

For det andre trengs innsikt om hvilke (nye) opphav som kan knyttes 
til merkevaren (Norge, Vestlandet, Lofoten, etc.) og hvilke kategoribetin- 
gede assosiasjoner slike opphav aktiverer. I eksempelet med Nordfjord- 
kjøtt er det ikke tilstrekkelig å vite hva folk assosierer med Vestlandet 
generelt; vi må også vite noe om hva de assosierer med mat/kjøtt fra Vest- 
landet. Denne typen innsikt bidrar til å brette ut mulighetsrommet for 
bruk av OA i merkevarebyggingen. 

Den tredje typen innsikt dreier seg om mekanismene for bruk av OA i 
beslutningsprosessen. Dersom OA er til stede i nettverket for merkevaren, 
bør man teste hvilken rolle OA spiller inn mot de faktorene som driver 
preferansene (i vårt eksempel vil vi teste om assosiasjoner til Vestlandet 
reelt påvirker smaken og kvaliteten, jf. figur 1). Alle de fem mekanismene 
vi diskuterte ovenfor bør testes i slike analyser. 

Hvis OA ikke finnes for egen merkevare, kan man gjøre tilsvarende 
analyser for andre merker som har OA, eller gjøre enkle eksperimenter 
med kommunikasjonskonsepter som gjenspeiler de mest aktuelle meka- 
nismene. Hensikten er å få innsikt i hvordan kundene naturlig bruker OA 
i vurderinger av merkevarene. Fungerer OA som selvstendig egenskap 
eller i samspill med andre egenskaper, som i eksempelet med Nordfjord? 
Ser vi spor av halo-effekter? 

Til sammen gir disse tre formene for innsikt et grunnlag for å vurdere 
om (nye) OA skal integreres i målbildet, samt hvordan dette kan og bør 
gjøres. OA bør bare tas inn dersom de, med grunnlag i analysene, kan 
forventes å påvirke merkepreferansen direkte eller indirekte. Det kan 
skilles mellom fire typer tilpasninger: 


1. OA legges inn som selvstendig driver pa primærnivå i målbildet, 
eksempelvis som nytteassosiasjon ved siden av «smak», «kvalitet» 
og «grei pris» for Nordfjordkjøtt (se figur 1). 

2. OA integreres i målbildet på sekundært nivå og gis rollen som 
støtteassosiasjoner for drivere på primærnivå i posisjoneringen, slik 
Vestlandsassosiasjonene støtter «god smak» og «god kvalitet» for 
Nordfjordkjøtt (se figur 1). 

3. OA gis en mer perifer rolle på tertiærnivå (nivå 3) som støtte for 
andre assosiasjoner på sekundært nivå. I figur I kan vi tenke oss at 

vi bak assosiasjonene «gode kjottmiddager» og «godt palegg» la inn 
opphavsassosiasjonen «norske tradisjoner». 
4. Kombinasjoner av 1-3. 


Et femte alternativ er selvsagt å holde OA helt utenfor posisjoneringen. 

For å hente ut potensialet som ligger i OA, er det avgjørende at nye OA, 
eller nye måter å integrere etablerte OA på, vurderes og testes ut. Begren- 
ses analysen til etablerte OA og kjente effekter i historiske data, kan man 
gå glipp av nye og mer effektive alternativer til posisjonering av merke- 
varen. Slike nye muligheter avdekkes best gjennom eksperimenter hvor 
man tester ut serier av budskap som representerer ulike OA-tilpasninger. 

Vi vet lite om hvordan norsk industri og handel jobber i praksis med 
å utnytte potensialet i norske OA. Med utgangspunkt i det vi ser av mar- 
kedskommunikasjon på TV, aviser, internett og i andre kanaler, er det 
grunn til å anta at mange har et betydelig forbedringspotensial. Det er få 
norske produktmerker som tydelig og systematisk spiller på OA i kom- 
munikasjonen. I stedet overlater mange OA-kommunikasjonen til den 
generiske merkeordningen NytNorge og opplysningskontorenes gene- 
riske markedsføring av norsk mat. Neste spørsmål er om dette er en effek- 
tiv strategi. 


Får merkevarer med norsk identitet effektiv 
drahjelp av NytNorge og Matprat? 


I tillegg til kommunikasjonen for enkeltmerker som Gilde, Tine, Nord- 
fjordkjøtt o.a., finner vi i Norge (og i mange andre land) to typer gene- 
risk kommunikasjon som har til hensikt å styrke produktenes nasjonale 
identitet og stimulere omsetningen av norske matvareprodukter. Begre- 
pet generisk kommer av latinske genus eller gener — og betyr art, type 
eller kategori. Formålet med norsk generisk markedsføring er å øke total- 
omsetningen for visse matkategorier produsert i Norge (f.eks. kylling 
eller egg). Reklamen fokuserer på kategorien, ikke spesifikke merkevarer, 
og skal etter hensikten ikke påvirke markedsandelene for produsentene 
innen kategorien (Crespi & Sexton, 2013). 

I Norge har vi for det første opplysningskontorer som driver både med 
faktaformidling om norske matvarer samt aktiv påvirkning med hen- 
sikt å stimulere etterspørselen på kategorinivå. Vi skal se nærmere på 
Matprat, tidligere Opplysningskontoret for kjøtt og egg. For det andre 
har vi merkeordningen NytNorge, som forvaltes av stiftelsen Mat- 
merk. NytNorge er et merke som har til hensikt å «hjelpe folk å velge 
norsk» i butikken. Norsk industri og handel betaler en avgift for å bruke 
NytNorge-merket på emballasjen. 

Matprat og NytNorge har dels overlappende formål (styrke omset- 
ningen av norske matvarer), men ulike roller. Fungerer ordningene etter 
hensikten? Er de lønnsomme? Vi begynner med Matprat. 


Bilde 1. To generiske virkemidler: Matprat og NytNorge-merket. 


Matprat: Økt attraktivitet og omsetning på 
kategorinivå? 


Hovedmotivasjonen bak generisk markedsføring er knyttet til antagelsen 
om at mange matprodukter er relativt homogene. Den enkelte produsent 
har da svake insentiver til å bruke penger på reklame, fordi konkurrentene 
vil høste den samme effekten uten å betale for den («free-riding»). Kon- 
sekvensen av manglende insentiver blir lav reklameintensitet og svekket 
konkurransekraft for kategorien samlet sett. For å øke reklameintensite- 
ten og styrke omsetningen etableres derfor programmer hvor næringen 

gar sammen om felles generisk reklame for kategorien, som regel finan- 
siert via en liten omsetningsavgift (typisk under 1 % av omsetningen). 

Reklamebegrepet omfatter i denne sammenheng mange typer kom- 
munikasjonsaktiviteter i ulike kanaler: Internett, TV, radio, aviser, uke- 
blader og utendørsreklame, samt PR, sponsing, rabattkuponger (særlig i 
USA/Australia), sponsing og sisteledds-reklame i butikk. 

Generiske markedsføringsprogrammer er vanlige i mange land. I Norge 
er Sjømatrådet ansvarlig for generisk markedsføring av norsk sjømat i 
eksportmarkedene, mens opplysningskontorene forvalter ansvaret for 
den generiske markedsføringen av norske kjøtt- og jordbruksprodukter 
i det norske markedet. Matprat har som nevnt ansvar for den generiske 
markedsføringen av kjøtt og egg. Ifølge årsrapportene har budsjettene 
ligget i intervallet 70-79 millioner de siste årene. Om lag 40-46 millioner 
er brukt på generisk markedsføring (Matprat har også andre oppgaver). 
Inntektene kommer fra en omsetningsavgift på bøndenes salg av kjøtt og 
egg til industrien. Har Matprats aktiviteter vært lønnsomme? 

Vi er kjent med at Matprat arbeider med å utvikle en modell for økono- 
metriske lønnsomhetsberegninger. Før denne modellen tas i bruk, må en 
lønnsomhetsvurdering baseres på analyser av lignende aktiviteter i andre 
land samt grove overslag. Konklusjonene vil ha en foreløpig karakter, og 
må etterprøves når modellen og datagrunnlaget er på plass. 


Virker generisk markedsføring? 

For å gi et foreløpig svar på dette spørsmålet, skal vi se nærmere på 
hovedfunn i den internasjonale forskningslitteraturen på effekter av 
generisk matreklame. Tyngden av denne forskningen er amerikansk. 
Hovedgrunnen til dette er at USA var tidlig ute med generiske kampanjer 
(1920-årene), og siden har det vært brukt store beløp årlig på denne typen 
markedsføring. Satsingen har også inkludert registrering av kostnader 
og omsetningstall, og med dette skapt et solid datagrunnlag for analyse 
av effekter. Vi har imidlertid også relevant forskning basert på data fra 
Canada, Storbritannia og Australia. I Norge har vi noe dokumentasjon på 
effekter av generisk markedsføring av norsk sjømat i eksportmarkedene. 
Siden vårt fokus er rettet mot innenlands generisk markedsføring av 


202 


HVORDAN BYGGE STERKE MERKEVARER MED NORSK IDENTITET...? 


kjøtt- og jordbruksprodukter, vil vi ikke gå gjennom disse analysene her. 
Det er likevel verdt å nevne at flere analyser viser at den generiske rekla- 
men for norsk sjømat har vært meget lønnsom (se Kaiser, 2015; Myrland, 
Emaus, Roheim & Kinnucan, 2004). 

Ulike tilnærminger er benyttet i analysene av effekter i forsknings- 
litteraturen. De fleste studiene er basert på økonometriske analyser av 
tidsseriedata og har til hensikt å teste om inntektseffekten av en generisk 
kampanje overstiger kostnaden. De fleste av disse studiene rapporterer 
Average Benefit Cost Ratio (ABCR), det vil si det gjennomsnittlige for- 
holdet mellom inntektseffekten og kostnaden i den aktuelle perioden. Så 
lenge ABCR er større enn 1, er inntektseffekten større enn kostnaden og 
markedsføringen lønnsom. Mange rapporterer også Marginal Benefit- 
Cost Ratio (MBCR), det vil si benefit-cost ratioen for en marginal økning 
i kostanden. Dersom MBCR er større enn 1, vil det være lønnsomt å utvide 
kampanjen og bruke mer penger fordi inntektseffekten av de ekstra kro- 
nene overstiger kostnaden (se figur 2). 


Benefit -cost 
ratio 


lønnsom 
MBCR > 1 


ulønnsom 


Marginal benefit -cost 
ratio (MBCR) 


Figur 2 Vurderinger av generisk markedsføring: Sammenhengen mellom kostnads- 
nivå og benefit-cost ratio. MBCR=Marginal Benefit-Cost Ratio. 


De økonometriske modellene gir relativt gode svar på det sentrale spørs- 
målet om hvorvidt den generiske markedsføringen er lønnsom. Det må 


203 


KAPITTEL 6 


likevel understrekes at slike analyser har sine begrensninger. Ikke minst 
er det en utfordring 4 isolere effekten av den generiske markedsforingen. 
Det er svært mange faktorer som påvirker omsetningen av kjøtt- og jord- 
bruksprodukter. Selv om man forsøker å ta hensyn til alle kjente faktorer 
i modellene, vil det hefte usikkerhet ved estimatene. 

Ifølge Crespi og Sexton (2013) var det i 2007 publisert mer enn 250 stu- 
dier på effekter av generisk markedsføring av matprodukter. Den mest 
sentrale review-artikkelen for denne perioden er Alston, Crespi, Kaiser 
og Sexton (2007). Williams, Capps og Hanselka (2017) har siden gjennom- 
gått 27 ytterligere studier, publisert i perioden 2007-2016. Konklusjonen i 
alle review-artiklene på feltet er entydig: Den generiske markedsføringen 
har i hovedsak vært meget lønnsom for produsentene (bøndene). Analyser 
av en lang rekke generiske markedsføringskampanjer i Australia viser 
lignende resultater. 

Den ferskeste amerikanske analysen av 27 studier for perioden 2007- 
2016 (Williams et al., 2017) viser en gjennomsnittlig benefit-cost ratio 
(ABCR) på 9,69. Det betyr at man i gjennomsnitt fikk igjen mer enn ni 
ganger innsatsen i disse programmene. Variasjonen er imidlertid stor (3,1 
til 15,55). Tar vi med resultatene fra tidligere perioder, finner vi også noen 
få eksempler på ulønnsomme kampanjer, men disse er unntak. Det er 
også interessant å notere at gjennomsnittlig marginal benefit-cost ratio 
(MBCR) for perioden 2007-2016 var 8,70. Dette betyr at den typiske 
kampanjen i tallmaterialet kunne oppnådd større effekter ved å utvide 
budsjettene og bruke mer penger på den generiske markedsføringen. 

I tillegg til inntektseffekten for produsenter og detaljister, tyder 
forskningen på at den generiske markedsføringen gir betydelige ring- 
virkninger for andre næringer (Williams et al., 2017). Flere studier viser at 
effekten av generisk markedsføring ikke er lineær. I likhet med reklame- 
forskning på andre områder, finner man at effekten av økte reklame- 
kostnader er fallende («the law of diminishing returns» — se Williams et 
al. 2017). Bildet er imidlertid mer nyansert enn dette. Når innsatsen på 
generisk markedsføring er liten, er den ofte ulønnsom. Den marginale 
benefit-cost-ratioen (MBCR) er da stigende ved økt pengebruk inntil et 
visst punkt hvor «the law of diminishing returns» slår inn. MBCR blir 

gradvis lavere inntil den faller under 1 igjen, og ytterligere pengebruk blir 
ulønnsom (se figur 2). 

Dette bildet samsvarer også med reklameforskning på andre områder. 
Bruker man for lite penger på markedsføring, trenger man ikke gjennom 
støyen og når ikke ut til mange nok. Effekten uteblir. Kommer man over 
visse terskelverdier, blir kommunikasjonen sterk nok og effektene betrak- 
telig bedre. Ut over dette vil en kunne høste stadig større effekter totalt 
sett, men effekten av den ekstra reklamekrona går gradvis ned. 

Generisk markedsføring av nye kategorier synes å være særlig effektiv. 
Dette er ikke overraskende, siden markedet i slike tilfeller helt mangler 
kjennskap til produktene i utgangspunktet. Et godt eksempel er en ame- 
rikansk studie av generisk markedsføring av melkeproteiner (Balagtas & 
Sumner, 2005). Gjennomsnittlig benefit-cost ratios (ABCR) for produsen- 
tene i denne studien 1a i intervallet 40-79. 

Flere studier viser at generisk markedsforing kan vere meget effektivt 
for a redusere skadevirkningene av negativ publisitet. En generisk kam- 
panje for å kontre negativ presseomtale for bringebær i California (1996- 
1997) var meget lønnsom, og reduserte inntektstapet anslagsvis med over 
100 millioner USD (Richards & Patterson, 2005). Et annet eksempel er en 
eksperimentell studie av effekten av kontrakommunikasjon mot negative 
presseoppslag om kugalskap (Messer, Kaiser, Payne & Wansink, 2011). 
I kontrollgruppen falt betalingsviljen for hamburgerkjøtt med hele 58,9 % 
som følge av den negative informasjonen. I en gruppe hvor denne infor- 
masjonen ble kontret med positiv generisk kommunikasjon om hambur- 
gerkjøtt, falt betalingsviljen bare med 3,3 %. 


Er det sannsynlig at Matprats generiske 

markedsføring er lønnsom? 

I perioden 2014-2018 har omsetningen økt for flere av varekategoriene 
Matprat har ansvar for, spesielt for svin og fjærkre. Det er imidlertid mis- 
visende å kun fokusere på vekst når en skal vurdere effektene av Matprats 
virksomhet. Noen av matkategoriene har i perioden vært under negativt 
press i mediene, med dels sterk kritikk fra ulike perspektiver: dyrevern, 
miljø/klima og kosthold. Kritikken har særlig vært rettet mot rødt kjøtt, 

men ogsa mot kjottproduksjon generelt. Stabile omsetningstall for disse 
kategoriene er sannsynligvis uttrykk for betydelige positive effekter av 
den generiske markedsforingen, fordi man uten denne antagelig ville 
sett fall i omsetningen. Bade den internasjonale forskningslitteraturen 
og markedsutviklingen for de aktuelle matvarekategoriene tyder altsa 
pa at Matprats aktiviteter kan vere lonnsomme. Analyser av aktiviteten 
pa Matprats hjemmesider, hvor forbrukerne henter oppskrifter og annen 
informasjon, drar i samme retning. Hjemmesiden har en sterk posisjon 
og aktiviteten er betydelig, med 36 millioner «økter» i 2017. Eksperimen- 
ter viser også at Matprats reklame oppfattes å være mer troverdig og 
overbevisende enn reklame for produktmerkene (Jakubanecs & Skjeret, 
2015). Matprat er i ferd med å utvikle økonometriske modeller som skal 
brukes i fremtidige analyser av effekter og lønnsomhet. I fravær av slike 
analyser, har vi gjort en enkel regneøvelse for å danne oss et grovt bilde 
av lønnsomheten. 

Vi gjorde først et overslag på hva bonden satt igjen med basert på 
omsetningen i 2017. Vi hentet tall fra SSB, Landbruksdepartementet og 
NIBIO og gjorde et overslag på forbruket i markedet (i kilo) i de aktu- 
elle matkategoriene i 2017. Deretter brukte vi de samme kildene til å lage 
grove overslag på hvilken pris bonden får, inklusive tilskudd, for en kilo 
av de samme produktene (overslag storfe: 50 kr/kg, svin: 25 kr/kg, lam: 
40 kr/kg, kylling: 20 kr/kg, egg: 15 kr/kg). Til sammen gav dette en samlet 
verdi til bonden på ca. 11,4 milliarder i 2017. Matprats budsjett på gene- 
risk markedsføring rettet mot forbruker lå på 40-46 millioner, antagelig 
50-60 millioner dersom vi tar hensyn til lønnskostnader. 

Dersom vi da antar at Matprats aktiviteter representerer en beskjeden 
effekt på 3 % av omsetningen, tilsvarer dette en verdi på 342 millioner 
(3 % av 11,4 milliarder), altså 5-6 ganger mer enn Matprats budsjett. Selv 
en marginal effekt pa kun 1 % svarer til 141 millioner - det dobbelte av 
budsjettet. Disse grove estimatene har sine begrensninger, men indikerer 
likevel at Matprats aktiviteter med høy sannsynlighet er lønnsomme. 

Fører bruken av NytNorge-merket til at flere 
forbrukere velger norske produkter? 


NytNorge-merket ble introdusert i 2009 av Matmerk, en stiftelse etablert 
av Landbruks- og matdepartementet. NytNorge brukes som generisk 
merke på emballasjen og skal bidra til at flere forbrukere velger norske 
matprodukter oftere i butikken. For å benytte NytNorge-merket, må pro- 
duktet bestå av norske råvarer, bonden må følge norske regler (KSL) og 
produktet må være pakket og produsert i Norge. 

Ifølge årsrapporten for 2018 ble NytNorge-merket brukt på emballa- 
sjen til 3830 norske matprodukter i 2018. Det er et betydelig antall. Mat- 
merk krever en avgift for denne eksponeringen, som delvis finansierer 
merkeordningen. I tillegg støttes ordningen via omsetningsavgiften og 
statsbudsjettet. Siden introduksjonen i 2009 er det investert godt over 
100 millioner kroner i utvikling og markedsføring av merket. 


Problemer ved merkeordningen i lys av 

moderne reklame- og merkevareforskning 

NytNorge brukes ikke som hovedmerke, men som støttemerke under- 
ordnet produktmerket (f.eks. Gilde), plassert på et mer perifert sted på 
emballasjen enn produktmerket. For at eksponeringen av støttemerket 
skal ha noen effekt, må to hovedbetingelser oppfylles: Forbrukeren må 
legge merke til det i valgsituasjonen, og merket må representere informa- 
sjon som er relevant og komplementær i forhold til produktmerkets signa- 
ler. Det er fare for at NytNorge-merket kommer til kort med hensyn til 
begge disse betingelsene. 

Forskning viser at forbrukernes oppmerksomhet først rettes mot 
emballasjens overordnede utseende/attraktivitet (gestalt) og deretter mot 
dominerende, kjente visuelle elementer (Palmer, 1999; Pieters & Warlop, 
1999). Innpakningen for de fleste kjøttprodukter domineres av kjente 
norske produktmerker som Nordfjordkjøtt, Finnsbråten, Gilde og Den 
Stolte Hane. Disse merkene er som regel plassert på det mest sentrale 
stedet, det vil si høyt oppe eller i midten, og med større font enn andre 
elementer på innpakningen. Når vi i tillegg observerer at det er mange 

andre visuelle elementer pa pakningen enn NytNorge-merket, og legger 
til at beslutninger i butikk typisk skjer i lopet av fa sekunder (Clement, 
Kristensen & Gronhaug, 2013), skal det mye til for at NytNorge-merket 
fanger kundenes oppmerksomhet. 

Dersom NytNorge-merket likevel legges merke til, er det grunn til 
å tro at merket sjelden bringer vesentlig ny og viktig informasjon. Det 
sentrale signalet merket sender ut handler om norsk opphav og identitet 
(navnet og flagget). Spørsmålet er om dette har noen tilleggseffekt ut over 
produktmerkenes signaler. Svært mange matvarekategorier domineres av 
kjente norske produktmerker. I disse kategoriene gir neppe NytNorge- 
merket vesentlig ny informasjon. Derfor vil vi forvente at NytNorge- 
merket gir ubetydelige tilleggseffekter. Vi utsatte denne antagelsen for en 
test i form av et simulert butikkeksperiment. 


Effekter av NytNorge-merket: En simulert butikktest 


Matmerks årsrapport for 2018 avsluttes med slagordet: «Får folk til å velge 
norsk». Stemmer dette for NytNorge-merket? Vi engasjerte Norstat til å 
gjennomføre et simulert butikkeksperiment.’ Vi avgrenset studien til 
tre typer kjøttprodukter og eksponerte forbrukerne for valgsituasjoner 
hvor NytNorge-merket enten var med på emballasjen eller utelatt. Når 
NytNorge-merket var med på emballasjen, var eksponeringen identisk 
med den reelle eksponeringen på emballasjen i butikken (samme font og 
plassering). Deltagerne var helt eller delvis ansvarlige for innkjøp av mat 
til husstanden og alle hadde et kosthold som inkluderte kjøttprodukter. 
Tre hundre deltagere ble bedt om å forestille seg at de var i butikken 
og at de skulle kjøpe tre typer produkter: entrecote, bacon og salami. 
I hver kategori fikk de velge mellom fire alternativer: tre norske og ett 
utenlandsk produkt. Ett av de norske produktmerkene i hver kategori 
var private label (handelens egne merkevarer). Følgende produktmerker 
var med i studien: bacon: Gilde, Finsbråten, First Price og Tulip; salami: 
Gilde, Frilstad, First Price og Tulip; entrecote: Gilde, Nordfjord, Folkets 


1 Eksperimentet ble finansiert av Opplysningskontoret for egg og kjøtt. Opplysningskontoret had- 
de ingen innflytelse på valg av design eller gjennomføring av studien. 

og Pampas. Gjeldende priser ble vist på en 


prislapp under emballasjen. Hvilket norsk pa 
produkt som hadde NytNorge-merket ble 


systematisk variert og deltagerne ble tilfel- BACON 
dig fordelt på de ulike eksponeringsvari- ) ta 
antene. På denne måten kunne vi for hvert NE OG ; oe 


norsk produktmerke i alle de tre katego- 
riene (til sammen 9 produktmerker) teste 
effekten av 4 bruke NytNorge-merket. 
Resultatene var entydige: NytNorge- 
merket hadde ikke en eneste signifikant 
effekt pa valg av produkt (p < ,05) for noen 
av de ni norske produktmerkene i testen. 


Selv da vi testet effekten pa de mest etnosen- 
triske forbrukerne (som seerlig foretrekker 
nasjonale nere hati ingen effekter. På Bilde 2. Eksempler på stimuli i eksperimentet: Embal- 
lasje med og uten NytNorge-merket. (Foto: BRAND 
spørsmål i etterkant av testen om hvilken COGNITION AS, gjengitt med tillatelse). 
informasjon på innpakningen deltagerne 
la vekt på da de valgte produkter (uhjulpet 
test, det vil si uten alternativer), var responsen dominert av produktmerket 
(«godt merke», «kjent merke»), emballasjens attraktivitet («så godt ut») og 
pris (for lavprisvariantene). Dette er konsistent med tidligere forskning på 
hvilke emballasjeelementer som tiltrekker seg forbrukernes oppmerksom- 
het. At produktet var «norsk» ble nevnt av en del (typisk 10-15 %), men ikke 
av signifikant flere når NytNorge-merket var med på emballasjen enn når 
den var utelatt. Selve NytNorge-merket ble nevnt av svært få. For kun for 2 
av 9 merker var det noen som nevnte NytNorge i det hele tatt. Den høyeste 
responsen var på beskjedne 3,8 % (for Gilde entrecote). 
Testen ble gjennomført på tre produktkategorier. Det er ikke utenkelig 
at NytNorge-merket kan ha en viss effekt for svake/ukjente produktmer- 
ker i andre kategorier, hvor konkurransen fra utenlandske alternativer er 
større. Svært mange matkategorier i norsk dagligvarehandel er imidler- 
tid dominert av sterke norske produktmerker. Våre resultater tyder på at 
effekten av NytNorge-merket vil være minimal i disse kategoriene. 

Våre resultater harmonerer dårlig med Matmerks egne påstander 
om ordningens effektivitet. Hvilken dokumentasjon legger Matmerk til 
grunn for sine påstander? På Matmerks hjemmesider finner vi tre typer 
dokumentasjon (se f.eks. https://www.matmerk.no/no/matmerk/aktuelt/ 
flere-velger-norsk-mat-naar-de-kan). For det første refereres det til tall på 
merkekjennskap. Det rapporteres at kjennskapen til NytNorge-merket er 
høy og stabil, 88 % i 2017 og 89 % i 2018. Slike kjennskapstall er imidlertid 
uegnet til å si noe om effekten av merket i reelle valgsituasjoner i butik- 
ken. Høy kjennskap er en betingelse for at merket skal ha en effekt, men 
ikke en tilstrekkelig betingelse. Dessuten er det uklart hva kjennskaps- 
tallene egentlig representerer. Forbrukerne har svart på følgende spørs- 
mål: «Hvilke informasjons- og kvalitetsmerker for mat kjenner du til?». 
Så har deltagerne fått se visuelle presentasjoner av logoene og krysset av 
for logoer de kjente igjen (såkalt hjulpen kjennskap). Dette er en meget 
svak kjennskapstest og overrapportering er et velkjent problem i slike 
tester (Aribarg, Pieters & Wedel, 2010). Det er også uklart hva responsen 
egentlig betyr. Halvparten av NytNorge-merket består av det norske flag- 
get (eller deler av dette). Alle kjenner det norske flagget. Hvor høye tall 
hadde man fått om man bare brukte det norske flagget i testen? 

For det andre oppgir Matmerk andelen som sier at de ser aktivt etter 
NytNorge-merket i en kjøpssituasjon. Denne indirekte måten å måle effekt 
på har også en rekke metodiske svakheter. Det kan forventes betydelig 
overrapportering. Det er velkjent at deltagere i undersøkelser gjetter på 
hva som er «ønskelige responser» og tilpasser seg dette (Bearden, Nete- 
meyer & Haws 2011). Det er åpenbart ønskelig i vår sammenheng at man 
«ser aktivt etter NytNorge-merket». Dette fører til overrapportering. For 
det andre er det også her uklart hva deltagerne egentlig svarer på. Når 
de bekrefter at de «ser etter NytNorge-merket» som eksponeres visuelt 
med et norsk flagg i testen, mener de da at de sjekker om produktet er 
norsk, eller at de ser etter dette spesifikke merket på emballasjen? Det 
er sannsynlig at begge tankeprosesser gjør seg gjeldende. Dette vil også 
føre til overrapportering. For det tredje har forbrukere en generell ten- 
dens til å rasjonalisere egne valg i etterkant for å fremstå rasjonelle i egne 
og andres øyne. Dette vil kunne lede noen til å bekrefte at de ser etter 

NytNorge-merket i butikken, uten at så er tilfelle i virkeligheten. Også 
denne mekanismen medfører overrapportering. 

Matmerk rapporterer for det tredje andelen forbrukere som bekrefter/ 
avkrefter følgende påstand: «NytNorge gjør at jeg får lyst til å kjøpe norsk 
mat». Igjen benyttes spørsmål som ber om aktiv bekreftelse på ønske- 
lig atferd. De samme innvendingene vi hadde til forrige spørsmål gjelder 
også her. 

Det er særlig to typer metodikk som er egnet til å teste årsak- 
virkningssammenhenger, som effekten av NytNorge-merket på valg 
av matvareprodukt: Eksperimenter og økonometriske analyser av tids- 
seriedata (Wiedermann & von Eye, 2016). Dette er velkjent i faglittera- 
turen. I stedet for slike tester har Matmerk i flere år rapportert resultater 
fra uegnede undersøkelser som med stor sannsynlighet overrapporte- 
rer merkets betydning. Mangelen på effekter i vårt eksperiment styrker 
denne mistanken. 


Konklusjoner 


Mange forbrukere setter pris på at matvarene de finner i butikkene har 
norsk opprinnelse. Opphavsassosiasjoner (OA) kan påvirke både merke- 
preferansen og betalingsvilligheten. Skal man hente ut dette potensialet, 
er det ikke tilstrekkelig å bruke et norsk produktnavn eller henge på et 
generisk merke med norsk flagg, som NytNorge. Merkevareforskningen 
har vist oss at OA kan påvirke merkepreferanser på mange ulike måter. 
OA må knyttes til nytteassosiasjonene i produktmerkets posisjonering 
med utgangspunkt i de spesielle særtrekkene ved den enkelte merkevare. 
Dette krever innsikt i etablerte merkeassosiasjoner, forbrukernes beslut- 
ningsprosesser og effektene av aktuelle OA (Norge, Trøndelag, Lofoten, 
etc.). I dette kapittelet har vi gjort rede for hvordan man kan utforske dette 
potensialet for å styrke merkevarens identitet med opphavsassosiasjoner. 

For det andre stilte vi spørsmålet om NytNorge-merket og Matprat 
bidrar effektivt til å gjøre norske produkter mer attraktive og derved sti- 
mulerer etterspørselen. Matprats virksomhet er sammensatt og vanskelig 
å vurdere uten gode økonometriske analyser. Det er likevel sannsynlig at 
Matprats aktiviteter bidrar positivt til å gjøre kategorien «norsk kjøtt» og 

underkategoriene «norsk kylling», «norsk svinekjøtt» osv. mer attraktive, 
og derved stimulerer etterspørselen i tilstrekkelig grad til at virksom- 
heten er lønnsom. Grove beregninger viser at selv ved beskjedne effekter 
av den generiske markedsføringen på bare 1 % av omsetningen, er lønn- 
somheten god. 

Satsingen på merkeordningen NytNorge bør på den annen side 
revurderes. I tråd med vurderinger av ordningen basert på innsikter fra 
internasjonal emballasje- og merkevareforskning, fant vi ingen effekter 
av NytNorge-merket i et simulert butikkeksperiment, ikke en gang i 
undergrupper som er særlig opptatte av opphav. Matmerks egen doku- 
mentasjon av effekter er utilstrekkelig og dels misvisende. Det bør snar- 
lig gjennomføres nye eksperimenter som tester de reelle effektene av 
NytNorge-merket i flere varekategorier. Det bør også gjennomføres slike 
tester for de andre generiske merkene Matmerk forvalter (Spesialitet og 
Beskyttede Betegnelser). Eksperimentene vil danne grunnlag for grove 
lønnsomhetsvurderinger. Dersom det ikke kan vises til betydelige effek- 
ter, bør virksomheten saneres eller legges om, med fokus på utvalgte kate- 
gorier og produktmerker som får beviselig drahjelp av NytNorge-merket. 

Det er grunn til å tro at Matmerk ikke er alene i bransjen om å benytte 
uegnede metoder for å dokumentere effekter. Det positive er at det finnes 
gode løsninger på dette problemet. Dagens omfattende digitalisering av 
data samt nye økonometriske og eksperimentelle metoder muliggjør ana- 
lyser som er langt mer presise og etterrettelige enn enkle korrelasjoner og 
sammenligninger av gjennomsnitt (på ledende spørsmål). Presis infor- 
masjon om effekter er nødvendig for å vurdere den reelle lønnsomheten, 
men også for å utvikle kunnskap om hvilke virkemidler eller aktiviteter 
som gir best effekt. 

Det store forhandlingsspillet: 
vinnere, tapere og 
reguleringsbehovet 


Erling Hjelmeng 
Universitetet i Oslo/Norges Handelshøyskole" 


Abstract: This chapter takes the negotiations between suppliers and grocery 
chains as a starting point and discusses its impact on competition at the retail 
level. The aim is to analyse the potential for regulatory intervention, both with 
regard to unfair practices as well as competition, and also to discuss the appli- 
cation of the prohibition on abuse of dominant position in the grocery market. 
Several aspects are discussed; price discrimination, access to distribution and 
the use of vertical restraints. The main insight is that as no consistent theory 
of harm has yet been defined, it is not possible to give recommendations as to 
regulatory intervention. 


Keywords: price discrimination, unfair trade practices, abuse of dominance 

Oslo: Cappelen Damm Akademisk. 

Innledning 


I dette kapittelet utforskes forhandlingene innenfor dagligvaresektoren 
nærmere, og da fra et reguleringsperspektiv. Fra Steensnæsutvalgets 
rapport Mat, makt og avmakt i 2011, via Dagligvarelovutvalgets forslag 
om lov om god handelsskikk (2013) og Stortingets vedtak om lov om 
god handelsskikk og utredning av konkurransefremmende tiltak av 
28. mai 2018, til proposisjonen om lov om god handelsskikk av 6. desem- 
ber 2019, har det vært fremmet en rekke forslag til ulike reguleringer i 
bransjen.* Forslagene har vært motivert ut fra to ulike forhold; pastan- 
der om uredelige/uetiske metoder i forhandlinger, og påstander om kon- 
kurransepolitiske utfordringer, særlig knyttet til prisdiskriminering og 
etableringsbarrierer? 

Det er særlig følgende fem idéer og forslag som settes under lupen, 
hvorav det første gjelder effektivitet i kontraktsforhandlinger, mens de 
fire siste har en konkurransepolitisk begrunnelse: 


e Lov om god handelsskikk, 

e forbud mot prisdiskriminering, 

e åpen tilgang til grossist/distribusjonsfunksjon, 
e ekstra begrensninger på vertikalt samarbeid og 
e maksimalgrenser for markedsandeler. 


Disse fem forslagene til økt effektivitet og konkurranse gjennomgås med 
vekt på forhold til eksisterende rett og mulige effekter for effektivitet og 
konkurranse. Tilnærmingen er juridisk, men fremstillingen trekker også 
veksler på økonomisk teori. 


2 Hhv. NOU 2011:4, NOU 2013:6, Innst. 292 S (2017-2018) og Prop. 33 L (2019-2020) Lov om god 
handelsskikk i dagligvarekjeden (til den siste se også Høringsnotat: Forslag til lov om god han- 
delsskikk i dagligvarekjeden, 26.4.19, https://www.regjeringen.no/no/dokumenter/horing-om- 
forslag-til-lov-om-god-handelsskikk-i-dagligvarekjeden/id2641752/). 

3 De konkurransepolitiske innspillene har særlig sammenheng med Oslo Economics’ rap- 
port «Etableringshindringer i dagligvaresektoren», utredning på oppdrag for Nærings- og 
fiskeridepartementet, 2017 (https://osloeconomics.no/wp-content/uploads/Etableringshindringer- 
i-dagligvaresektoren ref2.pdf). Dette er også bakgrunnen for Stortingets vedtak om å be om en 
utredning av bl.a. forbud mot prisdiskriminering overfor dominerende leverandører (Dokument 
8:170 S (2017-2018), Innst. 292 S (2017-2018). 

For å kunne drøfte bade reguleringsbehov og reguleringsmuligheter 
under de alternativene som er skissert ovenfor, er det nødvendig først å 
gi en beskrivelse av egenarten i forhandlingene mellom leverandører og 
kjeder i det norske markedet. 


Forhandlingsspillet og konkurransepolitiske 
problemstillinger 


Forhandlingene mellom leverandører og kjeder i det norske markedet 
omtales gjerne som «høstjakta», og har et skjær av mystikk over seg.* Det 
som er klart, er at kjedenes innkjøp av varer omfatter mye mer enn dette, 
ikke minst innenfor non-food. Det er heller ikke grunn til å tro at alle 
leverandørkontrakter gjenåpnes fullt ut hvert år, men det er lite tilgjenge- 
lig offentlig informasjon om dette. Fokuset i debatten rundt forhandlings- 
spillet i norsk dagligvare har imidlertid vært sentrert rundt «høstjakta», 
og som det er dokumentert gjennom Steensnæs-utvalgets arbeid har det 
fra leverandørhold vært utstrakt misnøye både mht. regi og gjennom- 
føring av forhandlingene> Dagligvarelovutvalget (NOU 2013:6) tok ikke 
stilling til de mange historiene som ble formidlet til Steensnæs, men antok 
at uroen i bransjen indikerte at den hadde kjørt seg inn i et spor som i 
alle fall ikke fremmet effektivitet i forhandlingene. Dette utvalget fant det 
også vanskelig å skille mellom klagemål som skyldtes misnøye med for- 
handlingsresultatet og genuin frykt og uakseptable forretningsmetoder. 
Forslaget til lov om god handelsskikk og hvordan dette tar sikte på å løse 
disse (mulige) problemstillingene tas opp nedenfor. 

Det er uansett ingen grunn til å betvile at forhandlinger er viktige. 
For det første vil forhandlinger normalt bidra til effektive kontraktsløs- 
ninger og dermed verdiskapning, som forhandlingspartene har en felles 
interesse i (mer om dette nedenfor). For det andre opptrer dagligvare- 
kjedene som agenter for forbrukerne, noe som dels er viktig for at for- 
brukerpreferanser skal kommuniseres tydelig tilbake til leverandørene 


4  Faktumbeskrivelsen som presenteres her bygger på samtaler med kjeder, leverandører og 
organisasjoner. Det er ikke foretatt noen vitenskapelig empirisk spørreundersøkelse. 
5 Se vedlegg 15 og 16 til NOU 2011:4. 

(noe som også inkluderer å velge bort produkter), dels for å oppnå lave 
priser som kan føres videre til forbrukerne. Det siste betinger imidlertid 
at konkurransen mellom kjedene fungerer, slik at verdiskapningen ikke 
avleires i kjedeleddet. Dette poenget bringer oss videre til spørsmålet om 
sammenhengen mellom konkurransen på kjedeleddet og måten prisene 
fremforhandles på. 

I alle markeder kan det være kilder til konkurransemessige utford- 
ringer, her definert slik at konkurransen ikke fungerer optimalt. Slike 
utfordringer kan skyldes strukturelle forhold i markedet, at det er fak- 
tiske eller regulatoriske etableringsbarrierer, eller at ett eller flere foretak 
agerer på en konkurransebegrensende måte. Sistnevnte kan enten være 
å hindre at andre får tilgang til markedet, eller at konkurransen mellom 
aktørene på markedet begrenses. 

Konkurransepolitisk er det særlig to spørsmål som kan knyttes til for- 
handlingsspillet: Hvordan er forholdet mellom forhandlingssystemet og 
den asymmetrien i priser mellom ulike kjeder som Konkurransetilsynet 
har avdekket?* Vil forhandlingssystemet også på andre måter kunne ha 
betydning for konkurransen mellom kjedene? Spørsmålet om asymmetri 
kan relateres både til en mulig konkurranseulempe for andre etablerte 
kjeder, eller som en etableringsbarriere for nykommere. 

Sentralt for forhandlingsspillet er modellen det forhandles etter. 
Modellen her varierer mellom kjedene, men samtlige prismodeller tar 
utgangspunkt i G-pris (leverandørens listepris). Denne er så langt jeg 
kjenner til identisk overfor alle kjedene. Fellestrekket er at prisforhand- 
lingene mellom kjeder og leverandører hovedsakelig dreier seg om rabat- 
ter på G-pris. Enkelte kjeder (NorgesGruppen) har historisk likevel ikke 
forhandlet direkte på G-pris, men på en intern avregningsfaktor som 
kalles D-pris (detaljistpris). Dette innebærer at det har blitt forhandlet 
rabatter i % av en pris som settes av NorgesGruppen, mens kronebeløpet 
trekkes fra i G-pris/ Avhengig av utviklingen i forholdet mellom G- og 
D-pris, vil dette kunne føre til skjevheter mellom kunder over tid samt 
ved pris- eller avgiftsøkninger som legges på G-pris, jf. nedenfor. Generelt 


6 Tilsynets rapport av 13. november 2019 er tilgjengelig på https://konkurransetilsynet.no/wp- 
content/uploads/2019/11/Rapport-om-innkjøpsbetingelser 2019.pdf. 
7 Systemet er beskrevet i NOU 2013:6, s. 61-62. 

gjelder at ulike storrelse pa de samlede rabattene vil gi kjedene ulike vil- 
kår (netto salgsverdi eller NSV).* 

Forhandlingsformen med utgangspunkt i G-pris og rabatter har noen 
implikasjoner som er svært relevante for en konkurransepolitisk og kon- 
kurranserettslig forståelse av det norske markedet. Leverandørene har 
naturlig nok et incitament til å tilby en høy G-pris, siden dette flytter 
utgangspunktet for forhandlingene. Dermed vil man også være villig til 
å strekke seg lenger mht. rabattytelser i forhandlingene. Det er dette som 
omtales som «luft» i kalkylene, siden G-prisen representerer et utgangs- 
punkt for forhandlingene (som settes likt overfor ulike kunder). 

Rabattene som gis, allokeres til ulike nivåer i kjedene; noen gis til 
butikk, andre til sentralledd og andre til distribusjonsleddet. De langt 
fleste forhandles av kjedenes sentralledd, men det er også eksempler på at 
rabatter i form av felles markedsføring (joint marketing, JM) forhandles 
av profilhuset, f.eks. KIWI eller Meny.’ Så vidt jeg vet regnes de langt 
fleste rabatter i prosent av G-pris (ev. D-pris), eller som faste kronebeløp.'* 
Dette fører til effekter som at rabatt til enkeltledd i verdikjeden, dvs. beta- 
ling til disse leddene, blir høyere jo høyere G-prisen settes. Dette kan 
redusere kjedenes incentiver til å protestere på økninger i prisgrunnlaget, 
siden fokuset i forhandlingene uansett ligger på rabattene. 

Effektene av en felles bruk av forhandlingsmodell kan ha betydning for 
pris til sluttkunde. En inflatert G-pris vil kunne virke som et fokalpunkt 
som skaper en felles forståelse mellom kjedene om at deler av denne består 
i rabatter som allokeres til f.eks. sentralledd og ikke tas ut i konkurranse 


8 En reell prissammenligning mellom kjeder må nødvendigvis ta utgangspunkt i prisene etter at 
rabatter, samarbeidsbonuser etc. er fratrukket (med unntak selvsagt for fradrag som represen- 
terer genuine motytelser). Konkurransetilsynet foretar sin kartlegging på tre størrelser: «netto 
innkjøpspris», «variabel innkjøpspris» og «motytelsesjustert innkjøpspris», se rapporten pkt. 
2.2.1. 

9 Også Bunnpris, som har et innkjøpssamarbeid med NorgesGruppen, forhandler JM separat. 

10 Fordelingen mellom prosentvise rabatter og faste beløp er usikker. Det har tidligere vært antatt 
at kontraktene er ikke-lineære, og derfor effektive, se for eksempel Gabrielsen (2013) s. 106-109 
(hylleplassbetaling og JM), med henvisning til Matkjedeutvalget (NOU 2011:4). Jf. videre NOU 
2013:6, 8. 51 ff. Sannsynligvis forekommer begge former for kontrakter i det norske markedet, 
men det er ikke mulig å si noe om fordelingen mellom dem. 

nedstrøms." Skal dette være tilfelle ma det foreligge en eller annen form 
for koordinert likevekt mellom kjedene. (Koordinert likevekt benyttes 
her i økonomisk forstand, dvs. at det ikke ligger noen implikasjoner om 
kontakt mellom kjedene, noe som i tilfelle ville vært i strid med konkur- 
ranseloven.) En slik forhandlingsstruktur kan således i prinsippet føre til 
økte sluttbrukerpriser og en avleiring av profitt i den kjedekontrollerte 
delen av verdikjeden, forutsatt at strukturen påvirker konkurransen mel- 
lom kjedene. 

Samtidig har modellen noen egenskaper som både vil kunne bidra til 
å forsterke eventuelle prisforskjeller mellom kjedene ved prisjusteringer 
fra leverandør i «prisvinduene». Ved en avgiftsøkning (der avgiften er del 
av forhandlingsgrunnlaget) vil f.eks. en økning av G-pris reelt sett øke 
distribusjonsleddets inntekter (siden «rabatten» eller distribusjonsveder- 
laget regnes i prosent av denne prisen). For å oppnå en inndekning av 
avgiftsøkningen (i vederlaget kjedene reelt sett betaler (netto salgsverdi)), 
vil leverandør således måtte øke G-pris utover den nominelle avgifts- 
økningen (siden mye «forsvinner» i rabatter). Dette kan slå ulikt ut over- 
for ulike kunder, avhengig av hvilke rabatter og rabattstruktur som er 
fremforhandlet. Paradoksalt nok kan derfor en kunde som har oppnådd 
best betingelser (rabatter) i forhandlingene, ende opp med å bære en 
mindre andel av avgiftsøkningen enn konkurrentene. 

Selv om forhandlingene foregår på prosentvise rabatter av G- eller 
D-pris, gir ikke dette i seg selv en kjede en fordel overfor andre - siden 
alle står fritt til å forhandle på disse parametrene. Riktignok ble det under 
behandlingen av lov om god handelsskikk hevdet at D-prismodellen til 
NorgesGruppen ga slike fordeler. Forutsetningen må da være at Norges- 
Gruppen ensidig kan endre D-pris, eller som nevnt ovenfor at forskjel- 
len mellom G- og D-pris øker skjevheter ved pris- eller avgiftsendringer. 
Forskjellen mellom G- og D-prismodell kan imidlertid ikke i seg selv 


1 Dagligvarelovutvalget drøftet dette spesifikt bare for D-prismodellen, og kom til at denne 
modellen neppe i seg selv ville ha prisdrivende virkninger dersom den bare ble anvendt av én 
leverandør. Utvalget påpekte likevel at en felles prismodell som ble benyttet av samtlige kjeder 
ville kunne ha slik virkning. (s. 62). 

12 Så vidt jeg har forstått, inngår visse avgifter, f.eks. sukkeravgift, i forhandlingsgrunnlaget. Net- 
topp sukkeravgiften er ellers et interessant eksempel, da denne ble økt i 2018 ga det umiddelbart 
utslag på forbrukerpriser, mens reduksjonen i 2019 ikke ga tilsvarende utslag. 

forklare betydelige prisforskjeller, så dersom NorgesGruppen oppnår 
bedre betingelser enn andre kjeder innenfor de rammene for forhandlin- 
ger som er skissert, er bedre forhandlingsteknikk/forhandingsmakt også 
sannsynligvis et betydelig bidrag. Det er likevel vanskelig å utelukke at 
innenfor en struktur der alle kjedene benytter en prismodell som virker 
prisdrivende på denne måten, vil D-prismodellen kunne representere en 
forsterket effekt for NorgesGruppen (i den forstand at modellene samlet 
virker prisdrivende overfor sluttkunde og at NorgesGruppen samtidig sit- 
ter igjen med mer enn øvrige kjeder).” 

Spørsmålet er hvordan en slik forhandlingsstruktur kan opprettholdes 
i et marked med presumtivt sterke leverandører og konkurranse mellom 
kjedene. Her skal det bare angis et par utgangspunkter. 

For det første er det grunn til å sette spørsmålstegn ved leverandørmak- 
ten i det norske markedet, spesielt dersom det ses på leverandører med en 
variert produktportefølje. En dominerende leverandør kan utnytte mar- 
kedsmakt i et marked man er dominerende i til å øke markedsandel i et 
annet marked. Tilsvarende vil en kjøper med kjøpermakt kunne utnytte 
denne i et marked leverandøren er svak i til å skaffe kontroll over et mar- 
ked hvor leverandøren er sterk (en slags omvendt leveraging). Dette er 
ikke i seg selv et problem, men mer et eksempel på at motstående kjøper- 
makt («countervailing buyer power») kan anta ulike former, som ikke 
nødvendigvis kan henføres til markeder for enkeltprodukter. Dette 
representerer en tentativ forklaring for hvorfor leverandørsiden ikke kan 
kvitte seg med den forhandlingsstrukturen som er rådende på markedet, 
jf. nedenfor om dominans vs. kjøpermakt. 

For det andre er spørsmålet hvorfor ikke konkurransen mellom kje- 
dene avhjelper de mulige prisdrivende effektene som er forklart ovenfor. 
I denne sammenheng er det viktig å understreke at det norske daglig- 
varemarkedet er svært gjennomsiktig, jf. ordningen med prisjegere 
og tidligere Konkurransetilsynets påpekning av skadevirkningene av 
systemet med informasjonsutveksling via AC Nielsen. Det kan altså 


13 —Dagligvarelovutvalget vurderte D-prismodellen isolert, og ikke den samlede effekten av G- og 
D-prismodell. Lovutvalget aksepterte, jf. rett ovenfor, at kollektiv bruk av en prismodell kunne 
virke prisdrivende. Det bør understrekes at utvalgets forutsetning var velfungerende konkur- 
ranse mellom kjedene. 

foreligge koordinerte virkninger mellom kjedene, men det ma under- 
strekes at dette vil være et strukturelt problem i markedet, og ikke vil 
representere et brudd på konkurranseloven. 

At en felles prismodell anvendt av kjedene vil kunne fungere som en 
koordineringsmekanisme ble påpekt av Dagligvarelovutvalget.** Utval- 
get drøfter dette i sammenheng med vurderingen av NorgesGruppens 
D-prismodell. Her heter det: 


Dersom det hadde vært slik at samtlige kjeder brukte en tilsvarende modell, 
kan det tenkes at kjedene kollektivt sett kunne ha kommet bedre ut ved at 
modellen virker som en koordineringsmekanisme i markedet. En slik koor- 
dinering vil antakeligvis måtte basere seg på enten stilltiende eller ekspli- 
sitt enighet om å bruke denne eller tilsvarende prisingsmodeller, og vil være 
utsatt for de samme stabilitetsbetraktningene som omgir vanlig koordinering. 
Utvalget understreker at det er en premiss for diskusjonen at konkurransen 
mellom kjedene fungerer. Dersom kjedene samlet benytter prismodeller som 
koordineringsmekanisme, bør dette adresseres etter konkurranseloven, sann- 


synligvis som et spørsmål om misbruk av kollektiv dominans...” 


Det påpekes her at forhandlingsmodellen kan fungere som en «koor- 
dineringsmekanisme i markedet» og da basert på en stilltiende enighet 
om å benytte modellen. Dersom prismodellen også har en prisdrivende 
effekt, innebærer dette en risiko for at sluttbrukerprisen økes. Poenget 
er at alle har kjennskap til den felles (kunstig høye) G-prisen, og at det 
fra denne trekkes ulike rabatter/vederlag som allokeres til ulike punk- 
ter i verdikjeden (for eksempel distribusjonsvederlag). Dette vil muligens 
kunne gi opphav til en felles forståelse om at ikke alle rabatter skal tas ut 
i konkurranse på pris overfor forbruker. Det kan også reises spørsmål om 
hvordan modellen påvirker incentivene til å effektivisere for eksempel 
distribusjonsleddet. 

I en situasjon med slike asymmetriske priser som er påvist av Kon- 
kurransetilsynet, skulle en forvente at forskjellene ville bli tatt ut i økt 


14 NOU 2013:6, s. 62. 
15 NOU 2013:6, s. 62. 

konkurranse av aktøren med best vilkår, dvs. NorgesGruppen.” Det kan 
imidlertid stilles spørsmål om hard konkurranse basert på full videre- 
føring av innkjøpsfordeler til forbrukerne, ville gjort det mulig å over- 
leve i markedet for kjeder med presumptivt dårligere vilkår, jf. her ICAs 
exit fra markedet. En slik strategi ville neppe vært i noens interesse. Ved 
asymmetriske innkjøpspriser, er det da grunn til å tro at den aktøren 
som har dårligst vilkår vil representere en form for «prisgulv» i markedet. 
Aktører med bedre vilkår vil simpelthen ikke ha incentiver til å under- 
kutte denne aktøren for mye (selv om man har mulighet), siden dette på 
sikt sannsynligvis ville ført til sistnevntes exit fra markedet. En bedre 
strategi er da å legge seg tett på/matche denne aktørens priser, i forviss- 
ning om at man vil generere et betydelig overskudd gjennom de rabat- 
tene man er tilstått i forhandlingene. Eksempelvis vil KIWI selvsagt ha 
interesse av å matche Rema 1000s priser, men vil ikke ha incentiver til å 
konkurrere prisen betydelig lenger ned enn det Rema 1000 kan matche. 
Paradokset blir altså at aktøren med dårligst vilkår fungerer som et pris- 
gulv. Innsatsen til de kjedene med best vilkår føres derfor ikke videre til 
konsumentene, som ville vært tilfelle i et ordinært marked. Normalt ville 
en forvente at en rasjonell aktør ville ha tatt ut konkurransefordelen for 
å øke sin markedsandel. At dette ikke skjer, kan imidlertid forklares med 
mulig frykt for regulatoriske virkemidler (kanskje etablert i tilstand av 
politisk panikk), eller frykt for at en ny og mer aggressiv konkurrent vil 
etablere seg dersom Coop eller Rema skulle forsvinne.” 

Et sentralt poeng her er at disse forholdene gjør det vanskelig å snakke 
om en egentlig konkurranseulempe for de to mindre kjedene, dersom 
konkurransefordelen ikke tas ut i reell konkurranse. I stedet kan situa- 
sjonen bli at Rema og Coop konkurrerer mindre hardt overfor Norges- 
Gruppen, fordi NorgesGruppen velger å konkurrere mindre hardt enn 


16 Konkurransetilsynets rapport avdekket imidlertid også at for to av seksten leverandører betalte 
andre kjeder mindre for sitt innkjøpsvolum enn de ville ha gjort med NorgesGruppens betin- 
gelser. Bildet er således ikke entydig. Konkurransetilsynets rapport på https://konkurranse- 
tilsynet.no/wp-content/uploads/2019/11/Rapport-om-innkjøpsbetingelser 2019.pdf. 

17 På dette punktet kan aktørene ha lært av SAS sitt feilgrep ved å konkurrere Braathens mot 
konkurs; utfallet ble at en langt mer effektiv konkurrent (Norwegian) ble etablert. 

det konkurransefordelen gir dem mulighet tilê Coops og Remas konkur- 
ranseulempe vil i så fall veltes over på kundene, samtidig som få aktører 
og etableringshindringer kan forsterke effekten. 

Dersom kjeden med best vilkår er ineffektiv, vil dette selvsagt kunne 
forklare en slik konkurransesituasjon. I Norge bør man sannsynligvis 
også se hen til måten detaljistleddet drives på, der det skjer en betydelig 
duplisering av ressursbruk gjennom overetablering av utsalgssteder.” 

I diskusjonen om markedet har det også vært fremhevet at asym- 
metriske priser representerer en etableringshindring for nye aktører, som 
ikke får tilgang til tilsvarende rabatter som de etablerte kjedene. På dette 
punktet vil kjedene kunne ha en felles interesse av å opprettholde model- 
len, og i stedet forsøke å tilknytte seg nykommere gjennom innkjøps- 
samarbeid. Leverandørene på sin side vil neppe ha noen egeninteresse i å 
ekskludere nykommere. 

Etter denne beskrivelsen av forhandlinger, kontrakter og mulige 
implikasjoner på konkurransen, er det vanskelig å stille noen form for 
diagnose, dvs. påpeke en form for dysfunksjonalitet i konkurransen som 
enkelt kan rettes opp ved konkurransepolitiske virkemidler. 

Ser man på markedets struktur, er det to forhold som peker seg ut; 
konsentrasjon både på kjede- og leverandørnivå, og etableringshind- 
ringer. Førstnevnte kan gi opphav til koordinerte virkninger mellom kje- 
dene (uten at dette rammes av krrl. forutsatt at det ikke er direkte eller 
indirekte kontakt mellom kjedene), samt mulige spørsmål om dominans 
og misbruk (som kan omfatte både selger- og kjøpermakt). Etablerings- 
hindringer i markedet skyldes at man må nå en viss størrelse for å kunne 
konkurrere effektivt, mht. innkjøp, distribusjon og lokasjoner. Samtidig 
spiller selvsagt importvernet en viktig rolle, som ikke behandles videre 
her. 


18 Iseneretid kan det se ut som om KIWI har overtatt rollen som «prisleder» i markedet. Prisoknin- 
gene sommeren 2019 ble f.eks. først iverksatt av KIWI, deretter fulgte de andre aktørene umid- 
delbart. (Påstanden bygger på samtaler med aktører både på kjede- og leverandørnivå). 

19 Se f.eks. oppslag i Dagens Næringsliv 21. februar 2019, s. 4-8 med overskrift «Overetablering av 
dagligvarebutikker» og E24 27. februar 2019: «Kiwi-sjefen: Rema bygger seg til vekst» (https:// 
e24.no/naeringsliv/dagligvarebransjen/kiwi-sjefen-etter-daglivarerapporten-rema-bygger-seg- 
til-vekst/24569670). Se også kapittel 2, Friberg et al. (2020), i denne boken. 

Ser man pa markedsaktorenes adferd kan denne relateres enten til 
horisontale forhold (mellom konkurrenter) eller vertikale (mellom aktø- 
rer på ulike trinn i omsetningskjeden). Horisontalt kan det settes spørs- 
målstegn ved hvor godt konkurransen mellom kjedene egentlig fungerer, 
uten at det i dette ligger noen antydninger om brudd på konkurranse- 
loven. Eksempler kan være at NorgesGruppen tilsynelatende konkurrerer 
mindre hardt mot Rema 1000 og Coop enn det de har mulighet for, og den 
gjensidige tilretteleggingen for prisjegere som kan øke gjennomsiktig- 
heten i markedet og dermed risikoen for koordinering. Samtidig legger 
som påpekt markedsstrukturen og også forhandlingsmodellen forhol- 
dene til rette for koordinerte virkninger. Vertikalt er det neppe grunn til 
å tro at det foreligger særlig mange restriksjoner (se s. 260 ff. nedenfor), 
men dersom det i forhandlingene med leverandørene skulle uttrykkes 
eksplisitte eller implisitte føringer på hvilke vilkår andre kjeder kan tilbys 
vil dette selvsagt være et problem. 


Reguleringsbehov og reguleringsmuligheter: 
Oversikt 


Når man vurderer reguleringsbehovet, må det gjøres et skille mellom 
effektivitet i forhandlingene (dvs. at forhandlingene maksimerer verdi- 
skapningen i kontraktene), og konkurransepolitiske hensyn (som sikrer 
at verdiskapningen kommer frem til forbrukerne). Spørsmålet om regu- 
leringsbehov er dermed todelt: For det første: Er det nødvendig å regulere 
forhandlingene for å legge til rette for maksimert verdiskapning? Forut- 
setningen er da at dagens forhandlinger og kontrakter ikke er optimale. 
Og for det andre: Er det konkurransepolitiske utfordringer i markedet 
som ikke kan løses etter gjeldende konkurranselov? 

Behovet for regulering av forhandlingene har vært omstridt helt siden 
Steensnæs-utvalget lanserte idéen om en lov om god handelsskikk. Dette 
utvalgets forslag var imidlertid innrettet mot leverandørbeskyttelse, og 
gikk således også inn på fordelingen av verdiskapningen i kontraktene. 
Det forslaget som nå er fremmet for Stortinget, dreier seg i likhet med 

Dagligvarelovutvalgets forslag seg utelukkende om 4 legge til rette for 
maksimert verdiskapning i kontraktene, jf. nærmere s. 231 ff. nedenfor.”° 

I utgangspunktet er en slik maksimering noe partene selv skulle ha 
incentiver til å komme frem til, gitt rasjonell atferd. Selv om man for- 
handler hardt på fordelingen av overskuddet, vil det likevel være bedre å 
fordele en større kake enn en liten. Dersom aktørene ikke skulle opptre 
på en slik måte (f.eks. ved at kortsiktig gevinst vedsettes høyere enn lang- 
siktig utvikling av forretningsforholdet), kan det være et behov for bedre 
å legge til rette for effektive forhandlinger. Dette er, jf. nedenfor, sikte- 
målet med forslaget til lov om god handelsskikk. 

Det har vært uttrykt skepsis mot behovet for en slik lovgivning, jf. sær- 
lig argumentet om at partene bør ha felles incentiver til å opptre på en 
verdimaksimerende måte. Så lenge loven ikke griper inn i fordelingen av 
verdier under kontrakten, og partene allerede etterlever de forpliktelsene 
loven oppstiller, vil den likevel kunne ha en verdi som retningsgivende 
for hva som faktisk bidrar til effektive kontrakter. Dette kan være alt fra 
bedre tilretteleggelse for investeringer til prismodeller som unngår f.eks. 
dobbeltmarginaliseringsproblematikk og dermed maksimerer overskud- 
det i verdikjeden. 

Behovet for konkurransepolitisk regulering (i motsetning til regule- 
ring av forhandlingenes effektivitet), er langt mer komplekst. Hvis kon- 
kurransen i et marked ikke fungerer, kan dette ha flere årsaker, som 
også kan opptre sammen. Markedsstrukturen er grunnleggende; jo mer 
konsentrert markedet er, jo dårligere vil konkurransen ofte fungere. Det 
norske dagligvaremarkedet fremstår som konsentrert både på leveran- 
dør- og kjedenivå. I markeder med homogene produkter vil kombina- 
sjonen med konsentrasjon, gjennomsiktighet og jevnstore aktører kunne 
lede til såkalte koordinerte virkninger, dvs. at ingen vil ha incentiver til å 
senke pris fordi man vet at de andre aktørene følger slik at alle kommer 
dårligere ut. 

Etableringshindringer vil være sentralt for en mulighet til å opprett- 
holde en slik koordinert likevekt. I dagligvaremarkedet synes det å være 
betydelige etableringshindringer bl.a. knyttet til fysiske butikklokaler 


20 Prop. 33 L (2019-2020) Lov om god handelsskikk i dagligvarekjeden. 

og landsdekkende distribusjon og logistikk.” Samtidig vil størrelse og 
mulighet til å oppnå konkurransedyktige betingelser fra leverandørene 
være en utfordring. 

Slike forhold vil knytte seg til markedets struktur og egenart. Her fin- 
nes det kun ett verktøy for konkurransemyndighetene: fusjonskontrollen. 
Selv om krrl. $ 12 i prinsippet gir hjemmel for såkalte strukturelle tiltak 
(i ytterste konsekvens tvungen oppsplitting av et dominerende foretak), 
forutsetter dette både forutgående overtredelse av krrl. og dessuten en 
vurdering av proporsjonalitet. Selv om det f.eks. kunne vært fristende å 
pålegge NorgesGruppen å skille ut kjedehuset KIWI og ev. børsnotere 
dette rekker hjemmelen i $ 12 neppe så langt. 

Konkurransen kan også være begrenset gjennom markedsaktørenes 
atferd, f.eks. utveksling av informasjon horisontalt, vertikale restriksjo- 
ner inntatt i kontrakter eller etter en gjensidig forståelse, ev. ensidig bruk 
av markedsmakt. Slike forhold vil imidlertid fanges opp av konkurranse- 
loven $$ 10 og 11. Konkurransebegrensende atferd er det altså kun grunn 
til å regulere dersom den ikke fanges opp av konkurranseloven eller ters- 
kelen for å gripe inn etter loven er for høy. 

For konkurransepolitisk regulering eksisterer det også EØS-rettslige 
skranker iht. EØS-konkurranseloven $ 7. Andre ledd forbyr anvendelse 
av nasjonal konkurranselovgivning som er strengere enn EØS art. 53 på 
avtaler og samordnet praksis, noe som i utgangspunktet er til hinder for 
en strengere konkurranserettslig regulering av krrl. $ 10.” For regule- 
ring av ensidig adferd eksisterer det derimot ikke skranker mot strengere 
nasjonal lovgivning.” 

Dette innebærer at EØS-avtalen ikke er til hinder for en regulering 
som forbyr en leverandør å ta eller kreve diskriminerende eller ulike pri- 
ser, mens det ikke kan vedtas et generelt forbud mot avtaler som inne- 
holder diskriminerende eller ulike vilkår. 

Den naturlige hjemmelen for konkurransepolitisk regulering er krrl. 
$ 14. Bestemmelsen lyder: 


21 —Importvernet bør selvsagt også nevnes, siden det representerer en betydelig etableringshindring 
for utenlandske kjeder. Denne problemstillingen er det imidlertid avgrenset mot her. 

22 Skrankene her er identiske under EØS-avtalen og EU-reglene. 

23 Om hva som ligger i begrensningen til «ensidig adferd» se Gjendemsjø/Anchustegui (2017), s. 11. 

Dersom det er nødvendig for å fremme konkurransen i markedene, kan Kon- 


gen ved forskrift gripe inn mot vilkår, avtaler og handlinger som begrenser 


eller er egnet til å begrense konkurransen i strid med lovens formål. 


Kompetansen er delegert til Nærings- og fiskeridepartementet.** Det er 


således departementet som gir forskrift, som vanligvis utarbeides og for- 


beredes av Konkurransetilsynet. Hittil er det gitt to forskrifter under $ 14; 


om 


bonusprogrammer i innenriks luftfart og om eiendomsannonsering 


over internett.” Førstnevnte ble opphevet i 2013. 


Hjemmelen tar sikte på å fylle et hull i konkurranselovens EØS- 


harmoniserte forbudsregler. Behovet for en slik hjemmel som kunne 


utfylle lovens forbudsbestemmelser ble først påpekt av et mindretall i 


lovutvalget som forberedte krrl. 2004. Denne fraksjonen pekte først på 


svakheter i forbudet mot misbruk av dominerende stilling, før behovet 


for en særlig hjemmel ble løftet frem: 


Bestemmelsen forbyr ikke skadelig atferd når det ikke kan påvises ensidig 
eller kollektiv markedsdominans. Ei heller gir den konkurransemyndighetene 
hjemmel til å (forskrifts-)regulere rammevilkårene generelt for alle aktører. 
Dette kan for eksempel være aktuelt når samfunnsøkonomiske hensyn til- 
sier at insentivene til alle aktørene i bestemte markeder eller bransjer bør 
reguleres. Etter disse medlemmenes oppfatning er den viktigste grunnen til 
at det er behov for en hjemmel til å regulere markedene gjennom generelle 
bestemmelser gitt i forskrift, at det kan være behov for å iverksette konkur- 
ransefremmende tiltak i et marked selv om det ikke foreligger dominans eller 
kan bevises utilbørlig utnyttelse av dominerende stilling. Det vil for eksempel 
kunne være tilfelle dersom det i hele eller store deler av en bransje har utviklet 
seg en salgs- eller innkjøpspolitikk som stenger konkurransevillige aktører 
ute eller som låser kunder inne på en slik måte at konkurransen begrenses 
uten at det kan påvises at noen aktør har en dominerende posisjon eller at de 
har samarbeidet innbyrdes. I slike tilfeller vil det kunne være aktuelt å gripe 


inn og forby en innarbeidet konkurransebegrensende praksis i bransjen for å 


24 
25 


Fastsatt ved kgl. res. 16. april 2004. 
Hhv. forskrift nr. 684 av 20. juni 2007 om forbod mot bonusprogram i innanriks luftfart (opp- 
hevet), og forskrift nr. 1169 av 9. september 2009 om tilgang til boligannonsering på internett. 

legge til rette for 4 stimulere til effektiv konkurranse. En generell regulering 
kan ogsa vere mest hensiktsmessig fordi den sikrer like rammebetingelser for 


alle aktører i vedkommende bransje. 


Synspunktene vant gehør hos departementet, som sluttet seg til mindre- 
tallets vurdering.” Bestemmelsen er ment brukt i markeder der det har 
utviklet seg en praksis som er konkurransebegrensende uten at forbu- 
dene i $$ 10 og 11 nødvendigvis kommer til anvendelse.”* Det er imidlertid 
ikke slik at en mulig anvendelse av $ 10 er til hinder for bruk av $ 14 - i så 
fall ville den vært uten praktisk betydning. 

I NOU 2012:7, der det foretas en generell gjennomgang av virkemidlene 
i konkurranseloven, fremheves $ 14 som viktig for å regulere ensidige 
handlinger der det ikke foreligger dominerende stilling.” Bestemmelsen 
ble styrket ved lovendringen 1. januar 2014, ved at Konkurransetilsynet 
fikk mulighet til å pålegge opphør også ved overtredelser av $ 14-forskrif- 
ter (dvs. at $ 12 også omfatter brudd på $ 14-forskrifter). 

Samlet sett innebærer dette at krrl. $ 14 representerer et fleksibelt regu- 
leringsverktøy for tilfeller hvor konkrete konkurranseproblemer ikke kan 
løses ved anvendelse av lovens forbudsbestemmelser. 

Bestemmelsen er knyttet opp mot noen spesifikke vilkar3° Det sen- 
trale er at det må foreligge «vilkår, avtaler og handlinger» som «begren- 
ser eller er egnet til å begrense» konkurransen. Ved første øyekast kan 
hjemmelen virke overflødig ved siden av $$ 10 og 11, som nettopp retter 
seg mot avtaler eller handlinger med konkurransebegrensende virkning. 
I tilfeller hvor det ikke foreligger individuell eller kollektiv dominans, vil 
bestemmelsen imidlertid kunne være viktig, først og fremst der konkur- 
ransestridige handlinger eller adferd ikke kommer til uttrykk i avtaler 
eller samordning mellom foretak. Samtidig er terskelen lavere etter $ 14 
enn etter misbruksforbudet; det er tilstrekkelig at adferden er egnet til å 
begrense konkurransen. Man behøver m.a.o. ikke å etablere at det fore- 
ligger misbruk av en dominerende stilling. 


26 NOU 2003:12, s. 69. 

27 Ot. prp. nr. 6 (2003-04), S. 73. 

28 Ot. prp. nr. 6 (2003-04), s. 228. 

29 NOU 2012;7, S. 159. 

30 Se nærmere Evensen/Sæveraas (2009), s. 463 ff. 

At adferden ogsa kan omfattes av forbudsbestemmelsene, er ikke til 
hinder for at man benytter § 14. Dette kan f.eks. veere praktisk der man 
etter § 11 er nødt til å påvise en kollektivt dominerende stilling, noe som 
kan vere vanskelig, eller der inngrep i enkeltsaker etter § 10 fremstar som 
lite praktisk eller effektivt. Bestar det et reelt konkurransemessig problem 
i et slikt marked, vil en konkret regulering etter § 14 kunne vere mer 
effektivt enn inngrep gjennom enkeltsaker. 

Videre må forskrifter ta sikte på å «fremme konkurransen». Dette vil- 
kåret vil normalt være oppfylt der det er tale om å gripe inn med for- 
bud mot tiltak med konkurransebegrensende virkning. Derimot vil ikke 
$ 14 gi adgang til å regulere et marked utelukkende for å skape økt kon- 
kurranse, hvis det ikke foreligger en konkret konkurranseskadelig (eller 
potensielt konkurranseskadelig, jf. «egnet til»), praksis blant foretakene. 

Endelig kreves det at adferden det gripes inn mot er i strid med lovens 
formål, jf. $ 1. Dette innebærer at det ikke vil kunne gripes inn mot for- 
hold som, tross deres konkurransebegrensende virkning, gir effektivi- 
tetsgevinster som mer enn oppveier tapet. Ut fra den gjennomgående 
harmoniseringen av konkurranseloven med E@S-reglene innebærer 
dette sannsynligvis at det kan gripes inn dersom fordelene ikke føres 
videre til forbrukerne, jf. formuleringen i $ 10 tredje ledd. Paragraf 14 
er som utgangspunkt en forbudshjemmel. Bestemmelsen gir imidlertid 
ikke bare hjemmel til å nedlegge forbud, men også til å pålegge positive 
tiltak. Dette eksemplifiseres ved forskriften om tilgang til eiendoms- 
annonsering på internett, der aktører pålegges positive forpliktelser til 
å gi tilgang til tjenesten. På denne måten kan hjemmelen sammenlignes 
med Konkurransetilsynets alminnelige påleggskompetanse i $ 12. 

Oppsummeringsvis gir krrl. $ 14 hjemmel til å forby eller regulere 
adferd som begrenser eller er egnet til å begrense konkurransen. Terske- 
len for $ 14-regulering er lavere enn for forbudsvedtak etter krrl. $ 12, 
siden det da må etableres overtredelse av en forbudsbestemmelse. Dess- 
uten gir $ 14 hjemmel for å forby ensidige handlinger som skader konkur- 
ransen uten at det er nødvendig å påvise en dominerende stilling. 

Idéen bak lov om god handelsskikk 
- og hva kan forventes? 


Forhandling av en kontrakt kan sies å ha to elementer: Utformingen av 
samarbeidet og fordelingen av overskuddet kontrakten genererer. Aktø- 
rene vil ha felles interesse i at samarbeidet skal generere så store verdier 
som mulig, og rasjonelle aktører vil nå frem til optimale løsninger. For- 
handlinger er altså grunnleggende effektive. Dette fordi det er partene 
selv som er nærmest til, og normalt også har incentiver til, å komme frem 
til de mest effektive løsningene. For at dette skal slå til, er det imidlertid 
flere forutsetninger som må være til stede, jf. nedenfor. Dersom disse ikke 
er til stede, vil ikke det resultatet forhandlingene genererer nødvendig- 
vis være effektivt. Når det gjelder fordelingen av verdiene som skapes, 
vil partene ha motsatte interesser” Denne fordelingen er det imidlertid 
ikke grunn til å legge seg opp i, med mindre det er ønskelig å gi én part 
en særlig beskyttelse. Her fremstår Steensnæsutvalget og Dagligvarelov- 
utvalget som uenige; mens Steensnæsutvalget ønsket en lov som ville 
beskytte leverandørene, var Dagligvarelovutvalget kun opptatt av å legge 
til rette for effektive forhandlinger Fra et forbrukerperspektiv er det pa 
det rene at dagligvarekjedene fungerer som forbrukernes agenter, dvs. 
at jo mer av verdiskapningen som havner hos kjedene, jo mer kan føres 
videre til forbrukerne gjennom lavere priser. Forutsetningen da er selv- 
sagt at konkurransen mellom kjedene fungerer slik at overskuddet ikke 
avleires hos kjedene og bidrar til økt utbytte og ineffektiv drift. Arbeids- 
delingen mellom konkurransepolitikken og effektivitet i forhandlingene 
kan illustreres som følger: 


31 Se nærmere NOU 2013:6 pkt. 6.3.2 om rimelighet vs. effektivitet. I litteraturen om forhandlinger 
er dette kjent som skillet mellom «integrasjonsforhandlinger» og «fordelingsforhandlinger». 

32 EU-direktivet om «unfair trading practices in business-to-business relationships in the agricul- 
tural and food supply chain» (Parlaments- og Rådsdirektiv (EU) 2019/633), er mer utydelig på 
dette punktet, selv om direktivet på mange punkter er sammenfallende med lov om god han- 
delsskikk. Det er fremdeles usikkert om direktivet vil bli innlemmet i EØS-avtalen. 

Leverandører 


Maksimere 
verdiskapning 


Lov om god 
handelsskikk 


Merverdi videreføres 
til forbrukere pga. 
konkurranse 


Konkurranseloven 


Forbrukere 


Figur 1 Arbeidsdeling mellom lov om god handelsskikk og konkurransepolitikken. 


Dagligvarelovutvalgets forslag til lov om god handelsskikk søker å redu- 
sere reguleringen til det som er nødvendig for å legge til rette for effektive 
forhandlinger - i motsetning til f.eks. å regulere forhandlingsresultatet 
direkte eller å beskytte en presumtivt «svakere» part i forhandlingene» 

Matmaktutredningen (NOU 2011:4) gjennomførte en empirisk spørre- 
undersøkelse der man søkte å kartlegge misnøye knyttet til forhandlin- 
gene. Denne ga inntrykk av at det var mange klager på avtaler man var 
misfornøyd med, og det var vanskelig å skille ut hva som var reelle pro- 
blemer i den forstand at de hadde betydning for effektiviteten i kontrak- 
tene.* Likevel var det indikasjoner på ineffektivitet, f.eks. at usikkerhet 
om forpliktelser kunne føre til at investeringer ikke ble foretatt. Selv om 
slik dysfunksjonalitet normalt vil håndteres av alminnelige rettsregler 
(som f.eks. prinsippet om at avtaler skal holdes), vurderte utvalget det 
slik at det kunne være et behov for lov om god handelsskikk, dersom det 
er slik at forhandlingene tross det man skulle forvente ikke gir effektive 
resultater. 


33 NOU 2013:6 s. 116 (pkt. 13.6.1). 
34 NOU 2013:6, s. 67 (pkt. 7.4 andre avsnitt). 


232 


DET STORE FORHANDLINGSSPILLET: VINNERE, TAPERE OG REGULERINGSBEHOVET 


Nærings- og fiskeridepartementets forslag til lov om god handels- 
skikk i Prop. L 33 (2019-2020) inneholder mest språklige justeringer av 
forslaget fra Dagligvarelovutvalget. Forslaget er konsistent med idéen 
om aktørnøytralitet og effektive forhandlinger. Utover en generell for- 
mulering av god handelsskikk i $ 4 («Forretningsforhold skal bygge på 
redelighet, forutberegnelighet og gjensidig respekt for immaterielle ret- 
tigheter»), inneholder forslaget spesifikke bestemmelser om skriftlighet 
og fullstendighet ($ 5), informasjon i forhandlinger ($ 6) beskyttelse av 
forretningshemmeligheter ($ 7), beskyttelse av investeringer ($ 8), svinn 
og reklamasjoner ($ 9), oppsigelse og delisting ($ 10) og angivelse av for- 
retningsmetoder som ikke er tillatt ($ 11). Sistnevnte er mer eller mindre 
identisk med straffeloven (2005) $ 263 om straffbare trusler. 

Bestemmelsene er først og fremst ment å skape forutberegnelighet i 
kontraktsrelasjonene. Dette kan selvsagt hevdes å være overflødig, siden 
det følger av kontraktsrettens alminnelige prinsipper at avtaler skal hol- 
des, jf. også Norske Lov (1687) 5-1-2. Loven går likevel lenger enn dette, 
siden det dels oppstilles krav om hva som skal være regulert i avtalen 
(f.eks. delisting), og utvider også immaterialrettens beskyttelse for 
forretningshemmeligheter. 

Lovens kanskje viktigste potensial ligger i opprettelsen av et Daglig- 
varetilsyn® som kan stå for en helhetlig tilnærming og håndhevelse av 
lovens bestemmelser — selv om flere av forpliktelsene allerede må anses å 
følge av gjeldende rett. I høringsnotatet av 26. april heter det: 


En viktig begrunnelse for lovforslaget, er å samle reglene om god handelsskikk 
for dagligvareaktørene, som nå er spredt ut over flere regelverk og i ulovfestet 
rett, i én lov. Videre bør loven håndheves av et organ med en helhetlig tilnær- 
ming og spesialkompetanse innenfor lovens bestemmelser og denne bransjen. 
Et offentlig tilsynsorgan med tilgang til et bredt spekter av virkemidler vil 


være en forutsetning for å oppnå lovens formal.* 


35 Prop. 33 L (2019-2020), kap. 6. 
36 Høringsnotat 26. april 2019, s. 66. 

Det er neppe grunn til å forvente de helt store endringene i måten 
kontrakter forhandles på, eller i kontraktenes innhold. At det etableres 
et eget tilsyn som fokuserer på nettopp disse aspektene i kontraktene, må 
imidlertid anses å ha en preventiv effekt dersom det først skulle foreligge 
brudd på standarden. Samtidig vil nok saker for Dagligvaretilsynet være 
av interesse for media, slik at loven kan få en sterkere effekt.” Uansett er 
nok suksessraten avhengig av personen som bekler rollen som direktør, 
jf. erfaringene i England der Christine Tacon synes å ha oppnådd respekt 
både hos kjeder og leverandører. 


Konkurransepolitikk: Virkemidler i 
konkurranseloven 


Konkurranseloven $ 11 forbyr misbruk («utilbørlig utnyttelse») av domi- 
nerende stilling. Bestemmelsen skal forstås identisk med det tilsvarende 
misbruksforbudet i EØS-avtalen art. 54 og Traktaten om den Europeiske 
Unions Virkemåte art. 1023 Dette innebærer at praksis fra EU-dom- 
stolen er avgjørende for forståelsen av bestemmelsen. 

Definisjonen på dominerende stiling ble gitt av EU-domstolen i United 
Brands-saken. Her heter det at dominerende stilling innebærer: 


...a position of economic strength enjoyed by an undertaking which enables 
it to prevent effective competition being maintained on the relevant market 
by giving it the power to behave to an appreciable extent independently of its 


competitors, customers and ultimately of its consumers. 


Det er i alminnelighet lagt til grunn at 40 % markedsandel representerer 
en slags nedre grense for dominans, men det kan ikke utelukkes at en 
slik stilling kan etableres også under denne terskelen.*° Et viktig forhold 


37 Jf. effektene av Konkurransetilsynets offentliggjøring av prisforskjeller i november 2019. 

38 Ot.prp. nr. 6 (2003-04), S. 224. 

39 Sak 27/76 United Brands, [1978] ECR 207 (ECLI:EU:C:1978:22), prem. 65. 

40 Se nærmere Hjelmeng/Sørgard (2014), s. 255-56. I sak C-95/04 British Airways v Kommisjonen, 
[2007] ECR I-2331 (ECLI:EU:C:2007:166) ble dominans etablert med 39,7 % markedsandel. 


234 


DET STORE FORHANDLINGSSPILLET: VINNERE, TAPERE OG REGULERINGSBEHOVET 


er sammenhengen mellom dominansterskelen og hva som utgjør et mis- 
bruk; mange av de typer adferd som karakteriseres som misbruk, vil bare 
være skadelige for konkurransen dersom det foreligger markedsmakt." 
Det er også eksempler på at dominansterskelen har påvirket det nærmere 
innholdet i misbruksvurderingen; når det for eksempel ikke kreves bevis 
for at et foretak som gjør seg skyldig i prisdumping eller rovprising er i 
stand til å sette monopolpris (såkalt «recoupment» etter at konkurren- 
ter er drevet ut fra markedet), skyldes dette nødvendigvis at en slik evne 
ligger implisitt i konklusjonen om dominans. Disse sammenhengene er 
særlig viktige dersom det vurderes å gi misbruksforbudet anvendelse 
også på ikke-dominerende foretak. 

Samtidig eksisterer det åpenbart en hårfin balanse mellom selgermakt 
og kjøpermakt i det norske markedet. Kjøpermakt kan oppheve en domi- 
nerende stilling på leverandørnivå, og kjøpermakt kan også misbrukes. 
Om det eksisterer kjøpermakt eller selgermakt vil dette også kunne ha 
avgjørende betydning for spørsmålet om hvordan misbruksforbudet i 
krrl. $ 11 slår inn. Det er flere indikasjoner på kjøpermakt i det norske 
dagligvaremarkedet, bl.a. at leverandørene ikke har maktet å kvitte seg 
med en forhandlingsstruktur som neppe er til fordel for dem. Jeg går ikke 
nærmere inn på disse spørsmålene, men det er klart at spørsmålet om 
hvem som er dominerende vil være avgjørende for Konkurransetilsynets 
inngrepsmuligheter i markedet.” 

Misbruksforbudet kan anvendes både på individuell og kollektivt 
dominerende stilling. Vedr. det siste finnes det imidlertid begrenset retts- 
praksis, og det virker anstrengt å skulle anvende dette konseptet i det 
norske dagligvaremarkedet. 

Misbruk defineres gjerne som adferd som avviker fra normal forret- 
ningspraksis. I Hoffmann-La Roche ga Domstolen følgende beskrivelse 
av hva som utgjør et misbruk: 


41 Se Guidance on the Commission's enforcement priorities in applying Article 82 of the EC Treaty 
to abusive exclusionary conduct by dominant undertakings, OJ C 45, 24.2.2009, $. 7, pkt. 10 og 11. 

42 Se drøftelsen av dette i lagmannsrettens dom i Tine-saken; LB-2009-89085 pkt. 11 d). Vurderin- 
gen fikk tilslutning av Høyesterett, se Rt. 2011 s. 910 prem. 65. 

The concept of abuse is an objective concept relating to the behaviour of an 
undertaking in a dominant position which is such as to influence the struc- 
ture of a market where, as a result of the very presence of the undertaking in 
question, the degree of competition is weakened and which, through recourse 
to methods different from those which condition normal competition in pro- 
ducts or services on the basis of the transactions of commercial operators, 
has the effect of hindering the maintenance of the degree of competition still 


existing in the market or the growth of that competition.” 


Diskriminerende adferd er nevnt i ordlyden i § 11 bokstav c), der det som 
eksempel på misbruk nevnes «å anvende overfor handelspartnere ulike 
vilkår for likeverdige ytelser og derved stille dem ugunstigere i konkur- 
ransen». Dette kommer jeg tilbake til nedenfor. 

Det vil bare foreligge overtredelse hvis foretaket ikke er i stand til å 
fremføre en saklig og objektiv begrunnelse for sin adferd. Hvis det først 
foreligger en vesentlig forskjellsbehandling som også har konkurranse- 
vridende virkninger mellom kundene, skal det nok en del til før praksi- 
sen vil kunne begrunnes. Typiske tilfeller vil være ulike rabattordninger 
med lojalitetsskapende virkninger, hvor forskjellene overfor den enkelte 
kunde kan begrunnes i relasjonsspesifikke forhold. Rettspraksis gir også 
eksempler på at objektive faktorer som ulikheter i transportkostnader, 
avgifter, markedsføringsvilkår og konkurranseintensitet vil kunne rett- 
ferdiggjøre også geografisk prisdiskriminering.** Tilsvarende uttalte 
Domstolen i STIM at ulikheter mellom offentlige og private kringkastere 
kunne anføres som objektiv begrunnelse for ulike beregningsmodeller 
for opphavsrettsvederlag.* 

Det norske dagligvaremarkedet er konsentrert, både på leverandør- og 
kjedesiden. Det vil absolutt kunne være et potensial for å anvende $ 11 på 
dominerende foretak, enten dette gjelder leverandører som karakterise- 
res som dominerende eller kjeder - der dominans kan diskuteres både på 
detaljistleddet og på innkjøpssiden.** Nedenfor diskuteres anvendelsen 


43 Sak 85/76 Hoffmann-La Roche, [1979] ECR 461 (ECLI:EU:C:1979:36), prem. 91. 

44 Sak 27/76, United Brands v Kommisjonen, [1978] ECR 207 (ECLI:EU:C:1978:22), prem. 228. 
45 Sak C-52/07 Kanal 5 og TV4 v STIM, [2008] ECR I-9275 (ECLI:EU:C:2008:703), prem. 47. 
46 Nærmere om kjøpermakt under misbruksforbudet se Anchustegui (2017). 

av § 11 pa de problemstillinger og reguleringsidéer som er identifisert i 
innledningen. 

Ogsa krrl. § 10 om konkurransebegrensende samarbeid vil selvsagt 
være relevant i det norske dagligvaremarkedet. Som nevnt ovenfor benyt- 
tet Konkurransetilsynet allerede i 2006 $ 10 som brekkstang for å få brakt 
kjedenes informasjonsutveksling gjennom AC Nielsen til opphør. Gjen- 
nomsiktighet mellom kjedene og dermed koordinerte virkninger er også 
en aktuell problemstilling i tilknytning til gjensidig tilrettelegging for 
såkalte prisjegere. 

Endelig vil $ 10 kunne fange opp vertikale restriksjoner, dvs. restrik- 
sjoner avtalt mellom uavhengige foretak på ulike ledd i verdikjeden. De 
fleste slike restriksjoner er unntatt fra forbudet etter forskriften om ver- 
tikale restriksjoner (forutsatt en markedsandelsterskel på 30 %), mens 
prisbindinger i form av faste priser eller minimumspriser rammes av 
forbudet. Disse forholdene kommer jeg tilbake til i på s. 260 ff. nedenfor. 


Konkurransepolitisk regulering 


Innledning 

Innledningsvis er det pekt på fire mulige reguleringer av konkurranse- 
politisk art: forbud mot prisdiskriminering, regulering av tilgang til dis- 
tribusjon, strengere tilnærming til vertikale restriksjoner og tak på eller 
restriksjoner knyttet til markedsandel. En drøftelse av slike ulike virke- 
midler kan imidlertid bli hengende litt i luften, all den tid det ikke er 
mulig innenfor rammene av dette kapittelet å stille en konkurransepoli- 
tisk diagnose på at noe bestemt er galt og eventuelle årsaker til dette. Kon- 
kurransetilsynets avdekking av asymmetri i innkjøpspriser representerer 
f.eks. et faktum som må vurderes nærmere både mht. virkninger, årsaker 
og betydning for konkurransen samt opp mot de rettslige terskler som 
finnes i konkurranseloven. Innenfor rammene av dette arbeidet kan det 
beskrives hvilke rettslige terskler som gjelder, og det kan antydes mulige 
virkninger av, og ikke minst utfordringer knyttet til, ulike reguleringer. 
Gjennomgående vurderes først bestående virkemidler i konkurranse- 


loven, før jeg ser nærmere på spesifikke reguleringsmuligheter. 

Forbud mot prisdiskriminering 
Prisdiskriminering etter gjeldende konkurranselov 


I prinsippet kan asymmetriske priser angripes pa to mater etter § 11: For 
det forste som klassisk annenlinjes prisdiskriminering, eller som misbruk 
av kjøpermakt. Sistnevnte innebærer at en dominerende kjøper benytter 
kjøpermakten til å påføre konkurrenter en konkurranseulempe («raising 
rivals’ costs»).” Misbruk i en slik relasjon må forutsette at det foreligger 
eksplisitt eller implisitt enighet eller krav om at konkurrenter skal ha dår- 
ligere vilkår. Det er vanskelig å karakterisere det som misbruk at en aktør 
fremforhandler så gode vilkår som mulig for seg selv - med mindre det 
skulle være tale om en form for omvendt predasjon. I det følgende foku- 
seres det på diskriminering og dominans på selgersiden. 

Ved vurdering av prisdiskriminering under misbruksforbudet er det 
helt essensielt å definere skadehypotesen riktig. Det finnes flere former for 
diskriminering som kan omfattes av misbruksforbudet i konkurranse- 
retten, og som kan være relevant for den foreliggende problemstillingen: 


I. Diskriminering mellom kunder for å svekke en konkurrent (slik at 
konkurrentens kunder gis bedre vilkår) 

2. Diskriminering mellom kunder der det dominerende foretaket 
ikke selv er til stede på nedstrømsmarkedet (såkalt ren annenlinjes 
diskriminering).* 


Primært gjelder problemstillingen knyttet til asymmetriske innkjøps- 
priser i dagligvaremarkedet ren annenlinjes diskriminering, jf. kategori 
nr. 2. I den utstrekning det foreligger diskriminering som også fører til at 
mindre leverandører stenges ute eller hindres i å ekspandere, vil det også 
kunne foreligge førstelinjesvirkninger (kategori nr. 1). Hypotesen kunne 
da være at den største kjeden promoterer merkevarer fra leverandører 
hvor de oppnår størst prisfordel, som i sin tur kan hevdes å styrke disse 


47 Se nærmere Anchustegui (2017), s. 241 ff. om «buyer induced price discrimination». 

48 I tillegg kan misbruksforbudet ramme nasjonalitetsbestemt forskjellsbehandling og diskrimi- 
nering mellom egen nedstrømsvirksomhet og konkurrenter som er avhengige av å kjøpe tje- 
nester fra det dominerende foretaket (typisk tilgang til infrastruktur). Ingen av disse kategoriene 
behandles nærmere her. 

merkevarene også i andre kjeder. En slik hypotese fremstår imidlertid 
som svært usikker, siden leverandøren også vil kunne tape salg i andre 
kjeder til mindre leverandører, og «promoteringseffekten» dessuten vil 
være begrenset til den favoriserte kjeden. Dessuten kan det selvsagt være 
et utslag av nettopp ønsket konkurranse mellom leverandører, så lenge 
det ikke går over i predasjon. En annen førstelinjeshypotese kunne være 
at rabattene som ytes anses som en form for lojalitetsrabatter, for eksem- 
pel dersom rabattene ytes retroaktivt først når et bestemt kvantum er 
oppnådd over en viss periode En tredje skadehypotese kan være at pri- 
sene representerer predasjon, men heller ikke her er det indikasjoner på 
at dette skulle være tilfelle. 

Forbud mot ren annenlinjes diskriminering er omstridt, dels fordi 
skadevirkningene for konkurransen og forbrukerne ikke er entydige, dels 
fordi vurderingen i praksis synes å fokusere mer på «like vilkår» og rett- 
ferdighet enn konkurranse og effektivitet, og endelig at ren annenlinjes 
diskriminering ikke nødvendigvis kan forklares som rasjonell atferd fra 
et dominerende foretak (i fravær av førstelinjesvirkninger).>* 

Det foreligger også meget begrenset med praksis om ren annenlinjes 
diskriminering; i de langt fleste sakene hvor diskriminering har vært oppe 
har det vært i kombinasjon med andre misbruksformer. O’Donoghue/ 
Padilla oppsummerer som følger: 


49 Se f.eks. høringsuttalelse fra kolonial.no til Rapport om etableringshindringer i dagligvare- 
sektoren, s. 3 (https://www.regjeringen.no/contentassets/4c26fo95eaaa4focodo01762f78bec72/ 
kolonial.no-as.pdf?uid=Kolonial.no AS.pdf). 

50 Se allerede sak 85/76 Hoffmann-La Roche & Co. AG v Kommisjonen [1979] ECR 461 
(ECLI:EU:C:1979:36), prem. 90, der Domstolen sidestiller en lojalitetsrabatt (knyttet til eks- 
klusivitet) med diskriminering. Virkningene av retroaktivitet må vurderes konkret. Dersom en 
kunde først oppnår rabatt på hele kvantumet der vedkommende har nådd et salgsmål som ligger 
opp mot kundens estimerte behov over en periode («all-unit rebate»), vil dette f.eks. kunne 
representere et misbruk. 

51 Se O'Donoghue og Padilla (2013), s. 784 ff. Også generaladvokat Nils Wahl uttrykker ganske bas- 
tant at incentiver til å diskriminere ikke foreligger, jf. forslag til avgjørelse i MEO avsnitt 76: «a 
distinction must immediately be drawn between undertakings that are vertically integrated and 
will therefore have an interest in displacing competitors on the downstream market and those 
that have no such interest.» (Sak C-525/16, ECLI:EU:C:2017:1020). Et poeng her er at de vilkårene 
som ble vurdert i MEO var fastsatt av leverandør, i motsetning til det som diskuteres i det norske 
dagligvaremarkedet der vilkårene variere iht. forhandlingsstyrke og forhandlingsdyktighet fra 
kjedenes side. 

...in each case in which secondary-line discrimination was considered an 
abuse in itself, the dominant firm was also found guilty of a series of other 
abuses. In many cases, the other abuse was the primary conduct complained 
of and the secondary-line discrimination merely a logical consequence of that 
conduct. This suggests that the Community institutions are generally unlikely 
to take action where the only allegation is that the dominant firm has charged 


different prices to non-associated companies.” 


Det er likevel ingen tvil om at ren annenlinjes diskriminering represen- 


terer en selvstendig misbruksform. I MEO oppsummerer Domstolen som 


folger: 


In accordance with the case-law of the Court, the specific prohibition of dis- 
crimination under subparagraph (c) of the second paragraph of Article 102 
TFEU is intended to ensure that competition is not distorted in the internal 
market. The commercial behaviour of the undertaking in a dominant position 
may not distort competition on an upstream or a downstream market, in other 
words, between suppliers or customers of that undertaking. Co-contractors 
of such undertakings must not be favoured or disfavoured in the area of the 
competition which they practise amongst themselves. Thus, it is not necess- 
ary that the abusive conduct affects the competitive position of the dominant 
undertaking itself on the same market in which it operates, compared with its 


own potential competitors.” 


Fokuset til diskrimineringsforbudet (mot ren annenlinjes diskrimi- 


nering) er således å hindre at handelspartnere til dominerende foretak 


påføres ulemper i konkurransen med hverandre. 


Konseptet diskriminering under misbruksforbudet krever for det 


første en vurdering av om de aktuelle transaksjoner er sammenlignbare 
eller ikke, det vil si at forhold knyttet til den enkelte kunde, typisk beta- 
lingssikkerhet eller kvantum, vil spille inn3* Egenskaper ved kundene vil 


52 
53 
54 

Se nærmere O'Donoghue og Padilla (2013), s. 792: «...the key issue is whether the “transactions” 
are "equivalent”, which suggests that the commercial context of the compared transactions plays 
a paramount role.» 

kunne fore til at situasjonene ikke anses som sammenlignbare; typisk 
gjelder dette der enkelte kunder kjøper større kvanta og dette gjenspeiles 
i kostnadsbesparelser hos det dominerende foretaket. For eksempel kan 
man ikke si at en opphavsrettsorganisasjon som benytter ulike model- 
ler for å kalkulere vederlag til ulike kunder nødvendigvis diskriminerer, 
hvis ulikheter ved kundene (f.eks. at én er en offentlig finansiert allmenn- 
kringkaster og en annen er en reklamefinansiert kommersiell kanal), til- 
sier ulike modeller.» 

Videre kreves det at diskrimineringen er av en slik art at handelspart- 
neren påføres en konkurranseulempe. På dette punktet vil det bl.a. ses 
hen til graden av diskriminering, hvor stor andel av den diskriminertes 
kostnader det gjelder osv., jf. Domstolens nylige veiledning om dette i 
MEO-saken.5 

Vurderingen må iht. prem. 28 «examine all the relevant circumstan- 
ces in order to determine whether price discrimination produces or is 
capable of producing a competitive disadvantage». I prem. 30 listes det 
folgende kriterier: 


...the competition authority or the competent national court is required to 
take into account all the circumstances of the case submitted to it. It is open to 
such an authority or court to assess, in that context, the undertaking’s domi- 
nant position, the negotiating power as regards the tariffs, the conditions and 
arrangements for charging those tariffs, their duration and their amount, and 
the possible existence of a strategy aiming to exclude from the downstream 


market one of its trade partners which is at least as efficient as its competitors. 


I tilknytning til siste setning viser Domstolen til Intel-dommen.” Den 
saken gjaldt utestengende misbruk rettet mot en konkurrent, men det 
sentrale her vil være at konkurranseulempe ikke nødvendigvis vil vur- 
deres for det diskriminerte foretaket; for at det skal foreligge en konkur- 
ranseulempe må vilkårene være slik at de utgjør en konkurranseulempe 
for et like effektivt foretak som det favoriserte. Tilnærmingen med en 


55 Sesom eksempel sak C-52/07 Kanal 5 og TV4 v STIM, [2008] ECR I-9275 (ECLI:EU:C:2008:703). 
56 Sak C-525/16 MEO (ECLI:EU:C:2018:270). 
57 Sak C-413/14 P Intel v Commission (ECLI:EU:C:2017:632), prem. 139. 

«as efficient competitor» kan ses pa som et generelt utviklingstrekk ved 
Domstolens art. 102-praksis. 

Kravet om konkurranseulempe har blitt handhevet med varierende 
styrke av Domstolen i ulike situasjoner. For eksempel har det knapt blitt 
stilt krav om slik «ulempe» i saker hvor det har dreid seg om forskjells- 
behandling etter nasjonalitet,* eller diskriminering som tar sikte på å 
hindre «lekkasjer» mellom ulike handelsområder.» Tilsvarende gjelder 
saker hvor adferden anses (også) å falle i en annen misbrukskategori, 
for eksempel lojalitetsrabatter. I British Airways, der misbruket først og 
fremst hadde karakter av lojalitetsrabatter, påpekte EU-domstolen at det 
var tilstrekkelig å etablere at adferden «tends to» vri konkurransen, og at 
«In such a situation, it cannot be required in addition that proof be addu- 
ced of an actual quantifiable deterioration in the competitive position of 
the business partners taken individually».* Dette er på linje med MEO, 
der Domstolen benytter uttrykket «capable to». 

Ikke enhver forskjellsbehandling vil fanges opp av forbudet. For det 
første vil ikke all forskjellsbehandling kvalifisere som «diskriminering» 
etter bestemmelsen. Typisk vil forskjeller som kan begrunnes saklig og 
objektivt, i tråd med EU-rettens alminnelige diskrimineringskonsept, 
ikke fanges opp. Typisk kan dette gjelde kostnadsbesparelser.” Selve kon- 
septet diskriminering fremstår som ganske rett frem. I praksis kan det 
imidlertid være utfordrende å anvende, særlig fordi det kan være tvil om 
hva som utgjør sammenlignbare transaksjoner og også hva som utgjør 
ulike vilkår. 


58 Se for eksempel sak 27/76 United Brands, [1978] ECR 207 (ECLI:EU:C:1978:22), jf. videre Whish/ 
Bailey (2018), s. 781). Forbudet mot diskriminering iht. nasjonalitet virker parallelt med det 
generelle EØS-rettslige prinsippet om ikke-diskriminering, jf. art. 4, og også de generelle reglene 
om fri bevegelighet for varer, tjenester, personer og kapital. Se også Kommisjonens vedtak i 
Deutsche Post ([2001] OJ L 331/40, avsnitt 120-134), om diskriminerende vilkår for postforsen- 
delser avhengig av opprinnelse. 

59 Se for eksempel sak T-228/97 Irish Sugar [1999] ECR II-2969 (ECLI:EU:T:1999:246). 

60 Sak C-95/04 British Airways v Kommisjonen (ECLI:EU:C:2007:166), prem. 145, jf. også sak 
C-52/07 Kanal 5 og TV4 v STIM, [2008] ECR I-9275 (ECLI:EU:C:2008:703), prem. 44. 

61 Det er ikke helt klart hvordan diskrimineringskonseptet forholder seg til læren om «objektiv 
begrunnelse», dvs. om en relevant kostnadsfordel fører til at det ikke anses å foreligge diskrim- 
inering eller om kostnadsfordelen først kommer inn som «defence» etter læren om objektiv be- 
grunnelse - slik at det dominerende foretaket vil ha bevisbyrden. I praksis vil dette sannsynligvis 
spille en mer begrenset rolle, idet det uansett vil være naturlig at det dominerende foretaket må 
dokumentere relevante gevinster. 

Misbruksforbudet i konkurranseloven (§ 11) 

og dagligvaremarkedet 

Pa grunn av maten kontrakter forhandles pa i bransjen, er det neppe rik- 
tig a foreta en diskrimineringsvurdering etter § 11 ned pa enkeltprodukt- 
niva, med mindre det nettopp er enkeltprodukter som utgjor hoveddelen 
av kontraktsforholdet. Der det forhandles om en portefølje i den forstand 
at produktene ses i sammenheng, vil det gi liten mening å sammenligne 
vilkår for enkeltprodukter. På dette punktet synes en mer helhetlig til- 
nærming til forholdet mellom leverandør og kunde å være fornuftig, jf. 
den danske Arla-saken: 


For at afdække om Arla Foods rabatter og tilskud diskriminerer mellem 
de enkelte detailhandelskæder, er det derfor nødvendigt at sammenholde 
den umiddelbart skæve fordeling af de samlede rabatter og tilskud mellem 
kæderne med omfanget og arten af de ydelser, som Arla Foods leverer til de 


enkelte kæder.* 


Som påpekt ovenfor forhandles priser som rabatter av G-pris eller D-pris. 
Ulikheter i forhandlingsstyrke vil gi seg utslag i ulike rabattsatser. Slike 
ulikheter vil typisk være avhengig av forhandlingsstyrke og forhand- 
lingsdyktighet fra kjedene, og dersom rabattene er knyttet til volum, vil 
slike ulikheter ikke i seg selv representere diskriminering. (Med mindre 
rabattordningene er utformet på en diskriminerende måte.) 

Samtidig er ikke rabattstrukturen nødvendigvis lik for hver enkelt 
kjede, hvilket i seg selv kan forsterke ulikheter. Rabattstrukturen dik- 
teres av kjedene. Forskjellen mellom rabatter på G-pris vs. D-pris vil for 
eksempel kunne føre til en reelt sett ulik prisutvikling mellom kjedene 
ved økninger i leverandørens listepris. Dette skyldes at leverandøren vil 
være bundet av rabattene, men ikke vil ha herredømme over utviklingen 
i D-pris (som settes av kjeden). Samtidig vil innslaget av faste betalinger 
sannsynligvis variere mellom kjedene. 


62 —https://www.kfst.dk/afgoerelser-ruling/konkurrenceomraadet/afgoerelser/2005/arla-foods- 
rabatter-og-markedsfoeringstilskud/, pkt. 83. 

Her blir det etter min oppfatning for enkelt å anvende diskrimi- 
neringstesten automatisk. Det er tale om ulike rabattmodeller som 
bestemmes av kjedene. Leverandørene vil ha begrenset mulighet til å 
påvirke det som kan betegnes som kjedenes netto salgsverdi (dvs. G-pris 
fratrukket alle rabatter). Samtidig kan det anføres at dominerende leve- 
randører har et særskilt ansvar for å sørge for at konkurransen ikke 
begrenses, og at dette også må gjelde å sikre ikke-diskriminerende vil- 
kår for sine kunder. En slik vurdering har imidlertid kun blitt benyttet 
overfor et dominerende foretaks plikt til å ivareta «restkonkurransen» i 
markedet, dvs. en plikt til ikke å ekskludere like effektive konkurrenter. 
Vurdering må dessuten ta i betraktning dominerende foretaks rett til å 
beskytte legitime kommersielle interesser. 

Det er vel etablert at det ikke vil frita et dominerende foretak fra ansvar 
etter $ 11 at det er kunden selv som har bedt om en avtale som innebærer 
misbruk.” Det foreligger imidlertid, så langt jeg kjenner til, ikke praksis 
som bekrefter at dette gjelder automatisk også der kontrakten er forhand- 
let frem med en aktør med kjopermakt. Det «særlige ansvaret» kan neppe 
strekkes så langt at leverandøren må avslutte kundeforholdet dersom 
man ikke kommer til enighet. På dette punktet kan det også argumente- 
res for at kundenes forhandlingsstyrke må komme inn i vurderingen av 
hvorvidt det faktisk dreier seg om «like tilfeller». 

All den tid den omtalte rabattstrukturen og forhandlinger knyttet opp 
mot rabatter (og ikke listepris) fremstår som generell i bransjen, er det 
også et spørsmål om konkrete utslag kan tilskrives enkeltforetak som 
«misbruk». Snarere synes asymmetriske priser (dersom det representerer 
et reelt konkurransepolitisk problem), å kunne føres tilbake til en generell 
praksis som har utviklet seg i bransjen over år, og som ikke begrenser 
seg til enkelte dominerende leverandører men gjelder helt generelt — uav- 
hengig av leverandørens størrelse og uavhengig av hvor stor andel av sin 
omsetning leverandøren har med den aktuelle kjeden.% 


63 Sak 85/76 Hoffmann-La Roche & Co. AG v Kommisjonen [1979] ECR 461 (ECLI:EU:C:1979:36), 
prem. 89. 

64 Konkurransetilsynets rapport gir heller ikke uttrykk for noen sammenheng mellom leve- 
randørens markedsstyrke og graden av differensiering. 

Jf. ovenfor kreves det i en tradisjonell vurdering av annenlinjes pris- 
diskriminering også at den eller de diskriminerte påføres en konkur- 
ranseulempe. Konkurranseulempe kan ses på som en kostnadsulempe 
som påføres den som diskrimineres. Hvis det er tale om en dominerende 
leverandør som selger et identisk produkt til to aktører nedstrøms og 
diskrimineringen utgjør en vesentlig del av kostnadene og produktene 
videreselges, vil det foreligge en konkurranseulempe dersom forskjellen 
hindrer den diskriminerte i å foreta konkurransehandlinger overfor den 
favoriserte. Iht. EU-domstolens uttalelser i MEO vil vurderingen knytte 
seg til konkurranseulempe for en like effektiv aktør som den favoriserte.%* 
Det er ikke nødvendig å påvise konkrete vridninger i konkurransesitua- 
sjonen mellom foretak nedstrøms. 

I det norske dagligvaremarkedet er det på det rene at innkjøpspris 
representerer 70-80 % av totale kostnader. Nettopp graden av kostnads- 
dekning er i praksis fremhevet som en sentral faktor ved spørsmålet om 
konkurranseulempe. Det er imidlertid på det rene at den enkelte kjedes 
konkurransekraft ikke er knyttet til enkeltprodukter, men til «handle- 
kurven», slik at en mulig konkurranseulempe ikke nødvendigvis kan 
knyttes opp til én bestemt leverandør. 

Uansett kan det være vanskelig å anvende en tradisjonell tilnærming 
til diskriminering pga. de mange mulighetene som er til å kryssubsidiere 
mellom produkter. En egentlig konkurranseulempe i markedet oppstår 
neppe før det er tale om en systematisk diskriminering som gjennomføres 
av et flertall leverandører og som har likeartede effekter for de de forskjel- 
lige kjedene eller nykommere. For eksempel vil JM (rabatter som motyt- 
else for såkalt felles markedsføring) på noen produkter kunne aggregeres 
og benyttes til å subsidiere sesongsalg på andre varer. Den reelle kon- 
kurransesituasjonen befinner seg dermed langt fra pris på enkeltprodukt. 
I slike tilfeller - som er situasjonen i norsk dagligvare — er det ikke slik 
at en konkurranseulempe vil «følge» produktet (like lite som rabatter 
gjør det), og i den store sammenheng må det betydelig diskriminering 
på et produkt med både høy verdi og volum for at forskjellsbehandlingen 


65 Dette innebærer sannsynligvis at for eksempel et argument om at Rema 1000 ikke påføres en 
reell konkurranseulempe fordi de er mer effektive enn NorgesGruppen ikke er relevant. 

skal kunne gi en slik konkurranseulempe som er angitt i MEO. Satt pa 
spissen vil enkeltleverandører verken ha «skadeevne» eller «årsaksevne». 
Akkurat som man i Arla-saken så hen til den totale rabatten på leveran- 
dørens produkter, vil man i vurderingen av konkurranseulempe måtte se 
på totaliteten i kundens videresalg. 

Til dette kommer at kjeder og kjedehus har noe ulik praksis når det 
gjelder hvilke kampanjer som dekkes av den enkelte kjøpmann (samt at 
kjedene har ulike strukturer der noen, for eksempel Rema 1000, primært 
har frittstående kjøpmenn mens andre har kjedeeide butikker), og hvilke 
som dekkes sentralt og dermed typisk av felles markedsføringsmidler 
(JM). Med en slik forutsetning, der asymmetrien er systematisk mellom 
samtlige leverandører, blir det vanskelig å henføre en konkurranseulempe 
til dominerende enkeltleverandørers adferd i markedet. Snarere repre- 
senterer problemstillingen et bransjeproblem knyttet til rabattstrukturer 
og måten kontrakter forhandles på. 

Dersom hele eller store deler av leverandørsiden systematisk diskri- 
minerer (slik at diskriminering gjelder en betydelig del av verdiene), er 
det klart at den kumulative effekten vil kunne være en relevant konkur- 
ranseulempe.* Spørsmålet da blir hvorvidt dominerende enkeltleveran- 
dørers årsaksbidrag er tilstrekkelig til å etablere et misbruk. Svaret er 
usikkert. Under krrl. $ 10 er det veletablert at en avtale vil kunne falle 
innenfor forbudet på bakgrunn av at den bidrar til en kumulativ effekt 
sammen med lignende avtaler. Et tilsvarende resonnement kan ikke 
overføres automatisk til misbruksforbudet. Klart nok vil et domine- 
rende foretak være ansvarlig for ikke å misbruke sin dominerende stil- 
ling innenfor den strukturen markedet har. Spørsmålet her er imidlertid 
hvorvidt et enkelt foretak vil kunne misbruke sin dominerende stilling 
ved - kanskje marginalt — å bidra til en samlet konkurranseulempe skapt 
av et kollektiv av både dominerende og ikke-dominerende leverandører, 
og der den utløsende faktoren vil være den sterkeste kjedens evne til å 
oppnå best vilkår i forhandlingene (sannsynligvis som en kombinasjon 


66 Konkurransetilsynets kartlegging, som omfattet 16 leverandører, viste at 14 av disse ga Norges- 
Gruppen bedre betingelser, se https://konkurransetilsynet.no/wp-content/uploads/2019/11/ 
Rapport-om-innkjøpsbetingelser 2019.pdf. To leverandører ga NorgesGruppen dårligere betin- 
gelser. 

av forhandlingsdyktighet og -makt). Også under misbruksforbudet må 
det oppstilles et krav om arsakssammenheng mellom adferden som 
karakteriseres som misbruk og relevante skadevirkninger.” 

Rettslig sett ma sporsmalet om dominerende aktorers bidrag til en 
samlet konkurranseulempe, der leverandøren presses av en aktør med 
kjøpermakt til å innvilge bedre betingelser, anses som uavklart. Klart 
nok kan det argumenteres med at dominerende foretak har et særlig 
ansvar for ikke å begrense konkurransen, og at foretaket da også må 
søke å ivareta konkurransen på markedet selv om det er andre foretaks 
adferdsmessige (og ikke strukturelle) forhold som gjør markedet sårbart 
for ytterligere bidrag til en konkurranseskadelig eller -vridende effekt. Et 
slikt resonnement setter imidlertid få skranker for dominerende foretaks 
ansvar. I ytterste konsekvens kunne man tenkt seg at en dominerende 
leverandør måtte drive omvendt diskriminering for å motvirke en kon- 
kurranseulempe skapt av andre leverandører (som følge av den største 
kjedens forhandlingsmakt). Dette kan åpenbart ikke være riktig. Dersom 
prisene fra leverandørene systematisk er asymmetriske, og dette samlet 
sett skaper en konkurranseulempe for de minste kjedene, er det usikkert 
om dette vil innebære et misbruk fra enkeltaktører på leverandørsiden. 

Drøftelsen viser således at strukturen i det norske dagligvaremarke- 
det, i kombinasjon med øvrige leverandørers og kjedenes adferd, gjør det 
usikkert om $ 11 faktisk vil omfatte enkeltleverandørers asymmetriske 
priser. Særlig sentralt er at en relevant konkurranseulempe vanskelig kan 
føres tilbake til enkeltleverandørers priser, men til den kumulative effek- 
ten av samtlige leverandørers vilkår. Videre vil betydningen av kjøper- 
makt være sentral for vurderingen av hvorvidt det foreligger en relevant 
form for diskriminering. 

Det kan endelig reises spørsmål om prisfordeler for NorgesGruppen 
faktisk «tas ut» i direkte konkurranse med andre kjeder, og hvis ikke, 
hvorfor. En mulig forklaring kan være at disse i tilfelle delvis dekker opp 
mindre effektiv drift og overetablering i detaljistleddet. Dette kan indi- 
kere at konkurransen fungerer dysfunksjonelt på kjedeleddet. Det er 


67 Se nærmere Hjelmeng (2016), pkt. 3.1. Ved typer av adferd der det bare kreves at adferden er 
«egnet til» å begrense konkurransen e.l., kan dette ses på som et krav om at adferden konkret må 
ha årsaksevne i det konkrete tilfellet. 

imidlertid vanskelig 4 hevde at dette noytraliserer en type konkurranse- 
fordel ift. andre kjeder. Dersom sviktende konkurranse nedstroms (f.eks. 
i form av at det favoriserte foretaket velger ikke 4 konkurrere hardt over- 
for det diskriminerte fordi det er i dets interesse a beholde diskriminerte 
aktorer i markedet snarere enn 4 slippe til nykommere), gjor at det dis- 
kriminerte foretaket vil overleve i markedet, innebærer dette likevel en 
konkurranseulempe siden det diskriminerte foretaket settes ute av stand 
til å foreta konkurransehandlinger det ellers ville kunne gått inn på. 


Eget forbud mot prisdiskriminering? 

Innledning 

Diskusjonen om et eget forbud mot prisdiskriminering reiser egentlig to 
spørsmål: om det lar seg gjøre å utforme en regel som er praktikabel, og 
dessuten hvilke effekter en regulering vil ha. I det følgende diskuteres 
først utfordringer knyttet til det å finne en praktikabel regel, med sam- 
menligning til den amerikanske Robinson-Patman Act. Deretter drøftes 
mulige virkninger av et forbud. 


Praktisk gjennomføring 
Enhver regulering vil stå overfor i alle fall to utfordringer: hvilke varer 
som skal sammenliknes, og hva prisen for varen er. Samtidig vil det være 
flere variabler knyttet til kontraktsvilkårene, for eksempel varighet, kre- 
ditt og tilleggstjenester. 

Disse utfordringene er svært tydelige i den amerikanske Robinson- 
Patman Act. De sentrale delene av bestemmelsen lyder (mine 
understrekninger): 


It shall be unlawful for any person engaged in commerce, in the course of 


such commerce, either directly or indirectly, to discriminate in price between 


different purchasers of commodities of like grade and quality, where either or 
any of the purchases involved in such discrimination are in commerce, where 


such commodities are sold for use, consumption, or resale within the United 


68 15 U.S.C. $ 13. Tilgjengelig her: http://codes.findlaw.com/us/title-15-commerce-and-trade/15- 
usc-sect-13.html. 

States or any Territory thereof or the District of Columbia or any insular pos- 


session or other place under the jurisdiction of the United States, and where 


the effect of such discrimination may be substantially to lessen competition 


or tend to create a monopoly in any line of commerce, or to injure, destroy, or 


prevent competition with any person who either grants or knowingly receives 


the benefit of such discrimination, or with customers of either of them: Pro- 
vided, That nothing herein contained shall prevent differentials which make 


only due allowance for differences in the cost of manufacture, sale, or delivery 


resulting from the differing methods or quantities in which such commodities 


are to such purchasers sold or delivered... 


Iht. ordlyden forbyr loven prisdifferensiering eller prisulikhet, men inne- 
holder noen tilleggsvilkår som gjør at forbudet ikke blir absolutt.‘ Bade 
kravet om konkurranseskade og «defensen» knyttet til kostnadsulikhet 
har imidlertid - i alle fall tidligere — blitt tolket slik at bestemmelsen har 
rammet svært vidt. Supreme Court har lagt til grunn at det også etter 
RPA kreves såkalt «antitrust injury», det vil si en eller annen form for 
skade på konkurransen”? Dette kriteriet har imidlertid ikke blitt konse- 
kvent anvendt i saker om «secondary line injury», det vil si nettopp der 
ulike kjøpere stilles ulikt i konkurransen. 

Flere av vilkårene i bestemmelsen har gitt opphav til tvister for ameri- 
kanske domstoler. Dette gjelder for eksempel spørsmålet om hva som kan 
karakteriseres som «like grade and quality» Fysiske ulikheter vil typisk 
føre til at produktene ikke er sammenlignbare. At produkter selges under 
ulike merkenavn, vil likevel ikke føre til at de automatisk anses som ulike? 
I senere praksis synes kriteriet å ha blitt noe oppmyket, eksempelvis har 
salg av egg til høy pris der kjøper kunne velge størrelse og leveringstids- 
punkt ikke blitt ansett sammenlignbart med salg til lavere pris der kjøper 


69 Om konseptet diskriminering etter loven sier Hovenkamp (2016), s. 777 følgende: «The Act 
directly condemns price differences, and only indirectly and haphazardly reaches economic dis- 
crimination.» 

70 J. TRUETT PAYNE CO. v. CHRYSLER MOTORS CORP, 451 U.S. 557, 564 (1981), og VOLVO 
TRUCKS NORTH AMERICA, INC. v. REEDER-SIMCO GMC, INC., (2006) No. 04-905 (Janu- 
ary 10, 2006), flertallsvotumet pkt. II. Se nærmere Glick et al. (2015), s. 307. 

71 Som påpekt av O'Donoghue Padilla (2013), s. 792, er RPA her snevrere enn den potensielle 
rekkevidden til det europeiske misbruksforbudet. 

72 Se Hovenkamp (2016), s. 781, med henvisning til FTC v. BORDEN, 383 U.S. 637 (1966). 

måtte akseptere tilbudt størrelse og leveringstidspunkt.? Det er likevel 
ikke tvil om at tolkningen innebærer at identiske eller tilnærmet iden- 
tiske produkter solgt under ulike merker (for eksempel merkenavn vs. 
egne merkevarer), vil kunne falle innenfor bestemmelsen. 

Når det gjelder prisen, vil denne kunne reflektere andre elementer 
enn bare varekostnad, for eksempel distribusjons- og markedsførings- 
tjenester. Dette er formulert som et spørsmål om det foreligger «funksjo- 
nelle rabatter» (sml. felles markedsføring/JM i norsk dagligvare). I Texaco 
v. Hasbrouck hadde bensinforhandlere klaget over at grossister fikk kjøpe 
bensin til lavere pris. Supreme Court ga sin tilslutning til at rabatter som 
«merely accords due recognition and reimbursement for actual marke- 
ting functions» ikke ble rammet av loven På dette punktet kreves det 
imidlertid forholdsmessighet, det vil si at rabatten må være begrenset til 
reelle tjenester.” 

Også «cost justification defence» har vært omstridt. Som utgangspunkt 
skulle denne kunne bringe loven i retning av et forbud mot økonomisk 
prisdiskriminering, det vil si at prisulikheter som gjenspeiler ulikheter i 
marginale kostnader knyttet til levering til ulike kunder ikke omfattes. 
Dette vilkåret i loven har imidlertid ikke blitt tolket slik, men tvert imot 
dithen at en leverandør har vært nødt til å påvise at lavere pris stod i et 
proporsjonalt forhold til lavere kostnader ved leveranse til kunden.”* 

Endelig vil et foretak kunne reise et såkalt «meeting competition» for- 
svar, det vil si at priskutt representerer legitime svar på konkurranse fra 
andre («was made in good faith to meet an equally low price of a competi- 
tor»), ikke rammes. I tidligere praksis ble det krevet faktisk kunnskap om 
lavere priser fra konkurrenter, noe som skapte utfordringer med hensyn 
til informasjonsdeling mellom konkurrenter.” I senere praksis er dette 
myket opp, slik at det er tilstrekkelig at kunder påstår de kan oppnå lavere 


73 A.A. Poultry Farms Inc. v. Rose Acre Farms Inc. 881 F.2d 1396, 1407-8 /7th cir. 1989), cert. den. 
74 496 U.S. 543 TEXACO INC. v. HASBROUCK, (1990), 560. 

75 Jf. forslag til lov om god handelsskikk $ 5. 

76 Hovenkamp (2016), s. 784. 

77 Se FTC v. STALEY, 324 U.S. 746 (1945), og kritikken hos Hovenkamp (2016), s. 786. 

priser hos andre og selger ikke har noen plausibel grunn til å tvile på 
dette? 

Denne gjennomgangen, samt behovet for flikking på bestemmelsen 
som rettspraksis dokumenterer, vitner om at det er betydelige praktiske 
utfordringer med å etablere en regel som faktisk virker etter sin hensikt. 

Det er klart at et diskrimineringsforbud enkelt kan anvendes der det 
er tale om merkevarer i standardforpakninger, for eksempel Gilde 400 
gr. kjøttdeig eller lettmelk i 1,75 liters kartonger. En sammenlikning blir 
vanskeligere der det er tale om avvikende forpakninger eller ulike kvalite- 
ter, for eksempel der det er inngått avtaler om egne merkevarer eller sær- 
lige samarbeid som for eksempel NorgesGruppens «Folkets»-samarbeid 
med Nortura. En omregning til for eksempel kilopris vil ikke gjenspeile 
kommersielle forhold knyttet til salgspotensialet for ulike forpaknings- 
størrelser. Slik markedet fungerer, må det anses som meget vanskelig å 
komme frem til «omregningsfaktorer» på tvers av ulike kvaliteter eller 
varianter av tilsvarende produkter. 

Spørsmålet om hva prisen egentlig er, fremstår som enda mer kom- 
plekst. I bransjen er det i tillegg til rene prosentvise rabatter bruk av det 
som i økonomisk teori omtales som «todelt tariff», det vil si en kombina- 
sjon av faste beløp og en pris pr. enhet. I henhold til økonomisk teori er 
dette noe som kan stimulere konkurransen nedstrøms.» 

Slike fastledd kan typisk representere en betaling for tjenester, da 
typisk i form av at kjedene yter markedsføringstjenester mot rabatter 
(JM/felles markedsføring). Å fastsette en verdi på slike tjenester, som 
varierer mellom kjeder og også mellom leverandører, vil gjøre det ytter- 
ligere vanskelig å komme frem til objektive sammenligningsgrunnlag for 


78 SeUNITED STATES v. US GYPSUM, 438 U.S. 22 (1978) og FALLS CITY INDUSTRIES v. VANCO 
BEVERAGE, 460 U.S. 428 (1983). Se også Hovenkamp (2016) s. 787. 
79 Se f.eks. von der Fehr (2013), s. 126 ff. 

pris. Alternativet ville selvsagt veert 4 forby denne typen rabatter, men det 
ble frarådet av Dagligvarelovutvalget som vurderte problemstillingen.*° 

I denne bransjen vil det ogsa i mer begrenset utstrekning dreie seg om 
enkeltstående kjøp og salg av varer eller varepartier, men typisk om leve- 
ransekontrakter av i alle fall ett års varighet der pris justeres underveis. 
Også kontraktenes varighet vanskeliggjør en sammenlikning krone for 
krone og enhet for enhet.” 

Konklusjonen er at det er svært vanskelig å operasjonalisere en tanke 
om «like priser» innenfor dagligvaremarkedet. En bestemmelse vil uan- 
sett ikke kunne fange opp eller regulere spørsmålet om hvilke varer som 
er sammenlignbare, eller spørsmålet om hva som er «prisen» for varen. 
En forpliktelse til like priser vil generere en rekke konflikter. 

En bestemmelse som krever ikke-diskriminering eller like priser i kon- 
trakter mellom leverandører og dagligvarekjeder, krever nødvendigvis en 
form for offentlig håndhevelse, da det er nødvendig å kjenne til innhold 
og vilkår i ulike kontrakter for å kunne vurdere om bestemmelsen over- 
tres. Å basere håndhevelsen på private søksmål fremstår som tungvint 
og vanskelig, idet en misfornøyd kjøper dels vil måtte saksøke egen leve- 
randør, dels vil måtte fremprovosere bevis om avtaler med andre kjøpere. 

Det bør imidlertid utvises forsiktighet med å opprette et organ som 
risikerer å fungere som en «klagemur» for kjøpere som er misfornøyde 
med sine kontrakter. Liknende problemstillinger ble behandlet i forarbei- 
dene til lov om god handelsskikk. Her sies det: 


80 NOU 2013:6, s. 51-52: «Sett fra et samfunnsøkonomisk ståsted vil ikke-lineære kontrakter i ut- 
gangspunktet være effektive for den vertikale kjeden som helhet, og i mange tilfeller også for 
konsumentene. Dette er fordi denne typen fleksible kontrakter skiller de to hovedmålsettingene 
som aktørene i den vertikale kjeden har: i) sikre at detaljprisen settes på et nivå som maksi- 
merer den vertikale kjedens fortjeneste, og ii) fordeler denne gevinsten mellom leverandøren og 
kjeden. Dersom ikke faste betalinger (som kan være mer eller mindre knyttet til motytelser) kan 
avtales, vil en lineær grossistpris måtte løse begge disse målsettingene. Normalt vil dette føre til 
ineffektiviteter som både leverandører, kjeder og konsumenter fort kan komme til å lide under.» 

81 Også ved enkeltstående kjøp og salg vil det for øvrig være en utfordring å definere en grense 
for «nærhet i tid» mht. sammenligning av kjøp. Under RPA kreves det for eksempel at trans- 
aksjonene må være gjennomført innenfor «reasonable time», se Hovenkamp (2016), s. 780 med 
henvisninger. O'Donoghue og Padilla (2013), s. 795 oppstiller et tilsvarende krav under art. 102 
TEUV. 

Det er grunn til å utvise en viss skepsis overfor et forslag om å opprette et 
sektorspesifikt tilsyn med oppgave å håndheve kontrakts-, markedsførings- 
og immaterialrettslovgivning, jf. Matkjedelovutvalgets forslag. Årsakene til 
dette er flere. For det første kan det lede til en unødig byråkratisering og retts- 
liggjøring av forhandlingsprosesser og kommersiell utvikling. For det andre 
vil det måtte foretas en lang rekke avklaringer av forholdet til andre myndig- 
heters kompetanse, i særlig grad konkurransemyndighetene. For det tredje 


vil et offentlig tilsyn kunne bli en arena for strategisk atferd og rent-seeking.” 


Dersom terskelen senkes for å klage til et organ, vil risikoen for misbruk 
øke. Nedsiden ved å igangsette prosesser for å avdekke mulige overtredel- 
ser, vil være liten, mens oppsiden kan fremstå som stor dersom man har 
mistanke om at andre kunder oppnår bedre vilkår. Gitt de komplekse 
vurderingene som enhver slik regulering vil innebære vil dette nødven- 
digvis påføre leverandører som kommer i søkelyset betydelige kostna- 
der.” Samtidig vil selve risikoen for slike prosesser måtte komme til å 
påvirke forhandlingsspillet. 


Mulige effekter 
Virkningen av en regulering er høyst usikker.* At enkelte tar til orde for 
prislikhet, behøver heller ikke å bety godt nytt for forbrukerne; mindre 
kjeder og nettbutikker kan ha en interesse av like priser, mens nivået er 
mindre vesentlig. Selv om det ikke er empirisk belegg for at et diskrimi- 
neringsforbud alltid vil føre til at alle kunder får de samme dårlige vilkår, 
er det flere momenter som indikerer at gjennomsnittet blir dårligere. 
Det kan tas utgangspunkt i en tenkt situasjon der man har to aktører 
som betaler en høyere pris, og én aktør som betaler en lavere. Et enkelt 
resonnement er da at et påbud om prislikhet vil gi alle aktører de sammen 


82 NOU 2013:6 s. 108. 

83 Uten sammenligning for øvrig kan det trekkes en parallell til Nasjonal Kommunikasjons- 
myndighets håndhevelse av tilgangsforpliktelser etter ekomloven. Der genereres det en rekke 
klager, siden det ikke eksisterer noen nedside, og oppsiden ved å skaffe seg bedre vilkår i konkur- 
ransen er betydelig. (Uten at det med dette tas stilling til substansen i klagene.) 

84 Se senest rapport fra en ekspertgruppe til Nærings- og fiskeridepartementet (17. januar 2020): 
Utredning om prisdiskriminering i dagligvarebransjen, av Tommy S. Gabrielsen, Espen R. 
Moen og Tore Nilssen (leder), tilgjengelig på https://www.regjeringen.no/no/dokumenter/ 
utredning-om-prisdiskriminering-i-dagligvarebransjen/id2686234/. 

gode vilkårene. Dette resonnementet overser likevel hvordan et slikt for- 
bud vil påvirke incentivene og dynamikken i forhandlingene.” 

Dersom leverandøren vet at de vilkårene som fremforhandles med 
f.eks. den kjeden som har størst forhandlingsmakt og vil gjelde for alle 
andre aktører, vil dette selvsagt svekke incentivene til å gi en god pris, 
siden den største kjeden nå forhandler «på vegne av hele markedet». Krav 
om bedre betingelser kan imøtegås under henvisning til at andre kunder 
ikke har oppnådd bedre vilkår, og at det å imøtekomme kravet, vil føre 
til at de samme betingelser må tilbys andre. Dersom reguleringen utfor- 
mes slik at de beste betingelsene blir gjeldende for alle, vil leverandøren 
selvsagt ha alle incitamenter til å unngå å gi etter i forhandlingene med 
kunden. 

Samtidig vet den største kjeden at den ikke kan skaffe seg en konkur- 
ransefordel i forhandlingene, siden konkurrentene vil få den samme for- 
delen gjennom påbudet om like priser. Resultatet er at leverandørene vil 
stå hardere på sine krav, mens den kjeden som kanskje er mest forhand- 
lingsdyktig ikke vil ha incentiver til å stå like hardt på sine. Det er mer 
sannsynlig at slike aktører vil søke å oppnå fordeler på andre måter som 
ikke inngår i det direkte sammenlikningsgrunnlaget, for eksempel gjen- 
nom integrasjon med leverandører eller økt satsning på egne merkevarer. 

Dessuten vil de øvrige kjedene vite at de alltid vil få like gode betingelser 
som konkurrenten, og dermed er det liten grunn til å bruke mye ressurser 
på å forbedre sine egne (og konkurrenters) betingelser. Poenget er at et 
forbud mot prisdiskriminering vil fjerne innkjøpspris som en konkur- 
ransefaktor for dagligvarekjedene; det blir ikke lenger mulig å oppnå en 
konkurransefordel gjennom lavere innkjøpspriser. Dermed reduseres 
også incitamentet for kjedene til å forhandle om pris, siden den ned- 
settelsen man eventuelt forhandler seg frem til, automatisk vil bli gjort 


85 Se Hjelmeng/von der Fehr (2018), s. 31, med henvisning til O'Brien (2014), s. 93: «[F]orbidding 
price discrimination raises the average wholesale price for a wide range of parameters that de- 
termine relative bargaining powers». O’Briens forutsetning er at det ikke foreligger realistiske 
«utsidealternativer» for kjeden, jf. straks nedenfor. 

gjeldende for de andre kjedene ogsa. Dette indikerer at et forbud mot 
prisdiskriminering vil ha en prisdrivende effekt.** 

Det er videre et spørsmål hvordan prislikhet vil påvirke konkurran- 
sen mellom kjedene. Det norske markedet er allerede gjennomsiktig, og 
dersom innkjøpsprisene blir like (slik at alle kjenner hverandres vare- 
kostnader), kan dette ytterligere bidra til å legge til rette for koordinerte 
virkninger. 

Selv om det ikke entydig lar seg påvise at resultatet av en generell 
ikke-diskrimineringsregel alltid vil bli høyere priser, er det en tendens 
i de incitamenter og sammenhenger som er påpekt at prisene vil presses 
oppover. Økonomisk teori har da også jevnt over vært skeptisk til forbud 
mot prisdiskriming. Avhengig av hvilke forutsetninger man legger til 
grunn, er teorien imidlertid ikke fullstendig entydig om en prisdrivende 
effekt. 

Nylig har f.eks. Foros og Kind, basert på arbeider av Katz og O’Brien, 
påvist at et forbud mot prisdiskriminering under spesielle omstendighe- 
ter vil ha som effekt at prisene blir lavere.” Dette scenarioet bygger på 
visse forutsetninger: for det første at den største kjeden har et troverdig 
«utsidealternativ», dvs. har mulighet til å kjøpe fra andre kilder enn aktu- 
ell leverandør, ev. produsere selv. De artiklene man bygger på, altså Katz 
og O'Brien, forutsetter dessuten at kontraktene er lineære (kun pris pr. 
enhet og ikke faste betalinger).** 

Det er neppe grunn til å trekke modellen i tvil, gitt at forutsetningene 
slår til.” Det er likevel svært usikkert om disse forutsetningene kan leg- 


86 Herbert Hovenkamp sier følgende om Robinson-Patman Act: «Low prices, not discriminato- 
ry prices, are the chief evil condemned by the Act. ... It was designed to protect small busi- 
nesses from larger, more efficient businesses. A necessary result is higher consumer prices.» 
(Cit., s. 774). 

87 Se Foros/Kind (2018), Katz (1987) og O'Brien (2014). Se også Foros/Kind (2019) for vurderinger 
under mer varierte forutsetninger. 

88 Se Foros/Kind (2018), s. 14. 

89 Når Foros og Kind avviser at størrelse i seg selv har betydning for vilkårene (Foros/Kind 2018, s. 
11), fortjener dette likevel en kommentar. Deres resonnement går ut på at det selvsagt svir mer for 
en leverandør å miste en stor kunde enn en liten kunde, men at man i for liten utstrekning har sett 
på det motsatte: at det også svir for kjeden å kaste ut en leverandør. Disse effektene skal visstnok 
nøytralisere hverandre. Resonnementet er sannsynligvis bare valid dersom det gjelder «must- 
have» varemerker. Men dersom det først er slik, forutsetter dette markedsmakt på leverandørs- 
iden, hvilket er inkonsistent med deres forutsetning om et troverdig «utsidealternativ». 

ges til grunn i norsk dagligvare.” For det første er ikke kontraktene i 
markedet entydig lineære. Faste betalinger (dvs. volumuavhengige beta- 
linger f.eks. for joint marketing-tjenester), er fremdeles utbredt i bran- 
sjen. For det andre er det usikkert i hvilken utstrekning det foreligger 
slike realistiske utsidealternativer som modellen forutsetter. Dersom det 
tas for gitt at det foreligger asymmetriske priser i det norske markedet, 
og det innenfor en rekke produktkategorier ikke foreligger reelle utside- 
alternativer (f.eks. Coca-Cola (pga. branding), Grandiosa (pga. branding) 
eller Tine melk (pga. kapasitetsbegrensninger og samvirkemodell)), er det 
liten grunn til å tro at et generelt forbud mot prisdiskriminering kan for- 
svares etter modellen til Foros og Kind. 

Foros og Kind baserer også sin diskusjon på at det foreligger en rasjo- 
nell forklaring på eksisterende asymmetri (de anfører to alternativer: 
ulikheter i diskonteringsfaktor hos kjedene (som avvises) og utsidealter- 
nativer). Slik Matkjedeutvalget dokumenterte, fremstår det imidlertid 
som at leverandørene frykter delisting uavhengig av om slike alternativer 
finnes, og dette indikerer at det kan være vanskelig å oppstille rasjonelle 
forklaringsmodeller på fenomener i bransjen. Og selv om det skulle fin- 
nes situasjoner der forutsetningene til Foros og Kind gjør seg gjeldende, 
må reguleringen for å treffe disse måtte differensieres tilsvarende, noe 
som nødvendigvis vil gjøre reguleringsobjektet til et bevegelig mål. Dette 
både fordi forutsetninger for økonomiske modeller vanskelig lar seg 
omforme til reguleringskriterier, dels fordi partene selv vil kunne påvirke 
forutsetningene (f.eks. lineære vs. ikke-lineære kontrakter). Risikoen for 
å regulere for bredt blir da overhengene. 

Det er også grunn til å reise spørsmål om forutsetningen om et trover- 
dig «utsidealternativ» i en situasjon der reguleringen er ment avgrenset til 
dominerende leverandører. Som påpekt ovenfor innebærer den rettslige 
definisjonen av dominans at foretaket er i stand til å opptre uavhengig 
av kunder, konkurrenter og forbrukere. Kommisjonen forklarer i sine 
retningslinjer for håndhevelsesprioriteringer under misbruksforbudet i 
EU-retten at 


90 Se også diskusjonen i ekspertgrupperapporten av 17. januar 2020. 

This notion of independence is related to the degree of competitive constraint 
exerted on the undertaking in question. Dominance entails that these compe- 
titive constraints are not sufficiently effective and hence that the undertaking 


in question enjoys substantial market power over a period of time.” 


Dersom det først foreligger et realistisk utsidealternativ som gjør at kjeden 
kan skifte ut hele volumet fra leverandøren, vil det vanskelig kunne sies å 
foreligge en slik uavhengighet, og dermed heller ingen dominerende stil- 
ling. Foros og Kinds hypotese tilsier derfor paradoksalt nok at en gunstig 
effekt av et forbud mot prisdiskriminering bare vil inntre der det ikke 
foreligger dominans hos leverandør. Dette er imidlertid ikke overras- 
kende; dersom foretaket først er dominerende vil det også ha muskler nok 
til å drive gjennom høyere priser for alle, mens det motsatte er tilfelle der 
leverandøren ikke har en slik posisjon. Om noe, tilsier arbeidet til Foros 
og Kind at man bør unngå å regulere dominerende foretaks prissetting, 
utover de tilfellene hvor en vurdering etter $ 11 faktisk identifiserer en 
relevant konkurranseulempe.” 


Oppsummering 
Fremstillingen har vist at det er vanskelig å anvende krrl. $ 11 på mulig 
prisdiskriminering i det norske dagligvaremarkedet, noe som både skyl- 
des vanskeligheter med sammenligning av kontrakter og varer, at kon- 
kurransen skjer på varekurvnivå (slik at vilkårene ikke følger varen), og 
at en eventuell konkurranseulempe ikke nødvendigvis kan henføres til 
én dominerende leverandør. Til dette kommer spørsmål om dominans 
gitt kjøpermakt. 

En særregulering med krav om like priser vil ha usikre virkninger, 
men tendensen er en prisdrivende virkning gitt påvirkningen av for- 
handlingsincentiver. Selv om økonomisk teori indikerer at effekten under 


91 Guidance on the Commission's enforcement priorities in applying Article 82 of the EC Treaty to 
abusive exclusionary conduct by dominant undertakings, OJ C 45, 24.2.2009, 8. 7, pkt. 10. 

92 Ev. at skadehypotesen må begrunnes i misbruk av kjøpermakt. Tilsvarende vil en regulering 
kunne begrenses til tilfeller som involverer kjøpermakt (enten den baseres på størrelse eller «ut- 
sidealternativer»), men dette vil være vanskelig å administrere, dels pga. utfordringene med å 
vurdere dette fra sak til sak, dels fordi reguleringen på et eller annet vis uansett må knyttes opp 
mot leverandør. 

gitte forutsetninger kan være lavere pris, er disse meget spesielle og neppe 
tilstede i det norske markedet. Til dette kommer at forutsetningen om et 
troverdig «utsidealternativ» tilsier at konklusjonen bare slår til der det 
ikke foreligger dominans. 


Regulering av tilgang til distribusjon 

Frem til ca. 2015 var det en hard kamp mellom kjeder og leverandører 
om distribusjonen av varer. Dette skyldtes primært to forhold: ønsket om 
kontroll på verdiskapningen i det leddet, og leverandørens ønske om å ha 
kontroll på varepåfylling i butikk. Leverandørene tapte denne kampen, 
og i dag er det vel bare Tine som fortsatt har egen distribusjon til butikk. 
For bryggeriene representerte omlegningen til PET-flasker (engangs- 
flasker) spikeren i kisten. 

I NOU 2011:4 lanserte Steensnæsutvalget en idé om et «non-profit» dis- 
tribusjonsselskap. Dette ble mottatt med skepsis, og i etterpåklokskapens 
lys må man være glad for at dette aldri ble noe av. Dagligvarekjedene 
kniver i dag om å effektivisere distribusjonen, og kjedenes sentrallagre 
bygges også på en måte som gir betydelige miljøgevinster f.eks. gjennom 
bruk av robotteknologi og fornybar energi. Det er grunn til å være skep- 
tisk til at en slik utvikling ville funnet sted innenfor en slik enhet som 
Steensnæsutvalget så for seg. Konkurranse driver også innovasjon. 

Tilgang til distribusjon har imidlertid også en konkurransepolitisk 
side, siden nettopp etablering av et distribusjonsnettverk representerer en 
etableringshindring i markedet. På dette punktet er det grunn til å kri- 
tisere Konkurransetilsynets aksept av Coop/ICA-sammenslåingen, fordi 
med ICAs exit forsvant også et landsdekkende distribusjonsnettverk (og 
butikknettverk) som kunne representert et avgjørende «toehold» for en 
utenlandsk aktør. Dette aspektet ble imidlertid ikke vurdert av Konkur- 
ransetilsynet, som utelukkende fokuserte på lokal konkurranse mellom 
etablerte kjeder. 

Slik situasjonen er i dag, er spørsmålet om regulering av tilgang til 
distribusjon kan bidra til å forbedre konkurransen i markedet. Sva- 
ret er sannsynligvis nei, av flere grunner. For det første er det riktig- 
nok slik at tilgang til et distribusjonsnettverk representerer en betydelig 

etableringshindring dersom man ønsker å etablere en fjerde kjedestruk- 
tur. Betydningen er sannsynligvis mindre dersom man ønsker å starte 
opp hjemlevering eller pick-up i tett befolkede områder. For det andre 
representerer den eksisterende butikktettheten i detaljistleddet sann- 
synligvis en mer alvorlig etableringshindring, noe som forsterkes av at 
attraktive lokasjoner allerede kontrolleres av dagligvaregrupperinger. 

Krrl. $ 11 vil i visse tilfeller kreve at konkurrenter gis tilgang til dis- 
tribusjonssystemer. Terskelen er imidlertid høy, og det er vanskelig å se 
for seg at slik tilgang skulle kunne begrunnes i $ 11 i det norske marke- 
det. «The leading case» fra EU-domstolen her er fortsatt Bronner fra 1997. 
Saken gjaldt en tvist om tilgang til et distribusjonsnettverk for aviser i 
Østerrike. En konkurrent ønsket tilgang til nettverket for å få distribuert 
sine aviser. EU-domstolen avviste dette med flere argumenter: 


In the first place, it is undisputed that other methods of distributing daily 
newspapers, such as by post and through sale in shops and at kiosks, even 
though they may be less advantageous for the distribution of certain news- 
papers, exist and are used by the publishers of those daily newspapers. 

Moreover, it does not appear that there are any technical, legal or even 
economic obstacles capable of making it impossible, or even unreasonably 
difficult, for anyother publisher of daily newspapers to establish, alone or in 
cooperation with other publishers, its own nationwide home-delivery scheme 
and use it to distribute its own daily newspapers. 

It should be emphasised in that respect that, in order to demonstrate that 
the creation of such a system is not a realistic potential alternative and that 
access to the existing system is therefore indispensable, it is not enough to 
argue that it is not economically viable by reason of the small circulation of 
the daily newspaper or newspapers to be distributed. 

For such access to be capable of being regarded as indispensable, it would be 
necessary at the very least to establish, ..., that it is not economically viable to 
create a secondhome-delivery scheme for the distribution of daily newspapers 
with a circulation comparable to that of the daily newspapers distributed by 


the existing scheme.” 


93 Sak C-7/97 Oscar Bronner (ECLI:EU:C:1998:569), prem. 43-46. 

Terskelen for å pålegge et foretak å gi en konkurrent tilgang til distri- 
busjonsnettverket er iht. Domstolens praksis således høy. Dette omtales 
i konkurranseretten gjerne som «the essential facility doctrine», dvs. at 
tilgang må være absolutt nødvendig for tilgang til markedet, og at det 
samtidig ikke må være økonomisk lønnsomt («viable» i den engelske ver- 
sjonen, «rentabelt» i den danske), å etablere et ytterligere nettverk. 

Selv om det har skjedd betydelige effektiviseringer i de tre eksisterende 
kjedenes distribusjon, er det neppe grunnlag for å hevde at Bronner-vilkå- 
rene skulle være oppfylt i den forstand at en nykommer i markedet skulle 
kunne kreve tilgang til en av de etablerte kjedenes distribusjonsnettverk. 

Spørsmålet er dermed om det er grunn til særreguleringer på dette 
punktet, f.eks. at den største aktøren innenfor distribusjon og logistikk 
(ASKO) skulle pålegges å distribuere varer også for kjeder/aktører utenfor 
NG-paraplyen. En slik løsning foreligger for så vidt allerede i dag, i og 
med at ASKO distribuerer varer til de få uavhengige aktørene som ennå 
er igjen. Konkurransepolitisk måtte en slik plikt ha innebåret en distri- 
busjon på like vilkår. Dette ville imidlertid ikke etter $ 11 ha betydd en 
plikt til å dele gunstigere innkjøpsvilkår med den nye aktøren. Slik bruk 
av krrl. $ 11 vil dermed neppe representere en løsning på problemstillin- 
gen knyttet til tilgang til distribusjon. 

Samtidig må ikke betydningen av kontroll med distribusjon overvur- 
deres i en konkurransepolitisk kontekst. Transportnæringen i Norge ville 
sannsynligvis kunne håndtert de fleste behov for bulk-, kjøle-, og fryse- 
transport. Ut fra et optimaliseringssynspunkt ville et system basert på 
et nettverk av kontraktører likevel neppe vært i stand til å realisere slike 
stordriftsfordeler som vi ser innenfor de eksisterende kjedenes systemer. 
Et effektivt logistikk- og distribusjonssystem må derfor anses for å repre- 
sentere en betydelig etableringshindring i markedet. 


Begrensninger på vertikale restriksjoner 

Et annet forslag er økte begrensninger på vertikale restriksjoner, dvs. 
ulike kontraktsklausuler avtalt mellom ulike ledd i distribusjons- 
kjeden som legger begrensninger på adgang til eller vilkår for salg til 
andre. Eksempler er eksklusivavtaler, begrensninger på videresalg og 

restriksjoner pa videresalgspris. Iht. det EOS-harmoniserte regelverket 
er slike restriksjoner iht. forskrift om vertikale restriksjoner tillatt, med 
unntak av bindinger av faste eller minimums videresalgspriser** Denne 
liberale tilnærmingen til vertikale restriksjoner i europeisk konkurranse- 
rett er et resultat av utviklingen i USA.” 

Uten gruppefritaket ville vertikale restriksjoner vært gjenstand for en 
konkret vurdering av konkurranseskade og mulige effektivitetsgevinster. 
Gruppefritaket er også begrenset til aktører med maks. 30 % markeds- 
andel. Dersom det foreligger vertikale restriksjoner som ikke oppfyller de 
effektivitetskrav som ligger bak gruppefritaket, har Konkurransetilsynet 
kompetanse til å trekke dette tilbake, jf., krrl. $ 10 fjerde ledd. 

Det er usikkert om det benyttes særlig mange vertikale restriksjoner i 
det norske markedet. Muligens foreligger det slike overfor selveide detal- 
jister (f.eks. Rema 1000s franchisetakere), men det er neppe grunn til å 
tro at disse representerer særlig mer enn f.eks. maksimalpriser (som er 
lovlig etter gruppefritaket). Jeg er heller ikke kjent med at det foreligger 
vertikale restriksjoner i forholdet mellom leverandører og kjeder. Skulle 
det gjøre det, f.eks. i form av bestevilkårsklausuler (at f.eks. andre kje- 
der ikke skal kunne få bedre vilkår), kan det likevel ligge et potensial i 
håndhevelse.” 

Konkurransetilsynet kan trekke gruppefritaket tilbake dersom verti- 
kale restriksjoner ikke er konsistente med effektivitetsmålsetningen som 
begrunner det generelle fritaket, jf. krrl. $ 10 fjerde ledd: «Konkurranse- 
tilsynet kan bestemme at et gruppefritak ikke skal være anvendelig over- 
for bestemte foretak i den utstrekning avtaler, beslutninger og samordnet 
opptreden har virkninger som ikke er forenlige med tredje ledd.» Situa- 
sjonen vil da være at restriksjonene ikke lenger er automatisk fritatt, men 
at foretaket som opererer med dem selv å vise at vilkårene for det såkalte 
effektivitetsforsvaret i $ 10 tredje ledd er oppfylt. Dersom dette ikke skulle 


94 Forskrift nr. 898 av 21. juni 2010 om anvendelse av konkurranseloven $ 10 tredje ledd på grupper 
av vertikale avtaler og samordnet opptreden. 

95 Se Hjelmeng/Sorgard (2014), s. 567 ff. 

96 Dette siste er likevel neppe et problem med mindre det foreligger en dominerende stilling på 
kjøpersiden, jf. ovenfor, og i tilfelle vil $ 11 om misbruk kunne benyttes. 

sla til, vil restriksjonen veere forbudt dersom den begrenser konkurran- 
sen iht. $ 10 første ledd. 

En strengere regulering av vertikale restriksjoner, f.eks. ved bruk av 
krrl. $ 14, ville raskt komme i strid med det EØS-rettslige forbudet mot 
strengere nasjonal regulering av avtaler og samordnet praksis, jf. ovenfor 
S. 227.7 

Det er neppe konkurransepolitiske grunner til å forvente at stren- 
gere tilnærming til vertikale restriksjoner vil løse konkurransepolitiske 
utfordringer i markedet. Dersom det foreligger mistanke om dette, vil et 
første skritt være at Konkurransetilsynet trekker gruppefritaket tilbake. 


Tak på markedsandeler 


Tak på markedsandeler kan tenkes i to relasjoner: enten ved at enkelt- 
aktører forbys å vokse utover en viss størrelse, eller at det legges særskilte 
forpliktelser på foretak som oppnår et visst nivå på markedsandel. Dette 
kan f.eks. innebære å fiksere en bestemt grense for «dominerende stil- 
ling» dvs. innslagspunktet for misbruksforbudet. Dette har bl.a. vært 
gjort i Finland. 

Det er en felles innvending mot begge idéer: Hvis foretak enten forbys 
å overskride én bestemt markedsandelsterskel eller vil møte et strengere 
regime, vil det miste incentivene til å konkurrere for å øke markeds- 
andelen når det nærmer seg terskelen. Et forbud mot å overskride f.eks. en 
markedsandel på 30 % betyr at et foretak som ligger på 29 % vil konkur- 
rere akkurat hardt nok til å beholde denne, men heller ikke mer. Effek- 
ten vil være som en slags kvotefordeling av markedet, som hvis aktørene 
selv hadde avtalt det ville vært et markant brudd med konkurranselovens 
kartellforbud. Et forbud mot å vokse over visse markedsandeler ville 
derfor vært drepen for konkurransen i markedet. Redusert konkurranse 
mellom de eksisterende aktørene og dermed økte priser kunne selvsagt 
gjort det mer attraktivt for nykommere å etablere seg. Dette ville imidler- 
tid vært en gambling med forbrukernes interesser med et potensielt svært 
usikkert utkomme. 


97 Se Gjendemsjø/Anchustegui (2017). 

A senke terskelen for dominans for 4 fange opp foretak som ikke nar 
opp til definisjonen av dominerende foretak vil heller ikke bidra til a 
redusere mulig konkurranseskade i markedet. Dominerende stilling 
er etter § 11 formulert fleksibelt og nettopp knyttet til muligheten for a 
pafore konkurranseskade gjennom ensidig adferd. En terskel fiksert til 
en bestemt markedsandel (for eksempel 30 % slik tilfellet er i Finland)” 
vil nettopp risikere at handlenormen etter misbruksforbudet anvendes i 
en markedskontekst der det ikke er fare for skade på konkurransen. Dette 
vil ikke bare være sløsing med tilsynsressurser, men vil også kunne føre 
til at det slås ned på adferd som faktisk er effektiv for samfunnet. 


Vinnere, tapere og reguleringsbehovet 


Forhandlingene mellom kjeder og leverandører kan sies å være motoren i 
det norske dagligvaremarkedet. Det er der forbrukernes ønsker og prefe- 
ranser spilles tilbake til leverandørene, det er der leverandørene kommer 
frem med sine nyvinninger, og det er der pris og andre vilkår fastsettes. 
Det er dermed også på denne arenaen at konkurransen mellom leveran- 
dørene viser seg. 

Vellykkede forhandlinger representerer i utgangspunktet en vinn-vinn 
situasjon, fordi det er i begge partenes interesse å maksimere verdiskap- 
ningen. Dersom dette ikke fungerer, blir det to tapere ved forhandlings- 
bordet, fordi man ikke får ut det potensialet man ellers kunne. Om lov 
om god handelsskikk vil løse slike mulige problemer gjenstår å se, men 
lovens tanke er i alle fall å skape vinnere på begge sider av bordet. For- 
delingen av verdiene som skapes skal og må det forhandles hardt om. 
I det spillet finnes det ikke optimale standarder, utover at helst ingen av 
partene bør være 100 % fornøyde. Denne fordelingen griper da lov om 
handelsskikk heller ikke inni. 

Skal resultatene som skapes komme frem til forbrukerne, som skal 
være de egentlige vinnerne, må ikke gevinstene bli liggende igjen hos 


98 Se https://www.kkv.fi/en/facts-and-advice/competition-affairs/legislation-and-guidelines/ 
competition-act/, $ 4a om «Dominant position in daily consumer goods trade». Se også Repre- 
sentantforslag til Stortinget 170 S — 2017-2018, s. 3. (https://www.stortinget.no/globalassets/pdf/ 
representantforslag/2017-2018/dok8-201718-170s.pdf). 

kjedene gjennom svak konkurranse dem imellom. Det foregaende har 
gitt noen antydninger om at det i alle fall er noen utfordringer her. Kon- 
kurransen fremstar som skarp hvis man bare ser pa detaljistleddet, men 
ser man kjedene under ett, kan det f.eks. reises spørsmål om mulige kon- 
kurransefordeler for enkeltkjeder virkelig kommer frem til forbruker. Er 
det tapere her, vil det være forbrukerne. Konkurransepolitisk finnes det 
egentlig ikke tapere når vi snakker om foretak. Utgangspunktet er at det 
er likegyldig hvem som konkurrerer, så lenge det faktisk er konkurranse. 

Kapittelet her har ikke fokusert særlig på etableringshindringer og 
muligheten for nykommere. Det er klart nok store etableringsbarrierer i 
det norske dagligvaremarkedet, bl.a. knyttet til distribusjon, fysiske loka- 
sjoner og det å få store nok volumer til å være konkurransedyktig på pris. 
Innkjøpssamarbeid med større kjeder har vært svaret både for Bunnpris 
og kolonial.no. Om løsningen er å pålegge leverandørene å gi alle like 
vilkår, er imidlertid høyst usikkert. 

Dette bringer oss til reguleringsbehovet. En regulering må være basert 
på et klart definert problem, være målrettet og treffsikker, og ikke skape 
nye utfordringer og konflikter. Foreløpig er ikke det konkurransepolitiske 
problemet klart definert, og det foreligger derfor heller ingen åpenbare 
løsninger. 

